| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการจัดการฟิลด์ ใน Oracle CRM On Demand คุณสามารถดำเนินงานการจัดการฟิลด์สำหรับประเภทเรคคอร์ดต่างๆ ต่อไปนี้: การจัดทำและการแก้ไขฟิลด์ การจัดการป้ายฟิลด์ การเปลี่ยนค่ารายการสำหรับเลือก เมื่อคุณจัดทำฟิลด์ที่กำหนดเองหรือแก้ไขข้อกำหนดของฟิลด์ คุณสามารถระบุค่าดีฟอลต์สำหรับฟิลด์ซึ่งจะนำมาใช้เมื่อมีการจัดทำเรคคอร์ดใหม่ได้ นอกจากนี้คุณยังสามารถระบุให้มีการตรวจสอบฟิลด์สำหรับฟิลด์นั้นเพื่อห้แน่ใจได้ว่าฟิลด์มีค่าที่เหมาะสมได้อีกด้วย ### เกี่ยวกับการคัดลอกฟิลด์ ใน Oracle CRM On Demand ประเภทเรคคอร์ดส่วนใหญ่มีฟังก์ชันคัดลอก นั่นคือ ผู้ใช้สามารถคัดลอกเรคคอร์ดปัจจุบันที่พวกเขากำลังใช้อยู่ เมื่อผู้ใช้คลิกปุ่ม คัดลอก ในเพจรายละเอียดเรคคอร์ด จะเปิดเพจเรคคอร์ดใหม่ขึ้น เพจเรคคอร์ดใหม่นี้มีฟิลด์ทุกฟิลด์ที่สามารถคัดลอกได้ ผู้ใช้สามารถเปลี่ยนและบันทึกฟิลด์เหล่านี้ได้ หมายเหตุ: เมื่อคุณใช้ปุ่ม คัดลอก จะคัดลอกเพียงเรคคอร์ดพื้นฐานเท่านั้น จะไม่คัดลอกรายการที่เกี่ยวข้องของเรคคอร์ดย่อย ข้อจำกัดเหล่านี้มีผลเมื่อใช้ฟังก์ชัน คัดลอก: ไม่สามารถคัดลอกเว็บลิงค์ ฟิลด์ที่ต่อกัน ฟิลด์ระบบ ฟิลด์ที่อยู่ ฟิลด์ที่คำนวณและอ้างอิงได้ ไม่สามารถใช้ช่องทำเครื่องหมาย ใช้การคัดลอก สำหรับรายการเหล่านี้ ไม่สามารถคัดลอกฟิลด์ที่อ่านอย่างเดียว ฟิลด์ที่อ่านอย่างเดียวคือฟิลด์ที่ถูกตั้งค่าในการตั้งค่าฟิลด์หรือในโครงร่างฟิลด์ให้อ่านได้อย่างเดียว ไม่สามารถคัดลอกฟิลด์ที่ไม่สามารถใช้ได้บนโครงร่างฟอร์มของผู้ใช้ คัดลอกฟิลด์เอกสารแนบต่อไปนี้ไม่ได้: เอกสารแนบ เอกสารแนบ: ชื่อไฟล์ เอกสารแนบ: ขนาด (ไบต์) คุณสามารถคัดลอกฟิลด์ได้โดยการใช้ปุ่ม คัดลอก ในเพจรายละเอียดเรคคอร์ดใน Oracle CRM On Demand คุณสามารถเปิดใช้งานการตั้งค่านี้โดยการใช้ช่องทำเครื่องหมายเปิดใช้งานคัดลอกในเพจการจัดการฟิลด์ของส่วนการกำหนดแอปพลิเคชันเองใน Oracle CRM On Demand สำหรับข้อมูลเพิ่มเติมเกี่ยวกับการระบุฟิลด์ที่สามารถคัดลอกได้ใน Oracle CRM On Demand โปรดดูที่ การจัดการการตั้งค่าใช้การคัดลอก ### ฟิลด์ที่จำเป็น มีหลายสถานการณ์ที่คุณอาจกำหนดให้ฟิลด์เป็นฟิลด์ที่จำเป็น เช่น บริษัทของคุณอาจต้องการให้ทุกคำขอบริการต้องติดตามข้อมูลเกี่ยวกับสาเหตุของคำขอบริการ ซึ่งในกรณีนี้ คณสามารถระบุให้ฟิลด์ สาเหตุ ของคำขบริการเป็นฟิลด์ที่จำเป็น หลังจากนั้นเมื่อมีเรคคอร์ดถูกสร้างขึ้น อัปเดต และบัทึก แอปพลิเคชันจะตรวจสอบว่าฟิลด์ สาเหตุ ไม่เป็นนัล เมื่อคุณระบุให้ฟิลด์เป็นฟิลด์ที่จำเป็น การตรวจสอบจะมีการบังคับใช้ในทุกอินเตอร์เฟซ ทั้ง อินเตอร์เฟซผู้ใช้ บริการทางเว็บ และการอิมปอร์ตข้อมูล ฟิลด์ที่ได้รับการระบุว่าจำเป็นในเพจการแก้ไขฟิลด์เป็นฟิลด์ที่จำเป็นสำหรับผู้ใช้ทั้งหมดโดยไม่คำนึงถึงบทบาทของผู้ใช้ หากคุณต้องการระบุให้ฟิลด์นั้นจำเป็นเฉพาะบางบทบาทเท่านั้น คุณสามารถทำได้โดยการแก้ไขโครงร่างเพจที่เหมาะสมสำหรับฟิลด์ที่ยังไม่ได้เป็นฟิลด์ที่จำเป็น สำหรับข้อมูลเพิ่มเติมเกี่ยวกับการแก้ไขโครงร่างเพจ โปรดดูที่ การปรับแต่งโครงร่างเพจแบบสแตติก ### ฟิลด์จำเป็นโดยมีเงื่อนไข คุณสามารถตั้งค่าให้ฟิลด์กลายเป็นฟิลด์ที่จำเป็นโดยมีเงื่อนไขได้ กล่าวคือ ฟิลด์ดังกล่าวไม่ใช่ฟิลด์ที่จำเป็นตามค่าดีฟอลต์ แต่กลายเป็นฟิลด์ที่จำเป็นเมื่อสอดคล้องกับเงื่อนไขที่กำหนดไว้ สำหรับข้อมูลเพิ่มเติม โปรดดู เกี่ยวกับฟิลด์จำเป็นโดยมีเงื่อนไข ### ฟิลด์ชนิดอ่านอย่างเดียว ในสถานการณ์ต่อไปนี้คุณอาจกำหนดให้ฟิลด์เป็นฟิลด์ชนิดอ่านอย่างเดียว ฟิลด์จากแหล่งภายนอก ถ้าบริษัทของคุณติดตามข้อมูล เข่น การจัดอันดับเครดิตของบริษัทในระบบภายนอก เป็นไปได้มากว่าคุณต้องการให้การจัดอันดับนี้มีการอัปเดตเป็นประจำผ่านการอิมปอร์ตทุกคืน แต่ต้องการให้ฟิลด์อ่านได้อย่างเดียวใน UI เท่านั้น การย้ายฟิลด์ที่มีอยู่ไปยังฟิลด์ดัชนีที่กำหนดเอง หากคุณต้องการใช้ฟิลด์ดัชนีที่กำหนดเองสำหรับฟิลด์ที่กำหนดเองที่มีอยู่ คุณสามารถระบุให้ผู้ใช้สามารถเข้าใช้ฟิลด์นี้แบบอ่านอย่างเดียวเท่านั้นสำหรับฟิลด์เก่าในขณะที่คุณย้ายข้อมูลไปยังฟิลด์ดัชนีใหม่ การกำหนดฟิลด์เช่นนี้ช่วยหลีกเลี่ยงไม่ให้ข้อมูลไม่ตรงกัน หมายเหตุ: ฟิลด์ระบบบางรายการเป็นแบบอ่านอย่างเดียวเสมอและสามารถอัปเดตได้โดย Oracle CRM On Demand เท่านั้น ตัวอย่างของฟิลด์ที่เป็นแบบอ่านอย่างเดียวเสมอ ได้แก่ ฟิลด์จัดทำและฟิลด์จัดทำ: วันที่ ซึ่งทั้งสองฟิลด์มีอยู่ในเรคคอร์ดหลายประเภท ### กฎการตรวจสอบฟิลด์ที่กำหนดเอง คุณสามารถใช้ Oracle On Demand Expression Builder (Expression Builder) เพื่อจัดทำนิพจน์สำหรับกฎการตรวจสอบฟิลด์แบบกำหนดเองได้ คุณสามารถคลิกที่ไอคอน fx ที่อยู่ถัดจากฟิลด์ การตรวจสอบฟิลด์ เพื่อเปิดวินโดว์ Expression Builder ขึ้นมาให้คุณใส่ค่านิพจน์ได้ สำหรับข้อมูลเกี่ยวกับ Syntax ที่คุณสามารถใช้กับนิพจน์ได้ โปรดดูที่ Expression Builder ในสถานการณ์ต่อไปนี้คุณอาจกำหนดกฎการตรวจสอบฟิลด์ที่กำหนดเอง การบังคับใช้นโยบายทางธุรกิจ เช่น หากบริษัทของคุณมีนโยบายทางธุรกิจว่า MDF ไม่อายมีผลใช้งานเกินกว่าหนึ่งปี คุณสามารถกำหนดกฎการตรวจสอบให้กับฟิลด์ วันที่สิ้นสุด เพื่อให้แน่ใจได้ว่าค่าของฟิลด์จะไม่เกินกว่าหนึ่งปีนับจากวันที่เริ่มต้น อีกตัวอย่างหนึ่ง เช่น บริษัทของคุณอาจมีนโยบายทางธุรกิจว่าหากสูญเสียโอกาสทางการขายที่มีรายได้ที่คาดหมายตั้งแต่ $100,000 ขึ้นไป จะต้องติดตามเหตุผลของการสูญเสียนั้น ในกรณีนี้ คุณจะตั้งค่ากฎการตรวจสอบในฟิลด์สถานะเพื่อที่ Oracle CRM On Demand จะกำหนดว่ารายได้ที่คาดหมายคือ $100,000 ขึ้นไปหรือไม่และฟิลด์เหตุผลที่ชนะ/แพ้ว่างเปล่าหรือไม่ เมื่อผู้ใช้พยายามบันทึกเรคคอร์ดโอกาสทางการขายที่มีฟิลด์สถานะถูกตั้งค่าเป็นแพ้ คุณยังสามารถตั้งค่าข้อความที่จะแสดงเมื่อการตรวจสอบล้มเหลว ในกรณีนี้ ข้อความดังกล่าวจะเตือนผู้ใช้ให้เลือกค่าในฟิลด์เหตุผลที่ชนะ/แพ้ก่อนที่จะบันทึกเรคคอร์ดได้ หมายเหตุ: สำหรับกระบวนการทางธุรกิจที่คุณต้องการให้ฟิลด์เหตุผลที่ชนะ/แพ้เป็นฟิลด์ที่จำเป็นในบางสถานการณ์เท่านั้น คุณสามารถเลือกตั้งค่าฟิลด์เหตุผลที่ชนะ/แพ้ให้เป็นฟิลด์จำเป็นโดยมีเงื่อนไขได้ สำหรับข้อมูลเพิ่มเติม โปรดดู เกี่ยวกับฟิลด์จำเป็นโดยมีเงื่อนไข การบังคับใช้รูปแบบข้อมูล เช่น หากบริษัทของคุณใช้เลขที่ภาษีมูลค่าเพิ่ม (VAT) กับบริษัทในยุโรป คุณสามารถระบุการตรวจสอบรูปแบบ VAT ที่ถูกต้องโดยยึดจากที่อยู่ที่เรียกเก็บของบริษัท อีกตัวอย่างหนึ่งเช่น คุณอาจระบุให้ค่าของฟิลด์ที่กำหนดเองบางฟิลด์ยาวไม่เกินหรือไม่น้อยกว่าสี่หลัก นิพจน์การตรวจสอบสำหรับฟิลด์จะได้รับการประเมินในแต่ละครั้งที่มีการอัปเดตข้อมูลของฟิลด์นั้นในเรคคอร์ดใหม่หรือที่มีอยู่ อย่างไรก็ตาม นิพจน์การตรวจสอบจะไม่ได้รับการประเมินในกรณีดังต่อไปนี้: ฟิลด์เว้นว่างไว้เมื่อมีการจัดทำหรือแก้ไขเรคคอร์ด การตรวจสอบฟิลด์จะไม่บังคับให้ค่าของฟิลด์เป็นค่าที่จำเป็น ฟิลด์มีค่าที่มีอยู่ก่อนหน้าอยู่แล้ว ไม่ว่าจะถูกต้องหรือไม่ถูกต้อง และค่านั้นไม่เปลี่ยนแปลงเมื่อมีการอัปเดตเรคคอร์ด หากนิพจน์การตรวจสอบไม่ถูกประเมินหรือหากนิพจน์การตรวจสอบถูกประเมินเป็นนัล จะไม่มีข้อความแสดงข้อผิดพลาดใดๆ เกิดขึ้น ข้อความแสดงข้อผิดพลาดจะเกิดขึ้นเฉพาะเมื่อนิพจการตรวจสอบให้ผลไม่ถูกต้องเท่านั้น (หมายความว่านิพจน์ถูกประเมินเป็นเท็จ) นิพจน์การตรวจสอบฟิลด์จะถือว่าพารามิเตอร์แรกเป็นชื่อของฟิลด์ที่ใช้งาน เช่น หากคุณใส่นิพจน์การตรวจสอบฟิลด์ทั่วไปให้กับฟิลด์ จำนวนเงิน เพื่อระบุว่าค่าต้องมากกว่า 1000 คุณป้อนเพียง > 1000 เท่านั้นก็สามารถใช้ได้ คุณไม่จำเป็นต้องป้อน [<Amount>]>1000 สำหรับข้อมูลเพิ่มเติมเกี่ยวกับนิพจน์ที่ซับซ้อนขึ้น โปรดดูที่ เกี่ยวกับนิพจน์ #### ข้อจำกัดในการระบุกฎการตรวจสอบฟิลด์ คุณไม่สามารถระบุกฎการตรวจสอบฟิลด์สำหรับประเภทของฟิลด์เหล่านี้: ฟิลด์ระบบ ฟิลด์จากการคำนวณภายใน ฟิลด์ ID แถว หรือ ID คอลัมน์ หมายเหตุ: อย่าลืมว่า Row_ID เป็นฟิลด์ของระบบภายใน ตัวอย่างเช่น ระหว่างการจัดทำเรคคอร์ด อาจเป็นไปได้ว่าจะไม่สแตติก ID นี้อาจต่างจาก ExternalSystemID หรือ IntegrationID ทั้งนี้ขึ้นอยู่กับการเปลี่ยนการปฏิบัติงาน ฟิลด์ที่เกี่ยวข้อง ฟิลด์รายการสำหรับเลือกแบบหลายรายการ ฟิลด์ที่มีการตั้งค่าคุณสมบัติผู้ใช้ให้ยกเว้น ฟิลด์เหล่านี้ถูกตั้งค่าให้ได้รับการยกเว้นเพื่อป้องกันไม่ให้ขัดต่อตรรกกะทางธุรกิจที่มีอยู่ในโค้ดของแอปพลิเคชัน เว็บลิงค์ ฟิลด์ที่ต่อกัน ฟิลด์เอกสารแนบต่อไปนี้: เอกสารแนบ เอกสารแนบ: ชื่อไฟล์ เอกสารแนบ: ขนาด (ไบต์) ### เกี่ยวกับการกำหนดค่าดีฟอลต์ของฟิลด์ คุณสามารถระบุค่าดีฟอลต์ของฟิลด์ได้ในฟิลด์ ค่าดีฟอลต์ ในเพจการแก้ไขฟิลด์ เมื่อคุณจัดทำฟิลด์ที่กำหนดเองหรือแก้ไขข้อกำหนดของฟิลด์ การระบุค่าดีฟอลต์ของฟิลด์มีประโยชน์ในกรณีที่คุณต้องการ: ค่าคงที่สำหรับฟิลด์ เช่น คุณอาจต้องการให้ฟิลด์ ประเภทบริษัท มีค่าดีฟอลต์เป็น ลูกค้า เมื่อมีการสร้างเรคคอร์ดใหม่ ค่าจากสูตรคำนวณเป็นค่าดีฟอลต์ เช่น คุณอาจต้งการให้ค่าดีฟอลต์ของฟิลด์ วันครบกำหนด ของคำขอเงินทุนมีค่าดีฟอลต์เป็น 6 เดือนนับจากค่าของฟิลด์ วันที่จัดทำ การสร้างค่าที่ไม่ซ้ำกันสำหรับฟิลด์ เช่น คุณอาจต้องการระบุนิพจน์เพื่อสร้างตัวเลขที่ไม่ซ้ำกันให้เป็น ID สำหรับฟิลด์ รายงานค่าใช้จ่าย (ฟิลด์นี้เป็นฟิลด์ชนิดอ่านอย่างเดียวอีกด้วย) ค่าดีฟอลต์เฉพาะตัวสำหรับบทบาท เช่น ในบริษัทที่คำขอบริการ (SR) ส่วนใหญ่ถูกจัดทำโดยพนักงานฝ่ายบริการลูกค้า (CSR) ฟิลด์สถานะ ระบุใหม่ อาจมีค่าดีฟอลต์เป็นถูกเลือก เพื่อที่พนักงานฝ่ายขายจะเปิด SR ขึ้น และกำหนดเส้นทางไปยัง CSR ที่ถูกต้องตามกฎการระบุที่กำหนดไว้ล่วงหน้า หมายเหตุ: กรณีเหล่านี้ส่วนใหญ่จะเกิดขึ้นได้ก็ต่อเมื่อคุณมีสิทธิ์ การจัดการฟิลด์ขั้นสูง เท่านั้น มีค่าดีฟอลต์สำหรับฟิลด์อยู่สองประเภท คือ: ค่าดีฟอลต์ที่กำหนดล่วงหน้า ฟิลด์จะถูกป็อปปูเลตด้วยค่าที่ระบุเมื่อผู้ใช้สร้างเรคคอร์ดใหม่ ผู้ใช้สามารถเขียนทับค่าดีฟอลต์หรือยอมรับค่าดีฟอลต์ก็ได้ ค่าดีฟอลต์ที่กำหนดภายหลัง ฟิลด์จะไม่ถูกป็อปปูเลตด้วยค่าที่ระบุเมื่อผู้ใช้สร้างเรคคอร์ดใหม่ แต่ฟิลด์จะใช้ค่าดีฟอลต์ที่ระบุเมื่อบันทึกเรคคอร์ดหาก: ผู้ใช้เว้นให้ฟิลด์ว่างเปล่า ฟิลด์ถูกซ่อนไว้จากโครงร่าง ค่าไม่ได้รับการระบุโดยเครื่องมือการทำงานร่วมกัน ค่าดีฟอลต์ที่กำหนดล่วงหน้าเป็นประเภทดีฟอลต์ของค่าสำหรับฟิลด์ คุณสามารถระบุเป็นค่าดีฟอลต์ที่กำหนดภายหลังได้โดยเลือกช่องทำเครื่องหมายชื่อเดียวกันในเพจการแก้ไขฟิลด์ ค่าดีฟอลต์ของฟิลด์ใช้ได้สำหรับเรคคอร์ดใหม่เท่านั้น และไม่สามารถใช้ได้กับการอัปเดตเรคคอร์ด หากคุณระบุค่าดีฟอลต์สำหรับฟิลด์ที่มีค่าดีฟอลต์ที่ระบุโดยระบบอยู่แล้ว ค่าของคุณจะถูกนำมาใช้ก่อนสำหรับบริษัทของคุณ ข้อยกเว้นสำหรับกฎนี้ คือ ฟิลด์รายได้บนเรคคอร์ดโอกาสทางการขาย ค่าดีฟอลต์หรือค่าดีฟอลต์ที่กำหนดภายหลังที่คุณระบุสำหรับฟิลด์นี้จะไม่นำมาใช้ เนื่องจากใช้ฟิลด์ในการสร้างประมาณการตามรายได้จากโอกาสทางการขาย คุณไม่สามารถตั้งค่าดีฟอลต์สำหรับประเภทของฟิลด์เหล่านี้: ฟิลด์ระบบ ฟิลด์จากการคำนวณภายใน ฟิลด์ ID แถว หรือ ID คอลัมน์ หมายเหตุ: อย่าลืมว่า Row_ID เป็นฟิลด์ของระบบภายใน ตัวอย่างเช่น ระหว่างการจัดทำเรคคอร์ด อาจเป็นไปได้ว่าจะไม่สแตติก ID นี้อาจต่างจาก ExternalSystemID หรือ IntegrationID ทั้งนี้ขึ้นอยู่กับการเปลี่ยนการปฏิบัติงาน ฟิลด์ที่เกี่ยวข้อง ฟิลด์รายการสำหรับเลือกแบบหลายรายการ ฟิลด์ที่มีการตั้งค่าคุณสมบัติผู้ใช้ให้ยกเว้น ฟิลด์เหล่านี้ถูกตั้งค่าให้ได้รับการยกเว้นเพื่อป้องกันไม่ให้ขัดต่อตรรกกะทางธุรกิจที่มีอยู่ในโค้ดของแอปพลิเคชัน เว็บลิงค์ ฟิลด์ที่ต่อกัน ช่องทำเครื่องหมาย (ค่าหลังการกำหนดเป็นค่าดีฟอลต์) ฟิลด์เอกสารแนบต่อไปนี้: เอกสารแนบ เอกสารแนบ: ชื่อไฟล์ เอกสารแนบ: ขนาด (ไบต์) ตารางต่อไปนี้แสดงค่าดีฟอลต์ที่คุณสามารถระบุสำหรับประเภทฟิลด์ต่างๆ ใน Oracle CRM On Demand
ประเภทฟิลด์ | ค่าดีฟอลต์ที่ใช้ได้
--- | ---
ช่องทำเครื่องหมาย | Y หากควรเลือกช่องทำเครื่องหมายและค่าบูลีนเป็น จริง N หากไม่ควรเลือกช่องทำเครื่องหมายและค่าบูลีนเป็น เท็จ การเว้นว่างไว้จะแสดงถึงค่าที่ไม่ได้กำหนดสำหรับช่องทำเครื่องหมาย แม้ว่าจะแสดงผลเป็นไม่ได้เลือก หมายเหตุ: คุณไม่สามารถเลือกค่าหลังการกำหนดเป็นค่าดีฟอลต์สำหรับฟิลด์ช่องทำเครื่องหมาย
สกุลเงิน | ค่าตัวเลขที่ใช้ได้ไม่เกิน 15 หลัก
วันที่ | Today + จำนวน โดย จำนวน เป็นจำนวนวันที่ระบุ วันที่ดีฟอลต์จะคำนวณจากวันที่ของวันนี้บวกด้วยจำนวนที่ระบุ เช่น ถ้าวันนี้เป็นวันที่ 1 มกราคม 2008 และคุณป้อน Today + 7 ค่าดีฟอลต์จะถูกตั้งเป็นวันที่ 8 มกราคม 2008
วันที่/เวลา | เหมือนกับประเภทฟิลด์ วันที่ แต่แสดงเวลาที่เรคคอร์ดใหม่ถูกเปิดเพิ่มเติม
จำนวนเต็ม | ค่าตัวเลขที่ใช้ได้ตั้งแต่ -2147483648 ถึง 2147483647
รายการสำหรับเลือกแบบหลายรายการ | คุณไม่สามารถกำหนดค่าดีฟอลต์สำหรับรายการสำหรับเลือกแบบหลายรายการ
หมายเหตุ | ค่าข้อความ ไม่เกิน 16350 ตัวอักษร
ตัวเลข | ค่าตัวเลขที่ใช้ได้ตั้งแต่ -2147483648 ถึง 2147483647
เปอร์เซ็นต์ | ค่าตัวเลขที่ใช้ได้ตั้งแต่ -2147483648 ถึง 2147483647
โทรศัพท์ | หมายเลขโทรศัพท์ที่ใช้ได้
รายการสำหรับเลือก | ค่ารายการสำหรับเลือกที่เลือกไว้จะเป็นค่าดีฟอลต์ของฟิลด์
ข้อความ (ยาว) | ค่าข้อความ ไม่เกิน 255 ตัวอักษร
ข้อความ (สั้น) | ค่าข้อความไม่เกิน 40 ตัวอักษรสำหรับฟิลด์ที่กำหนดเองและฟิลด์ส่วนใหญ่ที่ตั้งค่าล่วงหน้า อย่างไรก็ตาม คุณสามารถป้อนตัวอักษรมากกว่า 40 ตัวสำหรับฟิลด์ที่ตั้งค่าล่วงหน้าบางฟิลด์ ตัวอย่างเช่น ประเภทเรคคอร์ดบริษัทสามารถมีชื่อยาวกว่า 40 ตัวอักษรได้ ดังนั้น ค่าความยาวสำหรับฟิลด์ค่าดีฟอลต์จึงไม่ได้จำกัดที่ 40 ตัวอักษร
ข้อความ (สั้น-ปกปิดได้) | ค่าของข้อความสูงสุด 40 ตัวอักษร ซึ่งบางส่วนของข้อมูลจะถูกซ่อนไม่ให้ผู้ใช้บางรายดูได้ ตัวอย่างเช่น หากฟิลด์ที่ปกปิดได้มีค่า 4558785236 ผู้ใช้จะเห็น XXXX5236 บทบาทของผู้ใช้จะต้องมีสิทธิ์ดูข้อมูลที่มาสก์เพื่อดูข้อมูลในฟิลด์ที่ปกปิดได้ สำหรับข้อมูลเพิ่มเติม โปรดดูที่ เกี่ยวกับฟิลด์ที่ปกปิดได้
เว็บลิงค์ | URL ที่ถูกต้อง ไม่สามารถใช้นิพจน์และการตรวจสอบได้ สามารถตั้งค่าดีฟอลต์ได้ในเพจแก้ไขเว็บลิงค์ ฟิลด์ข้อความที่แสดงสามารถมีตัวอักษรได้มากที่สุด 250 ตัว ฟิลด์ URL สามารถมีตัวอักษรได้มากที่สุด 8000 ตัว เบราเซอร์ต่างๆ จะมีความยาว URL สูงสุดไม่เท่ากัน หากคุณระบุ URL ที่ยาวเกินไปอาจไม่สามารถทำงานได้ตามที่ต้องการ ความยาวของ URL จะเปลี่ยนไปหากคุณใช้การแทนที่พารามิเตอร์
หมายเหตุ: หากคุณสร้างนิพจน์เพื่อตั้งค่าดีฟอลต์ ผลลัพธ์ของนิพจน์จะต้องไม่เกินจำนวนอักษรสูงสุดที่อนุญาตในฟิลด์ นอกจากนี้ สตริงหรือข้อความที่เป็นตัวเลขที่ส่งไปยังฟังก์ชันใน Expression Builder จะต้องไม่เกิน 75 ตัวอักษร สำหรับข้อมูลเพิ่มเติมเกี่ยวกับการใช้โปรแกรมสร้างนิพจน์ โปรดดูที่ Expression Builder นอกจากนี้: สำหรับประเภทฟิลด์ทั้งหมดรวมทั้งรายการสำหรับเลือก คุณสามารถป้อนค่าคงที่ได้ เช่น สถานะ (งาน) = ‘ยังไม่เริ่มต้น’ สำหรับฟิลด์วันที่ คุณสามารถระบุจำนวนวันนับจากวันที่ของวันนี้ได้ เช่น วันครบกำหนด (คำขอเงินทุน) = Today() + 180 สำหรับฟิลด์เจ้าของ คุณสามารถระบุ <ประเภทเรคคอร์ด> (ตัวแปร) หรือผู้ใช้ที่ระบุ ไม่สนับสนุนการค้นหาใดๆ คุณต้องพิมพ์ลงในฟิลด์โดยตรง คุณยังสามารถจัดทำนิพจน์ที่ซับซ้อนสำหรับค่าดีฟอลต์ของฟิลด์ได้ คุณสามารถใส่ค่านิพจน์ได้โดยตรงในฟิลด์ค่าดีฟอลต์ หรือเลือกที่ไอคอน fx เพื่อเปิดวินโดว์ Expression Builder ซึ่งคุณสามารถใส่ค่านิพจน์ได้ สำหรับข้อมูลเกี่ยวกับ Syntax ที่คุณสามารถใช้กับนิพจน์ได้ โปรดดูที่ Expression Builder ในการใช้ Expression Builder ในการจัดการฟิลด์ คุณต้องมีสิทธิ์ การจัดการฟิลด์ขั้นสูง ในบทบาทผู้ใช้ของคุณ ผู้ใช้ที่มีบทบาทผู้ดูแลจะสามารถเปิดใช้สิทธิ์นี้สำหรับบทบาทของตนและบทบาทของคนอื่นๆ ได้

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.