| พิมพ์ เปิดเวอร์ชัน PDF ของวิธีใช้แบบออนไลน์

### เกี่ยวกับตัวบ่งชี้เรคคอร์ดสำหรับส่วนข้อมูลที่เกี่ยวข้อง หากบทบาทผู้ใช้ของคุณมีสิทธิ์ ทำเพจรายละเอียดให้เป็นข้อมูลส่วนบุคคล - ตัวบ่งชี้เรคคอร์ด คุณจะสามารถตั้งค่าตัวบ่งชี้เรคคอร์ดสำหรับส่วนข้อมูลที่เกี่ยวข้องในเพจรายละเอียดของเรคคอร์ดได้ ตัวบ่งชี้เรคคอร์ดทำให้คุณดูได้ว่ามีเรคคอร์ดใดปรากฏอยู่ในส่วนข้อมูลที่เกี่ยวข้องบ้าง โดยไม่จำเป็นต้องเปิดส่วนนั้นขึ้นมา ผู้ดูแลระบบของคุณยังสามารถตั้งค่าตัวบ่งชี้เรคคอร์ดให้กับเพจรายละเอียดสำหรับประเภทเรคคอร์ดที่ระดับบทบาทได้ด้วย หากคุณไม่ได้ทำการปรับการตั้งค่าตัวบ่งชี้เรคคอร์ดให้เหมาะกับการใช้งานของคุณ ระบบจะใช้การตั้งค่าที่กำหนดไว้สำหรับประเภทเรคคอร์ดสำหรับบทบาทของคุณ หมายเหตุ: ฟังก์ชันตัวบ่งชี้ที่เกี่ยวข้องไม่ได้รับการสนับสนุนสำหรับส่วนข้อมูลที่เกี่ยวข้องของเอกสารแนบบนประเภทเรคคอร์ดใดๆ หรือไม่ได้รับการสนับสนุนสำหรับส่วนข้อมูลที่เกี่ยวข้องของรายชื่อผู้ใช้บนประเภทเรคคอร์ดฝ่าย นอกจากนี้ ฟังก์ชันนี้ไม่ได้รับการสนับสนุนสำหรับเว็บแอปเพล็ตที่กำหนดเอง หัวข้อนี้อธิบายลักษณะของตัวบ่งชี้เรคคอร์ดสำหรับส่วนข้อมูลที่เกี่ยวข้อง สำหรับข้อมูลเกี่ยวกับการปรับการตั้งค่าตัวบ่งชี้เรคคอร์ดให้เหมาะกับการใช้งานของคุณ โปรดดูที่ การจัดการตัวบ่งชี้เรคคอร์ดสำหรับส่วนข้อมูลที่เกี่ยวข้อง ไอคอนตัวบ่งชี้มีลักษณะดังนี้: เครื่องหมายดอกจัน (*) ระบุว่ามีอย่างน้อยหนึ่งเรคคอร์ดในส่วนข้อมูลที่เกี่ยวข้อง วงกลมพร้อมกับเส้นขีดผ่านระบุว่าเป็นอย่างใดอย่างหนึ่งต่อไปนี้: ไม่มีเรคคอร์ดในส่วนข้อมูลที่เกี่ยวข้อง บทบาทผู้ใช้ของคุณและโปรไฟล์การเข้าใช้ไม่อนุญาตให้คุณเข้าใช้ส่วนข้อมูลที่เกี่ยวข้อง ### ตัวบ่งชี้เรคคอร์ดในธีมคลาสสิก หากคุณใช้ธีมคลาสสิก ตัวบ่งชี้จะแสดงดังต่อไปนี้ สำหรับส่วนข้อมูลที่เกี่ยวข้องใดๆ ที่มีการตั้งค่าให้แสดงตัวบ่งชี้: หากส่วนข้อมูลที่เกี่ยวข้องแสดงเป็นแท็บ: เมื่อไม่ได้เปิดแท็บนี้ ตัวบ่งชี้จะแสดงบนแท็บ เมื่อเปิดแท็บนี้ ตัวบ่งชี้จะไม่แสดง หากส่วนข้อมูลที่เกี่ยวข้องแสดงเป็นรายการ: เมื่อมีการยุบรายการนี้ ตัวบ่งชี้จะแสดงในแถบชื่อของรายการ เมื่อมีการขยายรายการนี้ ตัวบ่งชี้จะไม่แสดง ### ตัวบ่งชี้เรคคอร์ดในธีมโมเดิร์น หากคุณใช้ธีมโมเดิร์น ตัวบ่งชี้จะแสดงดังต่อไปนี้ สำหรับส่วนข้อมูลที่เกี่ยวข้องใดๆ ที่มีการตั้งค่าให้แสดงตัวบ่งชี้: หากส่วนข้อมูลที่เกี่ยวข้องแสดงเป็นแท็บ: เมื่อไม่ได้เปิดแท็บนี้ ตัวบ่งชี้จะแสดงบนปุ่มสำหรับส่วนข้อมูลที่เกี่ยวข้อง เมื่อเปิดแท็บนี้ ตัวบ่งชี้จะไม่แสดง หากส่วนข้อมูลที่เกี่ยวข้องแสดงเป็นรายการ: เมื่อมีการยุบรายการนี้ ตัวบ่งชี้เรคคอร์ดจะแสดงบนปุ่มสำหรับส่วนข้อมูลที่เกี่ยวข้องและยังแสดงในแถบชื่อของรายการด้วย เมื่อมีการขยายรายการนี้ ตัวบ่งชี้เรคคอร์ดจะไม่แสดงในแถบชื่อของส่วนข้อมูลที่เกี่ยวข้อง อย่างไรก็ตาม ตัวบ่งชี้เรคคอร์ดจะยังคงแสดงบนปุ่มสำหรับส่วนข้อมูลที่เกี่ยวข้อง ### การอัปเดตแบบไดนามิกสำหรับตัวบ่งชี้เรคคอร์ด หากคุณเพิ่มอย่างน้อยหนึ่งเรคคอร์ดในส่วนข้อมูลที่เกี่ยวข้องที่ก่อนหน้านี้ไม่มีเรคคอร์ด เมื่อคุณปิดแท็บนี้หรือยุบรายการนี้ ตัวบ่งชี้จะอัปเดตแบบไดนามิกเสมอเพื่อแสดงว่าส่วนข้อมูลที่เกี่ยวข้องนั้นขณะนี้มีเรคคอร์ดอยู่ ในลักษณะเดียวกัน หากคุณลบเรคคอร์ดทั้งหมดออกจากส่วนข้อมูลที่เกี่ยวข้อง เมื่อคุณปิดแท็บนี้หรือยุบรายการนี้ ตัวบ่งชี้จะอัปเดตแบบไดนามิกเสมอเพื่อแสดงว่าส่วนข้อมูลที่เกี่ยวข้องนั้นไม่มีเรคคอร์ดอยู่ อย่างไรก็ตาม ในบางกรณี การเปลี่ยนแปลงข้อมูลของส่วนข้อมูลที่เกี่ยวข้องไม่ต้องการให้ต้องมีการรีเฟรชส่วนข้อมูลที่เกี่ยวข้อง และในกรณีดังกล่าว ตัวบ่งชี้เรคคอร์ดจะไม่อัปเดตแบบไดนามิก ตัวอย่างเช่น หากคุณแก้ไขฟิลด์บริษัทในเรคคอร์ดผู้ติดต่อแบบอินไลน์บนเพจรายละเอียดผู้ติดต่อเพื่อเพิ่มบริษัทหลักเข้าในผู้ติดต่อ และหากผู้ติดต่อนั้นไม่มีบริษัทเชื่อมโยงอยู่ด้วยก่อนหน้านี้ ตัวบ่งชี้เรคคอร์ดสำหรับส่วนข้อมูลที่เกี่ยวข้องของบริษัทบนเพจรายละเอียดผู้ติดต่อจะไม่อัปเดตแบบไดนามิก ในกรณีดังกล่าว ตัวบ่งชี้เรคคอร์ดจะอัปเดตในครั้งถัดไปที่คุณเปิดเพจรายละเอียดสำหรับเรคคอร์ดหลัก หรือคุณรีเฟรชเบราเซอร์ของคุณด้วยตนเองเมื่อดูเพจรายละเอียดของเรคคอร์ด ### ตัวบ่งชี้เรคคอร์ดในการแสดงการแจ้งเตือนล่วงหน้า หากการแสดงการแจ้งเตือนล่วงหน้าปรากฏให้เห็น ตัวบ่งชี้เรคคอร์ดสำหรับส่วนข้อมูลที่เกี่ยวข้องจะปรากฏทางด้านขวาของลิงค์ที่ไปยังส่วนข้อมูลที่เกี่ยวข้องในการแสดงการแจ้งเตือนล่วงหน้า กรณีนี้จะเกิดขึ้นกับส่วนข้อมูลที่เกี่ยวข้องใดๆ ที่มีการตั้งค่าให้แสดงตัวบ่งชี้เรคคอร์ด ทั้งในธีมคลาสสิกและธีมโมเดิร์น ตัวบ่งชี้เรคคอร์ดจะปรากฏในการแสดงการแจ้งเตือนล่วงหน้าโดยไม่คำนึงถึงว่าแท็บข้อมูลที่เกี่ยวข้องเปิดหรือปิดอยู่ หรือรายการข้อมูลที่เกี่ยวข้องขยายหรือยุบอยู่หรือไม่ สำหรับข้อมูลเกี่ยวกับการใช้การแสดงการแจ้งเตือนล่วงหน้า โปรดดูที่ ภาพรวมของแต่ละเพจใน Oracle CRM On Demand ### เกี่ยวกับตัวบ่งชี้เรคคอร์ดและฟิลเตอร์ในส่วนข้อมูลที่เกี่ยวข้อง หากส่วนข้อมูลที่เกี่ยวข้องบนเพจรายละเอียดเรคคอร์ดของคุณปรากฏเป็นแท็บ และหากเลือกช่องทำเครื่องหมายเปิดใช้มุมมองขั้นสูงสำหรับแท็บไว้บนโปรไฟล์บริษัท คุณจะสามารถใช้ฟิลเตอร์กับรายการเรคคอร์ดในส่วนข้อมูลที่เกี่ยวข้องได้ หากจำเป็น ตัวบ่งชี้เรคคอร์ดจะได้รับการอัปเดตแบบไดนามิกเพื่อให้ส่งผลตามฟิลเตอร์ใดๆ ที่คุณนำมาใช้กับรายการเรคคอร์ดที่เกี่ยวข้อง ตัวอย่างเช่น หากคุณใช้ฟิลเตอร์เพื่อไม่ให้แสดงเรคคอร์ดในส่วนข้อมูลที่เกี่ยวข้อง และจากนั้นหากคุณเปิดแท็บอื่นบนเพจรายละเอียดขึ้นมา ตัวบ่งชี้สำหรับส่วนข้อมูลที่เกี่ยวข้องที่ถูกฟิลเตอร์จะเปลี่ยนแปลงเพื่อแสดงให้ทราบว่าในส่วนนั้นไม่มีเรคคอร์ดอยู่ ผู้ดูแลระบบของคุณสามารถเลือกที่จะตั้งค่าฟิลเตอร์ดีฟอลต์สำหรับรายการเรคคอร์ดในส่วนข้อมูลที่เกี่ยวข้องได้ หากฟิลเตอร์ดีฟอลต์ส่งผลทำให้ไม่มีเรคคอร์ดปรากฏในส่วนข้อมูลที่เกี่ยวข้อง ตัวบ่งชี้เรคคอร์ดสำหรับส่วนนั้นจะแสดงให้เห็นว่าไม่มีเรคคอร์ดในส่วนดังกล่าว สำหรับข้อมูลเพิ่มเติมเกี่ยวกับฟิลเตอร์ดีฟอลต์ที่กำหนดเองสำหรับส่วนข้อมูลที่เกี่ยวข้อง โปรดดูที่ การจัดการเกณฑ์ฟิลเตอร์ดีฟอลต์สำหรับรายการที่เกี่ยวข้อง

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.