| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการค้นหาคำหลักขั้นสูง นอกเหนือจากการค้นหาเป้าหมายและการค้นหาคำหลักแล้ว Oracle CRM On Demand ยังสนับสนุนการค้นหาคำหลักขั้นสูง การค้นหาคำหลักขั้นสูงสามารถค้นหาเรคคอร์ดที่มีสตริงที่คล้ายคลึงกับสตริงค้นหาที่ป้อน นอกเหนือไปจากการค้นหาเรคคอร์ดที่ตรงกันทั้งหมด การค้นหานี้สามารถจับคู่สตริงค้นหาที่ตรงกันทั้งหมดที่คุณป้อน ไม่ว่าลำดับของสตริงนั้นจะเป็นอย่างไรหรือมีการคั่นสตริงด้วยเว้นวรรคหรือเครื่องหมายวรรคตอน โดยสามารถจับคู่เรคคอร์ดตามรากภาษาของคำ และสามารถจับคู่กับคำที่สะกดคล้ายๆ กันได้ โดยทั่วไปแล้ว การค้นหาเป้าหมายจะให้ผลที่ดีกว่าการค้นหาคำหลักขั้นสูง หากคุณทราบสตริงที่แน่นอนสำหรับสิ่งที่คุณต้องการค้นหา ให้ใช้การค้นหาเป้าหมายที่ใช้ได้ในส่วนการค้นหาหรือการค้นหาขั้นสูงใน UI แทนที่จะใช้ส่วนการค้นหาคำหลักขั้นสูง หากคุณไม่แน่ใจว่าสตริงที่แน่นอนคืออะไร และหากคุณต้องการค้นหาเรคคอร์ดที่คล้ายกัน ให้ใช้การค้นหาคำหลักขั้นสูง การค้นหาคำหลักขั้นสูงมีฟิลด์การค้นหาหนึ่งที่ใช้เพื่อค้นหาประเภทเรคคอร์ดที่เลือกที่มีฟิลด์ที่สนับสนุน ตามที่แสดงในตารางต่อไปนี้
ประเภทเรคคอร์ด | ฟิลด์ที่อยู่ในการค้นหาคำหลักขั้นสูง
--- | ---
บริษัท | ชื่อบริษัท ที่ตั้ง เมืองที่เรียกเก็บ
การนัดหมาย | หัวเรื่อง
ผู้ติดต่อ | ชื่อของผู้ติดต่อ นามสกุลของผู้ติดต่อ อีเมล์ เมืองผู้ติดต่อ
โอกาสทางการขาย | ชื่อโอกาสทางการขาย
งาน | หัวเรื่อง
คำแนะนำเครื่องมือในส่วนการค้นหาคำหลักขั้นสูงสำหรับเรคคอร์ดแต่ละประเภทจะแสดงฟิลด์ที่สนับสนุนสำหรับเรคคอร์ดประเภทนั้น ตัวอย่างเช่น หากคุณป้อน Sunnyvale เมื่อค้นหาบริษัท การค้นหาคำหลักขั้นสูงจะค้นหา Sunnyvale ในฟิลด์ชื่อบริษัท ที่ตั้ง และเมืองที่เรียกเก็บ สำหรับบริษัททั้งหมดที่คุณเข้าใช้ได้ การค้นหาจะแสดงเรคคอร์ดทั้งหมดที่มีสตริงค้นหาที่คุณป้อนในฟิลด์ค้นหาที่สนับสนุน ### ลักษณะของการค้นหาคำหลักขั้นสูง หัวข้อนี้จะอธิบายลักษณะของการค้นหาคำหลักขั้นสูง การค้นหาจะดำเนินการจับคู่คำต่อไปนี้: รายการที่มีคำตรงกันทั้งหมด การค้นหาเรคคอร์ดที่มีสตริงค้นหาที่ตรงกันทั้งหมด กล่าวคือ มีการสะกดคำเหมือนกับสตริงที่ป้อนในการค้นหา รายการที่ตรงกันแบบสะสม ค้นหาเรคคอร์ดที่มีสตริงค้นหาปรากฏขึ้นอย่างน้อยหนึ่งครั้ง โดยเรคคอร์ดที่แสดงขึ้นจะได้รับการจัดอันดับตามคะแนนสะสมซึ่งกำหนดโดยจำนวนสตริงค้นหาที่ตรงกันที่พบและความถี่ที่ปรากฏ ตัวอย่างเช่น การค้นหา First National Bank of Arizona จะแสดงเรคคอร์ด Arizona First National Bank ซึ่งมีค่าสตริงที่ตรงกันเท่ากับสี่ ตามด้วยเรคคอร์ด First National Bank ซึ่งมีค่าสตริงที่ตรงกันเท่ากับสาม รายการที่ตรงกันแบบระบุต้นกำเนิด ค้นหาเรคคอร์ดที่มีค่าที่มีรากภาษาเดียวกันกับสตริงการสืบค้น ตัวอย่างเช่น การค้นหา Manufacturer จะแสดงเรคคอร์ดที่มีคำว่า Manufacturing หรือ Manufactured นอกเหนือไปจากคำว่า Manufacturer (สนับสนุนรายการที่ตรงกันแบบระบุต้นกำเนิดในภาษาอังกฤษเท่านั้น) รายการที่ตรงกันแบบคลุมเครือ ค้นหาเรคคอร์ดที่มีคำที่สะกดคล้ายกับคำในสตริงค้นหา ตัวอย่างเช่น การค้นหา Oracle ที่สะกดผิดเป็น Orcale จะแสดงผลการค้นหาเป็นเรคคอร์ดที่มีคำว่า Oracle (สนับสนุนรายการที่ตรงกันแบบคลุมเครือในภาษาอังกฤษเท่านั้น) การค้นหาเป็นแบบไม่คำนึงถึงตัวพิมพ์ที่ตรงกัน (ตัวอย่างเช่น การค้นหาคำว่า Bella จะแสดงผลคำว่า Bella หรือ bella) การค้นหาจะละเว้นรายการต่อไปนี้: เครื่องหมายกำกับเสียง ตัวอย่างเช่น การค้นหาคำว่า Velka จะแสดงผลคำว่า Veľká เครื่องหมายวรรคตอน ซึ่งรวมถึงเครื่องหมายต่อไปนี้: เครื่องหมาย ( ’ ) วงเล็บเหลี่ยม ([ ]) วงเล็บสามเหลี่ยม (< >) วงเล็บปีกกา ({ }) วงเล็บ [( )] โคลอน (:) คอมมา (, ¸ ) เครื่องหมายขีด ( – — ―) เครื่องหมายจุดสามจุด ( … ... . . .) อัศเจรีย์ (!) เครื่องหมายจุด (.) ยัติภังค์ ( - ) เครื่องหมายคำถาม (?) เครื่องหมายคำพูด ( ‘ ’ “ ” ' " ") เซมิโคลอน (;) เครื่องหมายสแลช ( / ⁄) Noise Word ในการสืบค้นการค้นหา การค้นหาคำหลักขั้นสูงจะละเว้น Noise Word ในภาษาอังกฤษ เดนมาร์ก ดัตช์ ฟินแลนด์ เยอรมัน ฝรั่งเศส อิตาลี โปรตุเกส สเปน และสวีเดน Noise Word คือคำที่พบได้ทั่วไปและจะถูกละเว้นเพื่อประหยัดเวลาในการค้นหา ตัวอย่างของ Noise Word ในภาษาอังกฤษ ได้แก่ คำอย่างเช่น or, and หรือ the การค้นหาคำหลักขั้นสูงจำเป็นต้องใช้ดัชนีการค้นหาพิเศษ ข้อมูลจาก Oracle CRM On Demand จะถูกทำให้ตรงกับดัชนีการค้นหาในภายหลัง ดังนั้น คุณอาจไม่พบเรคคอร์ดหนึ่งที่เพิ่งถูกเพิ่มหรือแก้ไขจนกว่าจะหลังจากช่วงเวลานั้น เนื่องจากการค้นหาคำหลักขั้นสูงเป็นการค้นหาที่ซับซ้อน ประสิทธิภาพในการค้นหาจึงอาจแตกต่างกันไปโดยขึ้นอยู่กับเกณฑ์การค้นหาและคุณภาพของข้อมูล ขอแนะนำให้คุณค้นหาด้วยเกณฑ์การค้นหาที่ละเอียดยิ่งขึ้น หรือใช้การค้นหาขั้นสูงในกรณีที่คุณทราบสตริงหรือฟิลด์ที่แน่นอนที่คุณต้องการค้นหา ### สนับสนุนการค้นหาแบบพิมพ์ล่วงหน้า การค้นหาคำหลักขั้นสูงสนับสนุนการค้นหาแบบพิมพ์ล่วงหน้า การค้นหาแบบพิมพ์ล่วงหน้าจะค้นหาเรคคอร์ดในรายการล่าสุด ซึ่งมีสตริงค้นหาในฟิลด์ที่สนับสนุนสำหรับประเภทเรคคอร์ดที่ระบุที่คุณกำลังค้นหา การค้นหาแบบพิมพ์ล่วงหน้าเป็นแบบไม่คำนึงถึงตัวพิมพ์ที่ตรงกัน และละเว้นเครื่องหมายกำกับเสียง โดยรายการที่ตรงกันสามารถอยู่ที่ตอนต้นของค่าฟิลด์ หรือสตริงย่อยของค่าฟิลด์ หรือที่ส่วนท้ายของค่าฟิลด์ก็ได้ รายการล่าสุดที่ได้รับการสนับสนุนจะรวมอยู่ในรายการต่อไปนี้: ประเภทเรคคอร์ด ที่ดูล่าสุดของฉัน ประเภทเรคคอร์ด ที่จัดทำล่าสุดของฉัน ประเภทเรคคอร์ด ที่แก้ไขล่าสุดของฉัน เมื่อคุณป้อนสตริงค้นหา การค้นหาแบบพิมพ์ล่วงหน้าจะเปิดวินโดว์รายการล่าสุดขนาดเล็กซึ่งอยู่ใกล้กับส่วนการค้นหาคำหลักขั้นสูง วินโดว์นี้จะแสดงเรคคอร์ดทั้งหมดที่มีสตริงที่ตรงกับอักขระในสตริงค้นหาที่ป้อน โดยแสดงสูงสุด 10 เรคคอร์ด การค้นหาแบบพิมพ์ล่วงหน้าจะจับคู่อักขระหนึ่งตัวต่อครั้งในรูปแบบตัวอักษรหนา ในขณะที่คุณป้อนสตริงค้นหา รายการที่แสดงในวินโดว์จะแสดงชื่อของเรคคอร์ดที่และชื่อฟิลด์ที่สนับสนุนในวงเล็บ [( )] หลังจากชื่อเรคคอร์ด ชื่อของเรคคอร์ดรับค่ามาจากฟิลด์ที่แสดงในตารางต่อไปนี้
ประเภทเรคคอร์ด | ฟิลด์ที่แสดงเพื่อรับค่าชื่อเรคคอร์ด
--- | ---
บริษัท | ชื่อบริษัท
การนัดหมาย | หัวเรื่อง
ผู้ติดต่อ | ชื่อ นามสกุล
โอกาสทางการขาย | ชื่อโอกาสทางการขาย
งาน | หัวเรื่อง
หากสตริงค้นหาตรงกับค่าในฟิลด์ที่สนับสนุน ค่าที่ตรงกันจะเป็นตัวหนา ตัวอย่างเช่น หากค่าอยู่ในฟิลด์ที่ตั้งของเรคคอร์ดบริษัท วินโดว์จะแสดงชื่อบริษัท (ที่ตั้ง, เมืองที่เรียกเก็บ) ตัวอย่างเช่น คุณอาจจัดทำสามบริษัทโดยมีการตั้งค่าที่แสดงในตารางต่อไปนี้
ชื่อบริษัท | ที่ตั้ง | เมืองที่เรียกเก็บ
--- | --- | ---
Account1 | California | Sunnyvale
Account2 | California | Sunnyvale
Account3 | Sunnyside | Sunnyside
หากคุณค้นหา Sunnyvale สำหรับบริษัท วินโดว์รายการล่าสุดจะแสดงรายการต่อไปนี้เมื่อคุณป้อน S: Account3 (Sunnyside, Sunnyside) Account2 (California, Sunnyvale) Account1 (California, Sunnyvale) เมื่อคุณป้อน Sunnyv วินโดว์รายการล่าสุดจะแสดงรายการต่อไปนี้: Account2 (California, Sunnyvale) Account1 (California, Sunnyvale) การค้นหาจะแสดงเรคคอร์ดบริษัทในรายการบริษัทที่ดูล่าสุด บริษัทที่จัดทำล่าสุด และบริษัทที่แก้ไขล่าสุด ที่มี Sunnyvale อยู่ในฟิลด์ชื่อบริษัท ที่ตั้ง หรือเมืองที่เรียกเก็บ หากคลิกที่เรคคอร์ดใดๆ ที่แสดงขึ้นในวินโดว์รายการล่าสุด จะเป็นการเปิดเพจรายละเอียดสำหรับเรคคอร์ดนั้น #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลที่เกี่ยวข้อง: การค้นหาเรคคอร์ดโดยใช้การค้นหาคำหลักขั้นสูง การค้นหาเรคคอร์ด เกี่ยวกับการค้นหาเป้าหมาย เกี่ยวกับการค้นหาคำหลัก การค้นหาเรคคอร์ดในแถบการดำเนินการ การใช้การค้นหาขั้นสูง

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.