| พิมพ์ เปิดเวอร์ชัน PDF ของวิธีใช้แบบออนไลน์

#### การเพิ่มตารางให้กับผลลัพธ์ ใช้มุมมองตารางแสดงผลลัพธ์ในตารางมาตรฐาน ผู้ใช้สามารถนาวิเกตและดูข้อมูลเพิ่มเติมในผลลัพธ์ คุณสามารถเพิ่มยอดรวมทั้งหมดและยอดรวมของคอลัมน์ กำหนดตารางและส่วนหัวคอลัมน์ และเปลี่ยนแปลงสูตรหรือกฎการรวมสำหรับคอลัมน์ อีกทั้งสามารถแก้ไขคุณสมบัติของคอลัมน์เพื่อควบคุมการแสดงผลและโครงร่างของคอลัมน์และข้อมูลในคอลัมน์ และกำหนดรูปแบบที่จะใช้เฉพาะเมื่อข้อมูลในคอลัมน์ตรงตามเงื่อนไขที่กำหนดเท่านั้น คุณสามารถระบุการควบคุมเพจและจำนวนแถวต่อเพจได้ ระบุว่าหัวเรื่องของคอลัมน์และตารางจะแสดงหรือไม่ และนำสไตล์แถวไปใช้กับตาราง เมื่อมีการใช้สไตล์แถว พื้นหลังสีเขียวจะถูกใช้ในแถวหนึ่งเว้นหนึ่งในตาราง คุณสามารถเปลี่ยนสีได้ถ้าคุณต้องการ การจัดสไตล์แถวทำให้ตารางอ่านได้ง่ายขึ้น ระบบจะเพิ่มมุมมองตารางลงในผลลัพธ์เป็นมุมมองที่สองโดยอัตโนมัติ อย่างไรก็ตาม คุณสามารถลบมุมมองตารางได้ถ้าคุณต้องการ ยอดรวมทั้งหมดของคอลัมน์ที่มีกฎการรวมค่าเฉลี่ยในมุมมองตารางและ Pivot Table จะแตกต่างกัน ในมุมมองตาราง ยอดรวมทั้งหมดของคอลัมน์ที่มีกฎการรวมค่าเฉลี่ยจะคำนวณจากฐานข้อมูล (ผลรวมหารด้วยจำนวนนับ) ในมุมมอง Pivot Table ยอดรวมทั้งหมดจะเป็นค่าเฉลี่ยของแถวในชุดผลลัพธ์ ขั้นตอนต่อไปนี้จะอธิบายวิธีการแก้ไขมุมมองตาราง เมื่อต้องการแก้ไขมุมมองตาราง ถ้ามุมมองยังไม่อยู่ในโครงร่างประกอบ ให้เพิ่มมุมมองดังกล่าว สำหรับคำแนะนำในการเพิ่มมุมมอง โปรดดูที่ การเพิ่มและการแก้ไขมุมมอง ในแท็บผลลัพธ์ของโปรแกรมแก้ไขการวิเคราะห์ ให้คลิกไอคอนแก้ไขมุมมองสำหรับมุมมองตาราง โปรแกรมแก้ไขมุมมองตารางจะเปิดขึ้น ในกรอบโครงร่าง ให้ลากฟิลด์และวางลงในเป้าหมายดรอปตามที่จำเป็น ในการระบุยอดรวม ให้ดำเนินการต่อไปนี้: หมายเหตุ: ตามค่าดีฟอลต์ จะไม่มีการระบุยอดรวม และคำแนะนำเครื่องมือสำหรับไอคอนยอดรวมจะเป็น ไม่มียอดรวม เมื่อคุณเพิ่มยอดรวม คำแนะนำเครื่องมือจะเปลี่ยนตามไปด้วย เมื่อต้องการเพิ่มยอดรวมทั้งหมด ในส่วน คอลัมน์และการวัด ของกรอบโครงร่าง ให้คลิกไอคอนยอดรวม และเลือกตำแหน่งสำหรับยอดรวม เมื่อต้องการเพิ่มยอดรวมเฉพาะคอลัมน์ ให้คลิกไอคอนยอดรวมสำหรับคอลัมน์นั้น และเลือกตำแหน่งสำหรับยอดรวม จากนั้นคลิกไอคอนตัวเลือกเพิ่มเติมสำหรับคอลัมน์ เลือกกฎการรวม และดูให้แน่ใจว่าได้เลือกตัวเลือกยอดรวมตามรายงาน หมายเหตุ: ไอคอนยอดรวมมีเฉพาะคอลัมน์ที่สามารถรวมยอดตามได้เท่านั้น โดยปกติคอลัมน์นี้จะมีค่าซ้ำที่จะถูกรวมเป็นยอดรวม หากไม่ได้เลือกตัวเลือก ยอดรวมตามรายงาน ระบบจะคำนวณยอดรวมตามชุดผลลัพธ์ทั้งหมด ก่อนใช้ฟิลเตอร์ในการวัด เมื่อต้องการแก้ไขคุณสมบัติสำหรับคอลัมน์ หรือต้องการระบุการกำหนดรูปแบบที่จะใช้หากข้อมูลในคอลัมน์ตรงกับเงื่อนไขที่กำหนด ให้คลิกไอคอนตัวเลือกเพิ่มเติมสำหรับคอลัมน์และเลือกคุณสมบัติคอลัมน์ กล่องโต้ตอบคุณสมบัติคอลัมน์จะเปิดขึ้น ซึ่งคุณสามารถทำการเลือกได้ สำหรับข้อมูลเกี่ยวกับการกำหนดรูปแบบคอลัมน์และการเพิ่มการกำหนดรูปแบบตามเงื่อนไข โปรดดูที่ การแก้ไขคุณสมบัติคอลัมน์ เมื่อต้องการแก้ไขคุณสมบัติส่วน: คลิกไอคอนคุณสมบัติส่วน ทำการเลือกคุณสมบัติและคลิก ตกลง เมื่อต้องการแก้ไขคุณสมบัติสำหรับตาราง ให้คลิกไอคอนคุณสมบัติมุมมองตารางในแถบเครื่องมือ ในกล่องโต้ตอบคุณสมบัติตาราง ให้ทำการเลือกคุณสมบัติ แล้วคลิก ตกลง คุณสามารถระบุสิ่งต่อไปนี้ได้: วิธีการที่ใช้ในการเรียกดูข้อมูลได้แก่ การเลื่อนหรือการควบคุมเพจ รูปแบบหัวเรื่องคอลัมน์ และจะรวมชื่อประเภทเรื่องในหัวเรื่องคอลัมน์หรือไม่ จะแสดงค่านัลหรือไม่ จะใช้สไตล์แถวหรือไม่ ถ้าคุณต้องการเปลี่ยนสีที่ใช้สำหรับพื้นหลังในแถวแบบหนึ่งเว้นหนึ่ง ให้คลิกปุ่มการจัดรูปแบบถัดจากช่องทำเครื่องหมายสไตล์แถว แล้วเลือกสีที่คุณต้องการ จะแสดงค่าที่ซ้ำกันหรือไม่ จะใช้การลิงค์หลัก-รายละเอียดหรือไม่ เมื่อคุณทำการเปลี่ยนแปลงเสร็จแล้ว ให้คลิก เสร็จสิ้น เพื่อปิดโปรแกรมแก้ไขมุมมองตาราง บันทึกการวิเคราะห์

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.