| พิมพ์ เปิดเวอร์ชัน PDF ของวิธีใช้แบบออนไลน์

6. ### การแสดงเว็บเพจภายนอก รายงาน และแผงควบคุมในแท็บ คุณสามารถแสดงข้อมูลเว็บในแท็บภายใน Oracle CRM On Demand ได้ ข้อมูลเว็บอาจเป็นเว็บเพจภายนอกหรือข้อมูลบริษัทที่สามารถใช้งานได้จากเว็บ เช่น คุณอาจติดตามข้อมูลสินค้าคงคลังในเว็บแอปพลิเคชันอื่นและคุณต้องการให้ข้อมูลดังกล่าวพร้อมใช้งานได้สำหรับตัวแทนบริการของคุณขณะที่ตัวแทนเหล่านั้นกำลังทำงานใน Oracle CRM On Demand ในการบรรลุความต้องการดังกล่าวนี้ คุณสามารถจัดทำแท็บเว็บที่กำหนดเองเพื่อแสดงเว็บแอปพลิเคชันภายนอกของคุณภายในพื้นที่ข้อมูลหลักของ Oracle CRM On Demand ได้ คุณสามารถฝังรายงานและแผงควบคุมได้จากแคตตาล็อกการวิเคราะห์ในแท็บเว็บที่กำหนดเอง หมายเหตุ: สำหรับข้อมูลเกี่ยวกับสถานที่ที่สามารถดำเนินการรายงานและแผงควบคุมใน Oracle CRM On Demand ให้ดูที่ เกี่ยวกับการดำเนินการรายงานและแผงควบคุมใน Oracle CRM On Demand คุณยังสามารถจัดทำเว็บแอปเพล็ตที่กำหนดเองเพื่อบรรจุข้อมูลเว็บ รายงาน และแผงควบคุมได้อีกด้วย สำหรับข้อมูลเกี่ยวกับเว็บแอปเพล็ตที่กำหนดเองและการเปรียบเทียบกับแท็บเว็บที่กำหนดเอง โปรดดูที่ เกี่ยวกับเว็บแอปเพล็ตที่กำหนดเอง หมายเหตุ: สำหรับข้อมูลเกี่ยวกับข้อควรพิจารณาที่ใช้กับการใช้โค้ดที่กำหนดเองใน Oracle CRM On Demand โปรดดูที่ ข้อควรพิจารณาสำคัญสำหรับลูกค้าในการใช้โค้ดที่กำหนดเองใน Oracle CRM On Demand ในการทำให้แท็บเว็บที่กำหนดเองปรากฏ คุณต้องเพิ่มแท็บในบทบาทผู้ใช้ที่จำเป็นโดยใช้วิซาร์ดการจัดการบทบาท ก่อนเริ่มต้นใช้งาน ในการดำเนินการตามขั้นตอนนี้ บทบาทของคุณต้องมีสิทธิ์ปรับแต่งแอปพลิเคชัน ก่อนที่คุณจะสามารถแสดงข้อมูลภายนอกบนเพจของ Oracle CRM On Demand ได้ คุณต้องมั่นใจว่า: แอปพลิเคชันภายนอกมีเว็บอินเทอร์เฟซ แอปพลิเคชันภายนอกหรือเว็บเพจไม่กำหนดให้ต้องควบคุมวินโดว์เบราเซอร์ทั้งหมด ในการฝังรายงานหรือแผงควบคุมในแท็บเว็บ รายงานหรือแผงควบคุมนั้นต้องได้รับการจัดเก็บไว้ภายใต้โฟลเดอร์ที่ใช้ร่วมกัน ในโฟลเดอร์ที่คุณมีสิทธิ์เข้าใช้ หมายเหตุ: คุณจะต้องแน่ใจว่าบริการทางเว็บสามารถใช้ได้กับบริษัทของคุณ หากคุณวางแผนที่จะใช้คุณสมบัติต่างๆ เช่น ไซน์ออนครั้งเดียว หรือที่จะใช้เว็บไซต์ของคุณร่วมกับ Oracle CRM On Demand ในการแสดงเว็บเพจภายนอก รายงาน หรือแผงควบคุมในแท็บ คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการปรับแต่งแอปพลิเคชัน ให้คลิกที่การปรับแต่งแอปพลิเคชัน คลิกลิงค์แท็บเว็บที่กำหนดเอง ในส่วนการตั้งค่าแอปพลิเคชัน คลิก ใหม่ ในเพจรายการแท็บที่กำหนดเอง ในเพจแท็บเว็บที่กำหนดเอง ให้ใช้ตารางด้านล่างเพื่อกรอกข้อมูลที่จำเป็นแล้วบันทึกเรคคอร์ด (ไม่จำเป็น) ในการระบุว่าชื่อที่อัปเดตแล้วต้องแปลเป็นภาษาอื่นที่ใช้งานกับบริษัท ให้เลือกช่องทำเครื่องหมาย ทำเครื่องหมายเพื่อแปล (บนเพจรายการแท็บเว็บที่กำหนดเอง) ของแท็บเว็บ
   ฟิลด์ | ความเห็น
   --- | ---
   ชื่อ | ชื่อของแท็บเว็บที่กำหนดเอง
   ประเภท | เลือกประเภทของแท็บเว็บที่คุณต้องการจัดทำ: URL, HTML, รายงาน หรือแผงควบคุม
   ฟิลด์ผู้ใช้และระบบ | ก่อนที่คุณจะจัดทำเว็บแอปเพล็ตใน Oracle CRM On Demand ควรพิจารณาอย่างละเอียดเกี่ยวกับวิธีที่คุณจะใช้ตัวแปรในฟิลด์พารามิเตอร์ เช่น %%%User Id%%% หากในฟิลด์มีตัวอักษรที่สามารถหลีกเป็นการอ้างอิงเอนทิตีตัวอักษรได้ เมื่อคุณแทรกตัวแปรในฟิลด์พารามิเตอร์ในรูปแบบ HTML ตัวอักษรในชื่อฟิลด์ เช่น & จะถูกหลีกเป็นการอ้างอิงเอนทิตีตัวอักษรที่เกี่ยวข้อง (กรณีนี้คือ &#38;) และเบราเซอร์จะขยายการอ้างอิงเอนทิตีเพื่อให้สามารถแสดงตัวอักษรที่อ้างอิงได้ ตัวอย่างเช่น คุณอาจต้องการจัดทำเว็บแอปเพล็ต HTML ของโฮมเพจที่มีชื่อบริษัท: A&B Manufacturing จากรายการดรอปดาวน์ของฟิลด์ผู้ใช้และระบบ คุณสามารถเลือกชื่อบริษัทเพื่อแทรกตัวแปร: %%%Company name%%% และในขณะรัน ตัวแปรนี้จะมีค่า A&#38;B Manufacturing ซึ่งจะปรากฏในเบราเซอร์เป็น A&B Manufacturing อย่างไรก็ตาม การอ้างอิงเอนทิตีตัวอักษรจะไม่ได้รับการขยายในโค้ด JavaScript ดังนั้นในกรณีนี้ ให้ใส่ตัวแปรในบริบทที่อ้างอิงได้ ดึงข้อมูลตัวแปรจากเอกสาร DOM จากนั้นเข้ารหัสตามที่จำเป็น ความแตกต่างดังกล่าวแสดงอยู่ในตัวอย่างโค้ด HTML เว็บแอปเพล็ตดังต่อไปนี้: <span id=”companyname” style=”display:none” data-value=”%%%Company name%%%”></span> <script type=”text/javascript”> var var1 = ”%%%Company name%%%”; var var2 = document.getElementById(“companyname”).getAttribute(“data-value”); </script> ค่าของ var1 คือ “A&#38;B Manufacturing” และค่าของ var2 คือ “A&B Manufacturing” ค่าของ var1 และ var2 มีความแตกต่างกัน เนื่องจากเบราเซอร์ขยายการอ้างอิงเอนทิตีในแท็กและข้อมูล HTML แต่ไม่ได้อยู่ภายในอีลิเมนต์ <script> เลือกตัวเลือกจากรายการดรอปดาวน์ฟิลด์ผู้ใช้และระบบ เพื่อเพิ่มฟิลด์พารามิเตอร์ลงในฟิลด์ URL หรือ HTML ณ ตำแหน่งปัจจุบันของเคอร์เซอร์ เช่น หากคุณเลือก ID ผู้ใช้จากรายการดรอปดาวน์ %%%User id%%% จะถูกแทรกในฟิลด์ URL หรือ HTML โดยขึ้นอยู่กับตำแหน่งเคอร์เซอร์ของคุณ ในระหว่างรันไทม์ พารามิเตอร์นี้จะถูกแทนที่ด้วย ID ผู้ใช้ของผู้ใช้ที่ไซน์อิน อีกตัวอย่างหนึ่ง ได้แก่ หากคุณเลือกชื่อโฮสต์จากรายการ %%%Hostname%%% จะถูกแทรกที่ตำแหน่งเคอร์เซอร์ ในขณะรันไทม์ พารามิเตอร์นี้จะถูกแทนที่ด้วยชื่อโฮสต์ของเซิร์ฟเวอร์ที่ Oracle CRM On Demand กำลังรันอยู่ ซึ่งจะมีประโยชน์สำหรับการตั้งค่าที่มี URL ไปยัง Oracle CRM On Demand เนื่องจากไม่จำเป็นต้องแก้ไขชื่อโฮสต์ Oracle CRM On Demand ด้วยตนเองอีกต่อไปเมื่อมีการย้ายจากสภาพแวดล้อมหนึ่งไปยังอีกสภาพแวดล้อมหนึ่ง สำหรับข้อมูลเพิ่มเติม โปรดดูที่ ฟิลด์ผู้ใช้และระบบ
   URL | หมายเหตุ: การตั้งค่านี้จะมีผลเมื่อคุณเลือก URL จากเมนูประเภทเท่านั้น ป้อน URL ที่ถูกเรียกใช้เมื่อผู้ใช้คลิกที่ไฮเปอร์ลิงค์ เช่น www.oracle.com คุณไม่จำเป็นต้องป้อนส่วน http:// ของ URL ตรวจสอบให้แน่ใจว่า URL เป็น Uniform Resource Identifier (URI) ที่ถูกต้อง หากไม่ถูกต้อง จะมีข้อความแสดงข้อผิดพลาดปรากฏขึ้นแทนที่จะเป็นเนื้อหาที่ฝังอยู่เมื่อผู้ใช้เข้าใช้แท็บเว็บที่กำหนดเอง หมายเหตุ: สำหรับข้อมูลเพิ่มเติมเกี่ยวกับมาตรฐานของ URL ใน Oracle CRM On Demand โปรดดูที่ เกี่ยวกับมาตรฐานของ URL นอกจากนี้ คุณสามารถป้อนพารามิเตอร์ที่ขึ้นกับบริบทโดยวางเคอร์เซอร์ในฟิลด์ URL แล้วเลือกรายการดรอปดาวน์ฟิลด์ผู้ใช้และระบบ การดำเนินการนี้จะวางพารามิเตอร์ฟิลด์ลงใน URL (กำหนดโดย %%%fieldname%%%) ซึ่งถูกแทนที่ด้วยค่าฟิลด์ที่อิงตามเรคคอร์ดปัจจุบันเมื่อผู้ใช้คลิกที่ค่า หากคุณไม่ระบุ URL ผู้ใช้จะถูกนำไปยัง URL เปล่าเมื่อคลิกแท็บ แต่ละเบราเซอร์จำกัดความยาว URL สูงสุด หากคุณระบุ URL ที่เกินความยาวสูงสุดนี้ ผู้ใช้อาจเห็นพฤติกรรมที่กำหนดไม่ได้ในเบราเซอร์เมื่อคลิกแท็บเว็บ หมายเหตุ: คุณสามารถใช้ URL เพื่อฝังรายงานหรือแผงควบคุมในแท็บเว็บที่กำหนดเองของประเภท URL ได้ อย่างไรก็ตาม ฟังก์ชันนี้ไม่ได้รับการสนับสนุนโดยสมบูรณ์ และ URL อาจไม่ทำงานหลังจากการอัปเกรด
   การเพิ่มส่วนหัว HTML | หมายเหตุ: การตั้งค่านี้จะมีผลเมื่อคุณเลือก HTML จากเมนูประเภทเท่านั้น HTML ที่คุณป้อนจะใช้ในแอททริบิว SRC ของอีลิเมนต์ <iframe> ในโค้ด HTML ของเพจที่คุณเพิ่มในแท็บเว็บ โค้ดใดๆ ที่คุณเพิ่มในฟิลด์ HTML แท็บเว็บจะถูกเพิ่มไปในอีลิเมนต์ <iframe> คุณสามารถรวมการอ้างอิงไปยังไฟล์ JavaScript ที่คุณฝังไว้ในส่วน <head> ของ HTML ในฟิลด์นี้ได้ ในเพจของ Oracle CRM On Demand จะไม่สนับสนุนการอ้างอิงไฟล์ JavaScript ข้อมูลใดๆ ที่คุณป้อนลงในฟิลด์นี้จะถูกเพิ่มลงในแท็ก <head>
   HTML แท็บเว็บ | หมายเหตุ: การตั้งค่านี้จะมีผลเมื่อคุณเลือก HTML จากเมนูประเภทเท่านั้น HTML ที่คุณป้อนจะใช้ในแอททริบิว SRC ของอีลิเมนต์ <iframe> ในโค้ด HTML ของเพจที่คุณเพิ่มในแท็บเว็บ โค้ดใดๆ ที่คุณเพิ่มในฟิลด์ HTML แท็บเว็บจะถูกเพิ่มไปในอีลิเมนต์ <iframe> เนื้อหาใดๆ ที่คุณป้อนลงในฟิลด์นี้จะถูกเพิ่มลงในแท็ก <body>
   พาธ | หมายเหตุ: ฟิลด์นี้จะใช้ได้เฉพาะเมื่อคุณเลือกรายงานหรือแผงควบคุมจากเมนูประเภท คลิกไอคอนค้นหา (แว่นขยาย) จากนั้นนาวิเกตไปยังรายงานหรือแผงควบคุมที่คุณต้องการในโฟลเดอร์ที่ใช้ร่วมกัน จากนั้นคลิก ตกลง ระบบจะป็อปปูเลทข้อมูลในฟิลด์ พาธ โดยอัตโนมัติหลังจากที่คุณเลือกรายงานหรือแผงควบคุม
   แสดงพรอมต์รายงาน | หมายเหตุ: ช่องทำเครื่องหมายนี้จะพร้อมใช้งานเมื่อคุณเลือกรายงานจากเมนูประเภทเท่านั้น หากคุณเลือกช่องทำเครื่องหมายนี้ พรอมต์ที่มีการตั้งค่าไว้สำหรับการวิเคราะห์จะปรากฏขึ้นในเว็บแอปเพล็ตที่กำหนดเอง และผู้ใช้จะสามารถฟิลเตอร์การวิเคราะห์ได้
   พารามิเตอร์ | หมายเหตุ: ฟิลด์นี้จะใช้ได้เฉพาะเมื่อคุณเลือกรายงานหรือแผงควบคุมจากเมนูประเภท (ไม่จำเป็น) หากคุณต้องการระบุฟิลเตอร์ที่จะนำไปใช้กับรายงานหรือแผงควบคุมในขณะรันไทม์ ให้ระบุฟิลเตอร์นั้นในฟิลด์ พารามิเตอร์ สำหรับข้อมูลรายละเอียดเกี่ยวกับการระบุฟิลเตอร์ โปรดดูที่ เกี่ยวกับการระบุฟิลเตอร์สำหรับรายงานและแผงควบคุมที่กำหนด
   คำอธิบาย | ป้อนคำอธิบายของแท็บเว็บ
   ลิงค์การรีเฟรช | หมายเหตุ: ช่องทำเครื่องหมายนี้จะพร้อมใช้งานเมื่อคุณเลือกรายงานจากเมนูประเภทเท่านั้น หากมีการเลือกช่องทำเครื่องหมายนี้ไว้ จะสามารถใช้ลิงค์การรีเฟรชในแท็บเว็บที่กำหนดเองได้ และผู้ใช้จะสามารถรีเฟรชข้อมูลในการวิเคราะห์ได้
   ลิงค์การพิมพ์ | หมายเหตุ: ช่องทำเครื่องหมายนี้จะพร้อมใช้งานเมื่อคุณเลือกรายงานจากเมนูประเภทเท่านั้น หากมีการเลือกช่องทำเครื่องหมายนี้ไว้ จะสามารถใช้ลิงค์การพิมพ์ในแท็บเว็บที่กำหนดเองได้ และผู้ใช้จะสามารถพิมพ์การวิเคราะห์ได้
   ลิงค์การเอ็กซ์ปอร์ต | หมายเหตุ: ช่องทำเครื่องหมายนี้จะพร้อมใช้งานเมื่อคุณเลือกรายงานจากเมนูประเภทเท่านั้น หากมีการเลือกช่องทำเครื่องหมายนี้ไว้ จะสามารถใช้ลิงค์การเอ็กซ์ปอร์ตในแท็บเว็บที่กำหนดเองได้ และผู้ใช้จะสามารถเอ็กซ์ปอร์ตการวิเคราะห์ได้
   ความสูง | ป้อนค่าพิกเซลของแท็บเว็บ
   ความกว้าง | ป้อนค่าพิกเซลของแท็บเว็บ
   ไอคอนคลาสสิก | คลิกไอคอนค้นหา (แว่นขยาย) เพื่อเลือกไอคอนที่ต้องการใช้สำหรับแท็บเว็บในธีมคลาสสิก
   ไอคอนโมเดิร์น | คลิกไอคอนค้นหา (แว่นขยาย) เพื่อเลือกไอคอนที่ต้องการใช้สำหรับแท็บเว็บในธีมโมเดิร์น
หมายเหตุ: หากคุณต้องการให้ชื่อที่อัปเดตนี้ปรากฏในภาษาที่ใช้งานอื่นๆ ให้เลือกช่อง ทำเครื่องหมายเพื่อแปล ในภาษาอื่น (หรือเมื่อคุณเลือกภาษาอื่นจากรายการภาษาในการแปลในเพจนี้) ชื่อที่อัปเดตจะปรากฏเป็นข้อความสีน้ำเงินในวงเล็บจนกว่าคุณจะป้อนเวอร์ชันที่แปลแล้ว ซึ่งชื่อที่อัปเดตเป็นข้อความสีน้ำเงินจะช่วยตรวจสอบคำที่จำเป็นต้องแปล หลังจากที่คุณเพิ่มเว็บเพจที่กำหนดเองลงใน Oracle CRM On Demand แล้ว คุณต้องทำให้บทบาทผู้ใช้สามารถใช้เว็บเพจที่กำหนดเองนั้นได้ก่อน ผู้ใช้จึงจะมองเห็นได้ สำหรับข้อมูลเกี่ยวกับการเพิ่มบทบาท โปรดดูที่ การเพิ่มบทบาท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.