| พิมพ์ เปิดเวอร์ชัน PDF ของวิธีใช้แบบออนไลน์

## ภาพรวมของแต่ละเพจใน Oracle CRM On Demand Oracle CRM On Demand จัดเตรียมเว็บเพจที่หลากหลายให้กับแต่ละประเภทเรคคอร์ด (บริษัท ผู้ติดต่อ ฯลฯ) ### โฮมเพจ โฮมเพจส่วนใหญ่แสดงงานต่างๆ ที่เกี่ยวข้องกับประเภทของเรคคอร์ดซึ่งสอดคล้องกับเพจนั้น เช่น งานเกี่ยวกับบริษัท เป็นต้น โดยทั่วไป จะแสดงรายการที่ฟิลเตอร์ซึ่งถูกกำหนดโดยผู้ดูแลระบบของบริษัทของคุณ รวมทั้งแผนภูมิเชิงวิเคราะห์ซึ่งสัมพันธ์กับงานของคุณ โฮมเพจยังประกอบด้วยเครื่องมือเว็บ ฟีด RSS และเนื้อหาเว็บต่างๆ ขึ้นอยู่กับการตั้งค่าของผู้ดูแลระบบของบริษัทของคุณ จากโฮมเพจ คุณสามารถดูข้อมูลเพิ่มเติมไปยังเพจอื่นๆ เพื่อจัดการกับข้อมูลประเภทต่างๆ ได้ตามที่ต้องการ ### เพจรายการ เพจรายการแสดงชุดย่อยของเรคคอร์ดตามรายการที่คุณเลือกจากโฮมเพจ จากเพจรายการ คุณสามารถดำเนินการต่อไปนี้: เรียงลำดับเรคคอร์ด ตรวจสอบเรคคอร์ดหลายรายการพร้อมกันได้ ค้นหาเรคคอร์ดเพื่อตรวจสอบ ลบ หรืออัปเดต อัปเดตฟิลด์ในเพจรายการแบบอินไลน์ หากมีการใช้งานฟังก์ชันการแก้ไขแบบอินไลน์ เปิดเพจรายละเอียดของเรคคอร์ดในกรอบเรคคอร์ด และอัปเดตรายละเอียดของเรคคอร์ดโดยไม่ต้องนาวิเกตออกจากเพจรายการ หากมีกรอบเรคคอร์ดอยู่ในเพจรายการ จัดทำเรคคอร์ดใหม่ เพิ่มรายการลงในรายการที่ใช้บ่อยของคุณโดยคลิกที่ไอคอน เพิ่มไว้ในรายการที่ใช้บ่อย ที่ด้านขวาของแถบชื่อในเพจรายการ ลบรายการออกจากรายการที่ใช้บ่อยของคุณโดยคลิกที่ไอคอน ลบออกจากรายการที่ใช้บ่อย ที่ด้านขวาของแถบชื่อในเพจรายการ เพิ่มเรคคอร์ดในเรคคอร์ดรายการใช้บ่อยของคุณโดยคลิกที่ไอคอน เพิ่มไว้ในรายการที่ใช้บ่อย ในแถวของเรคคอร์ด ลบเรคคอร์ดออกจากเรคคอร์ดรายการใช้บ่อยของคุณโดยคลิกที่ไอคอน ลบออกจากรายการที่ใช้บ่อย ในแถวของเรคคอร์ด แก้ไขรายการภายในเพจรายการ หากไอคอน สลับบานหน้าต่างแก้ไขรายการ พร้อมใช้งาน สำหรับข้อมูลเพิ่มเติม โปรดดูที่ การแก้ไขรายการภายในเพจรายการ เปลี่ยนลำดับของคอลัมน์ในรายการ ด้วยการลากส่วนหัวคอลัมน์ไปยังตำแหน่งใหม่และวางลง นอกจากนี้ คุณยังสามารถใช้เมนูระดับเรคคอร์ดที่อยู่ข้างชื่อของแต่ละเรคคอร์ดเพื่อดำเนินการต่างๆ กับเรคคอร์ดที่แสดงรายการไว้ รวมถึงการดำเนินการบางอย่างหรือทั้งหมดดังต่อไปนี้: เปิดเพจแก้ไขสำหรับเรคคอร์ด (โดยการเลือกที่ตัวเลือกแก้ไข) ซึ่งคุณสามารถแก้ไขฟิลด์ทั้งหมดบนเรคคอร์ดได้ จัดทำเรคคอร์ดใหม่โดยการคัดลอกเรคคอร์ดที่มีอยู่ ผู้ดูแลระบบของบริษัทของคุณจะกำหนดว่าค่าของฟิลด์ไหนจะถูกคัดลอกไปยังเรคคอร์ดใหม่โดยอัตโนมัติ ลบเรคคอร์ด ส่วนหัวคอลัมน์ในเพจรายการอาจจะยังคงแสดงอยู่ตลอดในมุมมองเมื่อคุณเลื่อนลงในเพจของเรคคอร์ด ทั้งนี้ขึ้นอยู่กับการตั้งค่าของบริษัทของคุณและการตั้งค่าในโปรไฟล์ผู้ใช้ของคุณเอง คุณสมบัตินี้สามารถเปิดหรือปิดได้ในระดับบริษัท แต่คุณสามารถทำการตั้งค่าในโปรไฟล์ส่วนบุคคลของคุณเพื่อแทนที่การตั้งค่า หยุดส่วนหัวคอลัมน์ของรายการ ของบริษัทได้ สำหรับข้อมูลเกี่ยวกับการเปลี่ยนแปลงการตั้งค่า หยุดส่วนหัวคอลัมน์ของรายการ ในโปรไฟล์ส่วนบุคคลของคุณ โปรดดูที่ การอัปเดตรายละเอียดส่วนบุคคลของคุณ หมายเหตุ: หากข้อความสำหรับคำแนะนำเครื่องมือสามารถใช้กับฟิลด์ได้ ป้ายข้อความสำหรับฟิลด์จะขีดเส้นใต้ด้วยเส้นประในส่วนหัวของคอลัมน์ในเพจรายการ ### เพจจัดการรายการ เพจจัดการรายการแสดงรายการที่ฟิลเตอร์มาตรฐาน และรายการที่คุณจัดทำเพื่อใช้งานเอง หรือผู้จัดการของคุณจัดทำเพื่อให้พนักงานใช้งาน จากเพจจัดการรายการ คุณสามารถดำเนินการต่อไปนี้: ลบรายการ ตรวจสอบรายการทั้งหมดของรายการที่ฟิลเตอร์ แก้ไขรายการที่คุณหรือผู้จัดการของคุณจัดทำไว้ หรือเริ่มกระบวนการของการจัดทำรายการที่ฟิลเตอร์อีกรายการหนึ่ง เลือกรายการเพื่อเพิ่มลงในส่วนรายการที่ใช้บ่อยในแถบการดำเนินการ ### เพจรายละเอียด เพจรายละเอียดจะแสดงข้อมูลหนึ่งเรคคอร์ด ส่วนบนของเพจจะแสดงฟิลด์สำหรับเรคคอร์ดนั้น หากเปิดใช้งานการแก้ไขแบบอินไลน์ คุณจะสามารถอัปเดตฟิลด์เหล่านี้แบบอินไลน์ได้ ขึ้นอยู่กับการตั้งค่าบทบาทผู้ใช้ของคุณ คุณอาจสามารถทำให้โครงร่างของฟิลด์เป็นส่วนบุคคลในเพจรายละเอียดของเรคคอร์ด สำหรับข้อมูลเพิ่มเติม โปรดดูที่ การเปลี่ยนโครงร่างเพจรายละเอียดของคุณ #### ป้ายฟิลด์และข้อความสำหรับคำแนะนำเครื่องมือ คุณสามารถกำหนดป้ายให้กับฟิลด์ที่ปรากฏในเพจรายละเอียดเรคคอร์ดด้วยป้ายข้อความหรือไอคอนที่ระบุวัตถุประสงค์ของฟิลด์ ทั้งนี้ขึ้นอยู่กับวิธีที่ผู้ดูแลระบบของคุณตั้งค่าฟิลด์ ตัวอย่างเช่น อาจกำหนดฟิลด์ที่มีหมายเลขโทรศัพท์มือถือด้วยป้ายข้อความ หมายเลขโทรศัพท์มือถือ หรืออาจกำหนดด้วยไอคอนรูปโทรศัพท์มือถือ บริษัทของคุณสามารถตั้งค่าฟิลด์ให้ไม่แสดงป้ายสำหรับฟิลด์นั้นได้เช่นกัน ผู้ดูแลระบบของคุณสามารถเลือกที่จะเพิ่มข้อความสำหรับคำแนะนำเครื่องมือลงในฟิลด์ได้ หากข้อความสำหรับคำแนะนำเครื่องมือสามารถใช้กับฟิลด์ได้ ป้ายข้อความสำหรับฟิลด์จะขีดเส้นใต้ด้วยเส้นประในเพจรายละเอียดและเพจแก้ไขของเรคคอร์ด รวมถึงในส่วนหัวของคอลัมน์ในเพจรายการและส่วนข้อมูลที่เกี่ยวข้องในเพจรายละเอียดของเรคคอร์ด ดังที่แสดงในตัวอย่างต่อไปนี้: ข้อความสำหรับคำแนะนำจะแสดงดังนี้ โดยขึ้นอยู่กับวิธีการกำหนดป้ายให้กับฟิลด์ และขึ้นอยู่กับว่าข้อความสำหรับคำแนะนำเครื่องมือสามารถใช้กับฟิลด์ได้หรือไม่: ป้ายข้อความสำหรับฟิลด์ หากข้อความสำหรับคำแนะนำเครื่องมือสามารถใช้กับฟิลด์ได้ ข้อความสำหรับคำแนะนำเครื่องมือจะปรากฏเมื่อคุณวางตัวชี้ไว้บนป้ายข้อความสำหรับฟิลด์ ป้ายไอคอนสำหรับฟิลด์ หากข้อความสำหรับคำแนะนำเครื่องมือไม่สามารถใช้กับฟิลด์ ชื่อฟิลด์จะปรากฏเมื่อคุณวางตัวชี้ไว้บนไอคอน หากข้อความสำหรับคำแนะนำเครื่องมือสามารถใช้กับฟิลด์ได้ ข้อความสำหรับคำแนะนำเครื่องมือจะปรากฏเมื่อคุณวางตัวชี้ไว้บนไอคอน ฟิลด์ที่ไม่มีป้าย ไม่แสดงข้อความสำหรับคำแนะนำเครื่องมือ #### ภาพในเพจรายละเอียด สำหรับเรคคอร์ดบางประเภท ผู้ดูแลระบบของบริษัทของคุณสามารถระบุว่าจะสามารถแสดงภาพบนเพจรายละเอียดเรคคอร์ดได้หรือไม่ หากผู้ดูแลระบบระบุว่าสามารถแสดงภาพบนเพจรายละเอียดเรคคอร์ดได้ ตัวระบุตำแหน่งของภาพจะปรากฏขึ้นที่ด้านบนซ้ายของเพจรายละเอียด และคุณจะสามารถอัปโหลดภาพที่คุณต้องการให้แสดงได้ คุณไม่สามารถเปลี่ยนที่ตั้งของภาพบนเพจได้ สำหรับข้อมูลเพิ่มเติม โปรดดูที่ การแสดงภาพในเพจรายละเอียดเรคคอร์ด #### ส่วนข้อมูลที่เกี่ยวข้อง ที่ด้านล่างของเพจรายละเอียดเรคคอร์ด คุณสามารถเข้าใช้ส่วนข้อมูลที่เกี่ยวข้องซึ่งมีรายการเรคคอร์ดที่เชื่อมโยงกับเรคคอร์ดหลักได้ ทั้งนี้ขึ้นอยู่กับการตั้งค่าของคุณ ส่วนข้อมูลที่เกี่ยวข้องจะปรากฏในรูปแบบรายการหรือแท็บ ในแอปพลิเคชันมาตรฐาน รายการข้อมูลที่เกี่ยวข้องแต่ละรายการของเรคคอร์ดที่เชื่อมโยงบนเพจรายละเอียดจะแสดงเรคคอร์ดสูงสุดถึงห้าเรคคอร์ดจากหนึ่งประเภทเรคคอร์ด ในรายการเรคคอร์ดที่เชื่อมโยง คุณสามารถดำเนินการบางอย่างหรือทั้งหมดดังต่อไปนี้ได้ โดยขึ้นอยู่กับประเภทเรคคอร์ดและการตั้งค่าระดับการเข้าใช้ของคุณสำหรับประเภทเรคคอร์ดนั้น: เปิดรายการทั้งหมดของเรคคอร์ดที่เกี่ยวข้องของประเภทเรคคอร์ดที่ระบุ เชื่อมโยงเรคคอร์ดเพิ่มเติมกับเรคคอร์ดหลัก จัดทำเรคคอร์ดใหม่ที่เชื่อมโยงกับเรคคอร์ดหลัก ตรวจสอบเรคคอร์ดที่เชื่อมโยงแล้ว แก้ไขบางฟิลด์ในเรคคอร์ดที่เชื่อมโยงกับเรคคอร์ดหลักหากมีการใช้งานการแก้ไขแบบอินไลน์ เปลี่ยนลำดับของคอลัมน์ในรายการ ด้วยการลากส่วนหัวคอลัมน์ไปยังตำแหน่งใหม่และวางลง หากบทบาทผู้ใช้ของคุณมีสิทธิ์ทำรูปแบบการแสดงข้อมูลที่เกี่ยวข้องให้เป็นข้อมูลส่วนบุคคล คุณจะสามารถเลือกที่จะแสดงส่วนข้อมูลที่เกี่ยวข้องให้เป็นแบบรายการหรือเป็นแท็บก็ได้ โดยการตั้งค่าตัวเลือกรูปแบบข้อมูลที่เกี่ยวข้องในโปรไฟล์ส่วนบุคคลของคุณ หากฟิลด์รูปแบบข้อมูลที่เกี่ยวข้องในโปรไฟล์ส่วนบุคคลของคุณเว้นว่างไว้ ระบบจะใช้การตั้งค่าสำหรับบทบาทผู้ใช้ของคุณ และหากฟิลด์รูปแบบข้อมูลที่เกี่ยวข้องในบทบาทผู้ใช้ของคุณเว้นว่างไว้ ระบบจะใช้การตั้งค่าของบริษัท หากส่วนข้อมูลที่เกี่ยวข้องปรากฏเป็นแท็บ และหากเลือกช่องทำเครื่องหมาย เปิดใช้มุมมองขั้นสูงสำหรับแท็บ บนโปรไฟล์บริษัทไว้ ฟังก์ชันรายการเพิ่มเติม เช่น การเรียงลำดับ การฟิลเตอร์ และการค้นหา จะสามารถใช้งานได้ด้วยในส่วนข้อมูลที่เกี่ยวข้อง นอกจากนี้ ผู้ดูแลระบบของคุณสามารถเลือกที่จะตั้งค่าฟิลเตอร์ดีฟอลต์สำหรับรายการเรคคอร์ดในส่วนข้อมูลที่เกี่ยวข้องได้ สำหรับข้อมูลเพิ่มเติมเกี่ยวกับมุมมองขั้นสูงสำหรับแท็บ โปรดดูที่ เกี่ยวกับมุมมองขั้นสูงสำหรับแท็บข้อมูลที่เกี่ยวข้อง คุณอาจสามารถทำโครงร่างของส่วนข้อมูลที่เกี่ยวข้องบนเพจรายละเอียดเรคคอร์ดให้เป็นข้อมูลส่วนบุคคลได้ ทั้งนี้ขึ้นอยู่กับการตั้งค่าบทบาทผู้ใช้ของคุณ สำหรับข้อมูลเพิ่มเติม โปรดดูที่ การเปลี่ยนโครงร่างเพจรายละเอียดของคุณ ผู้ดูแลระบบของคุณสามารถจัดทำโครงร่างที่ระบุฟิลด์ที่จะแสดงในรายการของเรคคอร์ดที่เกี่ยวข้องสำหรับประเภทเรคคอร์ดจำนวนมากที่ปรากฏในส่วนข้อมูลที่เกี่ยวข้องได้ ผู้ดูแลระบบของคุณยังสามารถกำหนดฟิลด์ที่จะใช้ในการเรียงลำดับรายการของเรคคอร์ดที่เกี่ยวข้องเมื่อมีการแสดงรายการในครั้งแรกและกำหนดว่าเรคคอร์ดจะได้รับการเรียงลำดับจากน้อยไปมากหรือจากมากไปน้อยสำหรับประเภทเรคคอร์ดอีกส่วนหนึ่งได้ด้วย #### การเลื่อนผ่านแท็บข้อมูลที่เกี่ยวข้อง หากคุณใช้ธีมคลาสสิก และหากส่วนข้อมูลที่เกี่ยวข้องปรากฏเป็นแท็บ อาจมีแท็บที่ใช้งานได้เป็นจำนวนมากเกินกว่าที่จะแสดงได้พอดีบนเพจในวินโดว์เบราเซอร์ของคุณ ในกรณีนี้ คุณสามารถคลิกลูกศรที่ด้านขวาและด้านซ้ายของแท็บเพื่อเลื่อนดูแท็บอื่นๆ ได้ ลักษณะการเลื่อนของแท็บจะถูกกำหนดโดยช่องทำเครื่องหมายเปิดใช้การส่งเพจธีมคลาสสิกสำหรับแท็บบนโปรไฟล์บริษัทดังต่อไปนี้: หากยกเลิกการเลือกช่องทำเครื่องหมายเปิดใช้การส่งเพจธีมคลาสสิกสำหรับแท็บ ลูกศรขวาและซ้ายจะเลื่อนผ่านครั้งละหนึ่งแท็บ ถ้าช่องทำเครื่องหมายเปิดใช้การส่งเพจธีมคลาสสิกสำหรับแท็บถูกเลือกไว้ การคลิกลูกศรขวาและซ้ายจะแสดงชุดของแท็บถัดไปหรือก่อนหน้า ตัวอย่างเช่น หากมีแท็บที่สามารถใช้ได้อยู่ 15 แท็บ แต่มีเพียงหกแท็บที่พอดีสำหรับแสดงในหนึ่งเพจ คุณสามารถคลิกลูกศรขวาเพื่อแสดงแท็บหกแท็บชุดที่สอง และคลิกอีกครั้งเพื่อแสดงแท็บที่เหลือได้ คุณสามารถคลิกลูกศรซ้ายเพื่อเลื่อนกลับไปยังแท็บต่างๆ ได้ครั้งละหกแท็บ #### ตัวบ่งชี้เรคคอร์ดสำหรับส่วนข้อมูลที่เกี่ยวข้อง หากบทบาทผู้ใช้ของคุณมีสิทธิ์ ทำเพจรายละเอียดให้เป็นข้อมูลส่วนบุคคล - ตัวบ่งชี้เรคคอร์ด คุณจะสามารถตั้งค่าตัวบ่งชี้เรคคอร์ดสำหรับส่วนข้อมูลที่เกี่ยวข้องในเพจรายละเอียดของเรคคอร์ดได้ ตัวบ่งชี้เรคคอร์ดทำให้คุณดูได้ว่ามีเรคคอร์ดใดปรากฏอยู่ในส่วนข้อมูลที่เกี่ยวข้องบ้าง โดยไม่จำเป็นต้องเปิดส่วนนั้นขึ้นมา ผู้ดูแลระบบของคุณยังสามารถตั้งค่าตัวบ่งชี้เรคคอร์ดให้กับเพจรายละเอียดสำหรับประเภทเรคคอร์ดที่ระดับบทบาทได้ด้วย หากคุณไม่ได้ทำการปรับการตั้งค่าตัวบ่งชี้เรคคอร์ดให้เหมาะกับการใช้งานของคุณ ระบบจะใช้การตั้งค่าที่กำหนดไว้สำหรับประเภทเรคคอร์ดสำหรับบทบาทของคุณ สำหรับข้อมูลเกี่ยวกับลักษณะของตัวบ่งชี้เรคคอร์ด โปรดดูที่ เกี่ยวกับตัวบ่งชี้เรคคอร์ดสำหรับส่วนข้อมูลที่เกี่ยวข้อง สำหรับข้อมูลเกี่ยวกับการปรับการตั้งค่าตัวบ่งชี้เรคคอร์ดให้เหมาะกับการใช้งานของคุณ โปรดดูที่ การจัดการตัวบ่งชี้เรคคอร์ดสำหรับส่วนข้อมูลที่เกี่ยวข้อง #### การใช้การแสดงการแจ้งเตือนล่วงหน้าเพื่อดูส่วนข้อมูลที่เกี่ยวข้อง การแสดงการแจ้งเตือนล่วงหน้าเป็นรายการของลิงค์ที่ไปยังส่วนข้อมูลที่เกี่ยวข้องของเพจ การแสดงการแจ้งเตือนล่วงหน้าอาจปรากฏที่ด้านล่างของวินโดว์เบราเซอร์ของคุณด้วย ผู้ใช้จะต้องทำตามเงื่อนไขสองข้อดังต่อไปนี้ เพื่อให้การแสดงการแจ้งเตือนล่วงหน้าปรากฏ: ผู้ใช้จะต้องเลือกช่องทำเครื่องหมาย สนับสนุนการตั้งค่าการแสดงการแจ้งเตือนล่วงหน้า ไว้ในธีมของผู้ใช้ ผู้ใช้จะต้องเปิดใช้งานฟังก์ชันการแสดงการแจ้งเตือนล่วงหน้า คุณสามารถเปิดใช้งานหรือปิดใช้งานฟังก์ชันการแสดงการแจ้งเตือนล่วงหน้าได้โดยการตั้งค่าตัวเลือก การแสดงการแจ้งเตือนล่วงหน้า ในโปรไฟล์ส่วนบุคคลของคุณ หากฟิลด์ การแสดงการแจ้งเตือนล่วงหน้า ในโปรไฟล์ส่วนบุคคลของคุณเว้นว่างไว้ ระบบจะใช้การตั้งค่าของบริษัท ขั้นตอนต่อไปนี้อธิบายวิธีการใช้การแสดงการแจ้งเตือนล่วงหน้า การใช้การแสดงการแจ้งเตือนล่วงหน้าเพื่อดูส่วนข้อมูลที่เกี่ยวข้อง ดำเนินการดังต่อไปนี้อย่างใดอย่างหนึ่ง: ไปที่รายการหรือแท็บข้อมูลที่เกี่ยวข้องโดยการคลิกลิงค์ที่แสดง โดยที่ไม่ต้องเลื่อนลงเพื่อดูในเพจ ยุบการแสดงการแจ้งเตือนล่วงหน้าโดยการคลิกเครื่องหมายลบ (-) ที่แสดง ขยายการแสดงอีกครั้งโดยการคลิกเครื่องหมายบวก (+) การตั้งค่าการขยายหรือยุบในการแสดงการแจ้งเตือนล่วงหน้าจะยังคงอยู่สำหรับประเภทเรคคอร์ดทั้งหมดจนกว่าคุณจะเปลี่ยนแปลงการตั้งค่าใหม่อีกครั้ง แม้ว่าคุณได้ไซน์เอาต์ออกจาก Oracle CRM On Demand และไซน์อินกลับเข้ามาใหม่ก็ตาม หมายเหตุ: สำหรับข้อมูลเพิ่มเติมเกี่ยวกับการเปลี่ยนแปลงตัวเลือกรูปแบบข้อมูลที่เกี่ยวข้องและตัวเลือกการแสดงการแจ้งเตือนล่วงหน้าในโปรไฟล์ส่วนบุคคลของคุณ โปรดดูที่ การอัปเดตรายละเอียดส่วนบุคคลของคุณ #### งานที่คุณสามารถดำเนินการในเพจรายละเอียด ในเพจรายละเอียด คุณยังสามารถทำดังต่อไปนี้: จัดทำเรคคอร์ดใหม่โดยการคัดลอกเรคคอร์ดที่มีอยู่ (สำหรับชนิดเรคคอร์ดส่วนใหญ่) ผู้ดูแลระบบของบริษัทของคุณจะกำหนดว่าค่าของฟิลด์ใดจะถูกคัดลอกไปยังเรคคอร์ดใหม่โดยอัตโนมัติ ขยายและยุบส่วนต่างๆ ในเพจรายละเอียดตามที่ต้องการ การตั้งค่าเหล่านี้จะยังคงอยู่แม้ว่าคุณได้ไซน์เอาต์ออกจาก Oracle CRM On Demand และไซน์อินกลับเข้ามาใหม่ จนกระทั่งคุณได้เปลี่ยนแปลงการตั้งค่าใหม่อีกครั้ง เพิ่มเรคคอร์ดลงในเรคคอร์ดรายการใช้บ่อยของคุณโดยคลิกที่ไอคอน เพิ่มไว้ในรายการที่ใช้บ่อย ที่ด้านขวาของแถบชื่อในเพจรายละเอียด ลบเรคคอร์ดออกจากเรคคอร์ดรายการใช้บ่อยของคุณโดยคลิกที่ไอคอน ลบออกจากรายการที่ใช้บ่อย ที่ด้านขวาของแถบชื่อในเพจรายละเอียด คลิกไอคอนหมายเหตุ เพื่อเพิ่มหมายเหตุต่างๆ หรือดูหมายเหตุของผู้ใช้อื่นๆ ส่งหมายเหตุให้กับผู้ใช้คนอื่น โดยการเลื่อนตัวชี้ไปไว้เหนือชื่อของผู้ใช้นั้น โปรดดูที่ การส่งหมายเหตุให้กับผู้ใช้อื่นๆ เพจรายละเอียดยังประกอบด้วยเว็บแอปเพล็ตที่กำหนดเอง ซึ่งจัดทำโดยผู้ดูแลระบบของบริษัทของคุณ ซึ่งใช้ในการฝังเครื่องมือเว็บ ฟีด RSS และเนื้อหาเว็บอื่นๆ ในเพจ สำหรับข้อมูลเพิ่มเติม โปรดดูที่ เกี่ยวกับเว็บแอปเพล็ตที่กำหนดเอง ### เพจเรคคอร์ดใหม่ คุณสามารถจัดทำเรคคอร์ดจากพื้นที่ต่างๆ ภายใน Oracle CRM On Demand ได้ โครงร่างฟิลด์ที่คุณเห็นบนเพจที่คุณป้อนข้อมูลสำหรับเรคคอร์ดจะขึ้นอยู่กับบทบาทผู้ใช้ที่ตั้งค่า สำหรับข้อมูลเพิ่มเติมเกี่ยวกับโครงร่างฟิลด์ในเพจเรคคอร์ดใหม่ โปรดดูที่ เกี่ยวกับโครงร่างของเพจเรคคอร์ดใหม่ ### เพจแก้ไข เพจแก้ไขจะแสดงฟิลด์ต่างๆ ของเรคคอร์ดหนึ่งในรูปแบบที่แก้ไขได้ คุณสามารถใช้เพจเหล่านี้เพื่ออัปเดตข้อมูลเรคคอร์ด ฟิลด์ของเรคคอร์ดในเพจแก้ไขจะเหมือนกันกับส่วนบนของเพจรายละเอียด หากข้อความสำหรับคำแนะนำเครื่องมือสามารถใช้กับฟิลด์ได้ ป้ายข้อความสำหรับฟิลด์จะขีดเส้นใต้ด้วยเส้นประในเพจแก้ไขของเรคคอร์ด ทั้งเพจแก้ไขและเพจรายละเอียดสามารถบรรจุฟิลด์เว็บลิงค์ที่กำหนดเองได้ สำหรับเว็บลิงค์จำเพาะ ผู้ดูแลระบบสามารถระบุได้ว่าจะให้ปรากฏบนเพจแก้ไข เพจรายละเอียด หรือทั้งสองเพจ ดังที่อธิบายไว้ใน การตั้งค่าเว็บลิงค์ ### เพจโครงร่าง ผู้ดูแลระบบและผู้ใช้รายอื่นๆ ที่มีสิทธิ์ที่จำเป็นสามารถตั้งค่าและทำโครงร่างของหลายๆ เพจให้เป็นส่วนบุคคลได้ใน Oracle CRM On Demand รวมถึงการตั้งค่าโครงร่างแท็บ โครงร่างแถบการดำเนินการ และอื่นๆ ในเพจโครงร่างที่คุณทำการตั้งค่าโครงร่างดังกล่าว โดยปกติแล้วคุณจะระบุการตั้งค่าที่คุณต้องการโดยการเลือกรายการในรายการหนึ่งและย้ายรายการเหล่านั้นไปยังอีกรายการหนึ่ง ในการย้ายค่าจากรายการหนึ่งไปยังอีกรายการหนึ่งในเพจโครงร่าง คุณสามารถใช้ลูกศรซ้ายและขวาที่มีให้ในเพจ และโดยทั่วไป คำแนะนำในวิธีใช้ออนไลน์จะอธิบายวิธีการย้ายค่านี้ อย่างไรก็ตาม ในเพจโครงร่างหลายๆ เพจ คุณสามารถย้ายค่าจากรายการหนึ่งไปยังอีกรายการหนึ่งได้โดยการดับเบิลคลิกที่ค่านั้นได้ด้วย เมื่อคุณดับเบิลคลิกค่าใดค่าหนึ่ง ค่านั้นจะถูกย้ายไปยังรายการที่อยู่ถัดไปทางด้านขวาของรายการที่ค่านั้นเคยปรากฏอยู่ หากคุณดับเบิลคลิกค่าในรายการที่อยู่ด้านขวาสุด ค่านั้นจะถูกย้ายไปยังรายการที่อยู่ถัดไปทางด้านซ้ายของรายการที่ค่านั้นเคยปรากฏอยู่ หมายเหตุ: ในกรณีที่รายการในเพจโครงร่างปรากฏในรูปแบบตาราง เช่น เพจโครงร่างสำหรับการทำให้เป็นส่วนบุคคลหรือตั้งค่าโครงร่างฟิลด์สำหรับเพจรายละเอียดเรคคอร์ด ความสามารถในการย้ายค่าจากรายการหนึ่งไปยังอีกรายการหนึ่งโดยการดับเบิลคลิกที่ค่านั้นจะไม่ได้รับการสนับสนุน นอกจากนี้ ความสามารถในการย้ายค่าจากรายการหนึ่งไปยังอีกรายการหนึ่งโดยการแตะที่ค่านั้นบนอุปกรณ์ระบบสัมผัสจะไม่ได้รับการสนับสนุน โดยปกติแล้ว ลูกศรขึ้นและลงจะมีให้ในเพจโครงร่างด้วย เพื่อให้คุณสามารถเปลี่ยนลำดับรายการภายในรายการแสดงได้ หมายเหตุ: ความสามารถในการย้ายค่าจากรายการหนึ่งไปยังอีกรายการจะได้รับการสนับสนุนในพื้นที่อื่นๆ ในอินเตอร์เฟซอีกด้วย ตัวอย่างเช่น ในส่วนคอลัมน์ที่แสดงในเพจการตั้งค่ารายการ คุณสามารถย้ายฟิลด์ต่างๆ จากรายการฟิลด์ที่ใช้ได้ไปยังรายการฟิลด์ที่เลือกได้โดยการดับเบิลคลิกที่ชื่อฟิลด์ นอกจากนี้ ในวินโดว์ที่คุณทำการเลือกค่าสำหรับฟิลด์รายการสำหรับเลือกแบบหลายรายการ คุณสามารถย้ายค่าที่คุณต้องการไปยังรายการที่เลือกได้โดยการดับเบิลคลิกที่ค่าเหล่านั้น

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.