| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับฟิลด์จำเป็นโดยมีเงื่อนไข คุณสามารถตั้งค่าฟิลด์ให้กลายเป็นฟิลด์ที่ไม่จำเป็นตามค่าดีฟอลต์แต่กลายเป็นฟิลด์ที่จำเป็นเมื่อสอดคล้องกับเงื่อนไขที่กำหนดไว้ได้ เรียกฟิลด์ที่ได้รับการตั้งค่าในลักษณะเช่นนี้ว่า ฟิลด์จำเป็นโดยมีเงื่อนไข ตัวอย่างเช่น คุณอาจกำหนดไว้ว่าเมื่อผู้ใช้ตั้งค่าสถานะของโอกาสทางการขายเป็นแพ้ ผู้ใช้จะต้องเลือกค่าในฟิลด์เหตุผลที่ชนะ/แพ้ก่อนจึงจะบันทึกเรคคอร์ดได้ ในการใช้กระบวนการนี้ คุณสามารถป้อนเงื่อนไขต่อไปนี้สำหรับฟิลด์เหตุผลที่ชนะ/แพ้ในการจัดการฟิลด์ได้: [{Status}]=LookupValue("OPTY_STATUS", "แพ้") หลังจากที่คุณตั้งค่าฟิลด์ในลักษณะนี้ หากผู้ใช้เลือกสถานะแพ้ให้กับโอกาสทางการขาย ผู้ใช้จะไม่สามารถบันทึกโอกาสทางการขายได้จนกว่าจะได้เลือกค่าในฟิลด์เหตุผลที่ชนะ/แพ้ เครื่องหมายดอกจัน (*) สีแดงจะปรากฏอยู่ด้านข้างของฟิลด์นั้น และหากมีป้ายข้อความปรากฏอยู่สำหรับฟิลด์นั้น ป้ายข้อความจะปรากฏเป็นข้อความสีแดง เมื่อทำการตั้งค่าฟิลด์จำเป็นโดยมีเงื่อนไข โปรดสังเกตประเด็นต่อไปนี้: คุณจะต้องตรวจสอบให้แน่ใจว่าฟิลด์จำเป็นโดยมีเงื่อนไขปรากฏอยู่ในโครงร่างเพจที่เกี่ยวข้อง มิฉะนั้นแล้ว ผู้ใช้จะไม่สามารถป้อนค่าสำหรับฟิลด์ได้เมื่อฟิลด์นั้นกลายเป็นฟิลด์ที่จำเป็น ในทำนองเดียวกัน ขอแนะนำให้คุณเลือกช่องทำเครื่องหมาย ปรากฏบนโครงร่างเสมอ ให้กับฟิลด์จำเป็นโดยมีเงื่อนไขในวิซาร์ดโครงร่างเพจ เพื่อที่ผู้ใช้จะไม่สามารถลบฟิลด์นั้นออกจากโครงร่างเพจของตนเองได้ หากผู้ใช้บางคนได้ทำโครงร่างเพจของตนเองให้เป็นข้อมูลส่วนบุคคลแล้ว คุณอาจต้องรีเซ็ตโครงร่างเพจส่วนบุคคลนั้นให้เป็นโครงร่างดีฟอลต์ หลังจากที่คุณได้ตั้งค่าฟิลด์จำเป็นโดยมีเงื่อนไข สำหรับข้อมูลเพิ่มเติม โปรดดูที่ การรีเซ็ตโครงร่างเพจส่วนบุคคล หากคุณต้องการให้ฟิลด์จำเป็นโดยมีเงื่อนไขเป็นฟิลด์ที่จำเป็นเสมอสำหรับบางบทบาท คุณสามารถทำให้ฟิลด์นั้นเป็นฟิลด์ที่จำเป็นได้ในโครงร่างเพจที่ใช้สำหรับบทบาทนั้น ฟิลด์นั้นจะเป็นฟิลด์ที่จำเป็นในทุกกรณีที่ี่มีการใช้โครงร่างเพจดังกล่าว แม้ว่าจะไม่สอดคล้องกับเงื่อนไขที่กำหนดไว้สำหรับฟิลด์นั้นที่ระดับฟิลด์ก็ตาม ในบริเวณที่มีการใช้โครงร่างเพจอื่นๆ ฟิลด์นั้นจะกลายเป็นฟิลด์ที่จำเป็นเฉพาะเมื่อสอดคล้องกับเงื่อนไขเท่านั้น ตารางต่อไปนี้จะอธิบายการตั้งค่าสำหรับการทำให้ฟิลด์กลายเป็นฟิลด์ที่จำเป็นหรือจำเป็นโดยมีเงื่อนไขในการจัดการฟิลด์และในวิซาร์ดโครงร่างเพจ
ช่องทำเครื่องหมายจำเป็นในการจัดการฟิลด์ | ฟิลด์จำเป็นโดยมีเงื่อนไขในการจัดการฟิลด์ | ช่องทำเครื่องหมายจำเป็นในวิซาร์ดโครงร่างเพจ | ช่องทำเครื่องหมายจำเป็นโดยมีเงื่อนไขในวิซาร์ดโครงร่างเพจ | ผลลัพธ์
--- | --- | --- | --- | ---
เลือก | ว่าง | เลือกและอ่านอย่างเดียว | ไม่ได้เลือกและอ่านอย่างเดียว | ฟิลด์เป็นฟิลด์ที่จำเป็นเสมอ
ไม่ได้เลือก | มีนิพจน์ | ไม่ได้เลือกและแก้ไขได้ | เลือกและอ่านอย่างเดียว หมายเหตุ: หากคุณเลือกช่องทำเครื่องหมายจำเป็นในวิซาร์ดโครงร่างเพจ ช่องทำเครื่องหมายจำเป็นโดยมีเงื่อนไขจะถูกล้างโดยอัตโนมัติ | ฟิลด์จะเป็นฟิลด์ที่จำเป็นเฉพาะเมื่อสอดคล้องกับเงื่อนไขที่ระบุไว้สำหรับฟิลด์นั้น เว้นแต่คุณได้เลือกช่องทำเครื่องหมายจำเป็นในวิซาร์ดโครงร่างเพจ
ไม่ได้เลือก | ว่าง | ไม่ได้เลือกและแก้ไขได้ | ไม่ได้เลือกและอ่านอย่างเดียว | หากคุณเลือกช่องทำเครื่องหมายจำเป็นในวิซาร์ดโครงร่างเพจ ฟิลด์นั้นจะเป็นฟิลด์ที่จำเป็นในทุกกรณีที่มีการใช้โครงร่างเพจดังกล่าว ถ้าไม่ได้เลือก ฟิลด์จะไม่ใช่ฟิลด์ที่จำเป็น
### ฟังก์ชันของ Expression Builder สำหรับฟิลด์จำเป็นโดยมีเงื่อนไข ข้อจำกัดต่อไปนี้จะใช้กับฟังก์ชันของ Expression Builder ที่คุณสามารถใช้กับเงื่อนไขที่คุณจัดทำสำหรับฟิลด์จำเป็นโดยมีเงื่อนไข: ฟังก์ชัน ฟังก์ชันของ Expression Builder ต่อไปนี้เท่านั้นที่ได้รับการสนับสนุน: FieldValue FindNoneOf FindOneOf IfNull IIf InStr Left Len LN LookupName LookupValue Mid Right ประเภทข้อมูล คุณไม่สามารถใช้ฟิลด์ในประเภทฟิลด์วันที่หรือวันที่และเวลาในนิพจน์สำหรับฟิลด์จำเป็นโดยมีเงื่อนไข คุณสามารถใช้ประเภทฟิลด์อื่นๆ ทั้งหมดที่ได้รับการสนับสนุนให้ใช้ใน Expression Builder ได้ เครื่องหมาย ไม่มีข้อจำกัด สำหรับข้อมูลเพิ่มเติมเกี่ยวกับการใช้ Expression Builder โปรดดูที่ Expression Builder ### ข้อจำกัดเมื่อแก้ไขฟิลด์จำเป็นโดยมีเงื่อนไข ผู้ดูแลระบบและผู้ใช้ต้องพิจารณาข้อจำกัดต่อไปนี้เมื่อทำการแก้ไขฟิลด์จำเป็นโดยมีเงื่อนไข: นิพจน์ในฟิลด์จำเป็นโดยมีเงื่อนไขสามารถรวมฟิลด์จากเรคคอร์ดที่เกี่ยวข้องได้ ตัวอย่างเช่น ในเพจรายละเอียดผู้ติดต่อ คุณสามารถมีฟิลด์ที่จำเป็นเฉพาะเมื่อมีบริษัทหนึ่งๆ เชื่อมโยงกับเรคคอร์ดผู้ติดต่อ นิพจน์สามารถรวมฟิลด์ ID หรือฟิลด์ชื่อสำหรับบริษัท ดังตัวอย่างต่อไปนี้: [{Account Id}]="1QA2-1IRPI7" [{Primary Account Name}]="ACME Computer Parts" เมื่อคุณทำการเรียกผ่านบริการทางเว็บหรือ REST API เพื่ออัปเดตเรคคอร์ด และคำขอนั้นมีการเชื่อมโยงรวมอยู่ด้วย คำขอนั้นจะต้องมีฟิลด์ที่ถูกต้องจากเรคคอร์ดที่เกี่ยวข้อง เพื่อให้มั่นใจได้ว่านิพจน์ในฟิลด์จำเป็นโดยมีเงื่อนไขจะสามารถประเมินได้อย่างถูกต้อง ในตัวอย่างผู้ติดต่อ ฟิลด์ ID หรือฟิลด์ชื่ออย่างใดอย่างหนึ่งต้องมีอยู่ในคำขอด้วย ขึ้นอยู่กับสิ่งที่ตั้งค่าสำหรับฟิลด์จำเป็นโดยมีเงื่อนไข หรืออีกทางหนึ่ง คำขอสามารถมีได้ทั้งฟิลด์ ID และฟิลด์ชื่อ นิพจน์ในฟิลด์จำเป็นโดยมีเงื่อนไขสามารถประเมินฟิลด์แบบอ่านอย่างเดียวที่ได้รับการอัปเดตโดยอัตโนมัติเมื่อความเชื่อมโยงระหว่างสองเรคคอร์ดได้รับการอัปเดต เช่น ฟิลด์ที่ตั้งบริษัทในเรคคอร์ดผู้ติดต่อ อย่างไรก็ตาม การตั้งค่าดังกล่าวจะไม่ทำงานอย่างถูกต้องในกรณีดังต่อไปนี้: หากฟิลด์จำเป็นโดยมีเงื่อนไขไม่ใช่ฟิลด์ที่จำเป็นในปัจจุบัน (กล่าวคือ นิพจน์ในฟิลด์นั้นประเมินเป็นเท็จ) และเรคคอร์ดถูกแก้ไขแบบอินไลน์ในเพจรายละเอียดเรคคอร์ด และการอัปเดตดังกล่าวทำให้นิพจน์ในฟิลด์จำเป็นโดยมีเงื่อนไขประเมินเป็นจริง ในกรณีนี้ ฟิลด์จำเป็นโดยมีเงื่อนไขจะคงสถานะไม่จำเป็นต่อไป หากฟิลด์จำเป็นโดยมีเงื่อนไขเป็นฟิลด์ที่จำเป็นในปัจจุบัน (กล่าวคือ นิพจน์ในฟิลด์นั้นประเมินเป็นจริง) และเรคคอร์ดถูกแก้ไขในเพจแก้ไขเรคคอร์ด และการอัปเดตดังกล่าวทำให้นิพจน์ในฟิลด์จำเป็นโดยมีเงื่อนไขประเมินเป็นเท็จ ในกรณีนี้ ฟิลด์จำเป็นโดยมีเงื่อนไขจะคงสถานะจำเป็นต่อไป ฟิลด์จำเป็นโดยมีเงื่อนไขสามารถใช้นิพจน์ที่ประเมินฟิลด์ข้อมูลที่เกี่ยวข้องที่กำหนดเอง อย่างไรก็ตาม เมื่อฟิลด์ที่มาสำหรับฟิลด์ข้อมูลที่เกี่ยวข้องที่กำหนดเองได้รับการอัปเดต จะมีความล่าช้าเกิดขึ้นไม่นานก่อนที่ค่าในฟิลด์ข้อมูลที่เกี่ยวข้องที่กำหนดเองจะได้รับการอัปเดตโดยอัตโนมัติ ดังนั้น หากนิพจน์ในฟิลด์จำเป็นโดยมีเงื่อนไขประเมินฟิลด์ข้อมูลที่เกี่ยวข้องที่กำหนดเอง นิพจน์นั้นอาจไม่ได้รับการประเมินอย่างถูกต้องโดยทันทีหลังจากที่ฟิลด์ที่มาสำหรับฟิลด์ข้อมูลที่เกี่ยวข้องที่กำหนดเองได้รับการอัปเดต

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.