| พิมพ์ เปิดเวอร์ชัน PDF ของวิธีใช้แบบออนไลน์

#### การเชื่อมโยงเรคคอร์ดในระหว่างการอิมปอร์ต เมื่อคุณอิมปอร์ตเรคคอร์ด คุณอาจจะต้องการเชื่อมโยงเรคคอร์ดนั้นกับเรคคอร์ดที่มีอยู่ในฐานข้อมูล ตัวอย่างเช่น คุณอาจจะเชื่อมโยงเรคคอร์ดผู้ติดต่อ (John Smith) กับเรคคอร์ดบริษัท (Smith Auto Repair) เรคคอร์ดนั้นต้องมีอยู่ในฐานข้อมูลก่อนที่คุณจะเชื่อมโยงเรคคอร์ดอื่นกับเรคคอร์ดในฐานข้อมูลระหว่างการอิมปอร์ต ดังนั้น เมื่อคุณต้องอิมปอร์ตเรคคอร์ดมากกว่าหนึ่งประเภท จะเป็นการดีที่สุดหากอิมปอร์ตเรคคอร์ดเหล่านั้นตามลำดับที่ปรากฏในเพจเครื่องมืออิมปอร์ตและเอ็กซ์ปอร์ต ตัวอย่างเช่น อิมปอร์ตเรคคอร์ดบริษัทก่อนที่คุณจะอิมปอร์ตเรคคอร์ดผู้ติดต่อ คุณสามารถเชื่อมโยงเรคคอร์ดในระหว่างการอิมปอร์ตได้โดยใช้วิธีหนึ่งจากสองวิธีต่อไปนี้: โดยการระบุชื่อเรคคอร์ดที่เชื่อมโยง หรือ โดยการระบุรหัส ID ภายนอก ไม่ว่าในกรณีใด คุณต้องตรวจสอบให้แน่ใจว่าไฟล์ CSV ที่อิมปอร์ตของคุณได้รวมคอลัมน์ที่มีข้อมูลแล้ว ### การใช้ชื่อเพื่อเชื่อมโยงเรคคอร์ด ในการเชื่อมโยงเรคคอร์ดโดยระบุชื่อ ให้รวมคอลัมน์ของชื่อเรคคอร์ดที่เชื่อมโยงในไฟล์อิมปอร์ตของคุณ ตัวอย่างเช่น ในการอิมปอร์ตเรคคอร์ดผู้ติดต่อที่เชื่อมโยงกับบริษัท: เพิ่มคอลัมน์ชื่อบริษัทลงในไฟล์อิมปอร์ตของคุณ ป้อนข้อมูลชื่อที่เกี่ยวข้องกับบริษัทสำหรับเรคคอร์ดผู้ติดต่อแต่ละรายการ ใช้โปรแกรมช่วยอิมปอร์ตเพื่อแมปคอลัมน์ชื่อบริษัทกับฟิลด์บริษัทในเรคคอร์ดผู้ติดต่อ หมายเหตุ: หากอิมปอร์ตเรคคอร์ดผู้ติดต่อโดยยังไม่มีบริษัทที่เกี่ยวข้องในฐานข้อมูล สามารถจัดทำในระหว่างอิมปอร์ตได้ เรคคอร์ดบริษัทที่ระบบจัดทำขึ้นจะใช้ที่อยู่ของผู้ติดต่อเป็นที่อยู่ที่เรียกเก็บและรับสินค้า ในการใช้คุณสมบัตินี้ ให้เลือกตัวเลือก จัดทำเรคคอร์ดที่เกี่ยวข้อง ในขั้นตอนที่ 1 ของโปรแกรมช่วยอิมปอร์ต ### การใช้ ID ภายนอกเพื่อเชื่อมโยงเรคคอร์ด คุณสามารถอิมปอร์ตรหัส ID ที่ไม่ซ้ำกันลงในฟิลด์ ID ภายนอกสำหรับเรคคอร์ดแต่ละเรคคอร์ดในแอปพลิเคชันได้ จากนั้น คุณสามารถใช้ฟิลด์ ID ภายนอกเพื่อจัดทำการเชื่อมโยงระหว่างเรคคอร์ดในการอิมปอร์ตครั้งต่อไป ตัวอย่างเช่น ไฟล์ CSV ที่เอ็กซ์ปอร์ตของเรคคอร์ดผู้ติดต่อซึ่งระบุบริษัทที่เกี่ยวข้องของผู้ติดต่อแต่ละราย แต่ละบริษัทแสดงด้วยรหัสตัวเลขในคอลัมน์ รหัสบริษัท แทนการแสดงด้วยชื่อ เมื่อทำการอิมปอร์ตเรคคอร์ดเหล่านี้ ให้อิมปอร์ตเรคคอร์ดบริษัทเป็นอันดับแรก แมปคอลัมน์รหัสบริษัทในไฟล์ CSV ไปในฟิลด์ ID ภายนอกในแอปพลิเคชัน จากนั้น ให้อิมปอร์ตเรคคอร์ดผู้ติดต่อ แมปคอลัมน์ รหัสบริษัท ในไฟล์ CSV ไปยังฟิลด์ ID ภายนอกของบริษัทในเรคคอร์ดผู้ติดต่อของ Oracle CRM On Demand เพื่อจัดทำการเชื่อมโยงระหว่างเรคคอร์ดผู้ติดต่อกับเรคคอร์ดบริษัท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.