| พิมพ์ เปิดเวอร์ชัน PDF ของวิธีใช้แบบออนไลน์

- #### การค้นหาเรคคอร์ดในวินโดว์การค้นหา หากคุณใช้วินโดว์การค้นหาเพื่อค้นหาและเลือกเรคคอร์ดที่คุณต้องการเชื่อมโยงกับเรคคอร์ดที่คุณกำลังทำงานอยู่ คุณสามารถเปิดวินโดว์การค้นหาโดยคลิกไอคอน ค้นหา ที่อยู่ถัดจากฟิลด์ นอกจากนี้คุณยังสามารถเปิดวินโดว์การค้นหาโดยการคลิก เพิ่ม ในส่วนข้อมูลที่เกี่ยวข้องบางส่วนของเพจรายละเอียดเรคคอร์ด ทั้งนี้ขี้นอยู่กับประเภทเรคคอร์ดที่คุณทำงานอยู่ และหากมีการใช้งานการเชื่อมโยงแบบสมาร์ท วินโดว์การค้นหาจะเปิดโดยอัตโนมัติในบางกรณี สำหรับข้อมูลเพิ่มเติมเกี่ยวกับการเชื่อมโยงแบบสมาร์ท โปรดดูที่ เกี่ยวกับฟังก์ชันการเชื่อมโยงแบบสมาร์ทและการแก้ปัญหาอัตโนมัติ ลักษณะที่ปรากฏและลักษณะของวินโดว์การค้นหาจะขึ้นอยู่กับสิ่งต่อไปนี้: ประเภทของการค้นหาที่ใช้งานสำหรับบริษัทของคุณ ขึ้นอยู่กับประเภทการค้นหาที่ผู้ดูแลระบบของบริษัทของคุณเลือกให้กับบริษัทของคุณ ซึ่งเป็นได้ทั้งการค้นหาเป้าหมายหรือการค้นหาคำหลัก วินโดว์การค้นหาจะได้รับผลดังนี้: หากมีการใช้การค้นหาคำหลัก ฟิลด์ข้อความเดียวจะแสดงในวินโดว์การค้นหา คุณสามารถป้อนเกณฑ์การค้นหาและกด Enter หรือคลิก ดำเนินการ เพื่อแก้ไขรายการของเรคคอร์ด หมายเหตุ: ประเภทเรคคอร์ดบางประเภทไม่สนับสนุนการค้นหาคำหลัก สำหรับประเภทเรคคอร์ดดังกล่าว หากการค้นหาคำหลักเป็นประเภทการค้นหาดีฟอลต์สำหรับบริษัท คุณสามารถดำเนินการค้นหาเป้าหมายได้ในวินโดว์การค้นหา หากมีการใช้การค้นหาเป้าหมาย ฟิลด์ค้นหาแบบฟิลเตอร์ด่วนจะแสดงในวินโดว์การค้นหา คุณสามารถป้อนเกณฑ์การค้นหา และกด Enter หรือคลิก ดำเนินการ เพื่อแก้ไขรายการของเรคคอร์ด และลิงค์ขั้นสูงจะแสดงขึ้นด้วย ลิงค์นี้จะเปิดเพจการค้นหาขั้นสูง สำหรับข้อมูลเพิ่มเติมเกี่ยวกับการค้นหาขั้นสูง โปรดดูที่ เกี่ยวกับการค้นหาขั้นสูงสำหรับประเภทเรคคอร์ดเดียว และ การดำเนินการค้นหาขั้นสูงสำหรับประเภทเรคคอร์ดเดียว หากบริษัทของคุณใช้สมุดบันทึก เครื่องมือเลือกสมุดบันทึกจะแสดงขึ้นเช่นกัน เครื่องมือเลือกสมุดบันทึกทำให้คุณสามารถจำกัดการค้นหาไปยังเฉพาะเรคคอร์ดที่เป็นของผู้ใช้หรือสมุดบันทึกที่เฉพาะเจาะจง สำหรับข้อมูลเพิ่มเติม โปรดดูที่ การใช้เครื่องมือเลือกสมุดบันทึก การค้นหาเป้าหมายเป็นประเภทการค้นหาที่แนะนำ สำหรับข้อมูลเพิ่มเติมเกี่ยวกับการค้นหาเป้าหมายและการค้นหาคำหลัก โปรดดูที่ เกี่ยวกับการค้นหาเป้าหมาย และ เกี่ยวกับการค้นหาคำหลัก ประเภทของการเชื่อมโยงในวินโดว์การค้นหา วินโดว์การค้นหาเป็นวินโดว์การเชื่อมโยงแบบรายการเดียวที่คุณสามารถเลือกหนึ่งเรคคอร์ดเพื่อเชื่อมโยงกับเรคคอร์ดที่คุณใช้งานอยู่ หรือเป็นวินโดว์การค้นหาแบบเชื่อมโยงหลายรายการ ซึ่งคุณสามารถเลือกหลายๆ เรคคอร์ดเพื่อเชื่อมโยงกับเรคคอร์ดที่คุณใช้งานอยู่ ตัวอย่างเช่น คุณสามารถเชื่อมโยงผู้ติดต่อกับงานด้วยวิธีการต่อไปนี้: ในเพจรายละเอียดงาน หากคุณต้องการเพิ่มผู้ติดต่อหลักสำหรับงานนั้น คุณคลิกที่ไอคอนการค้นหาในฟิลด์ผู้ติดต่อหลัก ในกรณีนี้ วินโดว์การค้นหาการเชื่อมโยงแบบรายการเดียวจะเปิดขึ้น และคุณสามารถเลือกผู้ติดต่อคนเดียวให้เป็นผู้ติดต่อหลักสำหรับงานนั้น คุณสามารถเชื่อมโยงผู้ติดต่อหลายคนกับงานในส่วนข้อมูลที่เกี่ยวข้องกับผู้ติดต่อของเพจรายละเอียดงานได้ ในกรณีนี้ ให้คุณคลิก เพิ่ม ในส่วนข้อมูลที่เกี่ยวข้องกับผู้ติดต่อ วินโดว์การค้นหาแบบเชื่อมโยงหลายรายการจะเปิดขึ้น และคุณจะสามารถเลือกผู้ติดต่อหนึ่งคนหรือมากกว่าเพื่อเชื่อมโยงงานนั้น หากผู้ดูแลระบบของบริษัทของคุณเพิ่มฟิลด์ผู้ติดต่อลงในเพจรายละเอียดงาน คุณสามารถเชื่อมโยงผู้ติดต่อหลายคนกับงานได้โดยการคลิกไอคอนค้นหาในฟิลด์นั้น วินโดว์การค้นหาแบบเชื่อมโยงหลายรายการจะเปิดขึ้น และคุณจะสามารถเลือกผู้ติดต่อหลายๆ คนได้ ผู้ติดต่อที่คุณเลือกจะแสดงในฟิลด์ผู้ติดต่อและยังแสดงในส่วนข้อมูลที่เกี่ยวข้องกับผู้ติดต่อในเพจรายละเอียดงานอีกด้วย โครงร่างการค้นหาที่ผู้ดูแลระบบบริษัทของคุณตั้งค่าสำหรับประเภทเรคคอร์ด ตัวอย่างเช่น เมื่อคุณใช้วินโดว์การค้นหาเพื่อค้นหาเรคคอร์ดของบริษัทที่คุณต้องการเชื่อมโยงกับเรคคอร์ดผู้ติดต่อ ลักษณะของวินโดว์การค้นหาจะขึ้นอยู่กับโครงร่างการค้นหาสำหรับประเภทเรคคอร์ดของบริษัท สำหรับบทบาทผู้ใช้ของคุณ การตั้งค่ารายการประเภทเรคคอร์ดในวินโดว์การค้นหาบนโปรไฟล์บริษัท การตั้งค่านี้จะกำหนดว่าคุณจะสามารถจำกัดการค้นหาในวินโดว์การค้นหาให้อยู่ภายในรายการเรคคอร์ดที่กำหนดล่วงหน้าได้หรือไม่ การตั้งค่านี้จะมีค่า ใช้งาน ตามค่าดีฟอลต์ ซึ่งทำให้คุณสามารถจำกัดการค้นหาในวินโดว์การค้นหาได้ สำหรับข้อมูลเพิ่มเติม โปรดดูที่ส่วนรายการสำหรับการจำกัดการค้นหาของหัวข้อนี้ ### คุณสมบัติของวินโดว์การค้นหาที่ควบคุมโดยโครงร่างการค้นหา โครงร่างการค้นหาที่ผู้ดูแลระบบของบริษัทของคุณตั้งค่าและระบุให้กับบทบาทผู้ใช้จะกำหนดลักษณะของวินโดว์การค้นหา ดังที่อธิบายในส่วนต่อไปนี้ #### ฟิลด์ฟิลเตอร์ด่วน หากมีการใช้งานการค้นหาเป้าหมายสำหรับบริษัทของคุณ โครงร่างการค้นหาสำหรับประเภทเรคคอร์ดสำหรับบทบาทผู้ใช้ของคุณจะกำหนดวิธีที่คุณสามารถใช้ฟิลด์ฟิลเตอร์ด่วนในวินโดว์การค้นหา ดังนี้: หากผู้ดูแลระบบของบริษัทของคุณไม่ได้กำหนดฟิลด์ค้นหาให้ใช้ได้ในโครงร่างการค้นหา คุณจะไม่สามารถใช้ฟิลเตอร์ด่วนได้ โดยทั่วไปแล้ว คุณสามารถฟิลเตอร์รายการเรคคอร์ดที่แสดงในวินโดว์การค้นหาสำหรับฟิลด์ใดๆ ที่ผู้ดูแลระบบของบริษัทของคุณทำให้สามารถใช้เป็นฟิลด์ค้นหาในโครงร่างการค้นหา อย่างไรก็ตาม หากเกณฑ์การค้นหาสำหรับรายการเรคคอร์ดที่แสดงในวินโดว์การค้นหามีฟิลด์ที่ไม่ได้เป็นฟิลด์ค้นหาที่กำหนดไว้ในโครงร่างการค้นหา คุณจะไม่สามารถใช้ฟิลเตอร์ด่วนได้ ตัวอย่างเช่น หากคุณกำลังค้นหาเรคคอร์ดของบริษัท และการตั้งค่าของบริษัทของคุณให้คุณสามารถจำกัดการค้นหาของคุณให้อยู่ภายในรายการเรคคอร์ดที่กำหนดล่วงหน้าได้ คุณอาจตัดสินใจค้นหารายการบริษัทลูกค้าทั้งหมดในวินโดว์การค้นหา อย่างไรก็ตาม ฟิลด์ค้นหารายการบริษัทลูกค้าทั้งหมดเป็นฟิลด์ประเภทบริษัท หากฟิลด์ประเภทบริษัทไม่สามารถใช้เป็นฟิลด์ค้นหาสำหรับบทบาทของคุณ คุณจะไม่สามารถฟิลเตอร์รายการเรคคอร์ดในวินโดว์การค้นหาได้ สำหรับข้อมูลเพิ่มเติมเกี่ยวกับการเลือกรายการเรคคอร์ดที่กำหนดล่วงหน้าในวินโดว์การค้นหา โปรดดูที่ส่วนรายการสำหรับการจำกัดการค้นหาของหัวข้อนี้ ในแอปพลิเคชันมาตรฐาน ฟิลด์การค้นหาดีฟอลต์ในฟิลเตอร์ด่วนจะถูกตั้งค่าล่วงหน้าสำหรับวินโดว์การค้นหาแต่ละวินโดว์ อย่างไรก็ตาม หากผู้ดูแลระบบของคุณเลือกช่องทำเครื่องหมาย ฟิลด์ค้นหาเป้าหมายแรกเป็นการค้นหาดีฟอลต์ในการค้นหา ในโครงร่างการค้นหาสำหรับประเภทเรคคอร์ดสำหรับบทบาทผู้ใช้ของคุณ จะทำให้ระบบใช้ฟิลด์แรกในรายการของฟิลด์การค้นหาเป้าหมายในโครงร่างการค้นหาเป็นฟิลด์การค้นหาดีฟอลต์ในฟิลเตอร์ด่วน ยกเว้นว่าคุณจะได้ป้อนค่าในฟิลด์บนเพจแก้ไขหรือรายละเอียดของเรคคอร์ดก่อนที่คุณจะเปิดวินโดว์การค้นหา ซึ่งในกรณีนั้น ระบบจะใช้ฟิลด์การค้นหาดีฟอลต์ที่ถูกตั้งค่าล่วงหน้าสำหรับวินโดว์การค้นหา ช่องทำเครื่องหมายเพิ่มเติมคือ ตั้งค่าวินโดว์การค้นหาด้วยฝ่ายให้เป็นฟิลด์ค้นหาดีฟอลต์ จะสามารถใช้ได้ในโครงร่างการค้นหาสำหรับประเภทเรคคอร์ดผลิตภัณฑ์เท่านั้น การตั้งค่าในช่องทำเครื่องหมายนี้จะแทนที่การตั้งค่าในช่องทำเครื่องหมาย ฟิลด์ค้นหาเป้าหมายแรกเป็นการค้นหาดีฟอลต์ในการค้นหา ตารางต่อไปนี้จะแสดงให้เห็นว่าการตั้งค่าในช่องทำเครื่องหมายเหล่านี้จะกำหนดฟิลด์การค้นหาดีฟอลต์สำหรับฟิลเตอร์ด่วนในวินโดว์การค้นหาสำหรับประเภทเรคคอร์ดผลิตภัณฑ์ได้อย่างไร
  ตั้งค่าวินโดว์การค้นหาด้วยฝ่ายให้เป็นฟิลด์ค้นหาดีฟอลต์ | ฟิลด์ค้นหาเป้าหมายแรกเป็นการค้นหาดีฟอลต์ในการค้นหา | ฟิลด์การค้นหาดีฟอลต์ในฟิลเตอร์ด่วน | หมายเหตุ
  --- | --- | --- | ---
  เลือก | ไม่ได้เลือก หรือ เลือก | ฝ่าย | หากมีการระบุฝ่ายหลักไว้บนเรคคอร์ดผู้ใช้ของคุณ ฟิลด์ค่าของฟิลเตอร์ในฟิลเตอร์ด่วนจะได้รับการป็อปปูเลทด้วยฝ่ายหลักของคุณ หากไม่มีการระบุฝ่ายหลักไว้สำหรับคุณ เราขอแนะนำให้คุณเลือกฝ่ายจากวินโดว์การค้นหาผลิตภัณฑ์เพื่อค้นหาผลิตภัณฑ์ภายในฝ่ายที่ระบุ หากคุณไม่ได้เลือกฝ่ายไว้ เมื่อคุณคลิก ดำเนินการ เพื่อทำให้การค้นหาเสร็จสิ้น Oracle CRM On Demand จะแสดงผลิตภัณฑ์ทั้งหมดในผลการค้นหา
  ไม่ได้เลือก | ไม่ได้เลือก | ชื่อผลิตภัณฑ์ | ฟิลด์ฝ่ายไม่สามารถใช้ได้ในฟิลเตอร์ด่วน ยกเว้นว่าผู้ดูแลระบบของคุณได้เลือกฟิลด์ฝ่ายให้เป็นฟิลด์การค้นหาในโครงร่างการค้นหาผลิตภัณฑ์
  ไม่ได้เลือก | เลือก | ฟิลด์แรกในรายการของฟิลด์การค้นหาเป้าหมายในโครงร่างการค้นหา | ฟิลด์ฝ่ายไม่สามารถใช้ได้ในฟิลเตอร์ด่วน ยกเว้นว่าผู้ดูแลระบบของคุณได้เลือกฟิลด์ฝ่ายให้เป็นฟิลด์การค้นหาในโครงร่างการค้นหาผลิตภัณฑ์
สำหรับข้อมูลเพิ่มเติมเกี่ยวกับวิธีที่การตั้งค่าโครงร่างการค้นหาจะส่งผลกระทบต่อวินโดว์การค้นหาสำหรับประเภทเรคคอร์ดผลิตภัณฑ์ได้อย่างไร โปรดดูที่ ข้อควรพิจารณาเมื่อจัดทำโครงร่างการค้นหาผลิตภัณฑ์ #### รายการเรคคอร์ดที่ป็อปปูเลทล่วงหน้า หากผู้ดูแลระบบของบริษัทของคุณเลือกตัวเลือก แสดงผลการค้นหาเมื่อเปิดวินโดว์การค้นหา ในโครงร่างการค้นหาสำหรับประเภทเรคคอร์ด จะทำให้วินโดว์การค้นหาถูกป็อปปูเลทด้วยรายการเรคคอร์ดเมื่อวินโดว์เปิดขึ้นมา หากไม่มีการใช้งานตัวเลือกนี้ ระบบจะไม่แสดงเรคคอร์ดเมื่อวินโดว์การค้นหาเปิดขึ้น และคุณจะต้องระบุเกณฑ์การค้นหาเพื่อค้นหาเรคคอร์ดที่คุณต้องการ #### รายการที่ขึ้นกับบริบท หากการตั้งค่ารายการประเภทเรคคอร์ดในวินโดว์การค้นหาในโปรไฟล์บริษัทมีค่าเป็น ใช้งาน ผู้ดูแลระบบของบริษัทของคุณจะสามารถตั้งค่าโครงร่างการค้นหาสำหรับประเภทเรคคอร์ด เพื่อระบุว่าจะให้รายการที่ขึ้นกับบริบทที่มีอยู่ใดๆ ปรากฏขึ้นก่อนรายการของระบบและรายการที่กำหนดเองในฟิลด์รายการ ประเภทเรคคอร์ด ที่มุมบนซ้ายของวินโดว์การค้นหาสำหรับประเภทเรคคอร์ดหรือไม่ รายการที่ขึ้นกับบริบท คือชุดเรคคอร์ดที่กำหนดล่วงหน้าซึ่งส่วนใหญ่มีแนวโน้มที่จะมีเรคคอร์ดที่คุณต้องการรวมอยู่ด้วย สำหรับข้อมูลเพิ่มเติมเกี่ยวกับฟิลด์รายการ ประเภทเรคคอร์ด ในวินโดว์การค้นหา โปรดดูที่ส่วนรายการสำหรับการจำกัดการค้นหาของหัวข้อนี้ #### คอลัมน์ที่แสดง ในกรณีส่วนใหญ่ โครงร่างการค้นหาจะกำหนดว่าฟิลด์ใดบ้างที่จะแสดงเป็นคอลัมน์ในรายการเรคคอร์ดในวินโดว์การค้นหา อย่างไรก็ตาม มีวินโดว์การค้นหาที่ตั้งค่าล่วงหน้าบางส่วนซึ่งไม่ได้รับผลกระทบจากโครงร่างการค้นหา ### รายการสำหรับการจำกัดการค้นหา คุณสามารถจำกัดการค้นหาในวินโดว์การค้นหาให้อยู่ในรายการเรคคอร์ดที่กำหนดล่วงหน้าได้ ทั้งนี้ขึ้นอยู่กับการตั้งค่าของบริษัทของคุณ นอกจากนี้ คุณอาจจำกัดการค้นหาของคุณให้อยู่ภายในรายการที่ขึ้นกับบริบท ซึ่งจะขึ้นอยู่กับบริบทของเรคคอร์ดที่คุณกำลังค้นหา ความสามารถในการจำกัดการค้นหาให้อยู่ภายในรายการเรคคอร์ดนั้นสามารถกำหนดได้ด้วยการตั้งค่ารายการประเภทเรคคอร์ดในวินโดว์การค้นหาในโปรไฟล์บริษัท หากการตั้งค่ารายการประเภทเรคคอร์ดในวินโดว์การค้นหาเป็น ใช้งาน ในโปรไฟล์บริษัท ชุดรายการที่กำหนดล่วงหน้าที่คุณใช้เพื่อจำกัดการค้นหาของคุณจะใช้งานได้ในฟิลด์รายการ ประเภทเรคคอร์ด ในวินโดว์การค้นหาทั้งหมดสำหรับประเภทเรคคอร์ดระดับบนสุด ซึ่ง ประเภทเรคคอร์ด หมายถึงชื่อของประเภทเรคคอร์ดที่คุณกำลังค้นหา ชุดรายการที่กำหนดล่วงหน้าในฟิลด์รายการ ประเภทรายการ ที่คุณสามารถใช้ได้อาจมีรายการมาตรฐานและรายการที่กำหนดเองรวมอยู่ และยังอาจรวมถึงรายการที่ขึ้นกับบริบทที่มีอีกด้วย ตามค่าดีฟอลต์ รายการมาตรฐานและรายการที่กำหนดเองทั้งหมดที่มีในเพจรายการและในโฮมเพจสำหรับประเภทเรคคอร์ดระดับบนสุดนั้นจะมีอยู่ในวินโดว์การค้นหาสำหรับประเภทเรคคอร์ดนั้นด้วย อย่างไรก็ตาม ผู้ดูแลระบบของบริษัทของคุณสามารถกำหนดได้ว่าบทบาทผู้ใช้ของคุณจะสามารถใช้รายการใดได้ และคุณยังสามารถเลือกได้อีกด้วยว่าจะให้รายการที่มีอยู่รายการใดปรากฏอยู่ในชุดรายการของคุณ สำหรับข้อมูลเพิ่มเติม โปรดดูที่ การเปลี่ยนแปลงชุดรายการสำหรับประเภทเรคคอร์ด หมายเหตุ: หากมีฟิลด์รายการ ประเภทเรคคอร์ด ในวินโดว์การค้นหา เมื่อวินโดว์การค้นหาเปิดขึ้น รายการแรกในชุดรายการในฟิลด์รายการ ประเภทเรคคอร์ด จะเปิดใช้งานตามค่าดีฟอลต์ หากมีรายการที่ขึ้นกับบริบทบางรายการในวินโดว์การค้นหา และโครงร่างการค้นหาสำหรับบทบาทผู้ใช้ของคุณได้ระบุให้รายการที่ขึ้นกับบริบทปรากฏที่ด้านบนของชุดรายการในฟิลด์รายการ ประเภทเรคคอร์ด ในวินโดว์การค้นหา เมื่อวินโดว์การค้นหาเปิดขึ้น รายการที่ขึ้นกับบริบทรายการแรกที่มีจะเปิดใช้งานตามค่าดีฟอลต์ หากไม่มีฟิลด์รายการ ประเภทเรคคอร์ด ในวินโดว์การค้นหา ระบบจะดำเนินการค้นหาเริ่มต้นสำหรับเรคคอร์ดของประเภทเรคคอร์ดที่ระบุในวินโดว์การค้นหากับเรคคอร์ดทั้งหมดที่มีประเภทเรคคอร์ดที่คุณสามารถเข้าใช้ได้ รายการที่ใช้งานในวินโดว์การค้นหาจะกำหนดฟิลเตอร์สำหรับชุดเรคคอร์ดที่มีการค้นหาในวินโดว์การค้นหา แม้ว่าเรคคอร์ดดังกล่าวจะไม่ได้แสดงอยู่ในวินโดว์การค้นหาก็ตาม ฟิลเตอร์เพิ่มเติมอื่นๆ ที่คุณใช้ในวินโดว์การค้นหาจะนำมาใช้กับชุดเรคคอร์ดในรายการที่เลือก ตัวอย่างเช่น สมมติว่าคุณได้ตั้งค่าไว้ดังต่อไปนี้: การตั้งค่ารายการประเภทเรคคอร์ดในวินโดว์การค้นหาในโปรไฟล์บริษัทมีค่า ใช้งาน เพื่อให้มีชุดรายการที่กำหนดล่วงหน้าในวินโดว์การค้นหา คุณมีรายการที่กำหนดเองที่ชื่อ ผู้ติดต่อทั้งหมดของฉันในแคลิฟอร์เนีย ซึ่งแสดงผู้ติดต่อทั้งหมดที่มีค่าในฟิลด์รัฐเป็น แคลิฟอร์เนีย รายการ ผู้ติดต่อทั้งหมดของฉันในแคลิฟอร์เนีย เป็นรายการแรกในชุดรายการของคุณสำหรับประเภทเรคคอร์ด ในโครงร่างการค้นหาสำหรับประเภทเรคคอร์ดผู้ติดต่อสำหรับบทบาทของคุณ ผู้ดูแลระบบของบริษัทของคุณระบุว่าจะไม่มีการป็อปปูเลทวินโดว์การค้นหาเมื่อเปิดวินโดว์ขึ้น และจะไม่แสดงรายการที่ขึ้นกับบริบทที่ด้านบนของชุดรายการ ในกรณีนี้ เมื่อคุณเปิดวินโดว์การค้นหาสำหรับประเภทเรคคอร์ดผู้ติดต่อ รายการ ผู้ติดต่อทั้งหมดของฉันในแคลิฟอร์เนีย จะเปิดใช้งาน แม้ว่าเรคคอร์ดดังกล่าวจะไม่ได้แสดงอยู่ในวินโดว์การค้นหาก็ตาม หากคุณป้อน เจน ในฟิลด์ฟิลเตอร์ชื่อ และคลิก ดำเนินการ ผู้ติดต่อทั้งหมดที่มีค่าในฟิลด์รัฐเป็น แคลิฟอร์เนีย และมีค่าในฟิลด์ชื่อเป็น เจน จะแสดงขึ้นมาในวินโดว์การค้นหา หากคุณตัดสินใจที่จะค้นหารายการเรคคอร์ดอื่นสำหรับผู้ติดต่อที่มีชื่อว่า เจน คุณก็สามารถเลือกรายการนั้นในฟิลด์รายการประเภทเรคคอร์ด แล้วคลิก ดำเนินการ หมายเหตุ: เมื่อคุณเปิดวินโดว์การค้นหาเพื่อค้นหาผู้ติดต่อที่จะเชื่อมโยงกับเรคคอร์ดในประเภทเรคคอร์ดอื่น รายชื่อผู้ติดต่อที่ใช้บ่อยจะสามารถใช้ได้ในฟิลด์รายการ ประเภทเรคคอร์ด คุณสามารถเลือกผู้ติดต่อที่ใช้บ่อยเพื่อเชื่อมโยงผู้ติดต่อนั้นกับเรคคอร์ดหลักได้ #### เกี่ยวกับรายการที่ขึ้นกับบริบท ต่อไปนี้คือรายการที่ขึ้นกับบริบทบางรายการที่คุณสามารถใช้ได้ในวินโดว์การค้นหา: ในเพจการแก้ไขงาน หากคุณเลือกค่าที่ถูกต้องในฟิลด์บริษัทและคุณเปิดวินโดว์การค้นหาสำหรับฟิลด์ผู้ติดต่อหลัก รายการต่อไปนี้อาจสามารถใช้เป็นรายการที่ขึ้นกับบริบทได้: ผู้ติดต่อที่มีบริษัทที่เกี่ยวข้องเป็นรายการหลัก รายการนี้ประกอบด้วยผู้ติดต่อทั้งหมดที่มีบริษัทที่เลือกเป็นบริษัทหลัก หมายเหตุ: ในรีลีสก่อนหน้ารีลีส 25 รายการ ผู้ติดต่อที่มีบริษัทที่เกี่ยวข้องเป็นรายการหลัก มีชื่อเรียกว่า ผู้ติดต่อสำหรับบริษัทที่เกี่ยวข้อง รายการผู้ติดต่อทั้งหมดสำหรับบริษัทที่เกี่ยวข้อง รายการนี้ประกอบด้วยผู้ติดต่อทั้งหมดที่เชื่อมโยงกับบริษัทที่เลือก โดยไม่คำนึงว่าบริษัทที่เลือกเป็นบริษัทหลักของผู้ติดต่อหรือไม่ หมายเหตุ: รายการผู้ติดต่อทั้งหมดสำหรับบริษัทที่เกี่ยวข้องจะใช้ได้ในวินโดว์การค้นหาทั้งหมดที่สามารถใช้รายการผู้ติดต่อที่มีบริษัทที่เกี่ยวข้องเป็นรายการหลักได้ ยกเว้นที่เป็นวินโดว์การค้นหาแบบเชื่อมโยงหลายการ หากวินโดว์การค้นหาเป็นวินโดว์แบบเชื่อมโยงหลายการ รายการผู้ติดต่อที่มีบริษัทที่เกี่ยวข้องเป็นรายการหลักจะสามารถใช้ได้ แต่รายการผู้ติดต่อทั้งหมดสำหรับบริษัทที่เกี่ยวข้องจะไม่สามารถใช้ได้ ในเพจการแก้ไขงาน หากคุณเลือกค่าที่ถูกต้องในฟิลด์ผู้ติดต่อและคุณเปิดวินโดว์การค้นหาสำหรับฟิลด์คำขอบริการ รายการคำขอบริการสำหรับรายชื่อผู้ติดต่อที่เกี่ยวข้องอาจสามารถใช้เป็นรายการที่ขึ้นกับบริบทได้ ในเพจการแก้ไขงาน หากคุณเลือกค่าที่ถูกต้องในฟิลด์โอกาสทางการขาย และคุณเปิดวินโดว์การค้นหาสำหรับฟิลด์ออบเจกต์ที่กำหนดเอง 01 จะทำให้ออบเจกต์ที่กำหนดเอง 01 ที่มีโอกาสทางการขายที่เกี่ยวข้องเป็นรายการหลักอาจสามารถใช้ได้เป็นรายการที่ขึ้นกับบริบท ในเพจการแก้ไขคำขอบริการ หากคุณเลือกค่าที่ถูกต้องในฟิลด์ผู้ติดต่อและคุณเปิดวินโดว์การค้นหาสำหรับฟิลด์บัญชีการเงิน รายการบัญชีการเงินสำหรับรายชื่อผู้ติดต่อที่เกี่ยวข้องอาจสามารถใช้เป็นรายการที่ขึ้นกับบริบทได้ ในเพจการแก้ไขลีด หากคุณเลือกค่าที่ถูกต้องในฟิลด์บริษัทและคุณเปิดวินโดว์การค้นหาสำหรับฟิลด์บัญชีการเงิน รายการบัญชีการเงินสำหรับบริษัทที่เกี่ยวข้องอาจสามารถใช้เป็นรายการที่ขึ้นกับบริบทได้ ### การค้นหาและการเลือกเรคคอร์ดในวินโดว์การค้นหา ขั้นตอนต่อไปนี้อธิบายวิธีการค้นหาและเลือกเรคคอร์ด หมายเหตุ: ใน Oracle CRM On Demand Partner Relationship Management Edition เมื่อผู้ใช้ในองค์กรคู่ค้าค้นหาผู้ใช้ในวินโดว์การค้นหา ผู้ใช้ในบริษัทที่เป็นเจ้าของแบรนด์จะไม่ถูกส่งกลับโดยการค้นหา เว้นแต่ว่าได้เปิดสิทธิ์ดูผู้ใช้เจ้าของแบรนด์ในการค้นหาในบทบาทของผู้ใช้ที่ทำการค้นหานั้น ถ้าได้เปิดสิทธิ์ดูผู้ใช้เจ้าของแบรนด์ในการค้นหาในบทบาทของผู้ใช้ในองค์กรคู่ค้า ผู้ใช้ในบริษัทเจ้าของแบรนด์สามารถถูกส่งกลับโดยการค้นหาในวินโดว์การค้นหา และสามารถถูกเลือกโดยผู้ใช้ในองค์กรคู่ค้าได้ ผู้ใช้ที่มีสิทธิ์จัดการการเข้าใช้ PRM ในบทบาทของพวกเขาจะสามารถเปิดใช้งานสิทธิ์ดูผู้ใช้เจ้าของแบรนด์ในการค้นหาสำหรับบทบาทอื่นๆ ได้ การค้นหาและการเลือกเรคคอร์ดในวินโดว์การค้นหา ในวินโดว์การค้นหา ให้ค้นหาเรคคอร์ดที่คุณต้องการด้วยวิธีการใดๆ หรือวิธีทั้งหมดต่อไปนี้ ทั้งนี้ขึ้นอยู่กับประเภทเรคคอร์ดและวิธีการที่ผู้ดูแลระบบของบริษัทของคุณตั้งค่าคุณสมบัติการค้นหา: ในวินโดว์การค้นหา ในฟิลด์รายการ ประเภทเรคคอร์ด ให้เลือกรายการที่กำหนดล่วงหน้าเพื่อจำกัดให้ค้นหาเฉพาะเรคคอร์ดในรายการนั้น แล้วคลิก ดำเนินการ ใช้ฟิลด์ฟิลเตอร์ด่วนเพื่อฟิลเตอร์รายการ หมายเหตุ: ในแต่ละครั้งที่คุณใช้ฟิลเตอร์กับรายการเรคคอร์ดในวินโดว์การค้นหา เฉพาะเรคคอร์ดที่อยู่ในรายการในปัจจุบันเท่านั้นที่จะถูกค้นหา ดังนั้น หากคุณใช้ฟิลเตอร์ที่สองกับรายการที่คุณฟิลเตอร์แล้ว เฉพาะเรคคอร์ดที่แสดงโดยฟิลเตอร์แรกเท่านั้นที่จะถูกค้นหาเมื่อคุณใช้ฟิลเตอร์ที่สอง หากคุณต้องการล้างฟิลเตอร์ทั้งหมด ให้คลิกปุ่ม ล้าง เมื่อคุณคลิก ล้าง ฟิลเตอร์ทั้งหมดที่คุณใช้กับรายการที่คุณเลือกแต่แรกจะถูกลบออกจากรายการ และฟิลด์ฟิลเตอร์ด่วนจะถูกรีเซ็ตให้เป็นว่างเปล่า จากนั้นคุณจึงจะสามารถใช้ฟิลเตอร์ใหม่กับรายการได้ เท่าที่จำเป็น หากเปิดใช้งานการค้นหาเป้าหมาย ให้คลิก ลิงค์ขั้นสูง เพื่อดำเนินการค้นหาขั้นสูง สำหรับข้อมูลเพิ่มเติม โปรดดูที่ เกี่ยวกับการค้นหาขั้นสูงสำหรับประเภทเรคคอร์ดเดียว และ การดำเนินการค้นหาขั้นสูงสำหรับประเภทเรคคอร์ดเดียว คลิกที่ไอคอนการนาวิเกตที่ด้านบนสุดหรือด้านล่างสุดของเพจรายการเพื่อไปยังเพจถัดไป เพจก่อนหน้า เพจแรก หรือเพจสุดท้ายในรายการ หมายเหตุ: สำหรับเรคคอร์ดบางประเภท คุณยังสามารถคลิก ใหม่ เพื่อจัดทำเรคคอร์ดใหม่ เรคคอร์ดใหม่จะถูกเพิ่มลงในรายการ เลือกเรคคอร์ดที่คุณต้องการ ดังนี้: หากวินโดว์การค้นหาเป็นวินโดว์แบบการเชื่อมโยงหนึ่งรายการ คลิก เลือก สำหรับเรคคอร์ดที่คุณต้องการ หากวินโดว์การค้นหาเป็นวินโดว์แบบการเชื่อมโยงหลายรายการ คลิก เลือก สำหรับแต่ละเรคคอร์ดที่คุณต้องการ เรคคอร์ดจะถูกย้ายจากรายการเรคคอร์ดที่ใช้ได้ไปยังรายการเรคคอร์ดที่เลือก เมื่อคุณเลือกเรคคอร์ดที่ต้องการทั้งหมดแล้ว คลิก ตกลง หมายเหตุ: ในวินโดว์การค้นหา คุณสามารถคลิก ล้างค่าปัจจุบัน เพื่อลบข้อมูลที่เลือกไว้แล้วและปล่อยฟิลด์ว่างไว้ได้ อย่างไรก็ตาม ปุ่ม ล้างค่าปัจจุบัน ไม่สามารถใช้ได้ หากการเชื่อมโยงแบบสมาร์ทเปิดอยู่ สำหรับข้อมูลเพิ่มเติมเกี่ยวกับการเชื่อมโยงแบบสมาร์ท โปรดดูที่ เกี่ยวกับฟังก์ชันการเชื่อมโยงแบบสมาร์ทและการแก้ปัญหาอัตโนมัติ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.