| พิมพ์ เปิดเวอร์ชัน PDF ของวิธีใช้แบบออนไลน์

### การอัปโหลดและการจัดการชุดไอคอนที่กำหนดเอง คุณสามารถอัปโหลดและจัดการชุดไอคอนที่กำหนดเองให้เชื่อมโยงกับประเภทเรคคอร์ดได้ ชุดไอคอนที่กำหนดเองแต่ละชุดจะประกอบด้วยไอคอนสามชนิด ได้แก่ ไอคอนสำหรับแท็บประเภทเรคคอร์ด สำหรับแถบการดำเนินการ และสำหรับพื้นที่ข้อมูลที่เกี่ยวข้องของ Oracle CRM On Demand ชุดไอคอนที่กำหนดเองจะช่วยปรับปรุงลักษณะและหน้าตาของ Oracle CRM On Demand โดยจะช่วยให้ผู้ใช้สามารถดูไอคอนที่มีความเกี่ยวข้องได้มากขึ้นสำหรับประเภทเรคคอร์ด นอกจากนี้ คุณยังสามารถแก้ไขชุดไอคอนที่กำหนดเองที่มีอยู่ และปรับเปลี่ยนชุดไอคอนดังกล่าวตามความต้องการของคุณได้ หมายเหตุ: จำนวนชุดไอคอนที่กำหนดเองสูงสุดที่คุณสามารถจัดทำได้คือ 100 ก่อนเริ่มต้นใช้งาน ในการดำเนินการตามขั้นตอนนี้ บทบาทของคุณต้องมีสิทธิ์จัดการไอคอนที่กำหนดเอง คุณสามารถเชื่อมโยงชุดไอคอนที่กำหนดเองกับประเภทเรคคอร์ดเมื่อใช้ธีมโมเดิร์นเท่านั้น ในการจัดทำและเผยแพร่ชุดไอคอนใหม่ คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการปรับแต่งแอปพลิเคชัน ให้คลิกลิงค์การปรับแต่งแอปพลิเคชัน ในส่วนการตั้งค่าแอปพลิเคชัน ให้คลิกที่ลิงค์การจัดการไอคอน ในเพจการจัดการไอคอน ให้คลิกที่ลิงค์ไอคอนออบเจกต์ ในเพจชุดไอคอน คลิก เพิ่ม เพื่อจัดทำชุดไอคอนใหม่ ในเพจแก้ไขชุดไอคอน ป้อนชื่อชุดไอคอนใหม่ในฟิลด์ชื่อชุดไอคอน และคลิก บันทึก จำนวนตัวอักษรสูงสุดที่คุณสามารถใช้ในฟิลด์ชื่อชุดไอคอนคือ 50 ในแท็บไอคอน คลิก ใหม่ ในเพจแก้ไขไอคอน เลือกรายการใดรายการหนึ่งต่อไปนี้จากรายการสำหรับเลือกของประเภทไอคอนเพื่อค้นหาภาพที่คุณต้องการใช้ในชุดไอคอนของคุณ: ไอคอนหลัก ไอคอนที่กำหนดเองที่ใช้ในแท็บประเภทเรคคอร์ด ขอแนะนำให้ภาพที่เลือกสำหรับไอคอนนี้มีขนาดกว้าง 50 พิกเซลและสูง 50 พิกเซล ไอคอนขนาดเล็ก ไอคอนที่กำหนดเองที่ใช้ในแถบการดำเนินการ ขอแนะนำให้ภาพที่เลือกสำหรับไอคอนนี้มีขนาดกว้าง 25 พิกเซลและสูง 25 พิกเซล ไอคอนข้อมูลที่เกี่ยวข้อง ไอคอนที่กำหนดเองที่ใช้ในพื้นที่ข้อมูลที่เกี่ยวข้อง ขอแนะนำให้ภาพที่เลือกสำหรับไอคอนนี้มีขนาดกว้าง 45 พิกเซลและสูง 45 พิกเซล หากคุณต้องการให้ภาพนี้เข้ากับชุดรูปแบบสีที่ใช้ใน Oracle CRM On Demand ภาพนี้จะต้องมีพื้นหลังโปร่งใส หมายเหตุ: คุณสามารถอัปโหลดภาพที่มีนามสกุลต่อไปนี้: JPEG, JPG, PNG หรือ GIF โดยขีดจำกัดขนาดไฟล์คือ 100 กิโลไบต์ คลิก เบราส์ เพื่อค้นหาภาพที่คุณต้องการ จากนั้น คลิกที่ไอคอน บันทึกและสร้าง ทำซ้ำขั้นตอน 8-9 สำหรับประเภทไอคอนแต่ละประเภทในชุดไอคอนที่กำหนดเอง คลิก เผยแพร่ สำหรับข้อมูลเกี่ยวกับการเชื่อมโยงชุดไอคอนที่กำหนดเองของคุณกับประเภทเรคคอร์ด โปรดดูที่ การเปลี่ยนแปลงไอคอนของประเภทเรคคอร์ด

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.