| พิมพ์ เปิดเวอร์ชัน PDF ของวิธีใช้แบบออนไลน์

### ประเภทข้อมูลใน Expression Builder หัวข้อนี้อธิบายประเภทข้อมูลใน Oracle CRM On Demand และวิธีใช้งานใน Expression Builder หมายเหตุ: ชื่อฟิลด์ที่ไม่อ้างอิงกับภาษาและ Syntax ของชื่อฟิลด์ที่ใช้ในนิพจน์ตัวอย่างใดๆ ในหัวข้อนี้เป็นชื่อฟิลด์และ Syntax ของชื่อฟิลด์ที่ใช้ใน Expression Builder ในรีลีสก่อนหน้า Release 29 Service Pack 1 ตัวอย่างเหล่านี้ยังคงใช้ได้ อย่างไรก็ตาม หากคุณเลือกฟิลด์ที่สอดคล้องสำหรับนิพจน์จากรายการฟิลด์ใน Expression Builder ใน Release 29 Service Pack 1 หรือต่อมา ชื่อฟิลด์และ Syntax ของชื่อฟิลด์จะแตกต่างจากที่แสดงอยู่ในตัวอย่าง จึงขอแนะนำให้คุณเลือกฟิลด์สำหรับนิพจน์ของคุณจากรายการฟิลด์ใน Expression Builder เสมอ เพื่อให้ชื่อฟิลด์และ Syntax ของชื่อฟิลด์ถูกต้องเสมอ สำหรับข้อมูลเพิ่มเติมเกี่ยวกับชื่อฟิลด์และ Syntax ของชื่อฟิลด์ในนิพจน์ โปรดดูที่ เกี่ยวกับนิพจน์ ### ประเภทข้อมูลใน Oracle CRM On Demand ตารางต่อไปนี้แสดงประเภทข้อมูลที่ส่งคืนเมื่อใช้ฟิลด์ Oracle CRM On Demand ในนิพจน์ ในการดึงค่าของฟิลด์ ให้ใช้ Syntax [{FieldName}] หรือ Syntax [<FieldName>]
ประเภทฟิลด์ Oracle CRM On Demand | ประเภทที่ส่งคืนในนิพจน์
--- | ---
จำนวนเต็ม | จำนวนเต็ม
รายการสำหรับเลือก | สตริง
สกุลเงิน | สกุลเงิน
เลขที่ ID | สตริง
ข้อความ | สตริง
ช่องทำเครื่องหมาย | บูลีน ตัวอย่างเช่น คุณสามารถใช้ [<Active>] ได้โดยตรงในทุกที่ซึ่งมีการใช้เงื่อนไข นอกจากนี้ คุณยังสามารถใช้ FieldValue('<Active>') = 'Y' ได้
วันที่ | วันที่
วันที่และเวลา | วันที่และเวลา
ตัวเลข | ตัวเลข
### คณิตศาสตร์ของประเภทข้อมูล เมื่อคำสั่งอ้างอิงค่าฟิลด์มากกว่าหนึ่งค่า และฟิลด์มีประเภทข้อมูลที่แตกต่างกัน ลำดับของประเภทข้อมูลสามารถส่งผลต่อการคำนวณ เมื่อใช้เครื่องหมาย (ที่ไม่ใช่เครื่องหมายตัวยกกำลัง) กับค่าสองค่าซึ่งเป็นประเภทข้อมูลสองประเภท ค่าที่อยู่ด้านขวาของเครื่องหมายจะถูกแปลงเป็นประเภทข้อมูลของค่าที่อยู่ด้านซ้ายก่อนที่การประเมินจะถูกดำเนินการ ตัวอย่างเช่น หาก CloseDate คือ 02/09/2007 จะมีนิพจน์ต่อไปนี้: PRE('<CloseDate>') + 30 ประเมินค่าเป็น 02/09/200730 ดังนั้น เงื่อนไขต่อไปนี้: [<CloseDate>] > PRE('<CloseDate>') + 30 จึงถูกต้องตามหลักการสร้าง แต่มีความหมายไม่ถูกต้อง เงื่อนไขที่เขียนอย่างถูกต้องคือ: [<CloseDate>] - 30 > PRE('<CloseDate>'). หมายเหตุ: เมื่อมีการใช้เครื่องหมายตัวยกกำลัง ค่าทางด้านขวาของเครื่องหมายจะไม่ถูกแปลงเป็นประเภทข้อมูลของค่าที่อยู่ด้านซ้าย ตารางต่อไปนี้แสดงผลลัพธ์ที่เป็นไปได้ของตัวดำเนินการทางคณิตศาสตร์ต่างๆ โดยใช้ค่าตัวอย่าง
ฟิลด์ | ประเภทข้อมูล | ตัวอย่างค่า
--- | --- | ---
ปริมาณ | จำนวนเต็ม | 5
ราคาสินค้า | สกุลเงิน | 2.25
การคำนวณ | ผลลัพธ์
--- | ---
ค่า | ประเภทข้อมูล
[<Item Price>] + [<Quantity>] | 7.25 | สกุลเงิน
[<Quantity>] + [<Item Price>] | 7 | จำนวนเต็ม
[<Item Price>] - [<Quantity>] | (2.75) หมายเหตุ: สำหรับฟิลด์สกุลเงิน วงเล็บหมายถึงจำนวนที่มีค่าเป็นลบ | สกุลเงิน
[<Quantity>] - [<Item Price>] | 3 | จำนวนเต็ม
[<Item Price>] * [<Quantity>] | 11.25 | สกุลเงิน
[<Quantity>] * [<Item Price>] | 10 | จำนวนเต็ม
[<Item Price>] / [<Quantity>] | 0.45 | สกุลเงิน
[<Quantity>] / [<Item Price>] | 2.50 | สกุลเงิน
เมื่อมีการใช้เครื่องหมายตัวยกกำลัง ค่าทางด้านขวาของเครื่องหมายจะไม่ถูกแปลงเป็นประเภทข้อมูลของค่าที่อยู่ด้านซ้าย ในตัวอย่างนี้ (ซึ่งปริมาณคือฟิลด์จำนวนเต็มมีค่าเท่ากับ 5 และราคาสินค้าคือฟิลด์สกุลเงินมีค่าเท่ากับ 2.25) หากค่าทางด้านขวาของเครื่องหมายถูกแปลงเป็นประเภทข้อมูลของค่าที่อยู่ด้านซ้าย ค่าที่ได้ของ ปริมาณ ^ ราคาสินค้า จะเป็น 25 และมีประเภทข้อมูลเป็นจำนวนเต็ม อย่างไรก็ตาม ผลลัพธ์ต่างๆ จะแสดงไว้ในตารางต่อไปนี้
การคำนวณ | ผลลัพธ์
--- | ---
ค่า | ประเภทข้อมูล
[<Item Price>] ^ [<Quantity>] | 57.67 | สกุลเงิน
[<Quantity>] ^ [<Item Price>] | 37.38 | สกุลเงิน
Expression Builder สนับสนุนการใช้เครื่องหมายลบ (-) ด้วย ตัวอย่างเช่น:
การคำนวณ | ผลลัพธ์
--- | ---
ค่า | ประเภทข้อมูล
-1 * [<ItemPrice>] | (2.25) | สกุลเงิน
หากคุณแปลงค่าตัวเลขให้กลายเป็นสตริง การคำนวณจะไม่สามารถทำได้อย่างถูกต้อง ตัวอย่างเช่น:
การคำนวณ | ผลลัพธ์ | คำอธิบาย
--- | --- | ---
ค่า | ประเภทข้อมูล
1234 + abcd | 1234 | ตัวเลข | สตริง "abcd" จะถูกประเมินเป็นตัวเลข 0 และบวกกับ 1234
abcd + 1234 | abcd1234 | สตริง | ตัวเลข 1234 จะถูกประเมินเป็นสตริง "1234" และต่อกับสตริง "abcd"
#### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูล Expression Builder ที่เกี่ยวข้อง: เกี่ยวกับ Expression Builder การใช้ Expression Builder ฟังก์ชันใน Expression Builder

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.