| พิมพ์ เปิดเวอร์ชัน PDF ของวิธีใช้แบบออนไลน์

6. #### การเพิ่มบทบาท คุณสามารถเพิ่มบทบาทลงใน Oracle CRM On Demand ได้ โดยดำเนินการดังต่อไปนี้: การจัดทำบทบาทใหม่ การคัดลอกบทบาทที่มีอยู่ การเปลี่ยนชื่อสำเนา และการแก้ไขสิทธิ์และสิทธิ์การเข้าใช้สำเนา การคัดลอกบทบาทมีประโยชน์เมื่อคุณต้องการใช้บทบาทเดียวกัน แต่ต้องการให้ผู้ใช้ดูโครงร่างเพจที่แตกต่างกัน เช่น ผู้บริหารอเมริกาเหนือและผู้บริหาร EMEA ของคุณอาจต้องการดูข้อมูลโอกาสทางการขายที่แตกต่างกัน โดยมีฟิลด์และโครงร่างเพจที่แตกต่างกันสำหรับผู้ใช้แต่ละชุด ในการตั้งค่านี้ ให้จัดทำบทบาทสองบทบาทตามบทบาทของผู้บริหารตามค่าดีฟอลต์ และตั้งชื่อบทบาทใหม่ของคุณ ผู้บริหาร - อเมริกาเหนือ และ ผู้บริหาร - EMEA เมื่อคุณคัดลอกบทบาทผู้บริหาร สิทธิ์การเข้าใช้บทบาทเดิมจะยังคงอยู่กับบทบาทใหม่ และคุณจะเปลี่ยนแปลงเฉพาะโครงร่างเพจเพื่อให้ผู้ใช้ที่มีบทบาทใหม่แสดงในมุมมองและฟิลด์ที่เกี่ยวข้องกับการทำงานของผู้ใช้ หมายเหตุ: คุณต้องจัดทำโครงร่างเพจที่ต้องการเชื่อมโยงกับบทบาท สำหรับข้อมูลเกี่ยวกับการจัดทำโครงร่างเพจ โปรดดูที่ เพจการปรับแต่งแอปพลิเคชันประเภทเรคคอร์ด คำแนะนำ:พิจารณาการตั้งค่าผู้ใช้ทดสอบสำหรับแต่ละบทบาท เปิดใช้งานผู้ใช้ทดสอบและตรวจสอบว่าการตั้งค่าถูกต้อง อย่าใช้งานผู้ใช้อื่นๆ จนกว่าจะเสร็จสิ้นกิจกรรมการตั้งค่าผู้ใช้ทั้งหมด รวมถึงสิทธิ์การเข้าใช้ การตั้งค่าบทบาท ลำดับชั้นการรายงานและการใช้ข้อมูลร่วมกัน กฎเวิร์กโฟลว์ และการปรับแต่งกระบวนการทางธุรกิจอื่นๆ เลิกใช้ผู้ใช้ทดสอบหลังเสร็จสิ้นการทดสอบ ก่อนเริ่มต้นใช้งาน ดำเนินการต่อไปนี้: ตรวจสอบว่าบทบาทของคุณมีสิทธิ์จัดการบทบาทและการเข้าใช้ หากคุณต้องการอัปเดตฟิลด์ รหัสผู้ใช้หมดอายุภายใน โปรดตรวจสอบว่าบทบาทของคุณมีสิทธิ์การจัดการบริษัท อ่านคำแนะนำในการตั้งค่าบทบาท โปรดดูที่ คำแนะนำในการตั้งค่าบทบาท หมายเหตุ: Oracle CRM On Demand จะสร้างเรคคอร์ดการตรวจสอบของการเปลี่ยนแปลงบทบาททั้งหมด หากบทบาทผู้ใช้ของคุณมีสิทธิ์เข้าใช้แนวทางการตรวจสอบหลักและการตรวจสอบการตั้งค่าการดูแลระบบ คุณจะสามารถดูแนวทางการตรวจสอบของการเปลี่ยนแปลงบทบาททั้งหมดได้ สำหรับข้อมูลเพิ่มเติมเกี่ยวกับการดูแนวทางการตรวจสอบ โปรดดูที่ การตรวจดูแนวทางการตรวจสอบสำหรับการเปลี่ยนแปลงการตั้งค่าการดูแลระบบ ขั้นตอนต่อไปนี้อธิบายวิธีการเพิ่มบทบาท ในการเพิ่มบทบาท ที่มุมขวาบนของเพจใดๆ คลิกที่ลิงค์ร่วม การจัดการ ในส่วนการจัดการผู้ใช้และการควบคุมการเข้าใช้ ให้คลิกการจัดการผู้ใช้และการควบคุมการเข้าใช้ ในส่วนการจัดการบทบาท ให้คลิกการจัดการบทบาท ในเพจรายการบทบาท ในฟิลด์ภาษาในการแปล ให้เลือกภาษาหลักของบริษัทของคุณ ทำอย่างใดอย่างหนึ่งต่อไปนี้: ในการจัดทำบทบาทใหม่โดยคัดลอกบทบาทที่มีอยู่ ให้คลิกคัดลอกบทบาทที่คุณต้องการคัดลอก ในการจัดทำบทบาทใหม่ที่ยังไม่มี ให้คลิกบทบาทใหม่ในแถบชื่อในเพจ วิซาร์ดการจัดการบทบาทจะปรากฏเพื่อนำคุณเข้าสู่กระบวนการ แต่ละขั้นตอนในวิซาร์ดการจัดการบทบาทจะควบคุมการตั้งค่าบทบาทอย่างหนึ่ง การตั้งค่าบทบาททั้งหมดรวมกันจะกำหนดสิทธิ์การเข้าใช้ของผู้ใช้ที่มีบทบาทนั้น ในขั้นตอนที่ 1 ข้อมูลบทบาท ให้กำหนดชื่อและคำอธิบายและกรอกฟิลด์ที่เหลือหากจำเป็น ฟิลด์ที่เหลือมีอธิบายอยู่ในตารางต่อไปนี้
   ฟิลด์ | คำอธิบาย
   --- | ---
   ทำเครื่องหมายเพื่อแปล | ช่องทำเครื่องหมาย ทำเครื่องหมายเพื่อแปล ใช้ได้เฉพาะในสถานการณ์ต่อไปนี้เท่านั้น: เมื่อต้องการเปลี่ยนแปลงชื่อบทบาทที่มีอยู่ ชื่อบทบาทที่มีอยู่ถูกแปลในภาษาหนึ่งหรือหลายภาษา ในกรณีดังกล่าว คุณสามารถใช้ช่องทำเครื่องหมาย ทำเครื่องหมายเพื่อแปล เพื่อแทนที่ชื่อบทบาทที่แปลด้วยชื่อใหม่หรือใช้ชื่อเดิม ทั้งนี้ขึ้นอยู่กับการตั้งค่าช่องทำเครื่องหมาย ทำเครื่องหมายเพื่อแปล ชื่อบทบาทจะแสดงดังนี้: ถ้าคุณเลือกช่องทำเครื่องหมาย ทำเครื่องหมายเพื่อแปล ชื่อใหม่จะแสดงในภาษาที่ถูกป้อนโดยไม่คำนึงถึงภาษาที่ใช้สำหรับดูรายการบทบาท เมื่อดูรายการบทบาทในภาษาที่ป้อนใหม่ ชื่อจะแสดงด้วยแบบอักษรสีดำ อย่างไรก็ดี เมื่อดูรายการบทบาทในภาษาอื่น ชื่อจะแสดงด้วยแบบอักษรสีน้ำเงินในวงเล็บ ถ้าคุณไม่เลือกช่องทำเครื่องหมาย ทำเครื่องหมายเพื่อแปล ชื่อใหม่จะปรากฏเมื่อดูรายการบทบาทในภาษาที่ป้อนใหม่ อย่างไรก็ตาม เมื่อดูรายการบทบาทในภาษาอื่น ชื่อบทบาทที่แปลในภาษาเดิมจะยังคงปรากฏ ช่องทำเครื่องหมาย ทำเครื่องหมายเพื่อแปล ไม่ได้รับผลกระทบใดๆ เมื่อเพิ่มบทบาทใหม่ เมื่อเพิ่มบทบาทใหม่ ชื่อใหม่จะปรากฏในรายการบทบาทในทุกภาษาโดยอัตโนมัติ เมื่อดูรายการบทบาทในภาษาที่ป้อนใหม่ ชื่อบทบาทใหม่จะแสดงด้วยแบบอักษรสีดำ เมื่อดูรายการบทบาทในภาษาอื่น ชื่อบทบาทใหม่จะแสดงด้วยแบบอักษรสีน้ำเงินในวงเล็บ
   ค่าดีฟอลต์กระบวนการขาย | (ไม่จำเป็น) ในการตั้งค่าดีฟอลต์กระบวนการขายสำหรับโอกาสทางการขายใหม่ที่จัดทำโดยผู้ใช้ที่ได้รับบทบาทนี้ ให้เลือกตัวเลือกในฟิลด์ค่าดีฟอลต์กระบวนการขาย สำหรับข้อมูลเพิ่มเติมเกี่ยวกับตัวเลือกนี้ โปรดดูที่ การตั้งค่ากระบวนการขาย ชนิด และการฝึกอบรม
   ธีมดีฟอลต์ | (ไม่จำเป็น) ธีมที่ใช้เป็นค่าดีฟอลต์เมื่อผู้ใช้ที่ได้รับการระบุบทบาทนี้ไซน์อินเข้าสู่ Oracle CRM On Demand โดยใช้คอมพิวเตอร์เดสก์ท็อปหรือแล็ปท็อป ผู้ใช้สามารถแก้ไขการตั้งค่านี้ได้เมื่อผู้ใช้แก้ไขการตั้งค่าส่วนบุคคลของตนเอง หากไม่มีการเลือกธีมดีฟอลต์ในเรคคอร์ดของผู้ใช้ ระบบจะใช้ธีมดีฟอลต์ที่เลือกไว้สำหรับบทบาทของผู้ใช้ หากไม่มีการเลือกธีมดีฟอลต์ในเรคคอร์ดของผู้ใช้หรือบทบาทของผู้ใช้ ระบบจะใช้ธีมดีฟอลต์ที่ระบุไว้สำหรับบริษัท สำหรับข้อมูลเพิ่มเติมเกี่ยวกับการสร้างธีม โปรดดูที่ การสร้างธีมใหม่
   ธีมแท็บเล็ต | (ไม่จำเป็น) ธีมที่ใช้เมื่อผู้ใช้ที่ได้รับการระบุบทบาทนี้ไซน์อินเข้าสู่ Oracle CRM On Demand โดยใช้แท็บเล็ตคอมพิวเตอร์หรืออุปกรณ์ทัชสกรีนอื่นๆ หากมีการตรวจพบแท็บเล็ตคอมพิวเตอร์หรืออุปกรณ์ทัชสกรีนโดย Oracle CRM On Demand ผู้ใช้สามารถแก้ไขการตั้งค่านี้ได้เมื่อผู้ใช้แก้ไขการตั้งค่าส่วนบุคคลของตนเอง หากไม่มีการเลือกธีมแท็บเล็ตในเรคคอร์ดของผู้ใช้ ระบบจะใช้ธีมแท็บเล็ตที่เลือกไว้สำหรับบทบาทของผู้ใช้ หากไม่มีการเลือกธีมแท็บเล็ตในเรคคอร์ดของผู้ใช้หรือบทบาทของผู้ใช้ ระบบจะใช้ธีมแท็บเล็ตที่ระบุไว้สำหรับบริษัท หากไม่มีการระบุธีมแท็บเล็ตไว้ที่ระดับใดเลย ระบบจะใช้ธีมดีฟอลต์
   โครงร่างแถบการดำเนินการและส่วนหัวร่วม | ตามค่าดีฟอลต์ โครงร่างมาตรฐานจะใช้สำหรับแถบการดำเนินการและส่วนหัวร่วมสำหรับบทบาททั้งหมด คุณสามารถกำหนดโครงร่างต่างๆ สำหรับบทบาทได้ หากผู้ใช้ใช้ธีมคลาสสิก โครงร่างแถบการดำเนินการและส่วนหัวร่วมสำหรับบทบาทจะกำหนดว่าส่วนใดที่ผู้ใช้สามารถใช้ได้ในโครงร่างแถบการดำเนินการ หากผู้ใช้ใช้ธีมโมเดิร์น โครงร่างแถบการดำเนินการและส่วนหัวร่วมสำหรับบทบาทจะกำหนดว่าส่วนใดที่ผู้ใช้สามารถใช้ได้ในแถบการดำเนินการ และยังกำหนดว่าส่วนใดที่ผู้ใช้สามารถใช้ได้ในส่วนหัวร่วม
   รูปแบบข้อมูลที่เกี่ยวข้อง | (ไม่จำเป็น) ในการตั้งค่ารูปแบบสำหรับส่วนข้อมูลที่เกี่ยวข้องในเพจรายละเอียดของเรคคอร์ดสำหรับบทบาท ให้เลือกรูปแบบที่เป็นรายการหรือแท็บก็ได้ การตั้งค่านี้จะกำหนดว่าระบบจะแสดงส่วนข้อมูลที่เกี่ยวข้องในเพจรายละเอียดของเรคคอร์ดเป็นรายการหรือเป็นแท็บ การตั้งค่านี้ยังสามารถทำได้ในแต่ละเรคคอร์ดของผู้ใช้ และผู้ใช้ที่บทบาทของตนเองมีสิทธิ์ทำรูปแบบการแสดงข้อมูลที่เกี่ยวข้องให้เป็นข้อมูลส่วนบุคคลจะสามารถตั้งค่าตัวเลือกรูปแบบข้อมูลที่เกี่ยวข้องได้ในโปรไฟล์ส่วนบุคคลของผู้ใช้เอง หากฟิลด์รูปแบบข้อมูลที่เกี่ยวข้องในเรคคอร์ดของผู้ใช้เป็นว่างเปล่า ระบบจะใช้การตั้งค่าสำหรับบทบาทผู้ใช้ และหากฟิลด์รูปแบบข้อมูลที่เกี่ยวข้องในบทบาทของผู้ใช้เป็นว่างเปล่า ระบบจะใช้การตั้งค่าของบริษัท
   โครงร่างการแปลงค่าลีด | (ไม่จำเป็น) ในการตั้งค่าโครงร่างการแปลงค่าลีด (สำหรับเพจแปลงลีด) สำหรับผู้ใช้ที่ได้รับบทบาทนี้ ให้เลือกโครงร่างในฟิลด์การแปลงค่าลีด ถ้าคุณไม่เลือกโครงร่างสำหรับบทบาท ค่าดีฟอลต์โครงร่างของบริษัทจะถูกใช้สำหรับบทบาท สำหรับข้อมูลเพิ่มเติมเกี่ยวกับการสร้างโครงร่างการแปลงค่าลีด โปรดดูที่ การสร้างโครงร่างการแปลงค่าลีด
   รายการกิจกรรมในมุมมองปฏิทินของผู้ใช้ | (ไม่จำเป็น) เลือกรายการกิจกรรมที่จะแสดงในมุมมองปฏิทินรายวันและรายสัปดาห์ของผู้ใช้และในมุมมองปฏิทินของผู้ใช้รายนั้นที่ผู้ใช้รายอื่นให้ใช้ร่วมกัน ในแอปพลิเคชันมาตรฐาน รายการงานที่เปิดอยู่จะแสดง แต่คุณสามารถเลือกรายการอื่นสำหรับบทบาทผู้ใช้ได้ ผู้ใช้ยังสามารถเลือกรายการในฟิลด์รายการกิจกรรมบนมุมมองปฏิทินของผู้ใช้ในการตั้งค่าปฏิทินของพวกเขาได้ด้วย หากฟิลด์รายการกิจกรรมบนมุมมองปฏิทินของผู้ใช้ในการตั้งค่าปฏิทินของผู้ใช้ว่างเปล่า ระบบจะใช้รายการที่เลือกไว้สำหรับบทบาทของผู้ใช้ และหากฟิลด์รายการกิจกรรมบนมุมมองปฏิทินของผู้ใช้ในบทบาทของผู้ใช้ว่างเปล่า รายการงานที่เปิดอยู่จะแสดง รายการส่วนกลางทั้งหมด รายการระบบ และรายการที่เฉพาะเจาะจงกับบทบาทสำหรับประเภทเรคคอร์ดกิจกรรมมีพร้อมให้เลือกได้ หากในภายหลังรายการที่คุณเลือกไว้ถูกลบหรือไม่พร้อมใช้งานสำหรับผู้ใช้ที่มีบทบาทนี้ และหากฟิลด์รายการกิจกรรมบนมุมมองปฏิทินของผู้ใช้ในการตั้งค่าปฏิทินของผู้ใช้ว่างเปล่า รายการงานที่เปิดอยู่จะแสดงสำหรับผู้ใช้รายนั้น
   รหัสผ่านผู้ใช้หมดอายุภายใน | ระบุระยะเวลาที่รหัสผ่านของผู้ใช้ยังใช้ได้สำหรับผู้ใช้ในบทบาทนี้ หลังจากเลยระยะเวลาที่กำหนดแล้ว ผู้ใช้จะถูกกำหนดให้เปลี่ยนรหัสผ่าน ฟิลด์นี้จะเว้นว่างไว้ตามค่าดีฟอลต์ หากคุณทิ้งให้ฟิลด์นี้เว้นว่างไว้สำหรับบทบาท ระยะเวลาที่รหัสผ่านหมดอายุที่กำหนดสำหรับบริษัทจะถูกปรับใช้กับผู้ใช้ในบทบาทนี้ สำหรับข้อมูลเกี่ยวกับการกำหนดการควบคุมรหัสผ่านของบริษัทของคุณ โปรดดูที่ การกำหนดการควบคุมรหัสผ่านของบริษัทของคุณ หมายเหตุ: หากบทบาทของคุณไม่มีสิทธิ์ในการจัดการบริษัท ฟิลด์นี้จะเป็นแบบอ่านอย่างเดียว
   ใช้งานการจำกัดที่อยู่ IP แล้ว | (อ่านอย่างเดียว) หากเลือกช่องทำเครื่องหมายนี้ คุณจะสามารถระบุว่าผู้ใช้ที่มีบทบาทนี้สามารถเข้าใช้ Oracle CRM On Demand จากที่อยู่ IP บางรายการเท่านั้น คุณสามารถระบุที่อยู่ IP ได้ในฟิลด์ที่อยู่ IP ที่อนุญาต
   ที่อยู่ IP ที่อนุญาต | หากคุณต้องการอนุญาตให้ผู้ใช้ที่มีบทบาทนี้สามารถเข้าใช้ Oracle CRM On Demand จากที่อยู่ IP บางรายการเท่านั้น ให้ป้อนที่อยู่หรือช่วงของที่อยู่ที่ถูกต้องสำหรับบทบาทในฟิลด์นี้ หากคุณไม่ป้อนที่อยู่ใดๆ ในฟิลด์นี้ ผู้ใช้ที่มีบทบาทนี้จะสามารถเข้าใช้ Oracle CRM On Demand จากที่อยู่ IP ใดก็ได้ที่ได้รับอนุญาตที่ระดับบริษัท สำหรับข้อมูลเพิ่มเติมเกี่ยวกับวิธีการทำงานของการจำกัดที่อยู่ IP โปรดดูที่ เกี่ยวกับการจำกัดที่อยู่ IP สำหรับบทบาท คั่นที่อยู่ IP และช่วงที่อยู่ IP ด้วยเครื่องหมายคอมมา ตัวอย่างต่อไปนี้จะแสดงวิธีป้อนที่อยู่แบบหลายรายการ: 192.0.2.1, 192.0.2.10, 192.0.2.15 ใช้เครื่องหมายขีด (-) เพื่อกำหนดช่วงที่อยู่ ดังที่แสดงในตัวอย่างต่อไปนี้: 192.0.2.1-3, 192.0.2.50-100, 192.0.2.200-254 หมายเหตุ: หากคุณจำกัดที่อยู่ IP สำหรับบทบาทผู้ใช้ของคุณเอง และหากที่อยู่ IP ปัจจุบันของคุณไม่อยู่ภายในช่วงของที่อยู่ที่คุณอนุญาตสำหรับบทบาทผู้ใช้ของคุณ คุณจะไม่สามารถบันทึกการเปลี่ยนแปลงที่มีต่อบทบาทได้ คุณสมบัตินี้ช่วยป้องกันไม่ให้คุณล็อคตัวเองออกจาก Oracle CRM On Demand โดยไม่ได้ตั้งใจ
   จำนวนเรคคอร์ดสูงสุดต่อการเอ็กซ์ปอร์ตรายการ | เมื่อต้องการจำกัดจำนวนเรคคอร์ดที่ผู้ใช้ที่มีบทบาทนี้สามารถเอ็กซ์ปอร์ตในแต่ละครั้งเมื่อเอ็กซ์ปอร์ตรายการเรคคอร์ด ให้ใส่ค่าที่เหมาะสมในฟิลด์นี้ ตัวอย่างเช่น ถ้าคุณต้องการจำกัดให้ผู้ใช้เอ็กซ์ปอร์ตสูงสุด 100 เรคคอร์ดในรายการในแต่ละครั้ง ให้ใส่ 100 ในฟิลด์นี้ ข้อจำกัดจะนำไปใช้เฉพาะในกรณีที่เอ็กซ์ปอร์ตเรคคอร์ดผ่านทางตัวเลือกเมนู เอ็กซ์ปอร์ตรายการ ในเพจรายการเท่านั้น จะไม่นำไปใช้กับการดำเนินการเอ็กซ์ปอร์ตที่ทำผ่านทางตัวช่วยเอ็กซ์ปอร์ตหรือผ่านทางช่องทางอื่นๆ ฟิลด์นี้จะว่างไว้ตามค่าดีฟอลต์ ซึ่งหมายความว่าไม่มีการนำข้อจำกัดไปใช้
15. ในขั้นตอนที่ 2 การเข้าใช้ประเภทเรคคอร์ดสำหรับแต่ละประเภทเรคคอร์ด ให้เลือกช่องทำเครื่องหมายสำหรับแต่ละระดับการเข้าใช้ที่คุณต้องการยอมรับบทบาท คุณสามารถเลือกระดับการเข้าใช้ต่อไปนี้หนึ่งหรือหลายระดับสำหรับแต่ละประเภทเรคคอร์ด: มีสิทธิ์เข้าใช้งาน สามารถจัดทำได้ สามารถอ่านเรคคอร์ดทั้งหมดได้ สำหรับข้อมูลเพิ่มเติมเกี่ยวกับระดับการเข้าใช้เหล่านี้ โปรดดูที่ เกี่ยวกับการเข้าใช้ประเภทเรคคอร์ดในบทบาท คำเตือน: การปฏิเสธการเข้าใช้ประเภทเรคคอร์ด (โดยไม่เลือกช่องทำเครื่องหมาย มีสิทธิ์เข้าใช้งาน สำหรับประเภทเรคคอร์ดในวิซาร์ดการจัดการบทบาท) จะป้องกันไม่ให้ผู้ใช้จัดทำเรคคอร์ดของประเภทเรคคอร์ดอื่น เช่น ถ้าคุณปฏิเสธการเข้าใช้ประเภทเรคคอร์ดที่ผู้ใช้ต้องเข้าใช้เพื่อจัดทำเรคคอร์ดจากประเภทเรคคอร์ดอื่น คุณจะป้องกันไม่ให้ผู้ใช้ที่มีบทบาทจัดทำเรคคอร์ดนั้น หมายเหตุ: ในการแปลงลีดหรือการลงทะเบียนข้อตกลง ผู้ใช้ต้องตั้งค่าระดับการเข้าใช้ที่เหมาะสมสำหรับประเภทเรคคอร์ด สำหรับข้อมูลเพิ่มเติมเกี่ยวกับระดับการเข้าใช้ที่จำเป็นสำหรับการแปลงลีด โปรดดูที่ เข้าใช้โปรไฟล์และการตั้งค่าบทบาทสำหรับการแปลงลีด สำหรับข้อมูลเพิ่มเติมเกี่ยวกับระดับการเข้าใช้ที่จำเป็นต่อการแปลงการลงทะเบียนข้อตกลง โปรดดูที่ เข้าใช้โปรไฟล์และการตั้งค่าบทบาทสำหรับการแปลงการลงทะเบียนข้อตกลง คำแนะนำ: เมื่อคุณเปลี่ยนแปลงระดับการเข้าใช้บทบาท หลังจากบันทึกการเปลี่ยนแปลงของคุณ ผู้ใช้ที่ได้รับบทบาทต้องไซน์เอาต์และไซน์อินอีกครั้งเพื่อให้การเปลี่ยนแปลงมีผล ขั้นตอนที่ 3 โปรไฟล์การเข้าใช้ ให้เลือกโปรไฟลด์การเข้าใช้เพื่อระบุให้กับบทบาทนี้: สำหรับข้อมูลเพิ่มเติมเกี่ยวกับการเข้าใช้โปรไฟล์ในบทบาท โปรดดูที่ เกี่ยวกับการเข้าใช้โปรไฟล์ในบทบาท ในขั้นตอนที่ 4 สิทธิ์ เลือกช่องทำเครื่องหมาย ระบุ สำหรับแต่ละสิทธิ์ที่คุณต้องการให้แก่บทบาท หรือยกเลิกการทำเครื่องหมายในช่องทำเครื่องหมาย ระบุ สำหรับสิทธิ์ใดๆ ที่คุณต้องการยกเลิกบทบาท สิทธิ์เรียงตามลำดับตัวอักษรแยกตามชนิด คำเตือน: ในบางกรณี หากมีการยกเลิกการเลือกช่องทำเครื่องหมาย ระบุ สำหรับสิทธิ์ในบทบาทผู้ดูแลระบบ สิทธิ์ดังกล่าวจะถูกลบออกจาก Oracle CRM On Demand และผู้ดูแลระบบบริษัทจะไม่สามารถให้สิทธิ์นั้นกับบทบาทใดๆ ได้ หากเกิดปัญหานี้ขึ้น โปรดติดต่อ Oracle CRM On Demand Customer Care เพื่อทำการเรียกคืนสิทธิ์ สำหรับข้อมูลเพิ่มเติมเกี่ยวกับสิทธิ์ในบทบาท โปรดดูที่ เกี่ยวกับสิทธิ์ในบทบาท ในขั้นตอนที่ 5 การเข้าใช้แท็บและลำดับ เลื่อนแท็บไปยังส่วนที่เหมาะสมในเพจ แล้วคลิกลูกศรขึ้นและลงในส่วนแท็บที่เลือกเพื่อกำหนดลำดับการแสดงแท็บที่ผู้ใช้เห็นตามค่าดีฟอลต์ ส่วนไม่มีแท็บที่ใช้ได้จะแสดงแท็บประเภทเรคคอร์ดและแท็บเว็บที่กำหนดเองที่คุณสามารถระบุให้กับบทบาทได้ รายการประเภทเรคคอร์ดที่ปรากฏในส่วนนี้จะกำหนดโดย Oracle CRM On Demand ประเภทเรคคอร์ดส่วนใหญ่ที่แสดงในขั้นตอนที่ 2 ของวิซาร์ดการจัดการบทบาทจะปรากฏในรายการนี้ด้วย ประเภทเรคคอร์ดอื่นๆ เช่น สมุดบันทึก จะไม่ปรากฏในรายการนี้เนื่องจากไม่สามารถแสดงเป็นแท็บได้ แท็บที่แสดงในส่วนไม่มีแท็บที่ใช้ได้นี้ไม่มีอยู่สำหรับผู้ใช้ที่มีบทบาท เพื่อให้แท็บใช้ได้หรือมองเห็นโดยผู้ใช้ที่มีบทบาทนี้ ให้ดำเนินการดังต่อไปนี้: ย้ายแท็บที่คุณต้องการให้ผู้ใช้ดูตามค่าดีฟอลต์ไปยังส่วนแท็บที่เลือก ส่วนนี้แสดงแท็บประเภทเรคคอร์ดและแท็บเว็บที่กำหนดเองได้ที่มองเห็นตามค่าดีฟอลต์สำหรับผู้ใช้ที่มีบทบาท ครั้งแรกที่ผู้ใช้ไซน์อินด้วยบทบาท ใช้ลูกศรขึ้นและลงกำหนดลำดับการแสดงแท็บเริ่มแรก ผู้ใช้แต่ละรายที่มีบทบาทสามารถปรับแต่งการตั้งค่าได้ เพื่อให้แท็บไม่แสดงตามค่าดีฟอลต์หรือแสดงในลำดับที่แตกต่างกัน สำหรับข้อมูลเพิ่มเติมเกี่ยวกับวิธีจัดการการตั้งค่าส่วนบุคคล โปรดดูที่การทำให้แอปพลิเคชันของคุณเป็นส่วนบุคคล ย้ายแท็บที่คุณไม่ต้องการให้ผู้ใช้เห็นตามค่าดีฟอลต์แต่เป็นแท็บที่ผู้ใช้สามารถมองเห็นได้เองในส่วนแท็บที่ใช้ได้ ส่วนนี้แสดงแท็บประเภทเรคคอร์ดและแท็บเว็บที่กำหนดเองที่มีอยู่สำหรับบทบาทแต่ไม่แสดงตามค่าดีฟอลต์ นั่นคือ แท็บที่แสดงในส่วนนี้จะไม่ปรากฏต่อผู้ใช้จนกว่าผู้ใช้จะทำให้ตนเองมองเห็นในโครงร่างส่วนบุคคล (มีอยู่ในลิงค์การตั้งค่าของฉัน) ผู้ใช้แต่ละรายที่มีบทบาทสามารถตั้งค่าให้เป็นส่วนบุคคลเพื่อให้แท็บที่ใช้ได้แสดงตามค่าดีฟอลต์ ผู้ใช้แต่ละรายระบุลำดับที่แสดงแท็บทั้งหมด วางแท็บที่คุณต้องการซ่อนไม่ให้ผู้ใช้เห็นในส่วนแท็บที่ใช้ไม่ได้ หมายเหตุ: การย้ายแท็บจากส่วนแท็บที่ใช้ไม่ได้ไปยังแท็บที่ใช้ได้ หรือแท็บที่เลือก จะทำให้แท็บใช้ได้สำหรับผู้ใช้ก็ต่อเมื่อได้เลือกช่องทำเครื่องหมายเข้าใช้ประเภทเรคคอร์ดในขั้นตอนที่ 2 (เข้าใช้ประเภทเรคคอร์ด) ของวิซาร์ดการจัดการบทบาทแล้วเท่านั้น คำแนะนำ: คุณสามารถย้ายช่วงแท็บพร้อมกันได้โดยเลือกช่วงบนสุด ให้กด Shift ค้างไว้ และคลิกรายการสุดท้ายในช่วง จากนั้นคลิกลูกศรขวาหรือซ้าย ในขั้นตอนที่ 6 การกำหนดโครงร่างเพจสำหรับแต่ละประเภทเรคคอร์ด เลือกถ้าประเภทมุมมองเพจเป็นแบบคงที่หรือไดนามิก จากนั้นเลือกจากรายการโครงร่างเพจที่มีอยู่สำหรับประเภทมุมมองนั้น โครงร่างเพจเป็นตัวกำหนดฟิลด์และส่วนที่ผู้ใช้จะเห็นในเพจจัดทำ แก้ไข และรายละเอียดสำหรับประเภทเรคคอร์ดต่างๆ Oracle CRM On Demand มีโครงร่างเพจมาตรฐานสำหรับแต่ละประเภทเรคคอร์ด โครงร่างเพจมาตรฐานซึ่งไม่สามารถลบออกได้เป็นโครงร่างเพจสแตติก ดังนั้น ตัวเลือกสแตติกจึงมีอยู่ในฟิลด์ประเภทมุมมองเพจเสมอ ตัวเลือกไดนามิกมีอยู่เฉพาะเมื่อมีโครงร่างเพจไดนามิกสำหรับประเภทเรคคอร์ดเท่านั้น ผู้ดูแลระบบของบริษัทสามารถจัดทำโครงร่างเพจสแตติกที่ปรับแต่งเพิ่มเติมหรือโครงร่างเพจไดนามิกสำหรับประเภทเรคคอร์ดได้ สำหรับแต่ละประเภทเรคคอร์ด มีโครงร่างเพจมาตรฐานและโครงร่างเพจใดๆ ที่ถูกสร้างขึ้นสำหรับประเภทเรคคอร์ดสำหรับการกำหนดบทบาท สำหรับข้อมูลเพิ่มเติมเกี่ยวกับการสร้างโครงร่างเพจคงที่และไดนามิก โปรดดูที่ เพจการปรับแต่งแอปพลิเคชันประเภทเรคคอร์ด โครงร่างเพจค่าดีฟอลต์สำหรับประเภทเรคคอร์ดเป็นโครงร่างเพจคงที่มาตรฐานสำหรับประเภทเรคคอร์ดนั้น หมายเหตุ: รายการประเภทเรคคอร์ดที่ปรากฏในขั้นตอนที่ 6 ของวิซาร์ดการจัดการบทบาทถูกกำหนดโดย Oracle CRM On Demand คุณอาจเห็นประเภทเรคคอร์ด เช่น ผู้ใช้ผู้ดูแลระบบและผู้ใช้เจ้าของที่ไม่ปรากฏเป็นแท็บใน Oracle CRM On Demand หากคุณต้องการตั้งค่าตัวบ่งชี้เรคคอร์ดสำหรับส่วนข้อมูลที่เกี่ยวข้องสำหรับประเภทเรคคอร์ด ให้ทำดังต่อไปนี้ในขั้นตอนที่ 6 ในการระบุโครงร่างเพจ: ในแถวสำหรับประเภทเรคคอร์ดนั้น ให้คลิกที่ลิงค์ ตั้งค่า ในคอลัมน์จัดการตัวบ่งชี้เรคคอร์ด เพื่อเปิดเพจที่คุณจะตั้งค่าตัวบ่งชี้เรคคอร์ด ย้ายแต่ละส่วนข้อมูลที่เกี่ยวข้องที่คุณต้องการแสดงตัวบ่งชี้เรคคอร์ดจากรายการข้อมูลที่เกี่ยวข้องที่ใช้ได้ไปที่รายการข้อมูลที่เกี่ยวข้องที่เลือก หมายเหตุ: ส่วนข้อมูลที่เกี่ยวข้องทั้งหมดที่ได้รับการสนับสนุนสำหรับประเภทเรคคอร์ด และการสนับสนุนฟังก์ชันตัวบ่งชี้เรคคอร์ดมีพร้อมให้คุณเลือก รวมถึงส่วนข้อมูลที่เกี่ยวข้องที่ไม่มีอยู่ในโครงร่างเพจรายละเอียดที่เลือกเอาไว้แล้วสำหรับบทบาทสำหรับประเภทเรคคอร์ดนั้น การตั้งค่าสำหรับตัวบ่งชี้เรคคอร์ดจะใช้กับประเภทเรคคอร์ดสำหรับบทบาทนั้นต่อเนื่องไปจนกว่าคุณจะเปลี่ยนการตั้งค่าอีกครั้ง ดังนั้น หากคุณอัปเดตโครงร่างเพจรายละเอียดที่ระบุให้กับบทบาทสำหรับประเภทเรคคอร์ด การตั้งค่าตัวบ่งชี้เรคคอร์ดจะใช้กับโครงร่างที่อัปเดตนั้น ในทำนองเดียวกัน หากต่อมาคุณได้ระบุโครงร่างเพจรายละเอียดอื่นให้กับบทบาท การตั้งค่าตัวบ่งชี้เรคคอร์ดจะใช้กับโครงร่างเพจใหม่ เมื่อคุณตั้งค่าตัวบ่งชี้เรคคอร์ดสำหรับประเภทเรคคอร์ดเสร็จสิ้นแล้ว ให้คลิก ก่อนหน้า เพื่อกลับไปยังเพจหลักของขั้นตอนที่ 6 ของวิซาร์ด ทำซ้ำขั้นตอน a ถึง c ในกระบวนการนี้สำหรับแต่ละประเภทเรคคอร์ดที่คุณต้องการตั้งค่าตัวบ่งชี้เรคคอร์ดสำหรับบทบาทนี้ หมายเหตุ: ผู้ใช้ที่มีบทบาทที่มีสิทธิ์ ทำเพจรายละเอียดให้เป็นข้อมูลส่วนบุคคล - ตัวบ่งชี้เรคคอร์ด สามารถทำการตั้งค่าตัวบ่งชี้เรคคอร์ดให้เป็นส่วนบุคคลสำหรับเพจรายละเอียดสำหรับประเภทเรคคอร์ดได้ การตั้งค่าที่ทำให้เป็นส่วนบุคคลของผู้ใช้สำหรับตัวบ่งชี้เรคคอร์ดจะแทนที่การตั้งค่าที่ระดับบทบาท อย่างไรก็ตาม คุณสามารถลบโครงร่างเพจที่ทำให้เป็นส่วนบุคคลทั้งหมดสำหรับประเภทเรคคอร์ดสำหรับบทบาท รวมถึงการตั้งค่าที่ทำให้เป็นส่วนบุคคลสำหรับตัวบ่งชี้เรคคอร์ดได้ โดยการรีเซ็ตโครงร่างเพจเป็นโครงร่างดีฟอลต์ ผู้ใช้ที่มีบทบาทที่มีสิทธิ์ ทำเพจรายละเอียดให้เป็นข้อมูลส่วนบุคคล - ตัวบ่งชี้เรคคอร์ด ยังสามารถรีเซ็ตการตั้งค่าตัวบ่งชี้เรคคอร์ดที่ทำให้เป็นส่วนบุคคลของตนเองสำหรับประเภทเรคคอร์ดให้เป็นการตั้งค่าดีฟอลต์สำหรับประเภทเรคคอร์ดนั้นสำหรับบทบาทได้ด้วย สำหรับข้อมูลเกี่ยวกับการรีเซ็ตโครงร่างเพจ โปรดดูที่ การรีเซ็ตโครงร่างเพจส่วนบุคคล สำหรับข้อมูลเกี่ยวกับลักษณะของตัวบ่งชี้เรคคอร์ด โปรดดูที่ เกี่ยวกับตัวบ่งชี้เรคคอร์ดสำหรับส่วนข้อมูลที่เกี่ยวข้อง สำหรับข้อมูลเกี่ยวกับการปรับการตั้งค่าตัวบ่งชี้เรคคอร์ดให้เหมาะกับการใช้งานของคุณ โปรดดูที่ การจัดการตัวบ่งชี้เรคคอร์ดสำหรับส่วนข้อมูลที่เกี่ยวข้อง ในขั้นตอนที่ 7 การกำหนดโครงร่างค้นหาสำหรับแต่ละประเภทเรคคอร์ด ให้เลือกจากรายการโครงร่างค้นหาที่มีอยู่ สำหรับแต่ละประเภทเรคคอร์ดที่แสดงรายการ รายการโครงร่างที่มีอยู่จะแสดงในฟิลด์ค้นหาชื่อโครงร่าง โครงร่างค้นหาจะกำหนดฟิลด์ (ฟิลด์มาตรฐานและฟิลด์ปรับแต่ง) ที่ผู้ใช้สามารถใช้ค้นหาเรคคอร์ด และฟิลด์ที่ผู้ใช้เห็นในเพจผลลัพธ์การค้นหา คุณสามารถกำหนดโครงร่างค้นหาสำหรับประเภทเรคคอร์ดหลักส่วนใหญ่ที่มีอยู่ในบทบาทให้เป็นแท็บ คุณสามารถกำหนดโครงร่างค้นหาสำหรับประเภทเรคคอร์ดอื่นที่ค้นหาได้ด้วย เช่น ผลิตภัณฑ์และผู้ใช้ สำหรับข้อมูลเพิ่มเติมเกี่ยวกับการสร้างและการแก้ไขโครงร่างการค้นหาที่ปรับแต่ง โปรดดูที่ การจัดการโครงร่างค้นหา ในขั้นตอนที่ 8 การกำหนดโครงร่างโฮมเพจสำหรับแต่ละประเภทเรคคอร์ด ให้เลือกจากรายการโครงร่างโฮมเพจที่มีอยู่ สำหรับแต่ละประเภทเรคคอร์ดที่แสดงรายการ มีโครงร่างโฮมเพจมาตรฐานและโครงร่างโฮมเพจใดๆ ที่คุณสร้างสำหรับประเภทเรคคอร์ดสำหรับกำหนดบทบาท รายการประเภทเรคคอร์ดมีประเภทเรคคอร์ดหลักทั้งหมดที่มีอยู่เป็นแท็บสำหรับบทบาท โครงร่างโฮมเพจกำหนดข้อมูลที่ผู้ใช้จะเห็นบนโฮมเพจสำหรับแต่ละประเภทเรคคอร์ด Oracle CRM On Demand มีโครงร่างโฮมเพจค่าดีฟอลต์สำหรับแต่ละประเภทเรคคอร์ดหลักที่สามารถปรากฏเป็นแท็บได้ คุณสามารถจัดทำโครงร่างโฮมเพจที่กำหนดเองเพิ่มเติมสำหรับประเภทเรคคอร์ด สำหรับข้อมูลเพิ่มเติมเกี่ยวกับการจัดทำโครงร่างโฮมเพจ โปรดดูที่ การจัดทำโครงร่างโฮมเพจของเรคคอร์ด (ไม่จำเป็น) ในขั้นตอนที่ 9 การระบุโครงร่างเรคคอร์ดใหม่ สำหรับเรคคอร์ดแต่ละประเภท ให้ระบุโครงร่างที่จะใช้สำหรับเพจที่ผู้ใช้ป้อนข้อมูลสำหรับเรคคอร์ดใหม่ ตารางต่อไปนี้จะอธิบายฟิลด์ในขั้นตอนที่ 9 ของวิซาร์ดการจัดการบทบาท
    ฟิลด์ | คำอธิบาย
    --- | ---
    ชื่อโครงร่างเรคคอร์ดใหม่ | ผู้ดูแลระบบสามารถตั้งค่าโครงร่างที่กำหนดเองสำหรับเพจที่ผู้ใช้ป้อนข้อมูลสำหรับเรคคอร์ดใหม่ หากมีการจัดทำโครงร่างที่กำหนดเองสำหรับประเภทเรคคอร์ด คุณจะสามารถเลือกโครงร่างที่กำหนดเองจากรายการในฟิลด์ชื่อโครงร่างเรคคอร์ดใหม่ จะไม่มีการเลือกค่าใดในฟิลด์นี้ตามค่าดีฟอลต์ หากคุณเว้นว่างฟิลด์นี้ โครงร่างที่ระบุให้กับบทบาทสำหรับเพจรายละเอียดในขั้นตอนที่ 6 ของวิซาร์ดการจัดการบทบาทจะนำไปใช้กับเพจที่ผู้ใช้ป้อนข้อมูลสำหรับเรคคอร์ดใหม่ด้วย เว้นแต่ผู้ใช้ได้ทำโครงร่างฟิลด์สำหรับประเภทเรคคอร์ดให้เป็นข้อมุลส่วนบุคคล ซึ่งในกรณีนี้จะใช้โครงร่างส่วนบุคคล
    จัดทำลิงค์แบบด่วนเท่านั้น | ใช้ช่องทำเครื่องหมายนี้เพื่อระบุว่าเมื่อใดจึงจะใช้โครงร่างที่กำหนดเองที่คุณเลือกในฟิลด์ชื่อโครงร่างเรคคอร์ดใหม่ ดังนี้: หากยกเลิกการเลือกช่องทำเครื่องหมายนี้ จะเป็นการใช้โครงร่างที่กำหนดเองที่คุณเลือก เมื่อมีการจัดทำเรคคอร์ดจากพื้นที่ใดก็ตามใน Oracle CRM On Demand หากเลือกช่องทำเครื่องหมายนี้ ก็จะเป็นการใช้โครงร่างที่คุณเลือกเฉพาะเมื่อผู้ใช้จัดทำเรคคอร์ดผ่านทางแถบการดำเนินการหรือส่วนหัวร่วมเท่านั้น เมื่อผู้ใช้จัดทำเรคคอร์ดจากพื้นที่อื่นใน Oracle CRM On Demand ระบบจะใช้โครงร่างสำหรับเพจรายละเอียดสำหรับบทบาท เว้นแต่ผู้ใช้ได้ทำโครงร่างฟิลด์สำหรับประเภทเรคคอร์ดให้เป็นส่วนบุคคล ซึ่งในกรณีนี้จะใช้โครงร่างที่ทำให้เป็นส่วนบุคคลนั้น หมายเหตุ: หากคุณไม่ได้เลือกโครงร่างในฟิลด์ชื่อโครงร่างเรคคอร์ดใหม่ ช่องทำเครื่องหมาย จัดทำลิงค์แบบด่วนเท่านั้น จะไม่สามารถใช้ได้
คลิก เสร็จสิ้น #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลที่เกี่ยวข้อง: การจัดการบทบาท แนวปฏิบัติในการตั้งค่าบทบาท การทำงานกับเพจรายการบทบาท เกี่ยวกับการเข้าใช้ประเภทเรคคอร์ดในบทบาท เกี่ยวกับโปรไฟล์การเข้าใช้ในบทบาท เกี่ยวกับสิทธิ์ในบทบาท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.