| พิมพ์ เปิดเวอร์ชัน PDF ของวิธีใช้แบบออนไลน์

4. #### การจัดทำสมุดบันทึกและลำดับชั้นสมุดบันทึก คุณสามารถจัดทำสมุดบันทึกจากส่วนการจัดการผู้ใช้และการควบคุมการเข้าใช้ของโฮมเพจการจัดการ หมายเหตุ: คุณยังสามารถจัดทำสมุดบันทึกโดยการอิมปอร์ตเรคคอร์ดสมุดบันทึกได้ด้วย สำหรับข้อมูลเพิ่มเติม โปรดดูที่ ฟิลด์สมุดบันทึก: การเตรียมการอิมปอร์ต ก่อนเริ่มต้นใช้งาน: ในการดำเนินการตามขั้นตอนนี้ บทบาทผู้ใช้ของคุณต้องมีสิทธิ์การจัดการสมุดบันทึก ก่อนที่คุณจะเริ่มจัดทำสมุดบันทึกและลำดับชั้นสมุดบันทึก โปรดอ่านหัวข้อ เกี่ยวกับการออกแบบโครงสร้างสมุดบันทึก หมายเหตุ: Oracle CRM On Demand จะสร้างเรคคอร์ดการตรวจสอบของการเปลี่ยนแปลงสมุดบันทึกทั้งหมด หากบทบาทผู้ใช้ของคุณมีสิทธิ์เข้าใช้แนวทางการตรวจสอบหลักและการตรวจสอบการตั้งค่าการดูแลระบบ คุณจะสามารถดูแนวทางการตรวจสอบของการเปลี่ยนแปลงสมุดบันทึกทั้งหมดได้ สำหรับข้อมูลเพิ่มเติมเกี่ยวกับการดูแนวทางการตรวจสอบ โปรดดูที่ การตรวจดูแนวทางการตรวจสอบสำหรับการเปลี่ยนแปลงการตั้งค่าการดูแลระบบ ขั้นตอนต่อไปนี้อธิบายวิธีการจัดทำสมุดบันทึก ในการจัดทำสมุดบันทึก คลิกที่ลิงค์ร่วม การจัดการ ที่มุมขวาบนของเพจใดก็ได้ คลิกที่ลิงค์การจัดการสมุดบันทึกในส่วนการจัดการผู้ใช้และการควบคุมการเข้าใช้ของโฮมเพจการจัดการ ในเพจลำดับชั้นสมุดบันทึก ให้คลิก ใหม่ ในเพจแก้ไขสมุดบันทึก ให้ป้อนข้อมูลที่จำเป็น แล้วบันทึกเรคคอร์ดของคุณ ตารางต่อไปนี้อธิบายข้อมูลที่คุณต้องป้อนสำหรับสมุดบันทึก
   ฟิลด์ | คำอธิบาย
   --- | ---
   ชื่อสมุดบันทึก | เพื่อวัตถุประสงค์ในการแสดงผลในเครื่องมือเลือกสมุดบันทึก แนะนำให้ชื่อสมุดบันทึกมีความยาวสูงสุดที่ 60 ตัวอักษร
   ประเภทสมุดบันทึก | (ไม่จำเป็น) ให้เลือกประเภทสมุดบันทึกจากรายการสำหรับเลือก
   สมุดบันทึกหลัก | หากนี่เป็นสมุดบันทึกหลัก ให้ปล่อยฟิลด์นี้ว่างไว้ หากนี่เป็นสมุดบันทึกย่อย ให้คลิกไอคอน ค้นหา ที่อยู่ถัดจากฟิลด์ สมุดบันทึกหลัก แล้วเลือกสมุดบันทึกหลัก
   สามารถมีข้อมูล | ใช้เฉพาะกับสมุดบันทึกปัจจุบัน ไม่ใช้กับสมุดบันทึกย่อย เลือกช่องทำเครื่องหมายนี้ หากต้องการเชื่อมโยงเรคคอร์ดกับสมุดบันทึกนี้ เพื่อการใช้งานที่มีประสิทธิภาพ ให้ใช้คุณสมบัตินี้กับสมุดบันทึกที่มีข้อมูลเท่านั้น หมายเหตุ: ในเครื่องมือเลือกสมุดบันทึกที่พบเห็นตลอดใน Oracle CRM On Demand สมุดบันทึกที่กำหนดเองที่มีข้อมูลจะแสดงด้วยไอคอนเอกสารสีน้ำเงิน สมุดบันทึกที่กำหนดเองที่ไม่สามารถมีข้อมูลจะแสดงด้วยไอคอนโฟลเดอร์สีเหลือง
### การจัดทำสมุดบันทึกย่อย หากคุณต้องการจัดทำสมุดบันทึกย่อยสำหรับสมุดบันทึกหลักที่มีอยู่ คุณสามารถจัดทำสมุดย่อยโดยใช้วิธีตามขั้นตอนก่อนหน้านี้ หรือคุณสามารถจัดทำสมุดบันทึกย่อยตามที่อธิบายไว้ในขั้นตอนต่อไปนี้ ในการจัดทำสมุดบันทึกย่อยสำหรับสมุดบันทึกที่มีอยู่ ในเพจลำดับชั้นสมุดบันทึก ให้คลิกลิงค์ของสมุดบันทึกหลัก ในเพจรายละเอียดสมุดบันทึก ให้คลิก ใหม่ ในแถบชื่อ สมุดบันทึกย่อย ในเพจแก้ไขสมุดบันทึก ให้ป้อนข้อมูลของสมุดบันทึก แล้วบันทึกการเปลี่ยนแปลงของคุณ ### การย้ายสมุดบันทึกไปสมุดบันทึกหลักใหม่ คุณสามารถเปลี่ยนสมุดบันทึกให้เป็นสมุดบันทึกย่อยของสมุดบันทึกอื่น หรือคุณสามารถย้ายสมุดบันทึกย่อยจากสมุดบันทึกหลักหนึ่งไปยังสมุดบันทึกหลักอื่นก็ได้ เมื่อคุณเปลี่ยนตัวหลักของสมุดบันทึก ลำดับชั้นสมุดบันทึกจะเปลี่ยนดังต่อไปนี้: สมุดบันทึกหลักใหม่จะใช้กับสมุดบันทึกปัจจุบันและสมุดบันทึกย่อยใดๆ ที่เป็นสมุดบันทึกย่อยของสมุดบันทึกปัจจุบัน ผู้ใช้คนใดก็ตามที่ได้รับการระบุให้กับสมุดบันทึกหลักเก่าจะไม่สามารถเข้าใช้สมุดบันทึกปัจจุบันและสมุดบันทึกย่อยได้ ผู้ใช้คนใดก็ตามที่ได้รับการระบุให้กับสมุดบันทึกหลักใหม่จะสามารถเข้าใช้สมุดบันทึกปัจจุบันและสมุดบันทึกย่อยได้ ผู้ใช้คนใดก็ตามที่ได้รับการระบุให้กับสมุดบันทึกปัจจุบันโดยตรงจะไม่ได้รับผลกระทบจากการเปลี่ยนแปลงสมุดบันทึกหลัก หมายเหตุ: หากคุณต้องการลบสมุดบันทึกหลัก คุณต้องลบสมุดบันทึกย่อย ผู้ใช้ และข้อมูลทั้งหมดของสมุดบันทึกหลักนั้นก่อน หลังจากที่คุณลบสมุดบันทึกแล้ว ระบบจะจัดเก็บสมุดบันทึกดังกล่าวไว้ในพื้นที่รายการที่ลบเป็นเวลา 30 วัน ในช่วงเวลานั้น คุณสามารถเรียกคืนสมุดบันทึกได้ แต่หลังจากผ่านไป 30 วันแล้ว ระบบจะลบสมุดบันทึกออกอย่างถาวร และคุณจะไม่สามารถเรียกคืนได้ สำหรับข้อมูลเกี่ยวกับการลบและการเรียกเรคคอร์ดเดิม โปรดดูที่ การลบและการเรียกเรคคอร์ดเดิม คำแนะนำ: ในการค้นหาว่าสมุดบันทึกที่กำหนดมีเรคคอร์ดจำนวนเท่าใด ให้จัดทำรายงานประวัติสำหรับแต่ละประเภทเรคคอร์ด สำหรับข้อมูลเพิ่มเติมเกี่ยวกับการจัดทำรายงาน โปรดดูที่ การทำงานกับโฮมเพจการวิเคราะห์ ขั้นตอนต่อไปนี้อธิบายวิธีการย้ายสมุดบันทึกไปสมุดบันทึกหลักใหม่ ในการย้ายสมุดบันทึกไปสมุดบันทึกหลักใหม่ คลิกที่ลิงค์ร่วม การจัดการ ที่มุมขวาบนของเพจใดก็ได้ คลิกที่ลิงค์การจัดการสมุดบันทึกในส่วนการจัดการผู้ใช้และการควบคุมการเข้าใช้ของโฮมเพจการจัดการ ในเพจลำดับชั้นสมุดบันทึก คลิกลิงค์แก้ไขของสมุดบันทึกที่คุณต้องการเปลี่ยนแปลง คลิกที่ไอคอนค้นหา ซึ่งอยู่ถัดจากฟิลด์สมุดบันทึกหลัก แล้วเลือกสมุดบันทึกหลักใหม่ บันทึกการเปลี่ยนแปลงของคุณ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.