| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับโปรไฟล์การเข้าใช้ในทีม กลุ่ม และสมุดบันทึก โปรไฟล์การเข้าใช้จะถูกใช้เพื่อให้สิทธิ์เข้าใช้กับผู้ใช้ที่เป็นสมาชิกของทีมหรือกลุ่ม (ผ่านสมุดบันทึกผู้ใช้) และกับผู้ใช้ที่เชื่อมโยงกับสมุดบันทึกที่กำหนดเอง (โปรไฟล์การเข้าใช้จะถูกระบุให้กับบทบาทตามที่อธิบายไว้ใน เกี่ยวกับโปรไฟล์การเข้าใช้ในบทบาท) การระบุโปรไฟล์การเข้าใช้ให้กับผู้ใช้สำหรับทีมและสมุดบันทึกช่วยให้ผู้ใช้เข้าใช้เรคคอร์ดที่ไม่สามารถเข้าใช้ได้หากถูกจำกัดโดยโปรไฟล์การเข้าใช้ที่ระบุให้กับบทบาท หมายเหตุ: ใน Oracle CRM On Demand สมุดบันทึกดีฟอลต์จะถูกระบุให้กับผู้ใช้แต่ละรายและมีชื่อผู้ใช้ เมื่อเรคคอร์ดถูกระบุให้กับผู้ใช้ เรคคอร์ดนั้นจะถูกระบุให้กับสมุดบันทึกดีฟอลต์ของผู้ใช้นั้นด้วย ในกรณีที่เรคคอร์ดเป็นของทีม ทีมจะเป็นตัวแทนชุดสมุดบันทึกดีฟอลต์ของผู้ใช้ที่เป็นสมาชิกของทีมนั้น เมื่อผู้ใช้กลายเป็นสมาชิกทีม สมุดบันทึกผู้ใช้สำหรับผู้ใช้ดังกล่าวจะถูกเพิ่มในชุดสมุดบันทึกผู้ใช้ที่ประกอบขึ้นเป็นทีม สมุดบันทึกผู้ใช้จะเชื่อมโยงกับเรคคอร์ดโดยอัตโนมัติเมื่อเจ้าของเรคคอร์ดเปลี่ยนแปลงและเมื่อความเป็นสมาชิกทีมเปลี่ยนแปลง กลุ่ม คือทีมที่กำหนดล่วงหน้า ซึ่งสนับสนุนเรคคอร์ดบางประเภท เมื่อเจ้าของเรคคอร์ดเป็นสมาชิกของกลุ่ม ระบบจะเพิ่มสมาชิกคนอื่นๆ ของกลุ่มนั้นลงในทีมในเรคคอร์ดนั้นโดยอัตโนมัติ ทั้งนี้ ตามค่าดีฟอลต์ สมาชิกของกลุ่มจะได้รับสิทธิ์เข้าใช้เรคคอร์ดโดยสมบูรณ์ และระดับการเข้าใช้จะไม่สามารถเปลี่ยนแปลงได้ สมุดบันทึกผู้ใช้แต่ละรายการในทีมต้องได้รับโปรไฟล์การเข้าใช้ที่ควบคุมสิทธิ์การเข้าใช้เรคคอร์ดที่สามารถเข้าถึงได้โดยผ่านความเป็นสมาชิกทีม คุณสามารถให้ใช้โปรไฟล์การเข้าใช้ใดๆ ผ่านการระบุความเป็นสมาชิกทีมโดยเลือกช่องทำเครื่องหมายสามารถให้สิทธิ์แก่สมาชิกทีมได้ในโปรไฟล์การเข้าใช้ ในลักษณะเดียวกัน ผู้ใช้แต่ละคนที่เกี่ยวข้องกับสมุดบันทึกที่กำหนดเองต้องได้รับโปรไฟล์การเข้าใช้ที่ควบคุมการเข้าใช้ของผู้ใช้สำหรับเรคคอร์ดในสมุดบันทึกที่กำหนดเองนั้น คุณสามารถกำหนดโปรไฟล์การเข้าใช้สำหรับการระบุให้กับการเชื่อมโยงของผู้ใช้กับสมุดบันทึกได้โดยการเลือกช่องทำเครื่องหมายสามารถให้สิทธิ์แก่ผู้ใช้สมุดบันทึกได้ในโปรไฟล์การเข้าใช้ สำหรับข้อมูลเพิ่มเติมเกี่ยวกับสมุดบันทึกผู้ใช้และสมุดบันทึกที่กำหนดเอง โปรดดูที่ การจัดการสมุดบันทึก #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลที่เกี่ยวข้อง: การจัดการโปรไฟล์การเข้าใช้ กระบวนการตั้งค่าโปรไฟล์การเข้าใช้ วิธีการกำหนดสิทธิ์เข้าใช้

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.