| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับกฎการระบุ ก่อนเริ่มต้นใช้งาน ในการตั้งค่ากฎการระบุ บทบาทของคุณต้องมีสิทธิ์ กฎข้อมูลและการระบุ กฎการระบุทำให้คุณระบุลีด โอกาสทางการขาย คำขอบริการ หรือบริษัทให้กับผู้ที่เกี่ยวข้อง ทีม และพื้นที่ตามกฎ (เรียกว่า กลุ่มกฎ) ที่คุณตั้งขึ้น หากบริษัทของคุณเลือกตัวเลือกการกำหนดกลุ่ม สมาชิกของกลุ่มทั้งหมดจะแลกเปลี่ยนเรคคอร์ดที่คุณกำหนดให้กับกลุ่มนั้น สำหรับข้อมูลเพิ่มเติม โปรดดูที่ การจัดการกลุ่ม กฎการระบุสามารถเป็นกฎทั่วไปได้ ซึ่งขึ้นอยู่กับโครงสร้างบริษัทของคุณและกระบวนการดำเนินธุรกิจ ตัวอย่างเช่น: ลีดการขายของแต่ละเขตระบุให้กับผู้จัดการเขตการขาย คำขอบริการใหม่ระบุให้กับผู้จัดการการบริการด้านเทคนิค หรือ กฎอาจซับซ้อนมากขึ้น ตัวอย่างเช่น: ลีดส่วนใหญ่จะถูกระบุตามความเชี่ยวชาญเกี่ยวกับผลิตภัณฑ์และที่ตั้งทางภูมิศาสตร์ แต่ในบางกรณีจะระบุให้กับผู้จัดการการตลาดทางโทรศัพท์ คำขอบริการส่วนใหญ่ถูกระบุโดยพื้นที่ของปัญหา แต่คำขอทั้งหมดที่เกี่ยวข้องกับผลิตภัณฑ์หนึ่งจะถูกส่งไปยังบุคคลที่เกี่ยวข้องเพียงคนเดียว ตารางต่อไปนี้อธิบายวิธีที่คุณสามารถระบุประเภทเรคคอร์ด:
ประเภทเรคคอร์ดนี้ | มีตัวเลือกการระบุเหล่านี้
--- | ---
บริษัท | คุณสามารถระบุเรคคอร์ดให้กับพนักงานหรือพื้นที่ นอกเหนือจากนั้น คุณยังสามารถระบุทีมที่เป็นเจ้าของบริษัทที่ระบุใหม่ร่วมกัน
ลีด | คุณสามารถระบุเรคคอร์ดให้กับพนักงาน
โอกาสทางการขาย | คุณสามารถระบุเรคคอร์ดให้กับพนักงานหรือพื้นที่ได้ นอกเหนือจากนั้น คุณสามารถระบุทีมที่เป็นเจ้าของโอกาสทางการขายที่ระบุใหม่ร่วมกัน
คำขอบริการ | คุณสามารถระบุเรคคอร์ดให้กับพนักงาน
กฎการระบุในกลุ่มกฎที่ใช้งานจะถูกประเมินเมื่อเกิดเหตุการณ์ที่มีความเกี่ยวข้องกับประเภทของเรคคอร์ดดังต่อไปนี้: สำหรับลีด: มีการเลือกช่องทำเครื่องหมาย ระบุเจ้าของใหม่ และการเปลี่ยนแปลงได้รับการบันทึก สำหรับคำขอบริการ: คำขอบริการถูกจัดทำขึ้นโดยไม่มีเจ้าของหรือเจ้าของถูกลบออกจากเรคคอร์ด (นั่นคือ ฟิลด์เจ้าของจะว่างเปล่า) มีการเลือกช่องทำเครื่องหมาย ระบุเจ้าของใหม่ และการเปลี่ยนแปลงได้รับการบันทึก สำหรับบริษัท: มีการเลือกช่องทำเครื่องหมาย ระบุเจ้าของใหม่ และการเปลี่ยนแปลงได้รับการบันทึก สำหรับโอกาสทางการขาย: มีการเลือกช่องทำเครื่องหมาย ระบุเจ้าของใหม่ และการเปลี่ยนแปลงได้รับการบันทึก หมายเหตุ: โปรแกรมจัดการการระบุพยายามที่จะระบุเรคคอร์ดใหม่ทันทีหลังจากมีการเลือกช่องทำเครื่องหมาย ระบุเจ้าของใหม่ บนเรคคอร์ด และมีการบันทึกเรคคอร์ดนั้น อย่างไรก็ตาม ขณะเรคคอร์ดลีดกำลังถูกแปลงเป็นบริษัทหรือโอกาสทางการขาย ความพยายามใดๆ ที่จะระบุบริษัทหรือโอกาสทางการขายใหม่จะล้มเหลว เนื่องจากโปรแกรมจัดการการระบุไม่สามารถระบุเรคคอร์ดใหม่จนกว่าจะมีการแปลงลีดอย่างสมบูรณ์ ตัวอย่างเช่น การใช้กฎเวิร์กโฟลว์เพื่อเลือกช่องทำเครื่องหมาย ระบุเจ้าของใหม่ หรือการตั้งค่าดีฟอลต์ในบริษัทหรือโอกาสทางการขายเมื่อมีการแปลงลีด ไม่ได้ทำให้เกิดการระบุเรคคอร์ดใหม่ คุณต้องระบุเรคคอร์ดใหม่ด้วยตนเองโดยการเลือกช่องทำเครื่องหมาย ระบุเจ้าของใหม่ บนเรคคอร์ดที่แปลงแล้ว หลังจากที่มีการแปลงเรคคอร์ดอย่างสมบูรณ์ ### การแจ้งทางอีเมล์ เมื่อมีการระบุเจ้าของให้กับคำขอลีดหรือบริการ ระบบจะส่งอีเมล์ไปยังเจ้าของคนใหม่ เทมเพลทที่ใช้กับอีเมล์จะถูกกำหนดตามภาษาที่เลือกไว้ในเพจรายละเอียดส่วนบุคคลของเจ้าของคนใหม่ ตัวอย่างเช่น หากผู้ใช้ต้องการรับอีเมล์การแจ้งเป็นภาษาสเปน ผู้ใช้จะต้องเลือกภาษาสเปนในฟิลด์ภาษาบนเพจรายละเอียดส่วนบุคคลของผู้ใช้ คุณสามารถปิดการแจ้งอีเมล์สำหรับคำขอบริการตามกฎได้โดยยกเลิกการเลือกช่องทำเครื่องหมาย (แฟลก) ส่งการแจ้งทางอีเมล์ บนเพจแก้ไขกฎการระบุคำขอบริการ สำหรับข้อมูลเพิ่มเติมเกี่ยวกับการอัปเดตกฎการระบุ โปรดดูที่ การตั้งค่ากฎการระบุ ในการแจ้งทางอีเมล์ ที่อยู่ จาก จะเป็น donotreply@crmondemand.com เสมอ และฟิลด์ ผู้ส่ง จะได้รับการตั้งค่าให้เป็นที่อยู่ที่คุณระบุไว้ในฟิลด์ อีเมล์ส่งคืน บนกลุ่มกฎการระบุ Oracle CRM On Demand จะเพิ่มสตริงลงในแต่ละอีเมล์ เพื่อให้สามารถติดตามอีเมล์นั้นในระบบการส่งอีเมล์ที่ Oracle ได้ หากผู้รับอีเมล์ตอบกลับการแจ้งทางอีเมล์ ฟิลด์ ถึง ในการตอบกลับจะได้รับการตั้งค่าให้เป็นที่อยู่ที่คุณระบุไว้ในฟิลด์ อีเมล์ส่งคืน บนกลุ่มกฎการระบุ ### การติดตามกระบวนการระบุใหม่ คุณสามารถใช้ฟิลด์สามฟิลด์เพื่อช่วยคุณติดตามกระบวนการระบุเจ้าของใหม่ หรือรันการวิเคราะห์เพื่อกำหนดระยะเวลาของกระบวนการระบุใหม่ คุณสามารถเพิ่มฟิลด์เหล่านี้ให้กับโครงร่างเพจบริษัท โอกาสทางการขาย ลีด และคำขอบริการ ฟิลด์เหล่านี้ได้แก่: สถานะการระบุ สถานะที่เป็นไปได้ ได้แก่ จัดคิว (เรคคอร์ดอยู่ในคิวที่จะประมวลผลโดยโปรแกรมจัดการการระบุ) หรือ ประมวลผล (เรคคอร์ดกำลังถูกประมวลผลโดยโปรแกรมจัดการการระบุ) หรือ ว่าง (เรคคอร์ดไม่อยู่ในคิวและไม่ได้ถูกประมวล) วันที่ส่งของการระบุล่าสุด หากเรคคอร์ดอยู่ในคิวที่จะประมวลผลหรือกำลังถูกประมวลผลอยู่ในขณะนี้โดยโปรแกรมจัดการการระบุ ฟิลด์นี้จะแสดงวันที่และเวลาที่เรคคอร์ดถูกบันทึกโดยเลือกช่องทำเครื่องหมาย ระบุเจ้าของใหม่ อย่างไรก็ตามในกรณีของเรคคอร์ดประเภทคำขอบริการ ฟิลด์นี้จะแสดงวันที่และเวลาที่เรคคอร์ดถูกบันทึกโดยฟิลด์เจ้าของว่างเปล่า วันที่เสร็จสมบูรณ์ของการระบุล่าสุด หากเรคคอร์ดไม่เคยถูกระบุใหม่ ฟิลด์นี้จะว่างเปล่า มิฉะนั้น ฟิลด์จะแสดงวันและเวลาที่เรคคอร์ดถูกระบุใหม่ล่าสุด สำหรับข้อมูลเพิ่มเติมเกี่ยวกับการเพิ่มฟิลด์ลงในโครงร่างของเพจ โปรดดูที่ การปรับแต่งโครงร่างเพจแบบสแตติก ### การใช้งานกลุ่มกฎ คุณสามารถจัดทำกลุ่มกฏการระบุได้หลายรายการ แต่จะมีกลุ่มกฏเดียวที่ใช้งานได้สำหรับแต่ละประเภทเรคคอร์ด คำเตือน: กลุ่มกฏที่ถูกทำเครื่องหมาย ใช้งาน ในครั้งล่าสุดที่กฏต่างๆ ถูกนำมาใช้ จะยังคงถูกใช้งานต่อไปจนกว่าจะมีการนำกฏมาใช้อีกครั้ง เมื่อมีการนำกฏมาใช้ในครั้งต่อไป กลุ่มกฏที่ถูกทำเครื่องหมายในครั้งล่าสุดให้เป็น ใช้งาน จะเริ่มใช้งาน เมื่อคุณสร้างกลุ่มกฏใหม่และทำเครื่องหมายเป็น ใช้งาน โปรดอย่าลบกลุ่มกฏที่ใช้งานก่อนหน้านี้จนกว่าจะมีการนำกฏมาใช้ คำแนะนำ: กลุ่มกฏสามารถใช้เป็นข้อมูลอ้างอิงประวัติสำหรับลีด คุณสามารถทำเครื่องหมายกลุ่มของกฏให้เป็น ไม่ใช้งาน แทนที่จะลบกลุ่ม ### เกี่ยวกับการระบุกลุ่ม หากบริษัทของคุณระบุเรคคอร์ดให้กับกลุ่มทั้งหมด แทนที่จะเป็นพนักงานคนหนึ่ง ผู้ดูแลระบบของบริษัทจะต้องดำเนินการต่อไปนี้: เลือกฟิลด์ค่าดีฟอลต์การระบุกลุ่มในเพจโปรไฟล์บริษัท (โปรดดูที่ การตั้งค่าโปรไฟล์บริษัทของคุณและค่าดีฟอลต์ร่วม) ตั้งค่ากลุ่มก่อนที่จะเปิดใช้งานกฎการระบุ (โปรดดูที่ การตั้งค่ากลุ่ม) เลือกสมาชิกหนึ่งคนในกลุ่มให้เป็นเจ้าของบริษัทหรือโอกาสทางการขายระหว่างขั้นตอนการระบุ หมายเหตุ: ไม่สนับสนุนคุณสมบัติกลุ่มสำหรับเรคคอร์ดลีดหรือคำขอบริการ เมื่อเรคคอร์ดถูกระบุให้กับเจ้าของคนหนึ่งในกลุ่ม: ฟิลด์เจ้าของจะแสดงข้อมูลเจ้าของ ฟิลด์กลุ่มหลักจะแสดงชื่อกลุ่มของเจ้าของในเพจแก้ไขและรายละเอียดเรคคอร์ด หากผู้ดูแลระบบของบริษัทได้เพิ่มฟิลด์ในโครงร่าง เรคคอร์ดจะปรากฏในพื้นที่ของแอปพลิเคชันซึ่งโดยปกติจะแสดงเรคคอร์ดของพนักงาน เช่น โฮมเพจ และรายการเรคคอร์ด เป็นต้น โดยทั่วไป สมาชิกทั้งหมดในกลุ่มจะสามารถเข้าใช้เรคคอร์ดได้อย่างสมบูรณ์ ถึงแม้ว่าระดับการเข้าใช้สามารถถูกปรับแต่งเพื่อจำกัดการเข้าใช้ของผู้ใช้ได้ ### เกี่ยวกับผู้จัดการการระบุและโหมดความเป็นเจ้าของเรคคอร์ด โปรแกรมจัดการการระบุสามารถระบุเรคคอร์ดใหม่สำหรับผู้ใช้เท่านั้น โปรแกรมนี้สามารถระบุเรคคอร์ดใหม่ก็ต่อเมื่อประเภทเรคคอร์ดมีการตั้งค่าอยู่ในโหมดผู้ใช้หรือโหมดผสมของความเป็นเจ้าของเรคคอร์ด หากมีการระบุสมุดบันทึกหลักที่กำหนดเองให้กับเรคคอร์ดก่อนที่โปรแกรมจัดการการระบุจะระบุเรคคอร์ดใหม่ให้กับเจ้าของ โปรแกรมจัดการการระบุจะลบสมุดบันทึกหลักออกจากเรคคอร์ด โปรแกรมจัดการการระบุไม่สามารถระบุเรคคอร์ดใหม่หากประเภทเรคคอร์ดมีการตั้งค่าอยู่ในโหมดสมุดบันทึก หากคุณตั้งค่าประเภทเรคคอร์ดในโหมดสมุดบันทึก เราขอแนะนำว่าคุณควรปิดการใช้งานกลุ่มกฎทั้งหมดสำหรับประเภทเรคคอร์ดนั้น สำหรับข้อมูลเพิ่มเติมเกี่ยวกับโหมดความเป็นเจ้าของเรคคอร์ด โปรดดูที่ เกี่ยวกับโหมดความเป็นเจ้าของเรคคอร์ด ### สถานการณ์สำหรับการระบุลีด ตัวอย่างต่อไปนี้แสดงกฎธุรกิจของบริษัททั่วไปในการระบุลีด ในการสร้างกฏซึ่งจะระบุลีดของบริษัทนี้โดยอัตโนมัติ ผู้ดูแลระบบได้ดำเนินการดังต่อไปนี้: ระบุกฎธุรกิจของบริษัทสำหรับระบุลีดให้กับพนักงาน ตัวอย่างเช่น สำหรับบริษัทในสหรัฐ พื้นที่การขายหลายแห่งถูกระบุโดยใช้รัฐ แต่ในบางรัฐ ความเชี่ยวชาญด้านผลิตภัณฑ์จะเป็นตัวกำหนดการระบุพื้นที่ นอกจากนี้ บริษัท Corporation XYZ จะถูกมอบหมายให้กับผู้จัดการฝ่ายขายคนหนึ่งอยู่เสมอ โดยไม่คำนึงถึงรัฐหรือความสนใจในผลิตภัณฑ์ของลีด แสดงรายการของสถานการณ์การระบุทั้งหมดที่จำเป็นในการครอบคลุมกฏธุรกิจ: บริษัท คือ Corporation XYZ มอบหมายให้ผู้จัดการฝ่ายขาย A ที่อยู่หลัก - รัฐ ได้แก่ CA, NV, OR และ WA มอบหมายให้ผู้จัดการฝ่ายขาย B ที่อยู่หลัก - รัฐ ได้แก่ OH, IN, MI, NY และ KY มอบหมายให้ผู้จัดการฝ่ายขาย C ลีดสนใจในผลิตภัณฑ์ ABC (ในทุกรัฐยกเว้นรัฐที่ระบุไว้แล้ว และไม่ใช่สำหรับ Corporation XYZ) มอบหมายให้ผู้จัดการฝ่ายขาย D ที่อยู่หลัก - รัฐที่ไม่ได้ระบุไว้ มอบหมายให้ผู้จัดการฝ่ายขาย E จัดเรียงสถานการณ์ตามลำดับที่จะทำการพิจารณา เริ่มโดยการตรวจสอบฟิลด์บริษัท หากค่าที่ปรากฏคือ Corporation XYZ ให้ระบุลีดให้กับผู้จัดการฝ่ายขาย A โดยไม่ต้องคำนึงถึงเงื่อนไขอื่นๆ หากไม่สอดคล้องกับเกณฑ์นี้ ให้ตรวจสอบฟิลด์ รัฐตามที่อยู่หลัก หากค่าที่ปรากฏคือ CA, NV, OR หรือ WA ให้ระบุลีดให้กับผู้จัดการฝ่ายขาย B และทำการพิจารณาเช่นนี้ต่อไป สำหรับแนวทางปฏิบัติที่ดีที่สุด ให้ใช้เทมเพลทการระบุเรคคอร์ด ในการช่วยคุณวางแผนสถานการณ์การระบุของบริษัท และจัดทำกฏซึ่งจะให้ผลลัพธ์ที่คุณต้องการ ### เกณฑ์เงื่อนไขในการระบุกฎ คุณสามารถใช้เงื่อนไขต่อไปนี้เป็นเกณฑ์ในกฎการระบุ: ระหว่าง จับคู่กฎกับเรคคอร์ดโดยที่ค่าในฟิลด์เกณฑ์อยู่ระหว่างค่าสองค่าที่ระบุในเกณฑ์ของกฎ (ผลลัพธ์จะไม่รวมเรคคอร์ดที่ค่าในฟิลด์เกณฑ์เท่ากับค่าใดค่าหนึ่งในกฎ) ใช้คอมมาเพื่อแยกค่า ห้ามใช้ขีด (-) ในการระบุช่วงของค่าหรือแยกค่า ใช้เงื่อนไข ระหว่าง สำหรับฟิลด์วันที่เท่านั้น ใช้รูปแบบวันที่ ดด/วว/ปปปป มีค่าทั้งหมด จับคู่กฎกับเรคคอร์ดที่มีค่าตรงกับค่าในฟิลด์เกณฑ์ทุกประการ แอปพลิเคชันจะไม่ดึงสตริงย่อยของค่า หรือค่าเดียวกันที่มีตัวพิมพ์เล็กหรือใหญ่ต่างกัน คุณสามารถป้อนค่าเดียวหรือหลายค่าโดยคั่นด้วยคอมมา มีค่าฟิลด์ที่ตรงกันทั้งหมด จับคู่กฎกับเรคคอร์ดโดยที่ฟิลด์เกณฑ์ประกอบด้วยสตริงทั้งหมดในค่าฟิลด์เกณฑ์ และไม่มีตัวอักษรเพิ่มเติม เช่น หากคุณป้อน Closed เป็นค่าเกณฑ์ กฎจะถูกจับคู่กับเรคคอร์ดที่มีค่าฟิลด์เกณฑ์คือ Closed แต่ไม่ใช่เรคคอร์ดที่มีค่าเกณฑ์เป็น Closed/won คุณไม่สามารถใช้เงื่อนไข มีค่าฟิลด์ที่ตรงกันทั้งหมด สำหรับฟิลด์วันที่หรือฟิลด์ตัวเลข ไม่มีค่า จับคู่กฎกับเรคคอร์ดโดยที่ฟิลด์เกณฑ์ประกอบด้วยค่าใดๆ ที่ไม่เท่ากับค่าเกณฑ์ของกฎ คุณไม่สามารถใช้เงื่อนไข ไม่มีค่า สำหรับฟิลด์วันที่หรือฟิลด์ตัวเลข น้อยกว่าหรือเท่ากับ จับคู่กฎกับเรคคอร์ดโดยที่ค่าในฟิลด์เกณฑ์จะน้อยกว่าหรือเท่ากับค่าเกณฑ์ของกฎ คุณสามารถใช้เงื่อนไข น้อยกว่าหรือเท่ากับ สำหรับฟิลด์ตัวเลขและฟิลด์สกุลเงินเท่านั้น มากกว่าหรือเท่ากับ จับคู่กฎกับเรคคอร์ดโดยที่ค่าในฟิลด์เกณฑ์จะมากกว่าหรือเท่ากับค่าเกณฑ์ของกฎ คุณสามารถใช้เงื่อนไข มากกว่าหรือเท่ากับ สำหรับฟิลด์ตัวเลขและฟิลด์สกุลเงินเท่านั้น โปรดสังเกตประเด็นต่อไปนี้เกี่ยวกับเกณฑ์ของกฎ: กฎที่ไม่มีเกณฑ์ประสบความสำเร็จเสมอ กฎถูกประเมินตามลำดับและการประเมินจะหยุดเมื่อตรงตามเกณฑ์ของกฎ เช่น หากมีการประเมินกฎ 10 ข้อและตรงตามเกณฑ์ของกฎข้อที่ 6 จากนั้นกฎข้อที่ 7, 8, 9 และ 10 จะถูกละเลย (นั่นคือ ไม่ถูกประเมิน) ในทำนองเดียวกัน หากไม่มีเกณฑ์ในข้อที่ 6 กฎข้อที่ 6 สำเร็จ และกฎข้อที่ 7, 8, 9 และ 10 จะถูกละเลย สำหรับคำแนะนำในแต่ละขั้นตอนเกี่ยวกับวิธีตั้งค่ากฎการระบุ โปรดดูที่ การตั้งค่ากฎการระบุ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.