| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับขีดจำกัดโครงร่างที่กำหนดเอง ขีดจำกัดบางอย่างมีผลใช้กับประเภทโครงร่างต่อไปนี้: โครงร่างเพจแบบสแตติก โครงร่างเพจแบบไดนามิก โครงร่างโฮมเพจ โครงร่างการค้นหา สำหรับโครงร่างประเภทสแตติก ไดนามิก และโฮมเพจ จำนวนตัวอักษรสูงสุด (รวมเว้นวรรค) ที่คุณสามารถใช้ในชื่อโครงร่างที่กำหนดเองได้คือ 50 ตัว สำหรับประเภทโครงร่างการค้นหา จำนวนตัวอักษรสูงสุด (รวมเว้นวรรค) ที่คุณสามารถใช้ในชื่อโครงร่างที่กำหนดเองได้คือ 30 ตัว ห้ามใช้จำนวนตัวอักษรทั้งหมดเกิน 30,000 ตัวในชื่อโครงร่างที่อยู่ในประเภทที่กำหนดสำหรับประเภทเรคคอร์ดหนึ่งๆ รวมถึงโครงร่างดีฟอลต์ ถ้ามี มิเช่นนั้น วิซาร์ดการจัดการบทบาทจะทำงานไม่ถูกต้อง ขีดจำกัดนี้จะกำหนดจำนวนโครงร่างที่กำหนดเองที่คุณสามารถจัดทำได้ เมื่อชื่อโครงร่างจัดเก็บอยู่ใน Oracle CRM On Demand ชื่อจะถูกคั่นด้วยคอมมา ดังนั้น จำนวนรวมของตัวอักษรที่ต้องใช้ในการจัดเก็บชื่อโครงร่างคือ: 1+(ความยาวของชื่อโครงร่าง) ในกรณีนี้ ความยาวของชื่อโครงร่าง จะเท่ากับจำนวนตัวอักษรในชื่อโครงร่าง ในการประมาณจำนวนโครงร่างที่อยู่ในประเภทที่กำหนดซึ่งคุณสามารถใช้จัดทำประเภทเรคคอร์ดหนึ่งๆ ได้ ให้กำหนดจำนวนตัวอักษรที่คุณจะใช้ในชื่อโครงร่างทั่วไป แล้วคิดตามสูตรต่อไปนี้: 30000/[1+(ความยาวของชื่อโครงร่าง)] ในสูตรนี้ ความยาวของชื่อโครงร่าง จะเท่ากับจำนวนของตัวอักษรในชื่อโครงร่างทั่วไป ตัวอย่างเช่น หากโดยทั่วไปบริษัทของคุณใช้ตัวอักษร 29 ตัวในชื่อโครงร่างเพจแบบสแตติกที่กำหนดเองแต่ละชื่อสำหรับประเภทเรคคอร์ดบริษัท แสดงว่าจะมีโครงร่างเพจแบบสแตติกประมาณ 1000 รายการที่สามารถจัดเก็บได้สำหรับประเภทเรคคอร์ดบริษัท ซึ่งก็คือ 30,000 หารด้วย 30 นั่นเอง อย่างไรก็ตาม ตัวอักษรที่ใช้ในชื่อโครงร่างเพจแบบสแตติกดีฟอลต์สำหรับประเภทเรคคอร์ดจะถูกนับรวมในขีดจำกัดรวมด้วย ดังนั้น จำนวนโครงร่างเพจแบบสแตติกที่กำหนดเองที่สามารถจัดเก็บสำหรับประเภทเรคคอร์ดบริษัทในตัวอย่างนี้ จึงเท่ากับ 999 หรือน้อยกว่า ขึ้นอยู่กับความยาวของชื่อโครงร่างเพจดีฟอลต์ เช่นเดียวกัน หากบริษัทของคุณใช้ตัวอักษร 29 ตัวในชื่อโครงร่างโฮมเพจแต่ละชื่อสำหรับประเภทเรคคอร์ดบริษัท แสดงว่าจะมีจำนวนโครงร่างโฮมเพจที่กำหนดเองประมาณ 999 รายการที่สามารถจัดเก็บได้สำหรับประเภทเรคคอร์ดบริษัท ขึ้นอยู่กับความยาวของชื่อโครงร่างโฮมเพจดีฟอลต์สำหรับประเภทเรคคอร์ดบริษัท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.