| พิมพ์ เปิดเวอร์ชัน PDF ของวิธีใช้แบบออนไลน์

### การเพิ่มประเภทเรคคอร์ด คุณสามารถเพิ่มประเภทเรคคอร์ดที่กำหนดเองสำหรับบริษัทของคุณ ตัวอย่างเช่น คุณอาจต้องการแสดงแท็บใบสั่ง สำหรับพนักงานของคุณใช้งาน ในการเพิ่มประเภทเรคคอร์ดใหม่ คุณต้องเปลี่ยนชื่อและตั้งค่าประเภทใดประเภทหนึ่งในประเภทเรคคอร์ดออบเจกต์ที่กำหนดเองใน Oracle CRM On Demand สิทธิ์ที่อนุญาตให้บริษัทของคุณใช้ประเภทเรคคอร์ดออบเจกต์ที่กำหนดเอง 01 ถึงออบเจกต์ที่กำหนดเอง 10 และให้ผู้ใช้สามารถเข้าใช้ประเภทเรคคอร์ดเหล่านั้นได้ คือสิทธิ์ที่เปิดใช้งานตามค่าดีฟอลต์สำหรับบทบาทผู้ดูแลระบบใน Oracle CRM On Demand อย่างไรก็ตาม หากบริษัทของคุณจำเป็นต้องใช้ประเภทเรคคอร์ดออบเจกต์ที่กำหนดเองมากกว่า 10 ประเภท คุณต้องติดต่อ Oracle CRM On Demand Customer Care เพื่อขอให้บริษัทของคุณสามารถใช้ประเภทเรคคอร์ดออบเจกต์ที่กำหนดเองเพิ่มเติมได้ โดยทั่วไป ประเภทเรคคอร์ดใหม่ทำงานในลักษณะเดียวกับประเภทเรคคอร์ดที่ระบุให้ตามค่าดีฟอลต์ ซึ่งประเภทเรคคอร์ดแต่ละประเภทจะมีชุดฟิลด์หนึ่งชุด ได้แก่ ฟิลด์ชื่อ ที่สามารถใช้สำหรับการฟิลเตอร์และการเรียงลำดับรายการ หมายเหตุ: สำหรับประเภทเรคคอร์ดออบเจกต์ที่กำหนดเอง 01, 02 และ 03 แต่ละประเภทจะมีแปดฟิลด์ที่ใช้ได้สำหรับการฟิลเตอร์และเรียงลำดับรายการเรคคอร์ดของประเภทเรคคอร์ดดังกล่าว สำหรับประเภทเรคคอร์ดออบเจกต์ที่กำหนดเองอื่นๆ ทั้งหมด จะสามารถใช้ได้เฉพาะฟิลด์ชื่อสำหรับการฟิลเตอร์และเรียงลำดับรายการเรคคอร์ดของประเภทเรคคอร์ดดังกล่าวเท่านั้น คุณสามารถตั้งค่าฟิลด์ที่กำหนดเอง โครงร่างเพจ โครงร่างการค้นหา และอื่นๆ สำหรับประเภทเรคคอร์ดใหม่ได้ อย่างไรก็ตาม คุณจะไม่สามารถใช้ประเภทเรคคอร์ดใหม่ในพื้นที่ต่อไปนี้: โปรแกรมจัดการการระบุ การประมาณการ ค่าดีฟอลต์การระบุกลุ่ม (ไม่สามารถใช้ร่วมกันสำหรับกลุ่มได้) นอกจากนี้ ประเภทเรคคอร์ดใหม่ยังมีข้อจำกัดดังนี้: ประเภทเรคคอร์ดใหม่ต้องไม่มีกลุ่มที่อยู่ที่ระบุประเทศ ตามค่าดีฟอลต์ ต้องมีเฉพาะฟิลด์ชื่อในประเภทเรคคอร์ดใหม่ ไม่มีการตรวจสอบการซ้ำกันในประเภทเรคคอร์ดใหม่ สำหรับข้อมูลเกี่ยวกับการใช้บริการทางเว็บกับประเภทเรคคอร์ดใหม่ โปรดดูที่ การดาวน์โหลดไฟล์ WSDL และไฟล์ Schema ก่อนเริ่มต้นใช้งาน ในการดำเนินการตามขั้นตอนนี้ บทบาทของคุณต้องมีทั้งสิทธิ์ปรับแต่งแอปพลิเคชันและสิทธิ์ปรับแต่งแอปพลิเคชันที่เหมาะสมสำหรับออบเจกต์ที่กำหนดเอง ซึ่งคุณใช้สำหรับประเภทเรคคอร์ดใหม่ของคุณ มีสิทธิ์เฉพาะสำหรับประเภทเรคคอร์ดออบเจกต์ที่กำหนดเอง 01, 02 และ 03 เช่น สิทธิ์ ปรับแต่งแอปพลิเคชัน - จัดการออบเจกต์ที่กำหนดเอง 01 สำหรับประเภทเรคคอร์ดออบเจกต์ที่กำหนดเองอื่นๆ สิทธิ์แต่ละอย่างจะนำไปใช้กับกลุ่มออกเจกต์ที่กำหนดเอง เช่น สิทธิ์ปรับแต่งแอปพลิเคชัน - จัดการออบเจกต์ที่กำหนดเอง 04 ถึง 10 ในการเพิ่มประเภทเรคคอร์ด ที่มุมขวาบนของเพจใดๆ คลิกที่ลิงค์ร่วม การจัดการ ในส่วนการปรับแต่งแอปพลิเคชัน ให้คลิกลิงค์การปรับแต่งแอปพลิเคชัน ในส่วนการตั้งค่าแอปพลิเคชัน ให้คลิกลิงค์ ปรับแต่งประเภทเรคคอร์ด ในแถวสำหรับออบเจกต์ที่กำหนดเองที่คุณใช้ ให้ป้อนข้อมูล เช่น ป้อน ใบสั่ง สำหรับข้อมูลเพิ่มเติม โปรดดูที่ การเปลี่ยนชื่อประเภทเรคคอร์ด หลังจากเปลี่ยนชื่อประเภทเรคคอร์ด เรคคอร์ดจะปรากฏเป็นชื่อใหม่ในส่วนการตั้งค่าประเภทเรคคอร์ดในเพจปรับแต่งแอปพลิเคชัน แทนที่ลิงค์สำหรับประเภทออบเจกต์ที่กำหนดเอง คลิก บันทึก ในส่วนการตั้งค่าประเภทเรคคอร์ด ในเพจการปรับแต่งแอปพลิเคชัน ให้คลิกลิงค์ประเภทเรคคอร์ดใหม่ ในส่วนการจัดการฟิลด์ ให้คลิกลิงค์การตั้งค่าฟิลด์ ในเพจการตั้งค่าฟิลด์ คุณสามารถดำเนินการดังนี้: (แนะนำ) คลิก จัดการป้ายฟิลด์ และเปลี่ยนชื่อฟิลด์ให้ตรงกับความต้องการของคุณ ขอแนะนำให้คุณเปลี่ยนชื่อฟิลด์ ชื่อ ในแอปพลิเคชันนี้ แต่ละประเภทเรคคอร์ดมีฟิลด์ที่เรียกว่าฟิลด์ชื่อ ซึ่งจะอยู่หน้าประเภทเรคคอร์ด (ชื่อบริษัท ชื่อโอกาสทางการขาย เป็นต้น) ดังนั้นหากคุณกำลังเพิ่มประเภทเรคคอร์ดที่ชื่อ ใบสั่ง คุณอาจเปลี่ยนแปลงป้ายชื่อในฟิลด์ชื่อเป็น ชื่อใบสั่ง หากบริษัทของคุณใช้การค้นหาเป้าหมาย ฟิลด์ชื่อจะปรากฏขึ้นตามค่าดีฟอลต์เป็นฟิลด์การค้นหาในส่วนการค้นหาของแถบการดำเนินการ หมายเหตุ: สำหรับประเภทเรคคอร์ดออบเจกต์ที่กำหนดเอง 01 ถึง 03 เท่านั้น ฟิลด์การค้นหาด่วน 1 และการค้นหาด่วน 2 จะปรากฏขึ้นเป็นฟิลด์การค้นหาตามค่าดีฟอลต์ในส่วนการค้นหาของแถบการดำเนินการเช่นกัน คุณจึงอาจต้องการเปลี่ยนชื่อฟิลด์การค้นหาด่วน 1 และการค้นหาด่วน 2 ตัวอย่างเช่น หากคุณกำลังเพิ่มประเภทเรคคอร์ดที่ชื่อใบสั่ง คุณอาจต้องการเปลี่ยนชื่อฟิลด์การค้นหาด่วน 1 เป็นเลขที่ใบสั่งด้วย ดังนั้น เมื่อพนักงานเลือกใบสั่งจากรายการประเภทเรคคอร์ดในส่วนการค้นหา ฟิลด์เลขที่ใบสั่งจะปรากฏขึ้นเป็นหนึ่งในฟิลด์การค้นหา คลิกที่ฟิลด์ใหม่และเพิ่มฟิลด์ที่กำหนดเอง มีข้อจำกัดเดียวกันนี้กับประเภทเรคคอร์ดเหล่านี้เนื่องจากเป็นฟิลด์ที่กำหนดเองสำหรับค่าดีฟอลต์ประเภทเรคคอร์ด สำหรับข้อมูลเพิ่มเติมเกี่ยวกับการแก้ไขฟิลด์และการจัดทำฟิลด์ที่กำหนดเอง โปรดดูที่ การจัดทำและแก้ไขฟิลด์ ตั้งค่าโครงร่างเพจของเพจแก้ไขและเพจรายละเอียดสำหรับประเภทเรคคอร์ดใหม่ คุณสามารถเพิ่มฟิลด์ในเพจแก้ไขเรคคอร์ด จัดกลุ่มฟิลด์ในส่วนที่แยกต่างหาก และเปลี่ยนชื่อส่วนเหล่านั้น ในการสร้างความสัมพันธ์กับประเภทเรคคอร์ดอื่นๆ เพิ่มฟิลด์ (บริษัท ผู้ติดต่อ โอกาสทางการขาย และอื่นๆ) ในโครงร่างเพจ ซึ่งจะจัดทำไอคอนค้นหา ถัดจากฟิลด์ซึ่งผู้ใช้สามารถเชื่อมโยงเรคคอร์ดที่มีอยู่ไปยังประเภทเรคคอร์ดใหม่นี้ คุณสามารถเพิ่มส่วนข้อมูลที่สัมพันธ์กันในเพจรายละเอียด เมื่อคุณเพิ่มทีมเป็นส่วนข้อมูลที่เกี่ยวข้อง ผู้ใช้สามารถใช้เรคคอร์ดแต่ละเรคคอร์ดนี้ร่วมกันกับสมาชิกในทีม หมายเหตุ: ส่วนข้อมูลที่เกี่ยวข้องกับทีมสามารถใช้ได้กับประเภทเรคคอร์ดออบเจกต์ที่กำหนดเองทั้งหมด สำหรับคำแนะนำ โปรดดูที่ การปรับแต่งโครงร่างเพจแบบสแตติก (ไม่จำเป็น) ตั้งค่าโครงร่างการค้นหาสำหรับประเภทเรคคอร์ดใหม่ สำหรับข้อมูลเพิ่มเติม โปรดดูที่ การจัดการโครงร่างการค้นหา (ไม่จำเป็น) ตั้งค่าโครงร่างโฮมเพจสำหรับประเภทเรคคอร์ดใหม่ สำหรับข้อมูลเพิ่มเติม โปรดดูที่ การจัดทำโครงร่างโฮมเพจของเรคคอร์ด (ไม่จำเป็น) เพิ่มประเภทเรคคอร์ดใหม่เป็นฟิลด์หรือเป็นส่วนของข้อมูลที่เกี่ยวข้องในโครงร่างเพจสำหรับประเภทเรคคอร์ดอื่นๆ หมายเหตุ: หลังจากคุณตั้งค่าประเภทเรคคอร์ดใหม่เสร็จสิ้น คุณต้องอัปเดตโปรไฟล์การเข้าใช้ที่เกี่ยวข้องกัน เพื่อให้ผู้ใช้มีระดับการเข้าใช้งานที่เหมาะสมสำหรับประเภทเรคคอร์ดใหม่ นอกจากนี้ คุณต้องอัปเดตบทบาทผู้ใช้ที่เกี่ยวข้องเพื่อสร้างแท็บของประเภทเรคคอร์ดสำหรับบทบาทต่างๆ และเพื่อระบุโครงร่างเพจที่กำหนดเอง โครงร่างโฮมเพจ และโครงร่างการค้นหาสำหรับประเภทเรคคอร์ดของบทบาท สำหรับข้อมูลเกี่ยวกับการอัปเดตโปรไฟล์การเข้าใช้ โปรดดูที่ กระบวนการการตั้งค่าโปรไฟล์การเข้าใช้ สำหรับข้อมูลเกี่ยวกับการอัปเดตบทบาท โปรดดูที่ การเพิ่มบทบาท #### หัวข้อที่เกี่ยวข้อง โปรดดูข้อมูลที่เกี่ยวข้องจากหัวข้อต่อไปนี้: เกี่ยวกับความสัมพันธ์แบบหลายค่าต่อหลายค่าสำหรับออบเจกต์ที่กำหนดเอง

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.