| พิมพ์ เปิดเวอร์ชัน PDF ของวิธีใช้แบบออนไลน์

### การจัดการส่วนเพิ่มเติมของส่วนหัว HTML ที่กำหนดเอง คุณสามารถเพิ่มอีลิเมนต์ <script> ที่กำหนดเองในอีลิเมนต์ <head> HTML ของเพจของคุณ ตัวอย่างเช่น ภายในอีลิเมนต์ <script> คุณสามารถเพิ่มรหัส JavaScript ที่มีฟังก์ชันในการจัดทำปุ่มที่กำหนดเองในเพจของคุณ โค้ดที่กำหนดเองของคุณยังสามารถอ้างอิงไฟล์ JavaScript ที่อัปโหลดผ่านส่วนขยายฝั่งไคลเอนต์หรือไฟล์ JavaScript ภายนอก เพื่อให้ฟังก์ชันในไฟล์เหล่านั้นสามารถใช้ได้ในโค้ดที่กำหนดเองของคุณ ส่วนเพิ่มเติมของส่วนหัว HTML ใช้ได้กับทุกเพจใน Oracle CRM On Demand ในเพจแก้ไขแท็กส่วนหัว HTML ที่กำหนดเอง ปุ่ม แสดงตัวอย่าง จะให้คุณตรวจสอบการเปลี่ยนแปลงที่คุณได้ทำ คุณสามารถเลิกใช้ส่วนเพิ่มเติมของส่วนหัว HTML ที่กำหนดเองโดยการตั้งค่าพารามิเตอร์ disableCustomJS=Y ใน URL สำหรับเพจ หากคุณนาวิเกตออกจากเพจโดยการคลิกที่ลิงค์อื่น ระบบจะไม่คงพารามิเตอร์ URL ไว้ คุณต้องระบุพารามิเตอร์ URL ทุกครั้งที่คุณต้องการใช้ สำหรับข้อมูลเพิ่มเติมเกี่ยวกับการเขียนรหัส JavaScript ที่กำหนดเองและอินเตอร์เฟซการสร้างโปรแกรมแอปพลิเคชันส่วนกลาง (API) ที่ใช้ได้ โปรดดูที่ Oracle CRM On Demand JavaScript API Developer’s Guide ก่อนเริ่มต้นใช้งาน ในการดำเนินการตามขั้นตอนนี้ บทบาทของคุณต้องมีสิทธิ์อัปโหลดส่วนขยายฝั่งไคลเอนต์และจัดการแท็กส่วนหัว HTML ที่กำหนดเอง สำหรับข้อมูลเพิ่มเติมเกี่ยวกับการเพิ่มสิทธิ์ โปรดดูที่ เกี่ยวกับสิทธิ์ในบทบาท การเพิ่มส่วนเพิ่มเติมของส่วนหัว HTML ที่กำหนดเอง คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการปรับแต่งแอปพลิเคชัน ให้คลิกที่การปรับแต่งแอปพลิเคชัน ในส่วนการตั้งค่าแอปพลิเคชัน ให้คลิก แท็กส่วนหัว HTML ที่กำหนดเอง ในเพจรายละเอียดแท็กส่วนหัว HTML ที่กำหนดเอง ให้คลิก แก้ไข ในกล่องข้อความส่วนเพิ่มเติมของส่วนหัว HTML ให้ป้อนอีลิเมนต์ <script> ที่คุณต้องการ ฟิลด์นี้จำกัดจำนวนตัวอักษรไว้ที่ 50,000 ตัว คลิก แสดงตัวอย่าง เพื่อตรวจสอบการเปลี่ยนแปลงที่คุณได้ทำ คลิก บันทึก ### คำแนะนำสำหรับการอ้างอิงส่วนขยายฝั่งไคลเอนต์ พิจารณาคำแนะนำต่อไปนี้: ทำให้จำนวนของส่วนขยายฝั่งไคลเอนต์ในเพจน้อยที่สุด เพื่อลดผลกระทบในแง่ลบต่อประสิทธิภาพการทำงาน ทำให้ขนาดของส่วนขยายฝั่งไคลเอนต์เล็กที่สุดเท่าที่จะเป็นไปได้ ยิ่งไฟล์ที่คุณดาวน์โหลดมาโดยเป็นส่วนหนึ่งของส่วนขยายฝั่งไคลเอนต์มีขนาดเล็กลงเท่าใด เพจจะโหลดได้เร็วมากยิ่งขึ้นเท่านั้น เมื่อเทียบกับไฟล์ที่มีขนาดใหญ่กว่า ทำให้ส่วนขยายฝั่งไคลเอนต์มีจำนวนไฟล์น้อยที่สุดเท่าที่จะเป็นไปได้ เพื่อช่วยลดผลกระทบในแง่ลบต่อประสิทธิภาพการทำงาน อนุญาตให้เบราเซอร์ของคุณสามารถแคชส่วนขยายฝั่งไคลเอนต์ได้ หากคุณอนุญาตให้เบราเซอร์ของคุณสามารถแคชส่วนขยายฝั่งไคลเอนต์ได้ ก็ไม่ต้องดาวน์โหลดเนื้อหาจากเซิร์ฟเวอร์ของ Oracle CRM On Demand ทุกครั้งที่ผู้ใช้โหลดเพจนั้น หากส่วนขยายฝั่งไคลเอนต์มีการเปลี่ยนแปลง คุณจะต้องล้างแคชเพื่อให้ Oracle CRM On Demand โหลดเพจที่มีส่วนขยายนั้น โดยค่าดีฟอลต์ส่วนขยายฝั่งไคลเอนต์จะถูกแคชไว้เป็นเวลา 30 วัน #### ข้อมูลที่เกี่ยวข้อง โปรดดูข้อมูลที่เกี่ยวข้องจากหัวข้อต่อไปนี้: เกี่ยวกับการปิดใช้งานโค้ดที่กำหนดเองสำหรับผู้ใช้

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.