| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการจัดสรรบริการ คุณสามารถดูการจัดสรรบริการทั้งหมดสำหรับบริษัทของคุณเพื่อดูการใช้งานในปัจจุบันและในอดีตและเพื่อใช้งานอเลิตเมื่อการจัดสรรครบตามค่าเกณฑ์ที่กำหนดไว้แล้วได้ ฝ่ายบริการลูกค้าจะตั้งค่าการจัดสรรบริการสำหรับบริษัทของคุณ ในเพจรายการการจัดสรรบริการ คุณสามารถเห็นค่าการจัดสรรที่กำหนด การใช้งานในปัจจุบัน และค่าการใช้งานที่เหลืออยู่ คุณสามารถดูข้อมูลเพิ่มเติมเกี่ยวกับการจัดสรรบริการเพื่อตั้งอเลิตสำหรับการจัดสรรบริการ เมื่อคุณเปิดใช้งานอเลิต คุณจะกำหนดค่าเกณฑ์เกี่ยวกับการจัดสรรบริการ ซึ่งทำให้ส่งอีเมล์คำเตือนไปยังผู้รับที่ระบุเมื่อถึงเกณฑ์ ในเพจรายการการใช้งานการจัดสรร คุณสามารถติดตามการใช้งานของบริษัทของคุณที่เกินเวลาการจัดสรรบริการ คุณสามารถดูการใช้งานรายวัน รายสัปดาห์ หรือรายเดือน แม้ว่ามุมมองนี้จะแปรเปลี่ยนตามประเภทการจัดสรร คุณสามารถเอ็กซ์ปอร์ตข้อมูลการจัดสรรและข้อมูลการใช้การจัดสรรสำหรับบริษัท ด้วยการใช้โปรแกรมช่วยส่งออกข้อมูล สำหรับข้อมูลเกี่ยวกับการใช้โปรแกรมช่วยส่งออกข้อมูล โปรดดูที่ การเอ็กซ์ปอร์ตข้อมูลของคุณ ### การจัดสรรที่อัปเดตอย่างต่อเนื่องในช่วง 24 ชั่วโมง การจัดสรรต่อไปนี้จะถูกวัดและอัปเดตอย่างต่อเนื่องในช่วง 24 ชั่วโมง: การจัดสรรช่องสัญญาณของบริการรายงาน จะระบุจำนวนข้อมูลที่บริษัทสามารถดำเนินการได้ในแต่ละวันโดยใช้บริการรายงาน การจัดสรรที่เกิดขึ้นพร้อมกันของบริการรายงาน จะระบุจำนวนคำขอสูงสุดที่บริษัทสามารถส่งโดยใช้บริการรายงานได้ตลอดเวลา การจัดสรรการดำเนินการของบริการรายงาน จะระบุจำนวนการดำเนินการรายวันที่อนุญาตสำหรับบริษัทที่ใช้บริการรายงาน เมื่อทำการติดต่อเพื่อส่งบริการรายงาน จะถือว่าเป็นการดำเนินการ การจัดสรรการดำเนินการบริการทางเว็บ จะกำหนดจำนวนของการดำเนินการบริการทางเว็บที่บริษัทสามารถดำเนินการได้ภายในระยะเวลา 24 ชั่วโมง การจัดสรรคำขอที่เกิดขึ้นพร้อมกันของบริการทางเว็บ จะกำหนดจำนวนคำขอมากที่สุดที่เกิดขึ้นพร้อมกันของบริการทางเว็บ ซึ่งบริษัทสามารถดำเนินการได้ หมายเหตุ: คำขอจาก Oracle CRM On Demand Desktop จะไม่นับรวมในการจัดสรรการดำเนินการบริการทางเว็บหรือการจัดสรรคำขอที่เกิดขึ้นพร้อมกันของบริการทางเว็บ ชื่อและคำอธิบายของการจัดสรรบริการจะแสดงในภาษาที่ใช้งานอยู่ของคุณ สำหรับข้อมูลเพิ่มเติมเกี่ยวกับการจัดสรรบริการทางรายงาน โปรดดูที่ Oracle CRM On Demand Report Services API Developer's Guide และสำหรับข้อมูลเพิ่มเติมเกี่ยวกับการจัดสรรบริการทางเว็บ โปรดดูที่ Oracle Web Services On Demand Guide ### การจัดสรรที่อัปเดตครั้งเดียวในช่วง 24 ชั่วโมง Oracle CRM On Demand อัปเดตการจัดสรรต่อไปนี้หนึ่งครั้งในช่วง 24 ชั่วโมง: การจัดสรรไฟล์ จะกำหนดการจัดสรรไฟล์สำหรับบริษัท ซึ่งเป็นจำนวนพื้นที่จัดเก็บที่มีให้ใช้สำหรับไฟล์ที่แนบไปกับเรคคอร์ด หมายเหตุ: เอกสารแนบของเรคคอร์ดลายเซ็นและภาพที่มีการเพิ่มให้กับเพจรายละเอียดเรคคอร์ด ไม่ได้รวมอยู่ในการคำนวณปริมาณของพื้นที่จัดเก็บที่บริษัทใช้ การจัดสรรเรคคอร์ด จะกำหนดการจัดสรรเรคคอร์ดสำหรับบริษัท ซึ่งเป็นจำนวนเรคคอร์ดของทุกประเภท สำหรับข้อมูลเพิ่มเติมเกี่ยวกับเรคคอร์ดที่จะถูกนับในการคำนวณจำนวนของเรคคอร์ดที่จัดเก็บสำหรับบริษัท โปรดดูที่ 2266885.1 (ID ของบทความ) ใน My Oracle Support หมายเหตุ: เรคคอร์ดลายเซ็นและเรคคอร์ดคำขอเอ็กซ์ปอร์ตจะไม่ถูกนับรวมในการคำนวณจำนวนของเรคคอร์ดที่จัดเก็บสำหรับบริษัท Oracle CRM On Demand อัปเดตการใช้งานในปัจจุบันสำหรับการจัดสรรเรคคอร์ดและไฟล์หนึ่งครั้งทุก 24 ชั่วโมง นอกจากนี้ เมื่อเรคคอร์ดถูกลบหรือเรียกคืนเป็นแบทช์แล้ว หรือมีการจัดทำเรคคอร์ดใหม่ผ่านขั้นตอนการอิมปอร์ต Oracle CRM On Demand จะอัปเดตการใช้งานในปัจจุบันสำหรับประเภทเรคคอร์ดหลักเมื่อการดำเนินการเสร็จสมบูรณ์ ระบบจะแสดงการใช้งานในปัจจุบันในฟิลด์การใช้งานปัจจุบันในเพจรายละเอียดของการจัดสรรบริการ ### การจัดสรรที่อัปเดตแบบเรียลไทม์ Oracle CRM On Demand จะอัปเดตการจัดสรรต่อไปนี้แบบเรียลไทม์: ใบอนุญาต CRM Desktop จะระบุจำนวนของผู้ใช้ CRM Desktop ที่บริษัทของคุณอนุญาต ### จะเกิดอะไรขึ้นเมื่อการจัดสรรถูกใช้หมด เมื่อการใช้งานมาถึงขีดจำกัดทั้งหมดของบริษัทสำหรับการจัดสรรบริการทางเว็บ คำขอเพิ่มเติมไปยังบริการทางเว็บของ Oracle CRM On Demand จะไม่ได้รับการประมวลผล ความจุของการจัดสรรจะถูกปล่อยทุกชั่วโมง และปริมาณความจุที่ถูกปล่อยจะต่างกันไปตามการใช้งานในอดีต คำขอใหม่จะได้รับการประมวลผลเมื่อการใช้งานในปัจจุบันของช่วงเวลา 24 ชั่วโมงก่อนหน้าได้ลดลงไปต่ำกว่าค่าการจัดสรรสำหรับบริษัทของคุณ เพื่อหลีกเลี่ยงไม่ให้การจัดสรรถึงขีดจำกัดทั้งหมดของบริษัท ให้เพิ่มประสิทธิภาพของไคลเอนต์บริการทางเว็บเพื่อหลีกเลี่ยงคำขอที่ไม่จำเป็น สำหรับข้อมูลเพิ่มเติม โปรดดูที่ Oracle Web Services On Demand Guide เมื่อการใช้งานมาถึงขีดจำกัดทั้งหมดของบริษัทสำหรับการจัดสรรเรคคอร์ด รายการต่อไปนี้จะไม่สามารถโต้ตอบกับแอปพลิเคชัน Oracle CRM On Demand ได้: บริการทางเว็บที่พยายามแทรก อัปเดต หรือแทรกหรืออัปเดตเรคคอร์ด การอิมปอร์ตด้วยการใช้โปรแกรมช่วยนำเข้าข้อมูลหรือใช้ Oracle Data Loader On Demand ไคลเอนต์เดสก์ทอป เช่น Oracle Outlook Email Integration On Demand และ Oracle Notes Email Integration On Demand เพื่อหลีกเลี่ยงการถึงขีดจำกัดรวมของการจัดสรรของบริษัท ผู้ใช้สามารถลบเรคคอร์ดใดๆ จากแอปพลิเคชันที่ไม่ต้องการอีกต่อไป เมื่อการใช้งานถึงขีดจำกัดรวมของบริษัทสำหรับการจัดสรรไฟล์แล้ว ผู้ใช้จะไม่สามารถอัปโหลดเอกสารแนบโดยใช้รายการต่อไปนี้อีกต่อไป: แอปพลิเคชัน Oracle CRM On Demand บริการทางเว็บ ไคลเอนต์เดสก์ทอปใดๆ หากฟิลด์วันหมดอายุของเอกสารแนบคำขอเอ็กซ์ปอร์ตในโปรไฟล์บริษัทมีการตั้งค่าเป็นค่าที่น้อยกว่าหรือเท่ากับ 7 เอกสารแนบคำขอเอ็กซ์ปอร์ตจะไม่ถูกนับรวมในการคำนวณปริมาณพื้นที่จัดเก็บที่ใช้โดยบริษัทของคุณ อย่างไรก็ตาม หากฟิลด์นั้นมีการตั้งค่าเป็นค่าที่มากกว่า 7 เอกสารแนบคำขอเอ็กซ์ปอร์ตจะถูกนับรวมในการคำนวณปริมาณพื้นที่จัดเก็บที่ใช้โดยบริษัทของคุณ และหลังจากที่ถึงขีดจำกัดการจัดสรรไฟล์แล้ว คำขอเอ็กซ์ปอร์ตจะล้มเหลว เพื่อหลีกเลี่ยงการใช้การจัดสรรทั้งหมดของบริษัท ผู้ใช้สามารถลบเอกสารแนบใดๆ ที่ไม่จำเป็นอีกต่อไปออกได้ หมายเหตุ: สำหรับการจัดสรรบริการทั้งหมด ผู้ใช้สามารถติดต่อตัวแทนขายและซื้อความจุเพิ่มเติม ใบอนุญาตเพิ่มเติม หรือทั้งสองอย่างได้ สำหรับการสนับสนุนเพิ่มเติม โปรดติดต่อฝ่ายบริการลูกค้า

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.