| พิมพ์ เปิดเวอร์ชัน PDF ของวิธีใช้แบบออนไลน์

#### การจัดทำการดำเนินการของเวิร์กโฟลว์: จัดทำกิจกรรมการใช้งานร่วมกัน การดำเนินการ จัดทำกิจกรรมการใช้งานร่วมกัน ในกฎเวิร์กโฟลว์จะส่งกิจกรรมการใช้ร่วมกันไปยังคิวการใช้ร่วมกันอย่างน้อยหนึ่งคิวโดยอัตโนมัติเมื่อตรงตามเงื่อนไขในกฎเวิร์กโฟลว์ และตรวจพบการเปลี่ยนแปลงในฟิลด์อย่างน้อยหนึ่งฟิลด์ที่ติดตามโดยการดำเนินการ จัดทำกิจกรรมการใช้งานร่วมกัน ### เกี่ยวกับการดำเนินการจัดทำกิจกรรมการใช้งานร่วมกันและการดำเนินการรอ หากคุณต้องการใช้การดำเนินการการสร้างกิจกรรมการใช้ร่วมกันเพื่อสร้างกิจกรรมการใช้ร่วมกันซึ่งบันทึกการเปลี่ยนแปลงที่ทำกับเรคคอร์ดโดยกิจกรรมที่ทริกเกอร์กฎเวิร์กโฟลว์ คุณจะต้องวางการดำเนินการการสร้างกิจกรรมการใช้ร่วมกันไว้ก่อนการดำเนินการรอใดๆ ในลำดับการดำเนินการในกฎเวิร์กโฟลว์ หากการดำเนินการรอมาก่อนการดำเนินการสร้างกิจกรรมการใช้ร่วมกันในกฎเวิร์กโฟลว์ การดำเนินการรอจะป้องกันการดำเนินการสร้างกิจกรรมการใช้ร่วมกันจากการตรวจพบการเปลี่ยนแปลงที่เกิดขึ้นกับเรคคอร์ดนั้น เมื่อระยะเวลาการรอของการดำเนินการรอสิ้นสุด เรคคอร์ดนี้จะถูกอ่านอีกครั้งก่อนจะดำเนินการต่างๆ ที่เหลืออยู่ในกฎนั้น และจะไม่เก็บรักษาค่าของฟิลด์บนเรคคอร์ดนั้นก่อนกิจกรรมที่ทริกเกอร์กฎเวิร์กโฟลว์ ดังนั้น กฎก่อนหน้าและค่าปัจจุบันของฟิลด์ที่พิจารณาอยู่จะเหมือนเดิม และการดำเนินการสร้างกิจกรรมการใช้ร่วมกันจะไม่สร้างกิจกรรมการใช้ร่วมกัน เนื่องจากการดำเนินการนี้ตรวจไม่พบการเปลี่ยนแปลงใดๆ ในฟิลด์ที่ถูกติดตาม ### เกี่ยวกับรูปแบบค่ารายการสำหรับเลือกในกิจกรรมการใช้ร่วมกัน ค่าในฟิลด์รายการสำหรับเลือกในกิจกรรมการใช้ร่วมกันจะได้รับการบันทึกในภาษาของผู้ใช้ที่เป็นผู้ดำเนินการจัดทำกิจกรรมการใช้ร่วมกัน หรือบันทึกเป็นค่ารหัสที่ไม่อ้างอิงภาษา (LIC) ทั้งนี้ขึ้นอยู่กับวิธีการตั้งค่าคิวกิจกรรมการใช้ร่วมกันของคุณ สำหรับข้อมูลเพิ่มเติมเกี่ยวกับการระบุรูปแบบค่ารายการสำหรับเลือกสำหรับคิวกิจกรรมการใช้ร่วมกัน โปรดดูที่ การจัดทำคิวกิจกรรมการใช้ร่วมกัน และ การจัดการการตั้งค่ากิจกรรมการใช้ร่วมกัน ### เกี่ยวกับแฟลกการเรียกเก็บ แฟลกการส่งสินค้า และแฟลกหลักในเรคคอร์ดที่อยู่ของบริษัทและผู้ติดต่อ ในกิจกรรมการใช้ร่วมกันสำหรับประเภทเรคคอร์ดที่อยู่บริษัท คุณสามารถรวมแฟลกการเรียกเก็บและการส่งสินค้าที่ระบุว่าที่อยู่เป็นที่อยู่ที่เรียกเก็บหรือที่อยู่ที่รับสินค้าที่กำหนดสำหรับบริษัท เช่นเดียวกัน ในกิจกรรมการใช้ร่วมกันสำหรับประเภทเรคคอร์ดที่อยู่ของผู้ติดต่อ คุณสามารถรวมแฟลกหลักที่ระบุว่าที่อยู่เป็นที่อยู่หลักสำหรับการติดต่อหรือไม่ อย่างไรก็ตาม คุณไม่สามารถติดตามการเปลี่ยนแปลงแฟลกการเรียกเก็บ แฟลกการส่งสินค้า และแฟลกหลัก ซึ่งหมายความว่าการเปลี่ยนแปลงที่เกิดกับแฟลกเหล่านี้ไม่สามารถใช้เพื่อทริกเกอร์การจัดทำกิจกรรมการใช้ร่วมกัน แม้ว่าคุณจะเลือกช่องทำเครื่องหมาย รวมทุกครั้ง สำหรับแฟลกดังกล่าวก็ตาม หากคุณเพิ่มแฟลกใดแฟลกหนึ่งเหล่านี้ในกิจกรรมการใช้ร่วมกัน และหากมีการเปลี่ยนแปลงแฟลกนั้นในเวลาเดียวกันกับฟิลด์ที่มีการติดตามการเปลี่ยนแปลง กิจกรรมการใช้ร่วมกันที่จัดทำขึ้นโดยเป็นผลมาจากการเปลี่ยนแปลงที่เกิดกับฟิลด์ที่ติดตามจะไม่แสดงค่าใหม่ของแฟลก แต่กิจกรรมการใช้ร่วมกันจะแสดงค่าของแฟลกก่อนทำการอัปเดตแทน อย่างไรก็ตาม ครั้งถัดไปที่กิจกรรมการใช้ร่วมกันจัดทำขึ้นโดยเป็นผลมาจากการเปลี่ยนแปลงที่เกิดกับฟิลด์ที่ติดตาม กิจกรรมการใช้ร่วมกันจะรวมค่าของฟิลด์แฟลกหลังจากทำการอัปเดตก่อนหน้า ตัวอย่างเช่น สมมติว่าคุณมีสองที่อยู่ ที่อยู่ A และที่อยู่ B ซึ่งเชื่อมโยงกับผู้ติดต่อที่ชื่อว่า Jane Smith ที่อยู่ A เป็นที่อยู่หลักสำหรับ Jane Smith คุณมีการดำเนินการจัดทำกิจกรรมการใช้งานร่วมกันของเวิร์กโฟลว์สำหรับประเภทเรคคอร์ดที่อยู่ของผู้ติดต่อที่ตั้งค่า ดังนี้: มีการเลือกช่องทำเครื่องหมาย ติดตามการเปลี่ยนแปลง ไว้สำหรับฟิลด์ประเภทที่อยู่เท่านั้น มีการเลือกช่องทำเครื่องหมาย รวมทุกครั้ง ไว้สำหรับฟิลด์หลัก หากผู้ใช้อัปเดตฟิลด์ประเภทที่อยู่ในที่อยู่ A จากเรคคอร์ดที่อยู่ผู้ติดต่อสำหรับ Jane Smith และยังยกเลิกการเลือกช่องทำเครื่องหมายหลักสำหรับที่อยู่ A กิจกรรมการใช้ร่วมกันที่การดำเนินการของเวิร์กโฟลว์ได้จัดทำขึ้นโดยเป็นผลมาจากการเปลี่ยนแปลงที่เกิดกับฟิลด์ประเภทที่อยู่จะแสดงประเภทที่อยู่ใหม่ แต่ค่าของแฟลกหลักในกิจกรรมการใช้ร่วมกันยังคงระบุว่าที่อยู่ A เป็นที่อยู่หลักสำหรับ Jane Smith อย่างไรก็ตาม ครั้งถัดไปที่ฟิลด์ประเภทที่อยู่ในที่อยู่ A จากเรคคอร์ดที่อยู่ผู้ติดต่อมีการเปลี่ยนแปลง และกิจกรรมการใช้ร่วมกันได้จัดทำขึ้นโดยเป็นผลมาจากการเปลี่ยนแปลง แฟลกหลักในกิจกรรมการใช้ร่วมกันจะแสดงให้เห็นว่าที่อยู่ A ไม่ใช่ที่อยู่หลักสำหรับ Jane Smith หมายเหตุ: คุณสามารถจัดทำการดำเนินการหลายรายการสำหรับกฎเวิร์กโฟลว์หนึ่งกฎได้สูงสุด 25 รายการ ขั้นตอนต่อไปนี้อธิบายวิธีจัดทำการดำเนินการจัดทำกิจกรรมการใช้ร่วมกัน ก่อนเริ่มต้นใช้งาน ในการดำเนินตามขั้นตอนที่อธิบายในที่นี้ คุณต้องมีสิทธิ์จัดการกฎเวิร์กโฟลว์ในบทบาทผู้ใช้ของคุณ สำหรับข้อมูลเกี่ยวกับการเพิ่มสิทธิ์ให้กับบทบาท โปรดดูที่ การเพิ่มกฎ การจัดทำการดำเนินการจัดทำกิจกรรมการใช้งานร่วมกัน นาวิเกตไปยังกฎที่คุณต้องการจัดทำการดำเนินการ: คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการจัดการกระบวนการทางธุรกิจ คลิกที่ การตั้งค่าเวิร์กโฟลว์ บนเพจรายการกฎเวิร์กโฟลว์ ให้ค้นหากฎที่คุณต้องการจัดทำการดำเนินการ โปรดดูข้อมูลเกี่ยวกับการค้นหากฎเวิร์กโฟลว์ในเพจรายการที่ การฟิลเตอร์รายการ คลิกลิงค์ ชื่อเวิร์กโฟลว์ บนกฎ บนแถบชื่อการดำเนินการในเพจรายละเอียดกฎเวิร์กโฟลว์ ให้คลิก เมนู และเลือก จัดทำกิจกรรมการใช้ร่วมกัน หมายเหตุ: กิจกรรมทริกเกอร์บนกฎเวิร์กโฟลว์จะกำหนดประเภทของการดำเนินการที่สามารถจัดทำบนกฎได้ คำแนะนำ: คุณสามารถจัดทำสำเนาของการดำเนินการของกฎเวิร์กโฟลว์ที่มีอยู่ได้โดยคลิกที่ลิงค์ คัดลอก สำหรับการดำเนินการนั้น ในเพจการดำเนินการแก้ไขของเวิร์กโฟลว์ ให้ป้อนชื่อการดำเนินการ หากคุณต้องการใช้งานการดำเนินการ ให้เลือกช่องทำเครื่องหมาย ใช้งาน เลือกคิวการใช้ร่วมกันที่จะเขียนกิจกรรมการใช้ร่วมกัน ในฟิลด์เวอร์ชันของสกีมา หากประเภทเรคคอร์ดของกฎเวิร์กโฟลว์สนับสนุนสกีมาสำหรับทั้งบริการทางเว็บ v1.0 และบริการทางเว็บ v2.0 ให้เลือกเวอร์ชันของบริการทางเว็บที่จะใช้เป็นกิจกรรมการใช้ร่วมกัน หากประเภทเรคคอร์ดของกฎเวิร์กโฟลว์สนับสนุนสกีมาสำหรับทั้งบริการทางเว็บ v1.0 และบริการทางเว็บ v2.0 ระบบจะเลือกบริการทางเว็บ v2.0 ตามค่าดีฟอลต์ในฟิลด์เวอร์ชันของสกีมา แต่คุณสามารถเปลี่ยนตัวเลือกได้ก่อนที่คุณจะบันทึกการดำเนินการของเวิร์กโฟลว์ หมายเหตุ: หลังจากที่คุณจัดทำและบันทึกการดำเนินการของเวิร์กโฟลว์ คุณจะไม่สามารถเปลี่ยนแปลงค่าในฟิลด์เวอร์ชันของสกีมาได้ หากประเภทเรคคอร์ดสำหรับกฎเวิร์กโฟลว์สนับสนุนเพียงสกีมาเดียว ระบบจะเลือกเวอร์ชันของบริการทางเว็บดังกล่าวตามค่าดีฟอลต์ สำหรับข้อมูลเพิ่มเติมเกี่ยวกับบริการทางเว็บ โปรดดูที่ Oracle Web Services On Demand Guide บันทึกการดำเนินการของเวิร์กโฟลว์ จากเมนูระดับเรคคอร์ดในรายการการดำเนินการ เลือก ตั้งค่า สำหรับการดำเนินการกิจกรรมการใช้ร่วมกันที่คุณต้องการตั้งค่า หมายเหตุ: ตัวเลือกตั้งค่าไม่สามารถใช้ได้กับการดำเนินการที่กิจกรรมทริกเกอร์คือ เมื่อรวมเรคคอร์ด ในเพจ ตั้งค่าการติดตามกิจกรรมการใช้ร่วมกัน เลือกช่องทำเครื่องหมายสำหรับฟิลด์ตามความจำเป็น: เลือกช่องทำเครื่องหมาย รวมทุกครั้ง หากคุณต้องการรวมฟิลด์ไว้ในกิจกรรมการใช้ร่วมกัน แม้ค่าของฟิลด์ไม่มีการเปลี่ยนแปลงก็ตาม เลือกช่องทำเครื่องหมาย ติดตามการเปลี่ยนแปลง หากคุณต้องการสร้างกิจกรรมการใช้ร่วมกันในแต่ละครั้งที่มีการอัปเดตฟิลด์นี้ บันทึกการเปลี่ยนแปลงของคุณ ตารางต่อไปนี้อธิบายฟิลด์ในเพจ ตั้งค่าการติดตามกิจกรรมการใช้ร่วมกัน
ฟิลด์ | คำอธิบาย
--- | ---
ชื่อที่แสดง | ชื่อของฟิลด์เมื่อแสดงในอินเตอร์เฟซผู้ใช้
แท็กการใช้ร่วมกัน | แท็กการใช้ร่วมกันที่ใช้เมื่อมีการรวมฟิลด์ไว้ในกิจกรรมการใช้ร่วมกัน แท็กการใช้ร่วมกันปรากฏอยู่ในคอลัมน์แท็กการใช้ร่วมกันของบริการทางเว็บ v2.0 ในเพจฟิลด์ ประเภทเรคคอร์ด
จำเป็น | ช่องทำเครื่องหมายแบบอ่านอย่างเดียวนี้แสดงว่าฟิลด์มีการตั้งค่าเป็นฟิลด์ที่จำเป็น
รวมทุกครั้ง | เลือกช่องทำเครื่องหมายนี้หากคุณต้องการรวมฟิลด์ไว้ในกิจกรรมการใช้ร่วมกัน แม้ว่าค่าของฟิลด์จะไม่เปลี่ยนแปลงก็ตาม หมายเหตุ: ช่องทำเครื่องหมาย รวมทุกครั้ง จะถูกเลือกไว้โดยค่าดีฟอลต์ และผู้ใช้ไม่สามารถยกเลิกการเลือกช่องทำเครื่องหมายนี้สำหรับบางฟิลด์ที่ใช้โดย Oracle CRM On Demand ได้
ติดตามการเปลี่ยนแปลง | เลือกช่องทำเครื่องหมายนี้หากคุณต้องการให้สร้างกิจกรรมการใช้ร่วมกันทุกครั้งที่ฟิลด์นี้อัปเดต สำหรับข้อมูลเพิ่มเติมเกี่ยวกับช่องทำเครื่องหมายติดตามการเปลี่ยนแปลง โปรดดูที่ เกี่ยวกับช่องทำเครื่องหมายติดตามการเปลี่ยนแปลง ในหัวข้อนี้
### เกี่ยวกับช่องทำเครื่องหมายติดตามการเปลี่ยนแปลง ช่องทำเครื่องหมาย ติดตามการเปลี่ยนแปลง ไม่สามารถใช้ได้ หากเหตุการณ์ทริกเกอร์สำหรับกฎเวิร์กโฟลว์เป็น ก่อนลบเรคคอร์ด หลังการเชื่อมโยงกับค่าหลัก หรือ หลังการแยกจากค่าหลัก และหากเหตุการณ์ทริกเกอร์สำหรับกฎเวิร์กโฟลว์เป็น หลังการเชื่อมโยงกับค่าหลัก หรือ หลังการแยกจากค่าหลัก ชุดฟิลด์ที่แสดงบนเพจจะเป็นชุดฟิลด์ที่ระดับเรคคอร์ดย่อย คุณไม่สามารถตั้งค่าชุดฟิลด์ในกิจกรรมการใช้ร่วมกันที่ระดับเรคคอร์ดหลักได้ สำหรับการดำเนินการของเวิร์กโฟลว์ที่มีช่องทำเครื่องหมาย ติดตามการเปลี่ยนแปลง การดำเนินการของเวิร์กโฟลว์จะจัดทำกิจกรรมการใช้ร่วมกันเฉพาะเมื่อมีการเลือกช่องทำเครื่องหมาย ติดตามการเปลี่ยนแปลง สำหรับฟิลด์อย่างน้อยหนึ่งฟิลด์ และหากมีการตรวจพบการเปลี่ยนแปลงในฟิลด์อย่างน้อยหนึ่งฟิลด์ที่มีการเลือกช่องทำเครื่องหมายติดตามการเปลี่ยนแปลง เมื่อมีการจัดทำกิจกรรมการใช้ร่วมกัน ฟิลด์ทั้งหมดที่มีการเลือกช่องทำเครื่องหมาย รวมทุกครั้ง ในการดำเนินการของเวิร์กโฟลว์จะรวมไว้ในกิจกรรมการใช้ร่วมกัน ### ข้อยกเว้นของฟิลด์ระบบ หากกิจกรรมทริกเกอร์สำหรับกฎเวิร์กโฟลว์คืออย่างอื่นที่ไม่ใช่กิจกรรม เมื่อบันทึกเรคคอร์ดใหม่ Oracle CRM On Demand จะไม่สร้างกิจกรรมการใช้ร่วมกันในกรณีที่มีการเลือกช่องทำเครื่องหมาย ติดตามการเปลี่ยนแปลง ไว้สำหรับฟิลด์ระบบต่อไปนี้อย่างน้อยหนึ่งฟิลด์ และในกรณีที่ไม่ได้เลือกช่องทำเครื่องหมาย ติดตามการเปลี่ยนแปลง ไว้สำหรับฟิลด์อื่นๆ: ModifiedDate ModifiedById CreatedDate CreatedById ID สำหรับข้อมูลเพิ่มเติมเกี่ยวกับกิจกรรมการใช้ร่วมกัน โปรดดูที่ เกี่ยวกับกิจกรรมการใช้ร่วมกัน สำหรับกระบวนการทีละขั้นตอนในการจัดทำการดำเนินการของเวิร์กโฟลว์ประเภทอื่น โปรดดูที่หัวข้อต่อไปนี้: การจัดทำการดำเนินการของเวิร์กโฟลว์: ระบุสมุดบันทึก การจัดทำการดำเนินการของเวิร์กโฟลว์: จัดทำงาน การจัดทำการดำเนินการของเวิร์กโฟลว์: ส่งอีเมล์ การจัดทำการดำเนินการเวิร์กโฟลว์: อัปเดตค่า การจัดทำการดำเนินการเวิร์กโฟลว์: รอ #### หัวข้อที่เกี่ยวข้อง โปรดดูหัวข้อต่อไปนี้สำหรับข้อมูลที่เกี่ยวข้องของเวิร์กโฟลว์: เกี่ยวกับกฎเวิร์กโฟลว์ เกี่ยวกับการดำเนินการของเวิร์กโฟลว์ เกี่ยวกับกฎเวิร์กโฟลว์ตามเวลา การจัดทำกฎเวิร์กโฟลว์ การเปลี่ยนแปลงลำดับการดำเนินการของกฎเวิร์กโฟลว์ การยกเลิกกฎและการดำเนินการเวิร์กโฟลว์ การลบกฎและการดำเนินการเวิร์กโฟลว์ เกี่ยวกับกิจกรรมการใช้ร่วมกัน

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.