| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับนโยบายการไซน์อินและรหัสผ่าน Oracle CRM On Demand ให้การรักษาความปลอดภัยระดับสูงสุดแก่บริษัทของคุณ เงื่อนไขด้านความปลอดภัยต่างๆ ได้ถูกสร้างขึ้นภายในโปรแกรมเพื่อให้แน่ใจว่าเฉพาะผู้ใช้ที่ได้รับสิทธิ์เท่านั้นจะสามารถเข้าใช้ข้อมูลของคุณได้ นอกจากนี้ คุณยังสามารถบังคับใช้นโยบายการไซน์อิน รหัสผ่าน และการตรวจสอบพิสูจน์เพื่อเพิ่มระดับการรักษาความปลอดภัยภายในบริษัทของคุณ ตัวอย่างเช่น คุณสามารถตั้งไทม์เอาต์ของการไซน์อินเป็น 15 นาที เพื่อการปฏิบัติตามนโยบายการรักษาความปลอดภัยขององค์กรที่ดีขึ้น และหากผู้ใช้ของคุณคนใดลืมรหัสผ่าน ก็สามารถรับรหัสผ่านใหม่ได้ง่ายๆ เพียงตอบคำถามเพื่อการตรวจสอบที่ตั้งไว้ คุณสามารถระบุจำนวนชั่วโมงที่จะใช้เซสชันที่ใช้งานจะยังคงอยู่ เพื่อเป็นการเพิ่มมาตรการรักษาความปลอดภัย ตัวอย่างเช่น คุณสามารถตั้งค่าให้เซสชันการล็อกอินที่ใช้งานของผู้ใช้อยู่ได้หนึ่งชั่วโมง เมื่อถึงช่วงเวลาที่จำกัดของเซสชันที่ใช้งาน และผู้ใช้พยายามที่จะดำเนินการภายใน Oracle CRM On Demand ผู้ใช้จะถูกบังคับให้ป้อนข้อมูลรับรองการล็อกอินก่อน จึงจะสามารถดำเนินการเซสชันต่อได้ ### ข้อควรพิจารณาด้านความปลอดภัย ก่อนที่คุณจะตั้งค่าการควบคุมการไซน์อินและรหัสผ่าน คุณจะต้องพิจารณาความจำเป็นในการรักษาความปลอดภัยของคุณอย่างรอบคอบ คำถามบางส่วนที่คุณควรต้องตอบได้แก่: ID ผู้ใช้ประเภทใดที่คุณต้องการใช้ คุณต้องการใช้รหัสผ่านชั่วคราวที่ระบบสร้างขึ้นให้กับผู้ใช้ ใช้ได้นานเพียงใด จำนวนครั้งสูงสุดในการพยายามไซน์อินที่อนุญาตให้ผู้ใช้กระทำได้ก่อนผู้ใช้จะถูกล็อคออกจากแอปพลิเคชันเป็นเท่าใด ระยะเวลาการล็อคเอาต์การไซน์อินเป็นเท่าใด คุณต้องการให้ผู้ใช้เปลี่ยนรหัสผ่านบ่อยเพียงใด รหัสผ่านใหม่จะต้องแตกต่างจากรหัสผ่านเดิมหรือไม่ ความยาวต่ำสุดของรหัสผ่านเป็นเท่าใด ผู้ใช้จะต้องตอบคำถามสำหรับการรักษาความปลอดภัยถูกต้องกี่ข้อเพื่อที่จะสามารถรีเซ็ตรหัสผ่านในกรณีที่ลืมรหัสผ่าน จะต้องตอบคำถามสำหรับการรักษาความปลอดภัยอย่างถูกต้องกี่ข้อก่อนที่แอปพลิเคชันจะรีเซ็ตรหัสผ่านของผู้ใช้โดยอัตโนมัติ คุณต้องการจะอนุญาตให้ผู้ใช้เปลี่ยน ID ผู้ใช้หรือที่อยู่อีเมล์ของผู้ใช้ได้หรือไม่ คุณต้องการให้เซสชันที่ใช้งานของผู้ใช้คงอยู่นานเท่าใด เมื่อคุณได้กำหนดนโยบายการไซน์อินและรหัสผ่านของคุณ คุณสามารถใช้นโยบายนั้นในเพจการจัดการบริษัท ในแอปพลิเคชันได้ ### การเปลี่ยนแปลงการตั้งค่ารหัสผ่าน ถ้าคุณเปลี่ยนแปลงการตั้งค่ารหัสผ่าน ระบบจะไม่บังคับใช้การเปลี่ยนแปลงนั้นจนกว่ารหัสผ่านเดิมจะหมดอายุ เช่น ถ้าคุณเปลี่ยนความยาวต่ำสุดของรหัสผ่านจากเจ็ดตัวอักษรเป็น 10 และผู้ใช้มีรหัสผ่านเจ็ดตัวอักษรอยู่แล้ว ผู้ใช้จะสามารถใช้รหัสผ่านเจ็ดตัวอักษรต่อไปจนกว่ารหัสผ่านนั้นจะหมดอายุ เมื่อรหัสผ่านหมดอายุ ผู้ใช้จะต้องสร้างรหัสผ่านใหม่ที่มีความยาวอย่างน้อย 10 ตัวอักษร วิธีที่ดีที่สุดคือการกำหนดนโยบายภายในและเลือกการตั้งค่าต่างๆ ก่อนจะเพิ่มผู้ใช้ใหม่เข้ามายังระบบ อย่างไรก็ตาม หากคุณต้องการเปลี่ยนแปลงนโยบายการรักษาความปลอดภัยของคุณโดยทันที คุณสามารถรีเซ็ตรหัสผ่านผู้ใช้ทั้งหมดได้ การดำเนินการนี้จะส่งอีเมล์ไปยังผู้ใช้ทุกคนในบริษัทของคุณและให้รหัสผ่านชั่วคราวใหม่แก่ผู้ใช้ คุณจะต้องมีสิทธิ์รีเซ็ตรหัสผ่านเพื่อดำเนินการนี้ ### จะเกิดอะไรขึ้นเมื่อผู้ใช้ลืมรหัสผ่าน ผู้ใช้ที่มีสิทธิ์ รีเซ็ตรหัสผ่านส่วนบุคคล ในบทบาทสามารถส่งคำขอเพื่อรีเซ็ตรหัสผ่านได้ในกรณีที่ลืมรหัสผ่าน โดยสามารถใช้ลิงค์ เข้าใช้บัญชีของคุณไม่ได้? ในเพจไซน์อินของ Oracle CRM On Demand คุณต้องกำหนดจำนวนขั้นต่ำของคำถามและคำตอบสำหรับการรักษาความปลอดภัยที่ผู้ใช้ต้องระบุเพื่อรีเซ็ตรหัสผ่าน เมื่อตั้งค่าคุณสมบัตินี้แล้ว ผู้ใช้จะสามารถรีเซ็ตรหัสผ่าน Oracle CRM On Demand ได้เองโดยไม่ต้องขอความช่วยเหลือจากผู้ดูแลระบบของบริษัท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.