| พิมพ์ เปิดเวอร์ชัน PDF ของวิธีใช้แบบออนไลน์

#### การจัดทำโครงร่างโฮมเพจของเรคคอร์ด คุณสามารถจัดทำโครงร่างโฮมเพจที่กำหนดเองได้สำหรับเรคคอร์ดทุกประเภท คุณสมบัตินี้ช่วยให้คุณสามารถให้ข้อมูลที่มีความเกี่ยวข้องมากที่สุดกับผู้ใช้อื่นๆ ซึ่งประกอบด้วยความสามารถในการแสดงรายงานที่กำหนดเองบนโฮมเพจประเภทเรคคอร์ดได้ เช่น คุณสามารถตั้งค่าโฮมเพจคำขอบริการสำหรับพนักงานฝ่ายบริการลูกค้าให้แสดงงานที่เกี่ยวข้องกับคำขอบริการในปัจจุบันของผู้ใช้และรายงานคำขอบริการที่กำหนดเอง หมายเหตุ: หากคุณต้องการใช้รายงานที่กำหนดล่วงหน้าหรือที่กำหนดเองในโครงร่างโฮมเพจที่กำหนดเอง คุณต้องจัดทำเรคคอร์ดรายงานที่กำหนดเองของโฮมเพจสำหรับรายงาน โดยทำตามขั้นตอนที่อธิบายไว้ใน การจัดทำรายงานที่กำหนดเองของโฮมเพจ คุณสามารถคัดลอกโครงร่างโฮมเพจที่มีอยู่ แล้วแก้ไขได้ตามต้องการ รวมทั้งยังสามารถแก้ไขโครงร่างโฮมเพจที่มีอยู่ได้ด้วย ยกเว้นโครงร่างโฮมเพจดีฟอลต์ซึ่งเป็นแบบอ่านอย่างเดียว คุณสามารถคัดลอกโครงร่างโฮมเพจดีฟอลต์ได้ แต่ลบหรือแก้ไขไม่ได้ หมายเหตุ: มีการจำกัดจำนวนตัวอักษรที่คุณสามารถใช้ในชื่อโครงร่างโฮมเพจ สำหรับข้อมูลเพิ่มเติม โปรดดูที่ เกี่ยวกับขีดจำกัดโครงร่างที่กำหนดเอง หลังจากที่คุณจัดทำโครงร่างโฮมเพจที่กำหนดเองแล้ว คุณต้องใช้วิซาร์ดการจัดการบทบาทในการระบุโครงร่างให้กับบทบาทผู้ใช้ที่ต้องใช้โครงร่างนั้น ผู้ใช้ที่มีบทบาทซึ่งมีสิทธิ์ ทำโฮมเพจให้เป็นข้อมูลส่วนบุคคล จะสามารถปรับแต่งโครงร่างโฮมเพจของตนสำหรับประเภทเรคคอร์ดได้ โดยโครงร่างที่ปรับแต่งแล้วจะแสดงในส่วนใดก็ได้ที่คุณต้องการให้มีในโครงร่างโฮมเพจที่ระบุให้กับบทบาทผู้ใช้สำหรับประเภทเรคคอร์ดนั้น ก่อนเริ่มต้นใช้งานในการดำเนินการตามขั้นตอนนี้ บทบาทของคุณต้องมีสิทธิ์ปรับแต่งแอปพลิเคชันและสิทธิ์ปรับแต่งแอปพลิเคชัน - จัดการโครงร่างแบบไดนามิก ในการจัดทำหรือแก้ไขโครงร่างโฮมเพจ คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการปรับแต่งแอปพลิเคชัน ให้คลิกลิงค์การปรับแต่งแอปพลิเคชัน ในส่วนการตั้งค่าประเภทเรคคอร์ด ให้คลิกที่ลิงค์ ประเภทเรคคอร์ด ที่ต้องการ ในส่วนการจัดการโครงร่างโฮมเพจ ให้คลิกที่ลิงค์โครงร่างโฮมเพจ ประเภทเรคคอร์ด ในรายการโครงร่างโฮมเพจ ให้ทำอย่างใดอย่างหนึ่งต่อไปนี้: คลิก แก้ไข หรือ คัดลอก เพื่อแก้ไขโครงร่างทีมีอยู่ คลิกปุ่ม โครงร่างใหม่ เพื่อจัดทำโครงร่างใหม่ วิซาร์ดโครงร่างโฮมเพจจะปรากฏขึ้นเพื่อแนะนำคุณตลอดกระบวนการ ขั้นตอนที่ 1 ชื่อโครงร่าง ให้ป้อนชื่อโครงร่าง และคำอธิบายหากจำเป็น ในขั้นตอนที่ 2 โครงร่างโฮมเพจ ให้ระบุส่วนที่ใช้ได้และส่วนที่แสดงดังนี้: ย้ายส่วนต่างๆ จากรายการส่วนทั้งหมด ไปยังรายการส่วนที่ใช้ได้ รายการส่วนที่ใช้ได้ จะรวมส่วนที่สามารถเพิ่มให้กับโฮมเพจได้ หากคุณไม่ต้องการให้ผู้ใช้เพิ่มส่วนลงในโฮมเพจ ให้ปล่อยส่วนนั้นไว้ในรายการส่วนทั้งหมด ย้ายส่วนจากรายการด้านซ้ายไปยังรายการด้านขวา และจัดเรียงข้อมูลใหม่ให้แก่รายการทั้งสองรายการตามต้องการ ทิ้งส่วนที่มีความกว้างเป็นสองเท่าไว้ในรายการด้านซ้าย ส่วนเหล่านั้นจะขยายเต็มโฮมเพจโดยอัตโนมัติเมื่อปรากฏขึ้น คลิก เสร็จสิ้น หมายเหตุ: หลังจากที่คุณเพิ่มโครงร่างโฮมเพจที่กำหนดเองในแอปพลิเคชันแล้ว คุณจำเป็นต้องกำหนดให้กับบทบาทผู้ใช้ก่อน ผู้ใช้จึงจะมองเห็นได้ สำหรับข้อมูลเพิ่มเติมเกี่ยวกับการเพิ่มและแก้ไขบทบาทผู้ใช้ โปรดดูที่ การเพิ่มบทบาท ผู้ใช้ที่มีบทบาทซึ่งมีสิทธิ์ ทำโฮมเพจให้เป็นข้อมูลส่วนบุคคล จะสามารถแก้ไขโครงร่างโฮมเพจของตนด้วยรายการหรือรายงานที่คุณกำหนดให้ในโครงร่างโฮมเพจซึ่งระบุให้กับบทบาทสำหรับประเภทเรคคอร์ดนั้น

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.