| พิมพ์ เปิดเวอร์ชัน PDF ของวิธีใช้แบบออนไลน์

4. #### การกำหนดการควบคุมรหัสผ่านของบริษัทของคุณ คุณสามารถกำหนดนโยบายรหัสผ่านสำหรับ Oracle CRM On Demand ได้ เช่น คุณสามารถตั้งค่านโยบายรหัสผ่านให้สอดคล้องกับโปรโตคอลซึ่งเกี่ยวกับความยาวของรหัสผ่านและความถี่ที่รหัสผ่านจะหมดอายุของบริษัทของคุณได้ ในการกำหนดการควบคุมรหัสผ่านบริษัทของคุณ ที่มุมขวาบนของเพจใดๆ คลิกที่ลิงค์ร่วม การจัดการ ในส่วนการจัดการบริษัท คลิกที่ลิงค์ การจัดการบริษัท ในส่วนโปรไฟล์บริษัท ให้คลิกลิงค์การควบคุมการไซน์อินและรหัสผ่าน ที่เพจการควบคุมการไซน์อินและรหัสผ่านของบริษัท ให้ใส่ข้อมูลแล้วบันทึกการตั้งค่า ตารางต่อไปนี้อธิบายการตั้งค่าต่างๆ หมายเหตุ: ในการรีเซ็ตรหัสผ่าน ผู้ใช้ต้องมีสิทธิ์ รีเซ็ตรหัสผ่านส่วนบุคคล ในบทบาทผู้ใช้ของตนเอง ในการรีเซ็ตรหัสผ่านจากลิงค์ เข้าใช้บัญชีของคุณไม่ได้? ในเพจไซน์อินของ Oracle CRM On Demand ผู้ใช้ต้องมีคำถามสำหรับการรักษาความปลอดภัยและคำตอบที่กำหนดค่าไว้ในระบบ
   การตั้งค่า | ค่าที่เป็นไปได้ | การใช้
   ข้อมูลนโยบายการไซน์อิน
   ID ไซน์อินของบริษัท | กล่องข้อความ | คือ ID ที่ไม่ซ้ำกันของบริษัทของคุณ เมื่อจัดทำผู้ใช้ใหม่ ID นี้จะเป็นส่วนแรกของ ID ไซน์อินของผู้ใช้ (ID ไซน์อินของบริษัท) สำหรับผู้ใช้นั้น เมื่อผู้ใช้ใหม่ถูกจัดทำขึ้นและดีฟอลต์ประเภท ID ผู้ใช้คือ ID ไซน์อินของบริษัท ดังนั้นส่วนโดเมนบริษัทของ ID ผู้ใช้จะถูกป็อปปูเลทขึ้นล่วงหน้าด้วยค่านี้ นอกจากนี้ยังสามารถเข้าใช้การตั้งค่านี้ได้จากเพจโปรไฟล์บริษัท ได้อีกด้วย
   จำนวนครั้งสูงสุดในการพยายามใช้รหัสผ่านปัจจุบัน | ตัวเลขระหว่าง 1 ถึง 3 | จำนวนครั้งที่ผู้ใช้สามารถพยายามป้อนรหัสผ่านปัจจุบันได้ หากผู้ใช้ป้อนรหัสผ่านปัจจุบันที่หน้าจอล็อกอิน เมื่อถึงจำนวนครั้งที่กำหนด ผู้ใช้จะถูกล็อกเอาต์จาก Oracle CRM On Demand ค่าในฟิลด์ ระยะเวลาการล็อกเอาต์การไซน์อิน จะกำหนดจำนวนครั้งที่อนุญาต อย่างไรก็ตาม หากผู้ใช้ป้อนรหัสผ่านปัจจุบันจากภายใน Oracle CRM On Demand หรือหากผู้ใช้ทำการอัปเดตรหัสผ่าน และหากครบจำนวนครั้งสูงสุดในการพยายามใช้รหัสผ่านปัจจุบัน เซสชันของผู้ใช้จะถูกยกเลิก ผู้ใช้จะไม่ถูกล็อกเอาต์จาก Oracle CRM On Demand และจำนวนครั้งสูงสุดในการพยายามใช้รหัสผ่านปัจจุบันจะยังเหลืออยู่ที่หน้าจอล็อกอินก่อนที่ Oracle CRM On Demand จะนำค่าที่กำหนดไว้ในฟิลด์ ระยะเวลาการล็อกเอาต์การไซน์อิน ไปใช้ ค่าดีฟอลต์สำหรับลูกค้าเดิมและลูกค้าใหม่คือ 3
   ระยะเวลาการล็อกเอาต์การไซน์อิน | 15, 30, 60 นาที หรือตลอดไป | ระยะเวลาที่บัญชีผู้ใช้ถูกล็อค
   ระยะเวลาของเซสชันสูงสุด (ชั่วโมง) | 0-9999 ชั่วโมง | ระยะเวลาที่เซสชันที่ใช้งานของผู้ใช้ยังคงอยู่ก่อนที่ผู้ใช้จะต้องป้อนข้อมูลรับรองการล็อกอินอีกครั้ง ฟิลด์นี้จะยอมรับจำนวนเต็มบวกตั้งแต่ศูนย์ (0) จนถึง 9999 ในการดูค่าดีฟอลต์ของคุณสำหรับการตั้งค่านี้ ให้ไปที่เพจนโยบายการไซน์อินและรหัสผ่านในการจัดการบริษัท เมื่อใช้ Oracle CRM On Demand คุณต้องป้อนข้อมูลรับรองการล็อกอินของคุณอีกครั้งเมื่อถึงช่วงเวลาสูงสุดของเซสชันที่ใช้งาน เมื่อใช้บริการทางเว็บและหมดเวลาเซสชันที่ใช้งาน ไคลเอนต์บริการทางเว็บจะต้องตรวจสอบอีกครั้งเพื่อใช้บริการทางเว็บต่อไป
   ข้อมูลควบคุมรหัสผ่าน
   รหัสผ่านผู้ใช้หมดอายุภายใน | 30 วัน, 60 วัน, 90 วัน, 180 วัน, หนึ่งปี, ไม่มีการหมดอายุ | ระยะเวลารหัสผ่านของผู้ใช้ยังใช้ได้ หลังพ้นช่วงเวลานี้แล้ว ผู้ใช้จะต้องเปลี่ยนรหัสผ่าน หมายเหตุ: หากการตั้งค่า รหัสผ่านผู้ใช้หมดอายุภายใน สำหรับบทบาทผู้ใช้ของคุณไม่ถูกกำหนด การตั้งค่าของบริษัทจะถูกใช้แทน
   การเตือนจำนวนวันก่อนที่รหัสผ่านจะหมดอายุ | ค่านี้สามารถเป็นว่างเปล่า หรือสามารถเป็นตัวเลขที่มีค่ามากกว่า 0 และน้อยกว่าจำนวนวันที่ระบุโดยตัวเลือกที่เลือกไว้ในฟิลด์รหัสผ่านผู้ใช้หมดอายุภายใน หากคุณเลือกตัวเลือกหนึ่งปีในฟิลด์รหัสผ่านผู้ใช้หมดอายุภายใน จะทำให้ค่าที่คุณป้อนในฟิลด์การเตือนจำนวนวันก่อนที่รหัสผ่านจะหมดอายุสามารถเป็นตัวเลขระหว่าง 1 ถึง 364 หรือคุณสามารถปล่อยฟิลด์ไว้ให้เป็นว่างเปล่าได้ | การตั้งค่านี้แสดงจำนวนวันที่ Oracle CRM On Demand จะส่งอีเมล์แจ้งผู้ใช้ก่อนที่รหัสผ่านของผู้ใช้จะหมดอายุ เราขอแนะนำให้คุณป้อนค่าไม่ต่ำกว่า 2 และคุณอาจต้องการระบุจำนวนวันที่มากกว่านี้เพื่อให้ผู้ใช้มีเวลาที่เพียงพอในการอัปเดตรหัสผ่าน ถ้าคุณไม่ป้อนค่าในฟิลด์นี้ ระบบจะไม่ส่งอีเมล์แจ้งผู้ใช้ หมายเหตุ: หากคุณเลือกตัวเลือกไม่มีการหมดอายุในฟิลด์รหัสผ่านผู้ใช้หมดอายุภายใน จะทำให้ฟิลด์การเตือนจำนวนวันก่อนที่รหัสผ่านจะหมดอายุเป็นแบบอ่านอย่างเดียว
   ความยาวต่ำสุดของรหัสผ่าน | ตัวเลขระหว่าง 6 ถึง 30 | จำนวนตัวอักษรต่ำสุดที่สามารถใช้เป็นรหัสผ่าน
   จำนวนครั้งสูงสุดของการเปลี่ยนรหัสผ่าน | ตัวเลขระหว่าง 1 ถึง 20 | จำนวนครั้งสูงสุดที่สามารถเปลี่ยนรหัสผ่านของผู้ใช้รายหนึ่งได้ตามที่ระบุในการตั้งค่าวินโดว์ขีดจำกัดการเปลี่ยนรหัสผ่าน ถ้าผู้ใช้พยายามเปลี่ยนรหัสผ่านเกินกว่าที่ระบุ จะไม่อนุญาตให้เปลี่ยน หมายเหตุ: Oracle CRM On Demand จะไม่ใช้นโยบายรหัสผ่านนี้ หากผู้ใช้ของคุณตรวจสอบโดยใช้ ID ไซน์ออนครั้งเดียว
   วินโดว์ขีดจำกัดการเปลี่ยนรหัสผ่าน | จำนวนวัน (จาก 1 ถึง 7) | ช่วงเวลาที่การตั้งค่าจำนวนครั้งสูงสุดของการเปลี่ยนรหัสผ่าน มีผลบังคับใช้
   ระดับความซับซ้อนของรหัสผ่าน | 3 หรือ 4 | จำนวนของคลาสตัวอักษรที่ใช้ในรหัสผ่านผู้ใช้มีสี่ชนิดดังนี้: ตัวอักษรตัวพิมพ์ใหญ่ (A...Z) ตัวอักษรตัวพิมพ์เล็ก (a...z) ตัวเลข (0, 1, 2...9) ตัวอักษรที่ไม่ใช่อักขระและตัวเลข (!,$,#,%)
   บังคับใช้นโยบายรหัสผ่านในการล็อกออน | ช่องทำเครื่องหมาย | หากเลือกช่องทำเครื่องหมายนี้ จะมีการใช้งานการตรวจสอบนโยบายรหัสผ่านเมื่อผู้ใช้ไซน์อินเข้าสู่ Oracle CRM On Demand การตรวจสอบนโยบายนี้จะช่วยให้มั่นใจว่ารหัสผ่านของผู้ใช้นั้นเป็นไปตามการตั้งค่าความยาวต่ำสุดของรหัสผ่านและระดับความซับซ้อนของรหัสผ่านใน Oracle CRM On Demand
   จำนวนรหัสผ่านล่าสุดที่ผู้ใช้ไม่สามารถนำมาใช้ซ้ำ | ตัวเลขระหว่าง 0 ถึง 10 | จำนวนครั้งของรหัสผ่านที่ใช้งานก่อนหน้านี้ซึ่งผู้ใช้ไม่สามารถนำกลับมาใช้ใหม่ได้ใน Oracle CRM On Demand ค่าดีฟอลต์สำหรับบริษัทใหม่คือ 3 ค่าดีฟอลต์สำหรับบริษัทที่มีอยู่เดิมคือ 1 หรือ 0 หากเป็นไปตามเงื่อนไขต่อไปนี้: มีการเลือกการตั้งค่า รหัสผ่านใหม่ของคุณต้องต่างจากรหัสผ่านเดิม ยกเลิกการเลือกการตั้งค่า จำนวนรหัสผ่านล่าสุดที่ผู้ใช้ไม่สามารถนำมาใช้ซ้ำ
   ข้อมูลการตรวจสอบพิสูจน์
   จำนวนคำถามสำหรับการรักษาความปลอดภัยที่เสร็จสมบูรณ์ | ตัวเลขระหว่าง 0 ถึง 8 | การตั้งค่านี้จะกำหนดจำนวนคำถามและคำตอบสำหรับการรักษาความปลอดภัยที่ผู้ใช้ต้องตั้งค่า คำถามและคำตอบของผู้ใช้จะถูกจัดเก็บเพื่อใช้งานในอนาคต หมายเหตุ: ผู้ใช้ตั้งค่าคำถามสำหรับการรักษาความปลอดภัยเมื่อไซน์อินเข้าสู่ Oracle CRM On Demand เป็นครั้งแรก ผู้ใช้ยังสามารถเปลี่ยนแปลงคำถามสำหรับการรักษาความปลอดภัยได้ตลอดเวลา สำหรับข้อมูลเพิ่มเติม โปรดดูที่ การตั้งค่าคำถามสำหรับการรักษาความปลอดภัย เมื่อผู้ใช้รีเซ็ตรหัสผ่านจากลิงค์ เข้าใช้บัญชีของคุณไม่ได้? ในเพจไซน์อินของ Oracle CRM On Demand ผู้ใช้ต้องตอบคำถามสำหรับการรักษาความปลอดภัยจำนวนหนึ่งที่ได้ตั้งค่าไว้ หมายเหตุ: หากผู้ใช้ลืมรหัสผ่านเมื่อตั้งค่านี้เป็นศูนย์ (0) ผู้ใช้ต้องขอให้ผู้ดูแลระบบรีเซ็ตรหัสผ่าน คุณสามารถระบุว่าผู้ใช้ต้องตั้งค่าจำนวนคำถามมากกว่าจำนวนที่ต้องตอบขณะรีเซ็ตรหัสผ่าน ระบบจะสุ่มเลือกคำถามที่ผู้ใช้ตั้งค่าไว้และแสดงเพื่อตรวจสอบผู้ใช้ขณะรีเซ็ตรหัสผ่าน
   จำนวนคำถามสำหรับการรักษาความปลอดภัยที่ต้องตอบ | ตัวเลขระหว่าง 0 ถึง 8 | การตั้งค่านี้จะกำหนดจำนวนคำถามสำหรับการรักษาความปลอดภัยที่ผู้ใช้ต้องตอบเมื่อรีเซ็ตรหัสผ่านจากลิงค์ เข้าใช้บัญชีของคุณไม่ได้? ในเพจไซน์อินของ Oracle CRM On Demand เมื่อผู้ใช้ส่งคำขอเพื่อรีเซ็ตรหัสผ่าน จากนั้นไม่นาน ผู้ใช้จะได้รับอีเมล์ซึ่งมีลิงค์ไปยังเพจชั่วคราว ในเพจชั่วคราว ผู้ใช้ต้องตอบคำถามสำหรับรักษาความปลอดภัยจำนวนหนึ่งที่ระบุในการตั้งค่านี้ก่อนที่รหัสผ่านจะได้รับการรีเซ็ต ค่าในฟิลด์นี้ต้องน้อยกว่าหรือเท่ากับค่าในฟิลด์จำนวนคำถามสำหรับการรักษาความปลอดภัยที่เสร็จสมบูรณ์ เพราะผู้ใช้ไม่สามารถตอบคำถามมากกว่าที่ได้ตั้งค่าไว้ได้
   จำนวนวันที่การไซน์อินชั่วคราวมีผล | จำนวนวัน (1 ถึง 14) | การตั้งค่านี้กำหนดจำนวนวันที่รหัสผ่านการไซน์อินชั่วคราวจะใช้ได้ โดยปกติจะมีการส่งอีเมล์ที่มีข้อมูลการไซน์อินชั่วคราวเมื่อมีการเพิ่มผู้ใช้ใหม่ หรือเมื่อผู้ดูแลระบบของบริษัทหรือฝ่ายบริการลูกค้ารีเซ็ตรหัสผ่านของผู้ใช้
   จำนวนครั้งของความพยายามไซน์อินรหัสผ่านชั่วคราว | จำนวนครั้งของความพยายาม (1 ถึง 14) | จำนวนครั้งของความพยายามไซน์อินทั้งหมดที่อนุญาตให้กระทำได้โดยใช้รหัสผ่านการไซน์อินชั่วคราว ถ้าเกินค่านี้ ข้อมูลการไซน์อินชั่วคราวของผู้ใช้จะใช้ไม่ได้ และผู้ใช้จะต้องรีเซ็ตรหัสผ่านอีกครั้ง
   ข้อมูลเพิ่มเติม
   ผู้ใช้สามารถเปลี่ยน ID ผู้ใช้ได้ | ช่องทำเครื่องหมาย | หากเลือกช่องทำเครื่องหมายนี้ ผู้ใช้ที่แก้ไขโปรไฟล์ผู้ใช้ของตนจะสามารถเปลี่ยน ID ผู้ใช้ได้ ถ้าไม่ใช้งานคุณสมบัตินี้ เฉพาะผู้ดูแลระบบของบริษัทเท่านั้นที่จะสามารถเปลี่ยน ID ผู้ใช้ได้
   ผู้ใช้สามารถเปลี่ยนที่อยู่อีเมล์ได้ | ช่องทำเครื่องหมาย | ถ้ามีการเลือกช่องทำเครื่องหมายนี้ ผู้ใช้ที่แก้ไขโปรไฟล์ผู้ใช้ของตนจะสามารถเปลี่ยนที่อยู่อีเมล์ของตนได้ ถ้าไม่ได้ใช้งานคุณสมบัตินี้ เฉพาะผู้ดูแลระบบของบริษัทเท่านั้นที่จะสามารถเปลี่ยนที่อยู่อีเมล์ได้
   ตัวเลือกเซสชันที่ใช้พร้อมกัน | อนุญาตโดยมีการแจ้ง อนุญาตโดยไม่มีการแจ้ง และป้องกันและยกเลิกที่มีอยู่ | การตั้งค่านี้จะอนุญาตให้คุณจัดการวิธีที่ Oracle CRM On Demand จะรับมือกับเซสชันที่ใช้พร้อมกันในขณะที่ใช้ข้อมูลรับรองการล็อกอินของคุณ ตัวเลือก อนุญาตโดยมีการแจ้ง จะอนุญาตให้คุณเริ่มการใช้งานเซสชันที่ใช้พร้อมกัน อย่างไรก็ตาม Oracle CRM On Demand จะแจ้งคุณว่ามีเซสชันอื่นกำลังดำเนินการอยู่โดยใช้รายละเอียดบัญชีเดียวกัน และ Oracle CRM On Demand จะแจ้งผู้ใช้ในเซสชันอื่นนั้นด้วย ตัวเลือก อนุญาตโดยไม่มีการแจ้ง จะอนุญาตให้คุณเริ่มการใช้งานเซสชันที่ใช้พร้อมกัน อย่างไรก็ตาม Oracle CRM On Demand จะไม่แจ้งผู้ใช้คนใดเลยว่ามีเซสชันอื่นกำลังดำเนินการอยู่ ตัวเลือก ป้องกันและยกเลิกที่มีอยู่ จะปิดเซสชันแรกและเซสชันที่มีอยู่ โดยเหลือเซสชันที่สองและเซสชันใหม่ให้ดำเนินการต่อ ผู้ใช้ของทั้งสองเซสชันจะได้รับการแจ้งการดำเนินการนี้

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.