| พิมพ์ เปิดเวอร์ชัน PDF ของวิธีใช้แบบออนไลน์

#### Mid ฟังก์ชัน Mid ใน Expression Builder จะส่งคืนจำนวนที่ระบุของตัวอักษรจากสตริง คำแนะนำ: ในการกำหนดจำนวนของตัวอักษรในสตริง ให้ใช้ฟังก์ชัน Len ### Syntax Mid(สตริง, เริ่มต้น, ความยาว) ### ประเภทผลลัพธ์ สตริง ### อาร์กิวเมนต์ ตารางต่อไปนี้อธิบายอาร์กิวเมนต์สำหรับฟังก์ชัน
อาร์กิวเมนต์ | คำอธิบาย
--- | ---
สตริง | ชื่อฟิลด์หรือนิพจน์สตริงที่จะส่งคืนตัวอักษร หากสตริงมีค่าเป็นนัล จะส่งคืนสตริงว่างเปล่า
เริ่มต้น | ชื่อฟิลด์หรือนิพจน์ที่ระบุตำแหน่งตัวอักษรในสตริงที่จะเริ่มนับความยาว หากค่าของอาร์กิวเมนต์เริ่มต้นมากกว่าจำนวนตัวอักษรในสตริง ฟังก์ชัน Mid จะส่งคืนสตริงว่างเปล่า
ความยาว | ไม่จำเป็น ชื่อฟิลด์หรือนิพจน์ที่ระบุจำนวนตัวอักษรที่จะส่งคืน หากไม่ใช้อาร์กิวเมนต์นี้ หรือความยาวที่ระบุมากกว่าจำนวนตัวอักษรที่สามารถส่งคืนได้ จะส่งคืนตัวอักษรทั้งหมดนับจากตำแหน่งเริ่มต้นไปจนถึงสิ้นสุดสตริง
หมายเหตุ: ชื่อฟิลด์ที่ไม่อ้างอิงกับภาษาและ Syntax ของชื่อฟิลด์ที่ใช้ในนิพจน์ตัวอย่างใดๆ ในหัวข้อนี้เป็นชื่อฟิลด์และ Syntax ของชื่อฟิลด์ที่ใช้ใน Expression Builder ในรีลีสก่อนหน้า Release 29 Service Pack 1 ตัวอย่างเหล่านี้ยังคงใช้ได้ อย่างไรก็ตาม หากคุณเลือกฟิลด์ที่สอดคล้องสำหรับนิพจน์จากรายการฟิลด์ใน Expression Builder ใน Release 29 Service Pack 1 หรือต่อมา ชื่อฟิลด์และ Syntax ของชื่อฟิลด์จะแตกต่างจากที่แสดงอยู่ในตัวอย่าง จึงขอแนะนำให้คุณเลือกฟิลด์สำหรับนิพจน์ของคุณจากรายการฟิลด์ใน Expression Builder เสมอ เพื่อให้ชื่อฟิลด์และ Syntax ของชื่อฟิลด์ถูกต้องเสมอ สำหรับข้อมูลเพิ่มเติมเกี่ยวกับชื่อฟิลด์และ Syntax ของชื่อฟิลด์ในนิพจน์ โปรดดูที่ เกี่ยวกับนิพจน์ ### ตัวอย่าง ตัวอย่างต่อไปนี้จะส่งคืนตัวอักษร 7 ตัว (Builder) นับจากตัวอักษรตัวที่ 12 ของสตริง: Mid("Expression Builder is easy!!", 12, 7) ตัวอย่างต่อไปนี้จะส่งคืนตัวอักษร 7 ตัว นับจากตัวอักษรตัวที่ 12 จากฟิลด์ข้อความที่มีข้อความ: Expression Builder is easy!! Mid('<TextFieldName>',12, 7) หรือ Mid([<TextFieldName>],12, 7) ตัวอย่างต่อไปนี้จะดึงข้อมูลชื่อโดเมนจากที่อยู่อีเมล์: Mid([<CreatedbyEmailAddress>],FindOneOf([<CreatedbyEmailAddress>], "@") + 1, Len([<CreatedbyEmailAddress>])) #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูล Expression Builder ที่เกี่ยวข้อง: เกี่ยวกับ Expression Builder การใช้ Expression Builder ฟังก์ชันใน Expression Builder

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.