| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับกฎเวิร์กโฟลว์ตามเวลา คุณสามารถตั้งค่ากฎเวิร์กโฟลว์บางส่วนให้ทำการดำเนินการได้เมื่อช่วงเวลารอได้ผ่านพ้นไปแล้ว ตัวอย่างเช่น คุณสามารถตั้งค่ากฎให้ทำการดำเนินการในกฎเมื่อวันที่ครบกำหนดของเรคคอร์ดได้ผ่านไปแล้ว หรือหากเรคคอร์ดไม่ได้มีการใช้งานมาเป็นช่วงเวลาหนึ่งแล้ว มีสองวิธีในการตั้งค่ากฎเวิร์กโฟลว์ตามเวลา: โดยการตั้งค่ากิจกรรมตามกำหนดการ กิจกรรมตามกำหนดการเป็นกฎเวิร์กโฟลว์ที่ไม่ทริกเกอร์โดยการดำเนินการของผู้ใช้ แต่กิจกรรมตามกำหนดการจะได้รับการดำเนินการโดยอัตโนมัติเมื่อถึงวันที่และเวลาที่ระบุ คุณสามารถตั้งค่ากิจกรรมตามกำหนดการให้ดำเนินการหลายครั้ง ตามช่วงเวลาที่คุณระบุบนกิจกรรมตามกำหนดการ จะมีการทำการดำเนินการเวิร์กโฟลว์ในกิจกรรมตามกำหนดการในรายการของเรคคอร์ด ในขณะที่จะมีการทำการดำเนินการในกฎเวิร์กโฟลว์ประเภทอื่นในเรคคอร์ดเดียว สำหรับข้อมูลเพิ่มเติมเกี่ยวกับกิจกรรมตามกำหนดเวลา โปรดดูที่ เกี่ยวกับกิจกรรมตามกำหนดเวลา และ การจัดทำกิจกรรมตามกำหนดเวลา โดยการตั้งค่าการดำเนินการรอในกฎเวิร์กโฟลว์หรือกิจกรรมตามกำหนดการ ### เกี่ยวกับการดำเนินการรอ คุณจะเพิ่มการดำเนินการรออย่างน้อยหนึ่งการดำเนินการเข้าในกฎเวิร์กโฟลว์หลังกิจกรรม รวมถึงกิจกรรมตามกำหนดการ โดยในแต่ละกรณีที่คุณต้องการให้ทำการดำเนินการตามเวลา ให้คุณจัดทำการดำเนินการรอที่ระบุช่วงเวลาของการหน่วงเวลา หรือวันที่และเวลาสิ้นสุดของการหน่วงเวลา คุณสามารถระบุช่วงเวลาหรือวันที่โดยตรง หรืออาจจัดทำนิพจน์เพื่อคำนวณช่วงเวลาหรือวันที่ก็ได้ จากนั้นให้คุณจัดลำดับการดำเนินการในกฎเพื่อให้การดำเนินการรออยู่ก่อนการดำเนินการที่คุณต้องการหน่วงเวลา หากมีกฎมากกว่าหนึ่งกฎที่จำเป็นต้องใช้ในกระบวนการทางธุรกิจ ให้คุณจัดลำดับกฎตามความเหมาะสมเพื่อให้บรรลุวัตถุประสงค์ของคุณ หมายเหตุ: คุณไม่สามารถตั้งค่าการดำเนินการรอในเวิร์กโฟลว์ก่อนกิจกรรม ### เกี่ยวกับการประเมินเงื่อนไขเวิร์กโฟลว์อีกครั้งหลังการดำเนินการรอ เมื่อคุณตั้งค่าการดำเนินการรอในกฎเวิร์กโฟลว์หลังกิจกรรมที่มีกิจกรรมทริกเกอร์นอกเหนือจากกิจกรรมตามกำหนดการ คุณจะสามารถระบุได้ว่าจะต้องมีการประเมินเงื่อนไขกฎเวิร์กโฟลว์อีกครั้งหรือไม่เมื่อช่วงเวลารอสิ้นสุดลง หากมีการเลือกช่องทำเครื่องหมาย ประเมินเงื่อนไขกฎอีกครั้งหลังจากรอ ไว้ในการดำเนินการรอ เรคคอร์ดจะถูกอ่านและประเมินอีกครั้งด้วยเงื่อนไขกฎเวิร์กโฟลว์เมื่อสิ้นสุดช่วงเวลารอแล้ว หากเงื่อนไขของกฎไม่เป็นจริง (เนื่องจากเรคคอร์ดมีการเปลี่ยนแปลงภายในช่วงเวลารอ) การดำเนินการที่เหลือในกฎจะไม่ดำเนินการ ตามค่าดีฟอลต์แล้ว ช่องทำเครื่องหมายประเมินเงื่อนไขกฎอีกครั้งหลังจากรอของการดำเนินการรอจะถูกเลือก หากคุณไม่ได้เลือกช่องทำเครื่องหมายประเมินเงื่อนไขกฎอีกครั้งหลังจากรอไว้ในการดำเนินการรอ เมื่อช่วงเวลารอสิ้นสุดลงแล้ว เรคคอร์ดจะถูกอ่านใหม่และการดำเนินการถัดไปในกฎจะดำเนินการโดยไม่ตรวจสอบว่าเรคคอร์ดยังคงตรงตามเงื่อนไขกฎหรือไม่ หากคุณมีการดำเนินการรอมากกว่าหนึ่งรายการในกฎ คุณต้องเลือกช่องทำเครื่องหมายประเมินเงื่อนไขกฎอีกครั้งหลังจากรอไว้ในการดำเนินการรอแต่ละรายการที่คุณต้องการให้มีการประเมินเงื่อนไขกฎอีกครั้งหลังจากช่วงเวลารอสิ้นสุดลงแล้ว หมายเหตุ: คุณไม่สามารถตั้งค่าเงื่อนไขในกิจกรรมตามกำหนดการได้ ซึ่งก็คือกฎเวิร์กโฟลว์ที่มีกิจกรรมทริกเกอร์เป็นกิจกรรมตามกำหนดการ ดังนั้น การเลือกหรือยกเลิกการเลือกช่องทำเครื่องหมาย ประเมินเงื่อนไขกฎอีกครั้งหลังจากรอ ในการดำเนินการรอในกิจกรรมตามกำหนดการจะไม่มีผลต่อการประมวลผลกฎ ### ตัวอย่างการใช้กฎเวิร์กโฟลว์ตามเวลาโดยใช้การดำเนินการรอ ต่อไปนี้คือตัวอย่างของวิธีที่คุณอาจตั้งค่ากฎเวิร์กโฟลว์ตามเวลาโดยใช้การดำเนินการรอ คุณอาจใช้กฎเวิร์กโฟลว์ตามเวลาได้หลายวิธีโดยขึ้นกับแบบแผนธุรกิจของคุณ คำขอบริการจะใช้สามตัวเลือกลำดับความสำคัญ: มาตรฐาน, เร่งด่วน และสำคัญมาก ลำดับความสำคัญของคำขอบริการจะถูกตั้งค่าเป็นมาตรฐานตามค่าดีฟอลต์เมื่อจัดทำคำขอบริการ กระบวนการทางธุรกิจสำหรับการยกระดับบริการต้องใช้การดำเนินการต่อไปนี้: หลังจากจัดทำคำขอบริการใหม่ และหากสถานะของคำขอบริการไม่ได้อัปเดตภายใน 24 ชั่วโมง ลำดับความสำคัญของคำขอบริการจะเปลี่ยนเป็นเร่งด่วน และอีเมล์จะถูกส่งไปยังเจ้าของคำขอบริการเพื่อแจ้งเจ้าของว่าต้องอัปเดตคำขอบริการ หากอีก 24 ชั่วโมงผ่านไปโดยไม่มีการเปลี่ยนแปลงสถานะของคำขอบริการ จะเกิดสิ่งต่อไปนี้: ฟิลด์ลำดับความสำคัญในคำขอบริการจะเปลี่ยนเป็นสำคัญมาก คำขอบริการจะถูกระบุใหม่ให้กับผู้จัดการของเจ้าของเดิม อีเมล์จะส่งไปยังเจ้าของเดิมของคำขอบริการ และเจ้าของใหม่เพื่อแจ้งว่ามีการระบุคำขอบริการใหม่ให้กับผู้จัดการของเจ้าของ และลำดับความสำคัญเปลี่ยนเป็น สำคัญมาก เพื่อให้เป็นไปตามความต้องการดังกล่าว ผู้ดูแลระบบของบริษัทต้องตั้งกฎเวิร์กโฟลว์สำหรับประเภทเรคคอร์ดคำขอบริการซึ่งมีการตั้งค่าดังต่อไปนี้: ทริกเกอร์ของกฎมีการตั้งค่าดังนี้: เมื่อบันทึกเรคคอร์ดใหม่. เงื่อนไขของกฎระบุว่าสถานะของคำขอบริการต้องไม่เป็น รอดำเนินการ ดังนี้: [<Status>]<>LookupValue("SR_STATUS", "รอดำเนินการ") ลำดับของการดำเนินการต่อไปนี้อยู่ในกฎเวิร์กโฟลว์: การดำเนินการรอด้วยระยะเวลา 24 ชั่วโมง โดยเลือกช่องทำเครื่องหมายประเมินเงื่อนไขกฎอีกครั้งหลังจากรอ การดำเนินการอัปเดตค่า เพื่อเปลี่ยนฟิลด์ ลำดับความสำคัญ ของคำขอบริการไปเป็น เร่งด่วน การดำเนินการส่งอีเมล์ จะส่งอีเมล์ไปยังเจ้าของคำขอบริการ เพื่อแจ้งเจ้าของว่าลำดับความสำคัญของคำขอบริการเปลี่ยนเป็น เร่งด่วน และต้องมีการอัปเดตคำขอบริการ การดำเนินการรอด้วยระยะเวลา 24 ชั่วโมง โดยเลือกช่องทำเครื่องหมายประเมินเงื่อนไขกฎอีกครั้งหลังจากรอ การดำเนินการอัปเดตค่า เพื่อเปลี่ยนฟิลด์ ลำดับความสำคัญ ของคำขอบริการไปเป็น สำคัญมาก การดำเนินการอัปเดตค่า เพื่อระบุผู้จัดการของเจ้าของเดิมเป็นเจ้าของใหม่ การดำเนินการส่งอีเมล์ จะส่งอีเมล์ไปยังเจ้าของคำขอบริการและผู้จัดการของเจ้าของ เพื่อแจ้งว่ามีการระบุคำขอบริการใหม่ และลำดับความสำคัญของคำขอบริการเปลี่ยนเป็น สำคัญมาก สำหรับข้อมูลเกี่ยวกับการจัดทำการดำเนินการรอและการดำเนินการอัปเดตค่าตามกฎเวิร์กโฟลว์และในกิจกรรมตามกำหนดการ โปรดดูที่ การจัดทำการดำเนินการเวิร์กโฟลว์: รอ และ การจัดทำการดำเนินการเวิร์กโฟลว์: อัปเดตค่า หมายเหตุ: ชื่อฟิลด์ที่ไม่อ้างอิงกับภาษาและ Syntax ของชื่อฟิลด์ที่ใช้ในนิพจน์ตัวอย่างใดๆ ในหัวข้อนี้เป็นชื่อฟิลด์และ Syntax ของชื่อฟิลด์ที่ใช้ใน Expression Builder ในรีลีสก่อนหน้า Release 29 Service Pack 1 ตัวอย่างเหล่านี้ยังคงใช้ได้ อย่างไรก็ตาม หากคุณเลือกฟิลด์ที่สอดคล้องสำหรับนิพจน์จากรายการฟิลด์ใน Expression Builder ใน Release 29 Service Pack 1 หรือต่อมา ชื่อฟิลด์และ Syntax ของชื่อฟิลด์จะแตกต่างจากที่แสดงอยู่ในตัวอย่าง จึงขอแนะนำให้คุณเลือกฟิลด์สำหรับนิพจน์ของคุณจากรายการฟิลด์ใน Expression Builder เสมอ เพื่อให้ชื่อฟิลด์และ Syntax ของชื่อฟิลด์ถูกต้องเสมอ สำหรับข้อมูลเพิ่มเติมเกี่ยวกับชื่อฟิลด์และ Syntax ของชื่อฟิลด์ในนิพจน์ โปรดดูที่ เกี่ยวกับนิพจน์ #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลเวิร์กโฟลว์ที่เกี่ยวข้อง: เกี่ยวกับกฎเวิร์กโฟลว์ เกี่ยวกับการดำเนินการของเวิร์กโฟลว์ การจัดทำกฎเวิร์กโฟลว์ การเปลี่ยนแปลงลำดับการดำเนินการของกฎเวิร์กโฟลว์ การยกเลิกกฎและการดำเนินการเวิร์กโฟลว์ การลบกฎและการดำเนินการเวิร์กโฟลว์

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.