| พิมพ์ เปิดเวอร์ชัน PDF ของวิธีใช้แบบออนไลน์

2. #### การเพิ่มฟิลเตอร์ลงในคอลัมน์ในการวิเคราะห์ ในแท็บเกณฑ์ คุณสามารถตั้งค่าฟิลเตอร์สำหรับคอลัมน์ในรายงานของคุณ ฟิลเตอร์จะจำกัดผลลัพธ์ที่ปรากฏเมื่อรันรายงาน โดยจะแสดงเฉพาะผลลัพธ์ที่ตรงกับเกณฑ์เท่านั้น ฟิลเตอร์คอลัมน์ประกอบด้วยอีลิเมนต์ต่อไปนี้: คอลัมน์ที่ต้องการฟิลเตอร์ เช่น ประเภทบริษัท ค่าที่ต้องการใช้เมื่อมีการใช้งานฟิลเตอร์ เช่น 10 (สามารถใช้นิพจน์ SQL หรือตัวแปรแทนค่าได้หากจำเป็น) ตัวดำเนินการที่กำหนดวิธีการนำค่านั้นมาใช้ เช่น น้อยกว่า ตัวอย่างเช่น หากคอลัมน์มีปริมาณการขาย ตัวดำเนินการเป็น น้อยกว่า และค่าคือ 10 ผลลัพธ์จะมีเฉพาะปริมาณการขายที่น้อยกว่า 10 หน่วย ฟิลเตอร์คอลัมน์สามารถมีคุณสมบัติดังต่อไปนี้: ฟิลเตอร์สามารถรวมกับฟิลเตอร์คอลัมน์อื่นเพื่อจำกัดผลลัพธ์ของรายงานเพิ่มเติม ฟิลเตอร์สามารถจัดกลุ่มให้เป็นฟิลเตอร์ที่ซับซ้อนได้ ค่าของฟิลเตอร์สามารถถูกจำกัดโดยผลลัพธ์ของรายงานที่บันทึกไว้ล่วงหน้า ฟิลเตอร์คอลัมน์สามารถใช้ได้กับคอลัมน์ที่ฟิลเตอร์นั้นถูกสร้างขึ้นมาเท่านั้น ซึ่งจะไม่ส่งผลกับคอลัมน์อื่น ฟิลเตอร์จะถูกแปลงเป็นส่วนคำสั่ง WHERE ในคำสั่ง SELECT ของ SQL ส่วนคำสั่ง WHERE นี้ใช้ในการจำกัดจำนวนแถวที่ส่งคืนให้เป็นไปตามข้อจำกัดที่ระบุ ผู้ใช้ขั้นสูงสามารถป้อน SQL สำหรับฟิลเตอร์ได้โดยตรง หมายเหตุ: หากคุณเลือกตัวเลือกที่จะเพิ่มค่ารายการสำหรับเลือกใหม่เมื่อทำการอิมปอร์ตข้อมูล ค่ารายการสำหรับเลือกใหม่เหล่านั้นอาจจะไม่ปรากฏในรายงานเป็นเวลา 24 ชั่วโมง ดังนั้นคุณอาจไม่สามารถใช้ค่ารายการสำหรับเลือกใหม่เป็นฟิลเตอร์ในระหว่างช่วงเวลานั้น ### การสร้างฟิลเตอร์คอลัมน์ การจัดทำฟิลเตอร์โดยไม่เพิ่มคอลัมน์ไว้ในรายงาน ในบานหน้าต่างฟิลเตอร์ ให้คลิกไอคอน จัดทำฟิลเตอร์สำหรับประเภทเรื่องปัจจุบัน จากนั้นเลือก คอลัมน์เพิ่มเติม... แล้วเลือกคอลัมน์จากกล่องโต้ตอบ เลือกคอลัมน์ ในการจัดทำฟิลเตอร์คอลัมน์ ในแท็บเกณฑ์ ให้เลือกตัวเลือก ฟิลเตอร์ ในคอลัมน์ที่คุณต้องการจัดทำฟิลเตอร์ ในกล่องโต้ตอบฟิลเตอร์ใหม่ เลือกตัวดำเนินการจากรายการดรอปดาวน์ตัวดำเนินการ ใช้คำแนะนำที่แสดงในตารางต่อไปนี้เมื่อเลือกตัวดำเนินการและระบุค่า สำหรับข้อมูลเพิ่มเติมเกี่ยวกับตัวดำเนินการ โปรดดูที่ หมายเหตุการใช้ตัวดำเนินการ ซึ่งจะปรากฏหลังจากขั้นตอนนี้
   ตัวดำเนินการ | คำแนะนำการใช้งาน
   --- | ---
   เท่ากับหรืออยู่ใน | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียวหรือหลายค่า ผลลัพธ์จะมีเฉพาะเรคคอร์ดที่มีข้อมูลในคอลัมน์ตรงกับค่าในฟิลเตอร์
   ไม่เท่ากับหรือไม่อยู่ใน | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียวหรือหลายค่า ผลลัพธ์จะมีเฉพาะเรคคอร์ดที่มีข้อมูลในคอลัมน์ไม่ตรงกับค่าในฟิลเตอร์
   น้อยกว่า | ใช้ได้สำหรับคอลัมน์ที่มีตัวเลขหรือวันที่ ระบุค่าเดียว ผลลัพธ์จะมีเฉพาะเรคคอร์ดที่มีข้อมูลในคอลัมน์น้อยกว่าค่าในฟิลเตอร์
   มากกว่า | ใช้ได้สำหรับคอลัมน์ที่มีตัวเลขหรือวันที่ ระบุค่าเดียว ผลลัพธ์จะมีเฉพาะเรคคอร์ดที่มีข้อมูลในคอลัมน์มากกว่าค่าในฟิลเตอร์
   น้อยกว่าหรือเท่ากับ | ใช้ได้สำหรับคอลัมน์ที่มีตัวเลขหรือวันที่ ระบุค่าเดียว ผลลัพธ์จะมีเฉพาะเรคคอร์ดที่มีข้อมูลในคอลัมน์น้อยกว่าหรือเท่ากับค่าในฟิลเตอร์
   มากกว่าหรือเท่ากับ | ใช้ได้สำหรับคอลัมน์ที่มีตัวเลขหรือวันที่ ระบุค่าเดียว ผลลัพธ์จะมีเฉพาะเรคคอร์ดที่มีข้อมูลในคอลัมน์มากกว่าหรือเท่ากับค่าในฟิลเตอร์
   อยู่ระหว่าง | ใช้ได้สำหรับคอลัมน์ที่มีตัวเลขหรือวันที่ ระบุสองค่า ผลลัพธ์จะมีเฉพาะเรคคอร์ดที่มีทั้งค่าที่ระบุและค่าที่อยู่ระหว่างค่าที่ระบุ
   เป็นนัล | ใช้ได้สำหรับคอลัมน์ที่มีข้อความ ตัวเลข หรือวันที่ ไม่ระบุค่า ตัวดำเนินการจะทดสอบการไม่มีอยู่ของค่าในคอลัมน์เท่านั้น ผลลัพธ์จะมีเฉพาะเรคคอร์ดที่ไม่มีข้อมูลอยู่ในคอลัมน์ บางครั้งการทราบว่ามีค่าใดๆ อยู่หรือไม่อาจมีประโยชน์ และการใช้ตัวดำเนินการ IS NULL ก็เป็นวิธีหนึ่งในการทดสอบเงื่อนไขนั้น
   ไม่เป็นนัล | ใช้ได้สำหรับคอลัมน์ที่มีข้อความ ตัวเลข หรือวันที่ ไม่ระบุค่า ตัวดำเนินการจะทดสอบการมีอยู่ของค่าในคอลัมน์เท่านั้น ผลลัพธ์จะมีเฉพาะเรคคอร์ดที่มีข้อมูลอยู่ในคอลัมน์
   อยู่บนสุด | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียว ผลลัพธ์จะมีเฉพาะ n เรคคอร์ดแรก โดย n คือเลขจำนวนเต็มที่ระบุเป็นค่าในฟิลเตอร์ ตัวดำเนินการนี้ใช้สำหรับการจัดอันดับผลลัพธ์ เช่น คุณสามารถใช้ตัวดำเนินการนี้ในการหารายชื่อผู้ที่มีผลงานดีที่สุด 10 อันดับแรก
   อยู่ล่างสุด | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียว ผลลัพธ์จะมีเฉพาะ n เรคคอร์ดสุดท้าย โดยที่ n คือเลขจำนวนเต็มที่ระบุเป็นค่าในฟิลเตอร์ ตัวดำเนินการนี้ใช้สำหรับการจัดอันดับผลลัพธ์ เช่น คุณสามารถใช้ตัวดำเนินการนี้ในการหารายชื่อลูกค้าที่มีการแจ้งปัญหาน้อยครั้งที่สุด
   มีค่าทั้งหมด | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียวหรือหลายค่า ผลลัพธ์จะมีเฉพาะเรคคอร์ดที่ข้อมูลในคอลัมน์มีค่าทั้งหมดในฟิลเตอร์
   มีค่าอย่างน้อยหนึ่งค่า | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียวหรือหลายค่า ผลลัพธ์จะมีเฉพาะเรคคอร์ดที่ข้อมูลในคอลัมน์มีค่าในฟิลเตอร์อย่างน้อยหนึ่งค่า
   ไม่มีค่า | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียวหรือหลายค่า ผลลัพธ์จะมีเฉพาะเรคคอร์ดซึ่งข้อมูลในคอลัมน์ไม่มีค่าใดๆ ในฟิลเตอร์
   เริ่มต้นด้วย | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียว ผลลัพธ์จะมีเฉพาะเรคคอร์ดที่ข้อมูลในคอลัมน์เริ่มต้นด้วยค่าในฟิลเตอร์
   สิ้นสุดด้วย | ใช้ได้สำหรับคอลัมน์ที่มีข้อความ ตัวเลข หรือวันที่ ระบุค่าเดียว ผลลัพธ์จะมีเฉพาะเรคคอร์ดที่ข้อมูลในคอลัมน์สิ้นสุดด้วยค่าในฟิลเตอร์
   เหมือนกับ (เปรียบเทียบกับรูปแบบ) | ใช้ได้สำหรับคอลัมน์ที่มีข้อความ ระบุค่าเดียวหรือหลายค่า ต้องใช้สัญลักษณ์เปอร์เซ็นต์ (%) เป็นอักขระไวด์การ์ด คุณอาจระบุอักขระเปอร์เซ็นต์ได้สูงสุดสองตัวในค่า ผลลัพธ์จะมีเเฉพาะเรคคอร์ดที่มีข้อมูลในคอลัมน์ตรงกับค่ารูปแบบในฟิลเตอร์
   ไม่เหมือนกัน (เปรียบเทียบกับรูปแบบ) | ใช้ได้สำหรับคอลัมน์ที่มีข้อความ ระบุค่าเดียวหรือหลายค่า ต้องใช้สัญลักษณ์เปอร์เซ็นต์ (%) เป็นอักขระไวด์การ์ด คุณอาจระบุอักขระเปอร์เซ็นต์ได้สูงสุดสองตัวในค่า ผลลัพธ์จะมีเฉพาะเรคคอร์ดที่มีข้อมูลในคอลัมน์ไม่ตรงกับค่ารูปแบบในฟิลเตอร์
   เป็นพรอมต์ | ใช้ได้สำหรับคอลัมน์ที่มีข้อความ ตัวเลข หรือวันที่ การตั้งค่าคอลัมน์ให้เป็นพร้อมท์ จะกำหนดให้คอลัมน์นั้นถูกฟิลเตอร์โดยค่าที่ส่งผ่านให้จากรายงานอื่น หมายเหตุ: ใช้ตัวเลือกนี้เมื่อเชื่อมโยงรายงานเข้าด้วยกันผ่านการนาวิเกต (โปรดดูที่ ขั้นตอนที่ 2: การตรวจสอบผลลัพธ์และการจัดทำโครงร่าง) คอลัมน์อย่างน้อยหนึ่งคอลัมน์ในรายงานที่คุณดูรายละเอียดเพิ่มเติมต้องมีฟิลเตอร์ เป็นพรอมต์ สำหรับรายงานดังกล่าวเพื่อแสดงแถวที่จำกัดค่าที่เลือกและดูรายละเอียดเพิ่มเติมจากรายงานหลัก
ป้อนค่าในฟิลด์ค่า ฟิลด์ค่ามีตัวเลือกในการป้อนสูตร วันที่ ตัวแปร เป็นต้น ขั้นตอนต่อไปนี้อธิบายบางตัวเลือกเหล่านี้ สำหรับคอลัมน์วันที่ คุณสามารถคลิกไอคอนปฏิทินทางด้านขวาของฟิลด์ค่า และใช้กล่องโต้ตอบ เลือกวันที่ เพื่อระบุวันที่ สำหรับคอลัมน์บางรายการคุณสามารถเลือกแถวเฉพาะให้ปรากฏในรายงานได้โดยการคลิกไอคอนลูกศรลงทางด้านขวาของฟิลด์ค่า จากนั้นเลือกแถวที่ต้องการรวม สำหรับคอลัมน์บางรายการ คุณสามารถใช้คุณสมบัติ ค้นหา (คลิกไอคอนค้นหาทางด้านขวาของฟิลด์ค่า) แล้วเลือกค่าเฉพาะที่จะให้รวมอยู่ในการวิเคราะห์ ย้ายค่าที่เลือกของคุณจากคอลัมน์ พร้อมใช้งาน ไปยังคอลัมน์ เลือก โดยใช้การควบคุมลูกศร ในการเพิ่มนิพจน์ SQL หรือตัวแปร (เซสชัน พื้นที่จัดเก็บ หรือการนำเสนอ) ให้ทำดังต่อไปนี้: ภายใต้ฟิลด์ค่า ให้คลิก เพิ่มตัวเลือกเพิ่มเติม และเลือกนิพจน์ SQL, ตัวแปรเซสชัน, ตัวแปรพื้นที่จัดเก็บ หรือตัวแปรการนำเสนอ ฟิลด์ใหม่จะแสดงขึ้นภายใต้ฟิลด์ค่า ป้อนนิพจน์ SQL หรือชื่อตัวแปรลงในฟิลด์ใหม่ นิพจน์ SQL สามารถมีการเรียกฟังก์ชันที่ทำงานในค่าคอลัมน์ สำหรับข้อมูลเพิ่มเติม โปรดดูที่ การใช้ฟังก์ชันในการวิเคราะห์ และ ตัวแปรเซสชันในการวิเคราะห์ ในการลบค่านิพจน์ SQL หรือตัวแปรเซสชัน ให้คลิกไอคอน X ถัดจากค่านั้น เมื่อต้องการให้ฟิลเตอร์นี้ถูกจำกัดโดยค่าของคอลัมน์ในการวิเคราะห์อื่น โปรดดูที่ การใช้รายงานที่บันทึกเป็นฟิลเตอร์ ภายหลังในหัวข้อนี้ เมื่อต้องการแปลงฟิลเตอร์เป็น SQL ให้คลิกช่องทำเครื่องหมาย แปลงฟิลเตอร์นี้เป็น SQL เมื่อคุณดำเนินการเสร็จแล้ว ให้คลิก ตกลง ฟิลเตอร์จะปรากฏขึ้นในพื้นที่ฟิลเตอร์บนแท็บเกณฑ์ หรือในแคตตาล็อก ### หมายเหตุการใช้ตัวดำเนินการ ตัวดำเนินการบางอย่างทำหน้าที่คล้ายกัน แต่ไม่เหมือนกันทั้งหมด ให้พิจารณาความคล้ายคลึงกันและความแตกต่างกันระหว่างตัวดำเนินการต่อไปนี้: เท่ากับ อยู่ใน มีค่าทั้งหมด มีค่าอย่างน้อยหนึ่งค่า เหมือนกับ เท่ากับ หรือ อยู่ใน จะค้นหาสิ่งที่ตรงกันทั้งหมดระหว่างเกณฑ์การค้นหาและค่าในฐานข้อมูล เช่น หากเกณฑ์ดังกล่าวเป็น Pat Lee เฉพาะ Pat Lee เท่านั้นที่ตรงกันทั้งหมดและผ่านฟิลเตอร์ เนื่องจากการค้นหาทั้งหมดต้องมีตัวพิมพ์ที่ตรงกัน ค่าเช่น pat Lee หรือ Pat lee จึงไม่ผ่านฟิลเตอร์ มีค่าทั้งหมด จะค้นหาค่าทั้งหมดที่ตรงตามเกณฑ์ และค่าทั้งหมดต้องอยู่ในค่านี้เพื่อผ่านฟิลเตอร์ เหมือนกับในการค้นหา AND เช่น หากเกณฑ์คือ ค้นหาค่าสองค่า ค่า = Pat และ ค่า =Lee แล้ว Pat Lee และ Lee Pat จะผ่านฟิลเตอร์ แต่ pat Lee, Pat Smith และ Chris Lee จะไม่ผ่านฟิลเตอร์เนื่องจากไม่มีเกณฑ์ทั้งหมด (Pat AND Lee) มีค่าอย่างน้อยหนึ่งค่า จะค้นหาค่าที่ตรงกับเกณฑ์ แต่เคร่งครัดน้อยกว่าตรงที่ไม่ต้องมีค่าทั้งหมด โดยจะเหมือนการค้นหา OR เช่น หากเกณฑ์คือ ค้นหาค่าสองค่า โดย ค่า = Pat และ ค่า = Lee แล้ว Pat, Pat Smith, Chris Lee และ Lee จะผ่านฟิลเตอร์เนื่องจากตรงตามเกณฑ์ของ Pat OR Lee เหมือนกับ จะค้นหารูปแบบ ดังนั้นจึงต้องมีการใช้สัญลักษณ์เปอร์เซ็นต์ (%) หนึ่งหรือสองตัวเหมือนอักขระไวด์การ์ด เช่น หากเกณฑ์การค้นหาเป็น ค่า = P%t %ee แล้ว Pat Lee, Pit smee และ Packet trainee จะผ่านฟิลเตอร์ทั้งหมด แต่ pat Lee ไม่ผ่าน สำหรับความเร็วในการค้นหาที่เหมาะสมที่สุด ให้ลดหรือกำจัดการใช้ตัวดำเนินการที่ตรงกันตามรูปแบบ เช่น มีค่าทั้งหมด มีค่าอย่างน้อยหนึ่งค่า และเหมือนกับ หากคุณต้องการค้นหาค่าที่ตรงทุกประการ อย่าใช้ตัวดำเนินการที่ตรงกันตามรูปแบบแทนตัวดำเนินการที่ตรงทุกประการ ### การบันทึกฟิลเตอร์คอลัมน์ คุณสามารถบันทึกฟิลเตอร์เป็นส่วนหนึ่งของการวิเคราะห์หรือเพื่อนำมาใช้ใหม่ในการวิเคราะห์อื่นๆ หากฟิลเตอร์นั้นใช้สำหรับการวิเคราะห์หนึ่งและคุณบันทึกการวิเคราะห์นั้น ฟิลเตอร์จะถูกบันทึกเป็นส่วนหนึ่งของการวิเคราะห์และจะถูกนำไปใช้ทุกครั้งที่รันการวิเคราะห์นั้น นอกจากนี้คุณยังสามารถบันทึกเฉพาะฟิลเตอร์เพื่อให้สามารถนำไปใช้ในการวิเคราะห์อื่นๆ ได้อีกด้วย ฟิลเตอร์ที่บันทึกไว้และโฟลเดอร์ที่มีฟิลเตอร์ของประเภทเรื่องจะปรากฏต่อท้ายชื่อของประเภทเรื่องนั้น เมื่อสามารถทำได้ ในการบันทึกฟิลเตอร์คอลัมน์ให้เป็นส่วนหนึ่งของการวิเคราะห์ ในแท็บเกณฑ์ ให้คลิก บันทึก ในกล่องโต้ตอบบันทึกเป็น ให้เลือกที่ตั้งที่ต้องการบันทึกการวิเคราะห์แล้วคลิก ตกลง ในการบันทึกฟิลเตอร์คอลัมน์สำหรับใช้ในการวิเคราะห์อื่น ในแท็บเกณฑ์ ในส่วนฟิลเตอร์ ให้คลิก ตัวเลือกเพิ่มเติม (>>) แล้วเลือก บันทึกฟิลเตอร์ ในกล่องโต้ตอบ บันทึกเป็น ให้เลือกโฟลเดอร์ที่จะบันทึกฟิลเตอร์: หากต้องการบันทึกฟิลเตอร์สำหรับการใช้งานส่วนตัวของคุณ ให้คลิก โฟลเดอร์ของฉัน ฟิลเตอร์ที่บันทึกไว้ในโฟลเดอร์ของฉัน จะมีให้ใช้งานได้สำหรับคุณเท่านั้น หากต้องการบันทึกฟิลเตอร์สำหรับบุคคลอื่นใช้งาน ให้เลือก โฟลเดอร์ใช้ร่วมกันในบริษัท ฟิลเตอร์ที่บันทึกไว้ในโฟลเดอร์สาธารณะจะสามารถใช้งานได้โดยผู้ใช้อื่นๆ ที่มีสิทธิ์เข้าใช้โฟลเดอร์นั้น ใส่ชื่อ (สูงสุด 512 ตัวอักษร) สำหรับฟิลเตอร์ (ไม่จำเป็น) ป้อนคำอธิบายสำหรับฟิลเตอร์ คลิก ตกลง ในการการแสดงคุณสมบัติของฟิลเตอร์ที่บันทึกไว้ ในแท็บเกณฑ์ ในส่วนฟิลเตอร์ ให้เลือกฟิลเตอร์และคลิกไอคอน ดูฟิลเตอร์ที่บันทึก ### การนำฟิลเตอร์ที่บันทึกไว้มาใช้กับการวิเคราะห์ คุณสามารถนำฟิลเตอร์คอลัมน์ที่บันทึกไว้มาใช้กับการวิเคราะห์ได้ คุณสามารถนำมาใช้ได้ทั้งข้อมูลของฟิลเตอร์และการอ้างอิงฟิลเตอร์ เมื่อคุณนำข้อมูลฟิลเตอร์คอลัมน์ที่บันทึกไว้มาใช้ ข้อมูลจริงของฟิลเตอร์จะถูกคัดลอกมายังพื้นที่ฟิลเตอร์ บนแท็บเกณฑ์ การคัดลอกนี้ช่วยให้คุณสามารถแก้ไขเกณฑ์ของฟิลเตอร์ได้โดยไม่ต้องทำการเปลี่ยนแปลงฟิลเตอร์ที่บันทึกไว้ เมื่อคุณนำการอ้างอิงฟิลเตอร์มาใช้ ฟิลเตอร์ที่บันทึกไว้จะถูกอ้างอิงด้วยชื่อของฟิลเตอร์เท่านั้น และคุณจะสามารถดูข้อมูลของฟิลเตอร์ได้แต่ไม่สามารถเปลี่ยนแปลงได้ ในการบันทึกฟิลเตอร์คอลัมน์ลงในการวิเคราะห์ ในแท็บเกณฑ์ ในบานหน้าต่างแคตตาล็อก ให้นาวิเกตไปยังฟิลเตอร์ที่บันทึก เลือกฟิลเตอร์ที่บันทึก แล้วคลิกไอคอน เพิ่มตัวเลือกเพิ่มเติม ที่ด้านบนสุดของบานหน้าต่าง แคตตาล็อก กล่องโต้ตอบนำฟิลเตอร์ที่บันทึกมาใช้ จะปรากฏขึ้น ระบุตัวเลือกฟิลเตอร์ (ล้างฟิลเตอร์ที่มีอยู่ทั้งหมดก่อนนำไปใช้ และใช้เนื้อหาของฟิลเตอร์แทนการอ้างอิงไปยังฟิลเตอร์) จากนั้นคลิก ตกลง ฟิลเตอร์จะปรากฏขึ้นในพื้นที่ฟิลเตอร์ บนแท็บเกณฑ์ ### การแก้ไขฟิลเตอร์คอลัมน์ คุณสามารถแก้ไขฟิลเตอร์คอลัมน์เพื่อเปลี่ยนแปลงคุณสมบัติของฟิลเตอร์ได้ ในการแก้ไขฟิลเตอร์คอลัมน์ ในแท็บเกณฑ์ ในส่วนฟิลเตอร์ ให้วางเมาส์เหนือฟิลเตอร์ และเมื่อเมนูปรากฏขึ้น ให้คลิกไอคอน แก้ไข กล่องโต้ตอบแก้ไขฟิลเตอร์ จะปรากฏขึ้น ทำการเปลี่ยนแปลงของคุณแล้วคลิก ตกลง ### การลบฟิลเตอร์คอลัมน์ คุณสามารถลบฟิลเตอร์เดียวหรือฟิลเตอร์ทั้งหมดออกจากการวิเคราะห์ได้ หมายเหตุ: ถ้าการวิเคราะห์ที่บันทึกไว้ก่อนหน้ามีการใช้ฟิลเตอร์ใดๆ คุณต้องบันทึกการวิเคราะห์นั้นอีกครั้งเพื่อลบฟิลเตอร์ออกอย่างถาวร ในการลบฟิลเตอร์คอลัมน์ออกจากการวิเคราะห์ ในแท็บเกณฑ์ ในส่วนฟิลเตอร์ ให้วางเมาส์เหนือฟิลเตอร์จนกว่าเมนูปรากฏขึ้น แล้วคลิกไอคอน ลบ ### การรวมฟิลเตอร์คอลัมน์กับฟิลเตอร์คอลัมน์อื่น การรวมฟิลเตอร์คอลัมน์เรียกอีกอย่างหนึ่งว่าการฟิลเตอร์ในวงเล็บ ซึ่งช่วยให้คุณสามารถจัดทำฟิลเตอร์ที่ซับซ้อนได้โดยที่คุณไม่จำเป็นต้องรู้จัก SQL คุณสามารถรวมฟิลเตอร์คอลัมน์ด้วยตัวดำเนินการ AND และ OR ตัวดำเนินการ AND หมายความว่าต้องตรงตามเกณฑ์ที่ระบุในแต่ละฟิลเตอร์ ตัวดำเนินการนี้เป็นค่าดีฟอลต์สำหรับวิธีการรวมฟิลเตอร์คอลัมน์ ตัวดำเนินการ OR หมายความว่าต้องตรงตามเกณฑ์ที่ระบุในอย่างน้อยหนึ่งฟิลเตอร์คอลัมน์ การรวมฟิลเตอร์คอลัมน์กับฟิลเตอร์คอลัมน์อื่น ในแท็บเกณฑ์ ให้เพิ่มฟิลเตอร์คอลัมน์อย่างน้อยสองฟิลเตอร์ลงในการวิเคราะห์ หรือเพิ่มฟิลเตอร์คอลัมน์อย่างน้อยสองฟิลเตอร์ลงในฟิลเตอร์ที่บันทึกไว้ ฟิลเตอร์จะแสดงรายการอยู่ในส่วนฟิลเตอร์ โดยมีตัวดำเนินการ AND อยู่ระหว่างฟิลเตอร์เหล่านั้น หากต้องการเปลี่ยนตัวดำเนินการ AND เป็นตัวดำเนินการ OR ให้คลิกที่ตัวดำเนินการ ขณะที่คุณเพิ่มฟิลเตอร์คอลัมน์ ให้คลิกตัวดำเนินการ AND หรือ OR เพื่อจัดกลุ่มฟิลเตอร์เข้าด้วยกัน และสร้างการรวมกันของฟิลเตอร์ที่ต้องการ อีลิเมนต์ฟิลเตอร์ที่รวมกันจะอยู่ภายในกรอบ ในการทำซ้ำ ลบ หรือยกเลิกการจัดกลุ่มอีลิเมนต์ที่รวมกันอยู่ ให้คลิกปุ่ม แก้ไขกลุ่มฟิลเตอร์ แล้วเลือกตัวเลือกที่เหมาะสม ในการคัดลอกหรือวางฟิลเตอร์ ให้วางเมาส์เหนือฟิลเตอร์ แล้วเลือก คัดลอกฟิลเตอร์ หรือ วางฟิลเตอร์ ### การป้องกันไม่ให้ฟิลเตอร์ถูกแทนที่ในระหว่างการนาวิเกตและการพรอมต์ คุณสามารถป้องกันข้อมูลของฟิลเตอร์ในรายงานไม่ให้ได้รับผลกระทบจากการนาวิเกตและการพรอมต์ ฟิลเตอร์ที่มีการป้องกันจะถูกนำไปใช้กับผลลัพธ์ทุกครั้ง ในการป้องกันไม่ให้มีการเปลี่ยนแปลงฟิลเตอร์ในระหว่างการนาวิเกตและการพรอมต์ ในแท็บเกณฑ์ ในส่วนฟิลเตอร์ ให้วางเมาส์เหนือฟิลเตอร์จนกว่าเมนูปรากฏขึ้น แล้วคลิก แก้ไขฟิลเตอร์ ในกล่องโต้ตอบแก้ไขฟิลเตอร์ ให้เลือก ป้องกันฟิลเตอร์ แล้วคลิก ตกลง ### การใช้รายงานที่บันทึกไว้เป็นฟิลเตอร์ ฟิลเตอร์สามารถรวมกันกับฟิลเตอร์อื่น เช่นเดียวกับที่สามารถขึ้นกับค่าที่ส่งคืนโดยรายงานอื่น รายงานที่บันทึกไว้รายงานใดก็ตาม สามารถใช้ในการฟิลเตอร์คอลัมน์ที่เลือกในรายงานของคุณ ในการจัดทำฟิลเตอร์ที่ขึ้นกับผลลัพธ์ของรายงานอื่นที่บันทึกไว้ ในแท็บเกณฑ์ ให้เลือกฟิลเตอร์ในคอลัมน์ที่คุณต้องการจัดทำฟิลเตอร์ ในกล่องโต้ตอบฟิลเตอร์ใหม่ ให้เลือกเมนูดรอปดาวน์ตัวดำเนินการ แล้วเลือก "ขึ้นอยู่กับผลลัพธ์ของการวิเคราะห์อื่น" ในฟิลด์การวิเคราะห์ที่บันทึก ให้คลิก เบราส์ และนาวิเกตไปที่รายงานที่บันทึกไว้ ในเมนูดรอปดาวน์ความสัมพันธ์ ให้เลือกตัวดำเนินการ ในฟิลด์ใช้ค่าในคอลัมน์ ให้เลือกคอลัมน์ที่จะใช้สำหรับฟิลเตอร์ หากรายงานที่บันทึกไว้มีชื่อคอลัมน์ที่ตรงกับคอลัมน์ที่คุณจัดทำฟิลเตอร์ ชื่อคอลัมน์นั้นจะปรากฏเป็นรายการแรกในรายการค่าในฟิลด์ใช้ค่าในคอลัมน์ คุณสามารถเลือกคอลัมน์อื่นได้ คลิก ตกลง ฟิลเตอร์จะปรากฏขึ้นในส่วนฟิลเตอร์ บนแท็บเกณฑ์ ### การแก้ไข SQL สำหรับฟิลเตอร์คอลัมน์ คุณสามารถแก้ไขตรรกะของส่วนคำสั่ง WHERE ของ SQL เพื่อใช้งานเป็นฟิลเตอร์ได้ แม้โดยทั่วไปคุณสมบัตินี้จะไม่จำเป็น แต่คุณสมบัตินี้มีไว้ให้ผู้ใช้ที่ต้องการความสามารถในการใช้งานฟิลเตอร์ขั้นสูง สำหรับคำอธิบายโดยละเอียดของไวยากรณ์ SQL ให้ดูหนังสืออ้างอิงเกี่ยวกับ SQL จากแหล่งอื่น คู่มืออ้างอิงเกี่ยวกับ SQL จากผู้จำหน่ายฐานข้อมูล หรือจากไซต์อ้างอิงออนไลน์ สำหรับข้อมูลเพิ่มเติมทั่วไปเกี่ยวกับการใช้ SQL โปรดดูที่ การใช้ฟังก์ชันในการวิเคราะห์ ในการแก้ไข SQL ที่สร้างขึ้นจากฟิลเตอร์คอลัมน์ ในบานหน้าต่างฟิลเตอร์ ให้วางเมาส์เหนือฟิลเตอร์ที่สร้างขึ้นจาก SQL แล้วคลิกไอคอน แก้ไข กล่องโต้ตอบฟิลเตอร์ SQL ขั้นสูง จะปรากฏขึ้น ป้อนการแก้ไขของคุณลงในกล่องข้อความแล้วคลิก ตกลง ฟิลเตอร์จะปรากฏอยู่ในพื้นที่ฟิลเตอร์ บนแท็บเกณฑ์ เมื่อคุณเลือกตัวเลือกนี้ การแก้ไขฟิลเตอร์จะแสดง SQL ที่คุณป้อนทุกครั้ง ตัวอย่าง: การระบุลูกค้าด้วยปริมาณการขายสูงสุด ตัวอย่างต่อไปนี้จะรายงานข้อมูลของลูกค้าสิบรายที่มียอดขายสูงสุดในปี 2003 "วันที่ปิด" "ปีปฏิทิน" = 2003 AND RANK("การวัดโอกาสทางการขาย"."รายได้เมื่อปิด") <= 10

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.