| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการปิดใช้งานโค้ดที่กำหนดเองสำหรับผู้ใช้ เมื่อคุณกำลังแก้ปัญหาทางเทคนิคสำหรับผู้ใช้ใน Oracle CRM On Demand คุณอาจต้องการปิดใช้งานโค้ดที่กำหนดเองทั้งหมด รวมถึงโค้ดที่กำหนดเองในเว็บแอปเพล็ตที่ปรับแต่งเอง และส่วนเพิ่มเติมของส่วนหัว HTML ที่กำหนดเองสำหรับผู้ใช้ดังกล่าวหากไม่มีปัญหาเกิดขึ้นอีกเมื่อปิดใช้งานโค้ดที่กำหนดเอง โค้ดที่กำหนดเองอาจเป็นสาเหตุของปัญหาดังกล่าว นอกจากนี้ หากคุณติดต่อขอความช่วยเหลือจาก Oracle เราอาจขอให้คุณปิดใช้งานโค้ดที่กำหนดเองทั้งหมดเพื่อช่วยในการแก้ไขปัญหา ฟิลด์ การเปิดใช้งานโค้ดที่กำหนดเอง ในโปรไฟล์ของผู้ใช้ช่วยให้ผู้ดูแลระบบสามารถปิดใช้งานโค้ดที่กำหนดเองทั้งหมดสำหรับผู้ใช้ดังกล่าวได้ และยังช่วยให้คุณเปิดใช้งานตัวบ่งชี้โค้ดที่กำหนดเองได้สำหรับผู้ใช้ เมื่อมีการเปิดใช้งานตัวบ่งชี้โค้ดที่กำหนดเองสำหรับผู้ใช้ ข้อความอย่างใดอย่างหนึ่งต่อไปนี้จะปรากฏที่ด้านล่างของแต่ละเพจที่ผู้ใช้เข้าใช้ใน Oracle CRM On Demand: โค้ดที่กำหนดเองเปิดใช้งานอยู่ ตรวจพบโค้ดที่กำหนดเองและเปิดใช้งานโค้ดที่กำหนดเองอยู่ในเพจปัจจุบัน ไม่พบโค้ดที่กำหนดเอง ตรวจไม่พบโค้ดที่กำหนดเองในเพจปัจจุบัน ไม่ใช้งานโค้ดที่กำหนดเอง ตรวจพบโค้ดที่กำหนดเองสำหรับเพจปัจจุบัน แต่ปิดใช้งานโค้ดที่กำหนดเอง สำหรับข้อมูลเกี่ยวกับตัวเลือกที่มีในฟิลด์การเปิดใช้งานโค้ดที่กำหนดเอง โปรดดู ฟิลด์ผู้ใช้ หมายเหตุ: หากคุณเพิ่มฟิลด์การเปิดใช้งานโค้ดที่กำหนดเองลงในโครงร่างเพจผู้ใช้เจ้าของสำหรับบทบาทผู้ใช้ จะทำให้ผู้ใช้ที่มีบทบาทสามารถปิดใช้งานโค้ดที่กำหนดเอง และเปิดใช้งานตัวบ่งชี้โค้ดที่กำหนดเองสำหรับตัวเองได้ ### เกี่ยวกับโค้ดที่กำหนดเองในรหัสที่มา เมื่อเปิดใช้งานโค้ดที่กำหนดเองในเพจ โค้ดที่กำหนดเองจะปรากฏในรหัสที่มาสำหรับเพจนั้น พร้อมกับความเห็นที่กำกับจุดเริ่มต้นและจุดสิ้นสุดของโค้ดที่กำหนดเองนั้น เมื่อปิดใช้งานโค้ดที่กำหนดเอง โค้ดที่กำหนดเองจะไม่รวมอยู่ในรหัสที่มาของเพจนั้น แต่รหัสที่มาจะรวมความเห็นที่ระบุว่าโค้ดที่กำหนดเองถูกปิดใช้งานเอาไว้ด้วย

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.