| พิมพ์ เปิดเวอร์ชัน PDF ของวิธีใช้แบบออนไลน์

### การอัปเดตรายละเอียดเรคคอร์ด โดยทั่วไปแล้ว คุณสามารถอัปเดตข้อมูลในเรคคอร์ดบริษัทได้หากคุณเป็นเจ้าของเรคคอร์ดนั้น หรือเป็นผู้จัดการของเจ้าของเรคคอร์ดนั้น หรือเจ้าของให้สิทธิ์แก้ไขเรคคอร์ดกับคุณ อย่างไรก็ตาม คุณสามารถปรับระดับการเข้าใช้เพื่อจำกัดหรือขยายขอบเขตการเข้าใช้เรคคอร์ดของคุณได้ นอกจากนี้ ในการเปลี่ยนสถานะของเรคคอร์ดทางแก้ปัญหา หรือในการเผยแพร่ทางแก้ปัญหา บทบาทผู้ใช้ของคุณต้องมีสิทธิ์ เผยแพร่ทางแก้ปัญหา ด้วย หมายเหตุ: ฟิลด์ระบบบางรายการเป็นแบบอ่านอย่างเดียวเสมอและสามารถอัปเดตได้โดย Oracle CRM On Demand เท่านั้น ตัวอย่างของฟิลด์ที่เป็นแบบอ่านอย่างเดียวเสมอ ได้แก่ ฟิลด์จัดทำและฟิลด์จัดทำ: วันที่ ซึ่งทั้งสองฟิลด์มีอยู่ในเรคคอร์ดหลายประเภท คุณสามารถอัปเดตเรคคอร์ดด้วยวิธีการต่อไปนี้: โดยการแก้ไขฟิลด์แบบอินไลน์ คุณสามารถแก้ไขฟิลด์แต่ละฟิลด์แบบอินไลน์ในเพจรายการเรคคอร์ด ในเพจรายละเอียดเรคคอร์ด และในเรคคอร์ดที่เชื่อมโยงบนเพจรายละเอียดของเรคคอร์ดหลักได้ ผู้ดูแลระบบของบริษัทของคุณสามารถเปิดหรือปิดใช้งานการแก้ไขแบบอินไลน์ในโปรไฟล์บริษัทได้ ตามค่าดีฟอลต์ จะมีการใช้งานการแก้ไขแบบอินไลน์ คำแนะนำ: ในเพจรายการส่วนใหญ่ คุณสามารถเปิดเพจรายละเอียดเรคคอร์ดในกรอบเรคคอร์ดในเพจรายการโดยไม่ต้องนาวิเกตออกจากเพจรายการ สำหรับข้อมูลเพิ่มเติม โปรดดูที่ เกี่ยวกับกรอบเรคคอร์ดในเพจรายการ และ การใช้กรอบเรคคอร์ดในเพจรายการ ในเพจรายการเรคคอร์ดจำนวนมากและในรายการเรคคอร์ดที่เชื่อมโยงหลายรายการบนเพจรายละเอียดสำหรับเรคคอร์ดหลัก คุณยังสามารถแก้ไขฟิลด์หลายฟิลด์ในหลายเรคคอร์ดแบบอินไลน์ในเวลาเดียวกันได้อีกด้วย หากรายการสนับสนุนความสามารถในการแก้ไขฟิลด์หลายฟิลด์แบบอินไลน์ในเวลาเดียวกัน ไอคอนดินสอจะแสดงที่ด้านบนซ้ายของรายการ หมายเหตุ: ฟิลด์บางประเภทไม่สามารถแก้ไขแบบอินไลน์ในเรคคอร์ดที่เชื่อมโยงบนเพจรายละเอียดเรคคอร์ดหลักได้ สำหรับข้อมูลเพิ่มเติมโปรดดูที่ การอัปเดตเรคคอร์ดที่เชื่อมโยงจากเรคคอร์ดหลัก โดยการอัปเดตเรคคอร์ดในเพจแก้ไข คุณสามารถเข้าถึงเพจแก้ไขได้โดยคลิกลิงค์ แก้ไข ของเรคคอร์ดในเพจรายการ หรือคลิกปุ่ม แก้ไข ของเรคคอร์ดในเพจรายละเอียด โดยการอิมปอร์ตเรคคอร์ด: ใช้โปรแกรมช่วยนำเข้าข้อมูลอิมปอร์ตข้อมูลเรคคอร์ดจากไฟล์ comma-separated value (CSV) ภายนอก หากบทบาทผู้ใช้ของคุณมีสิทธิ์ อิมปอร์ตส่วนบุคคล การใช้ยูทิลิตีไคลเอนต์ Oracle Data Loader On Demand การใช้บริการทางเว็บเพื่อทำให้เรคคอร์ดตรงกันกับแอปพลิเคชันอื่นๆ ประเภทเรคคอร์ดที่คุณสามารถอิมปอร์ตได้จะขึ้นอยู่กับสิทธิที่ระบุให้กับบทบาทผู้ใช้ของคุณ สำหรับข้อมูลเพิ่มเติมเกี่ยวกับวิธีการอิมปอร์ตเรคคอร์ดจากไฟล์ CSV ภายนอกและที่มาภายนอกอื่นๆ โปรดดูที่ เครื่องมืออิมปอร์ตและเอ็กซ์ปอร์ต หัวข้อนี้จะอธิบายวิธีการแก้ไขฟิลด์แบบอินไลน์และวิธีการอัปเดตเรคคอร์ดในเพจแก้ไขเรคคอร์ด หมายเหตุ: คุณไม่สามารถใช้ฟังก์ชันการแก้ไขแบบอินไลน์ในเพจรายการเรคคอร์ดในขณะที่เปิดวินโดว์แสดงตัวอย่างหรือในขณะใช้ศูนย์ข้อความ ### การแก้ไขฟิลด์แต่ละฟิลด์แบบอินไลน์ ขั้นตอนต่อไปนี้อธิบายวิธีการแก้ไขฟิลด์แต่ละฟิลด์แบบอินไลน์ในรายการเรคคอร์ดและในเพจรายละเอียดเรคคอร์ด ในการทำการอัปเดตฟิลด์แบบอินไลน์ คุณต้องเปิดใช้งานการแก้ไขแบบอินไลน์ หมายเหตุ: บางครั้งเมื่อคุณแก้ไขฟิลด์แต่ละฟิลด์แบบอินไลน์ คุณอาจจะได้รับพรอมต์เพื่อนาวิเกตไปที่เพจแก้ไขเพื่อแก้ไขให้เสร็จสมบูรณ์ ซึ่งกรณีนี้จะเกิดขึ้นเมื่อมีฟิลด์ที่จำเป็นที่คุณต้องแก้ไขต่อไปอีก หรือหากมีกระบวนการทางธุรกิจแนบกับฟิลด์ที่คุณเคยแก้ไขแบบอินไลน์ ในการแก้ไขฟิลด์แต่ละฟิลด์แบบอินไลน์ ในรายการเรคคอร์ดหรือในเพจรายละเอียดเรคคอร์ด ให้เลื่อนตัวชี้ไปที่ฟิลด์ที่คุณต้องการอัปเดต ไอคอนแก้ไขจะปรากฏที่ด้านขวาของฟิลด์ ไอคอนอาจแตกต่างกันขึ้นอยู่กับประเภทฟิลด์ ในเพจรายละเอียด หากฟิลด์นั้นเป็นแบบอ่านอย่างเดียว เมื่อคุณชี้เมาส์ไปที่ฟิลด์นั้นจะไม่มีการแสดงข้อมูล และเมื่อคุณคลิกที่ฟิลด์นั้นก็จะไม่มีอะไรเกิดขึ้น ในเพจรายการทั้งหมด หากคุณหยุดตัวชี้ไว้บนฟิลด์ชั่วขณะ จะมีการแสดงข้อมูลของฟิลด์นั้น นอกจากนั้น เครื่องมือแก้ไขอินไลน์แบบอ่านอย่างเดียว จะปรากฏขึ้นเมื่อคุณคลิกที่ฟิลด์อ่านอย่างเดียว คลิกไอคอนแก้ไข หรือคลิกที่ฟิลด์เพื่อใช้งานโหมดแก้ไขของการแก้ไขอินไลน์ สำหรับบางฟิลด์ การคลิกที่ฟิลด์จะแตกต่างจากการคลิกที่ไอคอนแก้ไข ตัวอย่างเช่น หากคุณคลิกที่ฟิลด์โทรศัพท์ ฟิลด์จะแสดงเครื่องมือแก้ไขข้อความและอนุญาตให้คุณป้อนหมายเลขโทรศัพท์ได้โดยตรง หากคุณคลิกไอคอนแก้ไข จะปรากฏเครื่องมือแก้ไขโทรศัพท์ขึ้นและอนุญาตให้ผู้ใช้ระบุประเทศ รหัสพื้นที่ หมายเลขโทรศัพท์และหมายเลขต่อแยกกันได้ อัปเดตค่าของฟิลด์ คลิกที่ไอคอนเครื่องหมายถูกสีเขียวหรือกด Enter เพื่อบันทึกการเปลี่ยนแปลง ในการยกเลิกการเปลี่ยนแปลง ให้คลิกที่ไอคอน X สีแดง หรือกดปุ่ม Esc ### การแก้ไขฟิลด์หลายฟิลด์แบบอินไลน์ในรายการเรคคอร์ด เมื่อแก้ไขฟิลด์หลายฟิลด์แบบอินไลน์ในรายการเรคคอร์ด โปรดทราบถึงประเด็นต่อไปนี้: เฉพาะเรคคอร์ดที่แสดงอยู่ในรายการเท่านั้นที่คุณสามารถอัปเดตได้ ตัวอย่างเช่น หากคุณฟิลเตอร์รายการเพื่อแสดงเฉพาะบางเรคคอร์ด จะมีเฉพาะเรคคอร์ดเหล่านั้นที่คุณสามารถอัปเดตได้ ฟิลด์อ่านอย่างเดียวจะเป็นสีเทาและคุณไม่สามารถอัปเดตฟิลด์เหล่านั้นได้ ฟิลด์ที่จำเป็นจะระบุดังนี้: หากมีการใช้โครงร่างแบบสแตติกสำหรับประเภทเรคคอร์ด ฟิลด์ที่จำเป็นจะแสดงด้วยเครื่องหมายดอกจันสีแดงและข้อความสีแดงในส่วนหัวคอลัมน์ หากมีการใช้โครงร่างแบบไดนามิกสำหรับประเภทเรคคอร์ด ฟิลด์ที่จำเป็นจะแสดงด้วยเส้นขอบสีแดง หากฟิลด์เป็นฟิลด์จำเป็นโดยมีเงื่อนไข ฟิลด์จะแสดงด้วยเส้นขอบสีแดง ฟิลด์จำเป็นโดยมีเงื่อนไขคือฟิลด์ที่ไม่ใช่ฟิลด์ที่จำเป็นตามค่าดีฟอลต์ แต่กลายเป็นฟิลด์ที่จำเป็นหากข้อมูลในฟิลด์อื่นๆ ในเรคคอร์ดตรงกับเกณฑ์บางอย่าง หากฟิลด์รายการสำหรับเลือกแบบหลายรายการสามารถแก้ไขได้ ไอคอนค้นหาจะปรากฏข้างๆ ฟิลด์ หากฟิลด์สกุลเงินสามารถแก้ไขได้ ไอคอนสกุลเงินจะปรากฏข้างๆ ฟิลด์ หากมีการกำหนดโครงร่างเพจแบบไดนามิกสำหรับประเภทเรคคอร์ดสำหรับบทบาทของคุณ และหากคุณอัปเดตฟิลด์รายการสำหรับเลือกที่ใช้รันสำหรับโครงร่างแบบไดนามิก ฟิลด์ที่ต้องการบางส่วนสำหรับเรคคอร์ดอาจกลายเป็นไม่ต้องการอีกต่อไป หรือฟิลด์ที่ไม่ต้องการบางส่วนอาจกลายเป็นต้องการ ในลักษณะเดียวกัน ฟิลด์บางส่วนที่แก้ไขได้อาจกลายเป็นแบบอ่านอย่างเดียว หรือฟิลด์บางส่วนที่เป็นแบบอ่านอย่างเดียวอาจกลายเป็นแบบแก้ไขได้ การอัปเดตที่คุณทำกับฟิลด์อาจต้องมีการอัปเดตเรคคอร์ดเพิ่มเติม ในกรณีดังกล่าว จะมีข้อความปรากฏขึ้นเมื่อคุณพยายามบันทึกการเปลี่ยนแปลงของคุณ หากฟิลด์เดียวหรือหลายฟิลด์ที่ต้องมีการอัปเดตเพิ่มเติมนั้นแสดงอยู่ในรายการ คุณจะสามารถทำการอัปเดตเพิ่มเติมกับฟิลด์นั้นได้โดยตรงในรายการก่อนที่คุณจะบันทึกการเปลี่ยนแปลงของคุณได้ มิฉะนั้น คุณจะได้รับพรอมต์ให้นาวิเกตไปยังเพจแก้ไขสำหรับเรคคอร์ดแรกในรายการที่ต้องมีการอัปเดตเพิ่มเติม หากคุณนาวิเกตไปยังเพจแก้ไขและอัปเดตเรคคอร์ดแล้ว หลังจากที่คุณบันทึกการเปลี่ยนแปลง Oracle CRM On Demand จะนาวิเกตให้คุณกลับไปยังรายการที่คุณทำการแก้ไข หากการอัปเดตฟิลด์ในเรคคอร์ดล้มเหลวด้วยสาเหตุบางประการเมื่อคุณแก้ไขเรคคอร์ดแบบอินไลน์ ระบบจะไม่บันทึกการเปลี่ยนแปลงที่ทำกับฟิลด์บนเรคคอร์ดนั้น หากการอัปเดตตั้งแต่หนึ่งเรคคอร์ดขึ้นไปล้มเหลว ข้อความแสดงข้อผิดพลาดจะปรากฏขึ้นหลังจากที่คุณบันทึกการเปลี่ยนแปลงของคุณ ข้อความแสดงข้อผิดพลาดจะแสดงรายการเรคคอร์ดที่การอัปเดตล้มเหลว ขั้นตอนต่อไปนี้อธิบายวิธีการแก้ไขฟิลด์หลายฟิลด์แบบอินไลน์ในเวลาเดียวกันในรายการเรคคอร์ด ในการแก้ไขฟิลด์หลายฟิลด์แบบอินไลน์ในรายการเรคคอร์ด ในรายการเรคคอร์ด คลิกไอคอนดินสอเพื่อเปิดใช้งานโหมดแก้ไข อัปเดตค่าฟิลด์ตามความจำเป็น คำแนะนำ: คุณสามารถใช้ปุ่ม Tab และปุ่มลูกศรขึ้นและลูกศรลงบนแป้นพิมพ์ของคุณเพื่อย้ายเคอร์เซอร์ระหว่างฟิลด์ได้ เมื่อคุณอัปเดตเรคคอร์ดในรายการเสร็จแล้ว ให้คลิกที่ไอคอนเครื่องหมายถูกสีเขียวที่ด้านบนสุดหรือด้านล่างสุดของรายการเพื่อบันทึกการเปลี่ยนแปลงของคุณ คุณสามารถยกเลิกการเปลี่ยนแปลงของคุณได้ทุกเมื่อก่อนที่คุณจะบันทึกการเปลี่ยนแปลงเหล่านั้น โดยคลิกไอคอน X สีแดงที่ด้านบนสุดหรือด้านล่างสุดของรายการ หรือโดยกด Esc หากคุณยกเลิกการเปลี่ยนแปลงของคุณ ระบบจะไม่บันทึกการเปลี่ยนแปลงที่คุณทำกับฟิลด์ในเรคคอร์ดในรายการ ### การอัปเดตรายละเอียดเรคคอร์ดในเพจแก้ไขเรคคอร์ด ขั้นตอนต่อไปนี้อธิบายวิธีการอัปเดตรายละเอียดเรคคอร์ดในเพจแก้ไข ในการอัปเดตรายละเอียดเรคคอร์ดในเพจแก้ไข ในเพจรายละเอียดเรคคอร์ด คลิกลิงค์แก้ไขของเรคคอร์ด หรือคลิกปุ่มแก้ไขในเพจรายละเอียดในแถบชื่อ ในเพจแก้ไขเรคคอร์ด อัปเดตข้อมูลที่จำเป็น บันทึกเรคคอร์ด: ในการบันทึกเรคคอร์ดนี้ จากนั้นเปิดเพจรายละเอียดเรคคอร์ด (เมื่อคุณสามารถเชื่อมโยงข้อมูลกับเรคคอร์ดนี้ได้) ให้คลิก บันทึก ในการบันทึกเรคคอร์ดนี้ จากนั้นเปิดเพจแก้ไข (เมื่อคุณสามารถจัดทำเรคคอร์ดอื่นได้) ให้คลิก บันทึกและสร้าง หมายเหตุ: ผู้ดูแลระบบของคุณสามารถตั้งค่าให้ฟิลด์กลายเป็นฟิลด์ที่จำเป็นโดยมีเงื่อนไขได้ กล่าวคือ ฟิลด์ดังกล่าวไม่ใช่ฟิลด์ที่จำเป็นตามค่าดีฟอลต์ แต่กลายเป็นฟิลด์ที่จำเป็นหากข้อมูลในฟิลด์อื่นๆ ในเรคคอร์ดตรงกับเกณฑ์บางอย่าง เมื่อมีกรณีเช่นนี้เกิดขึ้น จะมีเครื่องหมายดอกจัน (*) สีแดงปรากฏอยู่ด้านข้างของฟิลด์นั้น ซึ่งตอนนี้กลายเป็นฟิลด์ที่จำเป็น และหากมีป้ายข้อความปรากฏอยู่สำหรับฟิลด์นั้น ป้ายข้อความจะปรากฏเป็นข้อความสีแดง หากฟิลด์นั้นว่างอยู่ คุณต้องอัปเดตข้อมูลลงในฟิลด์ก่อนจึงจะสามารถบันทึกเรคคอร์ดได้ สำหรับข้อมูลเกี่ยวกับข้อจำกัดบางประการที่มีผลบังคับใช้เมื่อทำการแก้ไขฟิลด์จำเป็นโดยมีเงื่อนไข โปรดดูที่ เกี่ยวกับฟิลด์จำเป็นโดยมีเงื่อนไข

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.