| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการระบุสมุดบันทึกตามเวลา คุณสามารถจัดการกับการระบุสมุดบันทึกสำหรับบริษัทและผู้ติดต่อ โดยการอิมปอร์ตเรคคอร์ดสมุดบันทึกของบริษัทและเรคคอร์ดสมุดบันทึกของผู้ติดต่อ คุณสามารถระบุวันที่เริ่มต้นและวันที่สิ้นสุดสำหรับการระบุสมุดบันทึกแต่ละรายการที่คุณอิมปอร์ตได้ หากคุณไม่ได้ระบุวันที่เริ่มต้นสำหรับการระบุสมุดบันทึก การระบุจะทำงานทันที คุณยังสามารถใช้ฟิลด์ แฟลกค่าหลักในอนาคต เพื่อระบุว่า สมุดบันทึกที่คุณระบุให้กับบริษัทหรือผู้ติดต่อจะเปลี่ยนเป็นสมุดบันทึกหลักสำหรับบริษัทหรือผู้ติดต่อนั้นหรือไม่เมื่อการระบุสมุดบันทึกเปลี่ยนเป็นใช้งาน หมายเหตุ: ในการอิมปอร์ตเรคคอร์ดสมุดบันทึกของบริษัทหรือสมุดบันทึกของผู้ติดต่อ บทบาทของคุณต้องมีสิทธิ์ จัดการสมุดบันทึกในอนาคต ### อัปเดตการระบุสมุดบันทึกของบริษัทและผู้ติดต่อ ขั้นตอนการระบุสมุดบันทึกจะทำงานเป็นระยะๆ เพื่อตรวจสอบการระบุสมุดบันทึกทั้งหมดสำหรับบริษัทและผู้ติดต่อ และจะอัปเดตการระบุตามความจำเป็น ในการกำหนดกำหนดการทำงานของขั้นตอนการระบุสมุดบันทึกสำหรับอินสแตนซ์ของ Oracle CRM On Demand โปรดติดต่อ Oracle CRM On Demand Customer Care ขั้นตอนการระบุสมุดบันทึกจะอัปเดตการระบุสมุดบันทึกสำหรับบริษัทและผู้ติดต่อดังต่อไปนี้: ใช้งานการระบุสมุดบันทึก หากถึงวันที่เริ่มต้นของการระบุสมุดบันทึกและการระบุยังไม่เริ่มทำงาน การระบุจะเริ่มทำงานนับจากนั้น เมื่อการระบุสมุดบันทึกทำงาน ผู้ใช้ที่เป็นสมาชิกของสมุดบันทึกนั้นจะมีสิทธิ์เข้าใช้บริษัทหรือผู้ติดต่อผ่านทางการเป็นสมาชิกของสมุดบันทึกนั้น ตัวอย่างเช่น คุณอาจอิมปอร์ตเรคคอร์ดสมุดบันทึกของบริษัทที่ระบุสมุดบันทึก A ให้กับบริษัท 1 โดยมีวันที่เริ่มต้นคือ 1 มกราคมปีถัดไป เมื่อขั้นตอนการระบุสมุดบันทึกเกิดขึ้น ณ เริ่มต้นวันของวันที่ 1 มกราคมปีถัดไป การระบุสมุดบันทึกสำหรับสมุดบันทึก A ในบริษัท 1 จะเริ่มทำงาน กำหนดว่าจะให้สมุดบันทึกเป็นสมุดบันทึกหลักหรือไม่ หากฟิลด์ แฟลกค่าหลักในอนาคต ตั้งค่าเป็น Y สำหรับการระบุสมุดบันทึก และการระบุทำงานไปแล้ว สมุดบันทึกจะกลายเป็นสมุดบันทึกหลักสำหรับบริษัทหรือผู้ติดต่อ ตัวอย่างเช่น สมมติว่า สมุดบันทึก A เป็นสมุดบันทึกหลักสำหรับบริษัท 1 คุณอาจอิมปอร์ตเรคคอร์ดสมุดบันทึกของบริษัทที่ระบุสมุดบันทึก B ให้กับบริษัท 1 ด้วยวันที่เริ่มต้นเป็น 1 มกราคมปีถัดไป และตั้งค่าฟิลด์แฟลกค่าหลักในอนาคตเป็น Y เมื่อขั้นตอนการระบุสมุดบันทึกเกิดขึ้น ณ เริ่มต้นวันของวันที่ 1 มกราคมปีถัดไป การระบุสมุดบันทึกสำหรับสมุดบันทึก B ให้กับบริษัท 1 จะเปลี่ยนเป็นใช้งาน และสมุดบันทึก B จะกลายเป็นสมุดบันทึกหลักสำหรับบริษัท 1 สมุดบันทึก A จะไม่เป็นสมุดบันทึกหลักสำหรับบริษัท 1 อีกต่อไป อย่างไรก็ตาม การระบุสมุดบันทึก A ให้กับบริษัท 1 จะยังคงทำงานอยู่ เว้นแต่วันที่สิ้นสุดของการระบุจะผ่านไปแล้วเมื่อขั้นตอนการระบุสมุดบันทึกเกิดขึ้น แก้ไขข้อขัดแย้งหากมีการระบุสมุดบันทึกมากกว่าหนึ่งรายการเป็นสมุดบันทึกหลัก หากการระบุสมุดบันทึกหลายรายการสำหรับบริษัทหรือผู้ติดต่อรายใดรายหนึ่งมีวันที่เริ่มต้นเหมือนกันและฟิลด์แฟลกค่าหลักในอนาคตตั้งค่าเป็น Y ลักษณะต่อไปนี้จะเกิดขึ้นเมื่อวันที่เริ่มต้นของการระบุมาถึง: การระบุสมุดบันทึกทั้งหมดจะเปลี่ยนเป็นทำงาน การระบุสมุดบันทึกแรกที่ทำงานจะกลายเป็นสมุดบันทึกหลักสำหรับเรคคอร์ด หากมีสมุดบันทึกหลักอยู่แล้วสำหรับเรคคอร์ด สมุดบันทึกนั้นจะไม่เป็นสมุดบันทึกหลักสำหรับเรคคอร์ดอีกต่อไป แต่การระบุสมุดบันทึกจะยังคงทำงานอยู่ เว้นแต่วันที่สิ้นสุดของการระบุสมุดบันทึกจะผ่านไปแล้ว ตัวอย่างเช่น สมมติว่า สมุดบันทึก A เป็นสมุดบันทึกหลักสำหรับบริษัท 1 คุณสามารถอิมปอร์ตเรคคอร์ดสมุดบันทึกของบริษัทสองเรคคอร์ดสำหรับบริษัท 1 โดยที่เรคคอร์ดหนึ่งจะระบุสมุดบันทึก B ให้กับบริษัท 1 และอีกเรคคอร์ดจะระบุสมุดบันทึก C ให้กับบริษัท 1 การระบุทั้งคู่จะมีวันที่เริ่มต้นเดียวกันคือ 1 มกราคมปีถัดไป และการระบุทั้งคู่จะมีฟิลด์แฟลกค่าหลักในอนาคตตั้งค่าเป็น Y เมื่อขั้นตอนการระบุสมุดบันทึกเกิดขึ้น ณ เริ่มต้นวันของวันที่ 1 มกราคมปีถัดไป การระบุสำหรับสมุดบันทึก B และสมุดบันทึก C สำหรับบริษัท 1 จะเปลี่ยนเป็นทำงาน และการระบุที่ประมวลผลก่อนจะกลายเป็นสมุดบันทึกหลักสำหรับบริษัท 1 สมุดบันทึก A จะไม่เป็นสมุดบันทึกหลักสำหรับบริษัท 1 อีกต่อไป อย่างไรก็ตาม การระบุสมุดบันทึก A สำหรับบริษัท 1 จะยังคงทำงานอยู่ เว้นแต่วันที่สิ้นสุดของการระบุจะผ่านไปแล้วเมื่อขั้นตอนการระบุสมุดบันทึกเกิดขึ้น เลิกใช้การระบุสมุดบันทึกและนำสมุดบันทึกหลักออกตามความจำเป็น หากวันที่สิ้นสุดของเรคคอร์ดการระบุสมุดบันทึกผ่านมาแล้ว การระบุจะเปลี่ยนเป็นไม่ใช้งาน และสมุดบันทึกจะถูกนำออกจากเรคคอร์ด นอกจากนี้ หากสมุดบันทึกเป็นสมุดบันทึกหลักสำหรับบริษัทหรือผู้ติดต่อ สมุดบันทึกจะไม่เป็นสมุดบันทึกหลักสำหรับบริษัทหรือผู้ติดต่ออีกต่อไป ตัวอย่างเช่น สมมติว่า สมุดบันทึก A เป็นสมุดบันทึกหลักสำหรับบริษัท 1 วันที่สิ้นสุดของการระบุสมุดบันทึกคือวันที่ 31 ธันวาคมปีนี้ เมื่อสคริปต์การระบุสมุดบันทึกรัน ณ เริ่มต้นวันในวันที่ 1 มกราคมปีถัดไป การระบุสมุดบันทึกจะเปลี่ยนเป็นไม่ใช้งานและสมุดบันทึก A จะถูกนำออกจากตำแหน่งสมุดบันทึกหลักสำหรับบริษัท 1 เมื่อการระบุสมุดบันทึกเปลี่ยนเป็นไม่ใช้งาน ความสัมพันธ์ระหว่างสมุดบันทึกกับบริษัทหรือผู้ติดต่อจะสิ้นสุดลง และสมุดบันทึกจะถูกนำออกจากบริษัทหรือผู้ติดต่อ ผู้ใช้จะไม่มีสิทธิ์เข้าใช้บริษัทหรือผู้ติดต่อผ่านทางการเป็นสมาชิกของสมุดบันทึก อย่างไรก็ตาม ผู้ใช้ที่เข้าใช้บริษัทหรือผู้ติดต่อผ่านทางสมุดบันทึกอื่นหรือส่วนประกอบการควบคุมการเข้าใช้อื่น เช่น การเป็นสมาชิกของทีม จะยังคงสามารถเข้าใช้เรคคอร์ดได้ คุณไม่สามารถเปลี่ยนขั้นตอนการระบุสมุดบันทึกได้ ### ตัวอย่างของการระบุสมุดบันทึกตามเวลา สำหรับตัวอย่างของการระบุสมุดบันทึกตามเวลา ให้ดูรายการต่อไปนี้: สมุดบันทึก A ไม่ได้ระบุให้กับบริษัท 1 ในวันที่ 1 ธันวาคมปีนี้ คุณอิมปอร์ตเรคคอร์ดสมุดบันทึกของบริษัทที่ระบุสมุดบันทึก A ให้กับบริษัท 1 การระบุสมุดบันทึกมีวันที่เริ่มต้นคือวันที่ 1 มกราคมปีถัดไป และวันที่สิ้นสุดคือวันที่ 31 มีนาคมของปีเดียวกัน ขั้นตอนการระบุสมุดบันทึกจะใช้งานและเลิกใช้การระบุสมุดบันทึกดังต่อไปนี้: ก่อนขั้นตอนการระบุสมุดบันทึกเกิดขึ้น ณ เริ่มต้นวันในวันที่ 1 มกราคมปีถัดไป การระบุสมุดบันทึก A ให้กับบริษัท 1 จะไม่ทำงาน และสมุดบันทึก A จะไม่ปรากฏในส่วนข้อมูลที่เกี่ยวข้องกับสมุดบันทึกของเพจรายละเอียดของบริษัท 1 เมื่อขั้นตอนการระบุสมุดบันทึกเกิดขึ้น ณ เริ่มต้นวันในวันที่ 1 มกราคมปีถัดไป ขั้นตอนการระบุสมุดบันทึกจะใช้งานการระบุสมุดบันทึก เมื่อเกิดเหตุการณ์นี้ขึ้น สมุดบันทึก A จะปรากฏในส่วนข้อมูลที่เกี่ยวข้องกับสมุดบันทึกของเพจรายละเอียดของบริษัท 1 เมื่อขั้นตอนการระบุสมุดบันทึกเกิดขึ้น หลังจากสิ้นสุดวันที่ 31 มีนาคมปีถัดไป ขั้นตอนการระบุสมุดบันทึกจะไม่ใช้งานการระบุสมุดบันทึก เมื่อเกิดเหตุการณ์นี้ขึ้น สมุดบันทึก A จะไม่ปรากฏในส่วนข้อมูลที่เกี่ยวข้องกับสมุดบันทึกของเพจรายละเอียดของบริษัท 1 อีกต่อไป ### ข้อจำกัดเมื่อระบุวันที่เริ่มต้นและวันที่สิ้นสุดสำหรับการระบุสมุดบันทึก เมื่อคุณระบุวันที่เริ่มต้นและวันที่สิ้นสุดสำหรับการระบุสมุดบันทึก โปรดทราบข้อจำกัดต่อไปนี้: หากคุณระบุทั้งวันที่เริ่มต้นและวันที่สิ้นสุด วันที่เริ่มต้นต้องอยู่ก่อนวันที่สิ้นสุด หากคุณไม่ได้ระบุวันที่เริ่มต้น การระบุจะเปลี่ยนเป็นทำงานในเวลาที่มีการเพิ่มลงใน Oracle CRM On Demand หากคุณไม่ได้ระบุวันที่สิ้นสุด การระบุสมุดบันทึกจะยังคงทำงานอยู่ เว้นแต่สมุดบันทึกจะถูกนำออกจากเรคคอร์ด หากคุณระบุวันที่สิ้นสุดและไม่ได้ระบุวันที่เริ่มต้น การระบุสมุดบันทึกจะทำงานในทันที และจะยังคงทำงานอยู่จนกว่าจะถึงวันที่สิ้นสุดหรือการระบุสมุดบันทึกถูกนำออกจากเรคคอร์ด แล้วแต่อย่างใดมาถึงก่อน ตัวอย่างเช่น คุณอาจอิมปอร์ตเรคคอร์ดสมุดบันทึกของบริษัทที่ระบุสมุดบันทึก A ให้กับบริษัท 1 และไม่ได้กำหนดวันที่เริ่มต้นและวันที่สิ้นสุด ในกรณีนี้ การระบุสมุดบันทึกจะทำงานในทันทีและจะไม่ถูกยกเลิกการใช้งานโดยขั้นตอนการระบุสมุดบันทึก เนื่องจากการระบุสมุดบันทึกไม่มีวันที่สิ้นสุด อย่างไรก็ตาม คุณสามารถนำสมุดบันทึก A ออกจากบริษัท 1 ได้ผ่านทางอินเตอร์เฟซผู้ใช้ หมายเหตุ: บริษัทหนึ่งสามารถกำหนดสมุดบันทึกได้หลายรายการพร้อมกัน ด้วยวันที่เริ่มต้นและวันที่สิ้นสุดที่เหมือนกันหรือแตกต่างกันได้สำหรับการระบุสมุดบันทึกแต่ละรายการ เช่นเดียวกัน ผู้ติดต่อหนึ่งรายสามารถระบุสมุดบันทึกได้หลายรายการพร้อมกัน ด้วยวันที่เริ่มต้นและวันที่สิ้นสุดที่เหมือนกันหรือแตกต่างกันได้สำหรับการระบุสมุดบันทึกแต่ละรายการ คุณสามารถดูวันที่เริ่มต้นและวันที่สิ้นสุดในรายละเอียดการระบุสมุดบันทึกในอินเตอร์เฟซผู้ใช้ใน Oracle CRM On Demand แต่คุณไม่สามารถเปลี่ยนวันที่เหล่านี้ในอินเตอร์เฟซผู้ใช้ ### เกี่ยวกับการอัปเดตการระบุสมุดบันทึกที่มีอยู่ หากคุณอิมปอร์ตเรคคอร์ดเพื่อระบุสมุดบันทึกให้กับบริษัทหรือผู้ติดต่อ และสมุดบันทึกมีการระบุให้กับบริษัทหรือผู้ติดต่อไว้แล้ว เรคคอร์ดการระบุสมุดบันทึกที่มีอยู่ใน Oracle CRM On Demand จะได้รับการอัปเดตด้วยค่าจากเรคคอร์ดที่อิมปอร์ต คุณยังสามารถแทนที่ค่าที่มีอยู่ในฟิลด์วันที่เริ่มต้นและวันที่สิ้นสุดโดยการอิมปอร์ตค่าว่าง ตัวอย่างเช่น สมมติว่าสมุดบันทึก A มีการระบุให้กับบริษัท 1 อยู่แล้ว การระบุมีวันที่เริ่มต้นในอดีตและวันที่สิ้นสุดในอนาคต คุณสามารถอิมปอร์ตเรคคอร์ดสมุดบันทึกของบริษัทสำหรับสมุดบันทึก A และบริษัท 1 ที่มีวันที่เริ่มต้นเหมือนกับการระบุที่มีอยู่แต่ไม่มีวันที่สิ้นสุดได้ ในกรณีนี้ การระบุที่มีอยู่จะได้รับการอัปเดตและวันที่สิ้นสุดจะถูกลบออก #### เกณฑ์สำหรับการอัปเดตการระบุสมุดบันทึกที่ใช้งาน หากการระบุสมุดบันทึกที่มีอยู่ใช้งานอยู่แล้ว ช่วงเวลาที่ใช้งานสำหรับการระบุที่มีอยู่และเรคคอร์ดที่คุณอิมปอร์ตต้องคาบเกี่ยวกันหรือต่อเนื่องกัน วันที่เริ่มต้นและวันที่สิ้นสุดของเรคคอร์ดที่คุณอิมปอร์ตเพื่ออัปเดตการระบุสมุดบันทึกที่ใช้งานต้องตรงกับเกณฑ์ต่อไปนี้: หากการระบุที่มีอยู่ไม่มีวันที่สิ้นสุด วันที่เริ่มต้นของเรคคอร์ดที่คุณอิมปอร์ตต้องไม่เป็นวันที่ในอนาคต วันที่เริ่มต้นของเรคคอร์ดที่คุณอิมปอร์ตต้องช้ากว่าวันที่สิ้นสุดของการระบุที่มีอยู่ไม่เกินกว่า 7 วัน หากไม่ตรงตามเกณฑ์เหล่านี้ การระบุสมุดบันทึกที่ใช้งานที่มีอยู่จะไม่ได้รับการอัปเดต #### เกณฑ์สำหรับการอัปเดตการระบุสมุดบันทึกของอนาคต หากคุณอิมปอร์ตเรคคอร์ดเพื่อระบุสมุดบันทึกให้กับบริษัทหรือผู้ติดต่อ และมีเรคคอร์ดการระบุสมุดบันทึกซึ่งมีวันที่เริ่มต้นในอนาคตสำหรับสมุดบันทึกเดียวกันอยู่แล้ว และสำหรับบริษัทหรือผู้ติดต่อเดียวกัน วันที่สิ้นสุดของการระบุที่คุณอิมปอร์ตต้องไม่เกินกว่า 7 วันก่อนวันที่เริ่มต้นของเรคคอร์ดการระบุที่มีอยู่ ตัวอย่างเช่น มีเรคคอร์ดที่จะกำหนดสมุดบันทึก A ให้กับบริษัท 1 ในวันที่ 1 กุมภาพันธ์ ปีถัดไปอยู่แล้ว และคุณต้องการเปลี่ยนวันที่เริ่มต้นของการระบุเป็นวันที่ 1 มกราคมของปีถัดไป วันที่สิ้นสุดของเรคคอร์ดที่คุณอิมปอร์ตต้องไม่อยู่ก่อนวันที่ 25 มกราคมของปีถัดไป หากวันที่สิ้นสุดของเรคคอร์ดการระบุที่คุณอิมปอร์ตคือ 24 มกราคม หรือก่อนหน้า การอิมปอร์ตเรคคอร์ดไม่สำเร็จและมีการแสดงข้อความแสดงข้อผิดพลาดเพื่อบอกว่ามีเรคคอร์ดอยู่แล้ว #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลที่เกี่ยวข้อง: เกี่ยวกับการอิมปอร์ตสมุดบันทึกและการระบุสมุดบันทึก สถานการณ์สำหรับการใช้สมุดบันทึกในการจัดการพื้นที่การขาย ตัวอย่างสำหรับการใช้สมุดบันทึกในการจัดการพื้นที่การขาย

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.