| พิมพ์ เปิดเวอร์ชัน PDF ของวิธีใช้แบบออนไลน์

##### ประเภทเรื่องการวิเคราะห์ประวัติของการวิเคราะห์การติดตามการใช้ ### ความพร้อม ประเภทเรื่องนี้มีให้ใช้งานใน Oracle CRM On Demand ทุกรุ่น การเข้าใช้งานประเภทเรื่องนี้ต้องมีสิทธิ์ การติดตามการใช้ ซึ่งบทบาทผู้ใช้ที่เป็นผู้ดูแลระบบจะได้รับสิทธิ์นี้โดยดีฟอลต์ ### วัตถุประสงค์ทางธุรกิจ ประเภทเรื่องนี้จะช่วยให้ผู้ใช้ที่มีสิทธิ์ การติดตามการใช้ สามารถวิเคราะห์การใช้งานของ Oracle CRM On Demand ภายในบริษัทได้ บริษัทสามารถวิเคราะห์การใช้ของเรื่องต่างๆ เกี่ยวกับแอปพลิเคชันต่อไปนี้ใน Oracle CRM On Demand: การใช้แอปพลิเคชัน การนำมาใช้ของผู้ใช้ การติดตั้งและตั้งค่า ### ประเภทความสัมพันธ์ ทั่วไป ### มิติ ประเภทเรื่องนี้มีมิติต่อไปนี้: ออบเจกต์การวิเคราะห์ เนื้อหา วันที่ ประเภทออบเจกต์ ผู้ใช้ ประวัติการไซน์อินของผู้ใช้ ### การวัด รายการของการวัดสำหรับประเภทเรื่องทั้งหมดและฟิลด์ที่จัดเก็บมีดังนี้: ตารางต่อไปนี้แสดงการวัดออบเจกต์การวิเคราะห์
การวัด | คำอธิบาย
จำนวน (#) ออบเจกต์ | จำนวนออบเจกต์การวิเคราะห์
ตารางต่อไปนี้แสดงการวัดประสิทธิภาพการวิเคราะห์ การวัดเหล่านี้แสดงถึงประสิทธิภาพของการสืบค้น ในตาราง ใช่ หมายความว่า มีการวัดสำหรับฟิลด์นั้น
การวัด | ผู้ใช้ | วันที่ (สัปดาห์) | เนื้อหา | คำอธิบาย
จำนวน (#) ของคำขอ | ใช่ | ใช่ | ใช่ | จำนวนของคำขอตามชื่อรายงานและชื่อแผงควบคุมตามสัปดาห์ หากมีรายงานอยู่บนแผงควบคุมด้วยแล้ว จำนวนของคำขอสำหรับรายงานจะแสดงเฉพาะคำขอที่รันเป็นรายงานเท่านั้น เนื่องจากแผงควบคุมมักมีรายงานมากกว่าหนึ่งฉบับ คำขอที่รันภายในแผงควบคุมจะไม่รวมในการนับที่คำนวณสำหรับรายงาน
จำนวน (#) ครั้งที่ล้มเหลว | ใช่ | ใช่ | ใช่ | จำนวนครั้งที่คำขอล้มเหลวแยกตามชื่อรายงานและแผงควบคุมแยกตามสัปดาห์
ค่าเฉลี่ย (Avg) เวลาตอบกลับ (วินาที) | ใช่ | ใช่ | ใช่ | เวลาตอบกลับคำขอเฉลี่ย (วินาที)
ตารางต่อไปนี้แสดงการวัดการใช้งานแอปพลิเคชันใน Oracle CRM On Demand การวัดเหล่านี้แสดงถึงการใช้ประเภทออบเจกต์แอปพลิเคชันต่างๆ รวมถึงจำนวนเรคคอร์ดที่จัดทำขึ้นและลบทิ้ง ในตาราง ใช่ หมายถึงสามารถใช้การวัดได้ในฟิลด์นั้น
การวัด | ผู้ใช้ | วันที่ (เดือน) | ประเภทออบเจกต์ | คำอธิบาย
จำนวน (#) เรคคอร์ดที่จัดทำ | ใช่ | ใช่ | ใช่ | จำนวนเรคคอร์ดที่จัดทำแยกตามออบเจกต์แยกตามผู้ใช้แยกตามเดือน
จำนวน (#) เรคคอร์ดที่อัปเดต | ใช่ | ใช่ | ใช่ | จำนวนเรคคอร์ดที่อัปเดตแยกตามออบเจกต์แยกตามผู้ใช้แยกตามเดือน
จำนวน (#) เรคคอร์ดที่ลบ | ใช่ | ใช่ | ใช่ | จำนวนเรคคอร์ดที่ลบแยกตามออบเจกต์แยกตามผู้ใช้แยกตามเดือน
ตารางต่อไปนี้แสดงการวัดประสิทธิภาพการดูเพจใน Oracle CRM On Demand ในตาราง ใช่ หมายความว่า มีการวัดสำหรับฟิลด์นั้น
การวัด | ผู้ใช้ | วันที่ (สัปดาห์) | เนื้อหา | คำอธิบาย
จำนวน (#) ของคำขอ | ใช่ | ใช่ | ใช่ | จำนวนคำขอแยกตามเพจแยกตามสัปดาห์
ค่าเฉลี่ย (Avg) เวลาตอบกลับ (มิลลิวินาที) | ใช่ | ใช่ | ใช่ | เวลาตอบกลับมุมมองเพจเฉลี่ย (มิลลิวินาที)
เวลาตอบกลับสูงสุด (มิลลิวินาที) | ใช่ | ใช่ | ใช่ | เวลาตอบกลับสูงสุด (มิลลิวินาที) สำหรับมุมมองเพจ
เวลาตอบกลับต่ำสุด (มิลลิวินาที) | ใช่ | ใช่ | ใช่ | เวลาตอบกลับต่ำสุด (มิลลิวินาที) สำหรับมุมมองเพจ
หมายเหตุ: ค่าเวลาตอบกลับสูงสุดและค่าเวลาตอบกลับต่ำสุดจะใช้ได้เฉพาะสำหรับเรคคอร์ดของมุมมองเพจที่ได้โหลดมานับตั้งแต่คุณสมบัตินี้สามารถใช้งานได้ เรคคอร์ดของมุมมองเพจที่โหลดในรีลีส 25 และรีลีสก่อนหน้าของ Oracle CRM On Demand จะมีค่าเป็นนัล เนื่องจากไม่ได้บันทึกข้อมูลนี้ไว้ในรีลีสเหล่านั้น ตารางต่อไปนี้แสดงการวัดการติดตั้งและตั้งค่า การวัดเหล่านี้เป็นสแนปชอทของการติดตั้งและตั้งค่าล่าสุดของ Oracle CRM On Demand เมื่อมีค่านั้นอยู่ในเวลาที่รีเฟรชเพื่อเพิ่มค่าของข้อมูลการติดตามการใช้ การวัดการติดตั้งและตั้งค่าเป็นค่าเฉพาะ เนื่องจากไม่ถูกบันทึกไว้ในระดับใดๆ
การวัด | คำอธิบาย
จำนวน (#) ผู้ดูแลระบบ | จำนวนผู้ดูแลระบบที่ได้รับสิทธิ์ต่อไปนี้: จัดการบริษัท, จัดการบริษัท - กำหนดสกุลเงิน, จัดการบริษัท - รีเซ็ตรหัสผ่านทั้งหมด, จัดการธีม, จัดการเนื้อหา, จัดการเนื้อหา - จัดการเอกสารแนบและภาพของเพจรายละเอียด, จัดการสมุดบันทึก, จัดการพื้นที่, จัดการผู้ใช้, จัดการบทบาทและการเข้าใช้, จัดการผู้ใช้และการเข้าใช้ - จัดการผู้ใช้ที่ได้รับมอบหมาย
จำนวน (#) กฎการระบุ | จำนวนกฎการระบุที่กำหนดใน Oracle CRM On Demand
จำนวน (#) สมุดบันทึก | จำนวนสมุดบันทึกที่กำหนดใน Oracle CRM On Demand
จำนวน (#) สกุลเงิน | จำนวนสกุลเงินที่เปิดใช้ใน Oracle CRM On Demand
จำนวน (#) ฟิลด์ที่กำหนดเอง | จำนวนฟิลด์ที่กำหนดเองที่ใช้ใน Oracle CRM On Demand
จำนวนออบเจกต์ที่กำหนดเอง | จำนวนออบเจกต์ที่กำหนดเองที่ใช้ใน Oracle CRM On Demand
จำนวน (#) แท็บที่กำหนดเอง | จำนวนแท็บเว็บที่กำหนดเองที่ใช้ใน Oracle CRM On Demand
จำนวน (#) กลุ่ม | จำนวนกลุ่มที่ตั้งค่าใน Oracle CRM On Demand
จำนวน (#) ภาษา | จำนวนภาษาที่เปิดใช้ใน Oracle CRM On Demand
จำนวน (#) ผลิตภัณฑ์ | จำนวนผลิตภัณฑ์ที่กำหนดใน Oracle CRM On Demand
จำนวน (#) กระบวนการขาย | จำนวนกระบวนการขายที่กำหนดใน Oracle CRM On Demand
จำนวน (#) พื้นที่ | จำนวนพื้นที่ที่ตั้งค่าใน Oracle CRM On Demand
จำนวน (#) เว็บแอปเพล็ต | จำนวนเว็บแอปเพล็ตที่ใช้ใน Oracle CRM On Demand
จำนวน (#) เว็บลิงค์ | จำนวนเว็บลิงค์ที่ใช้ใน Oracle CRM On Demand
จำนวน (#) เวิร์กโฟลว์ | จำนวนเวิร์กโฟลว์ที่ตั้งค่าใน Oracle CRM On Demand
ตารางต่อไปนี้แสดงการวัดการนำมาใช้ของผู้ใช้ (รายเดือน) การวัดเหล่านี้ช่วยให้บริษัทสามารถตรวจสอบและวิเคราะห์การใช้แอปพลิเคชัน Oracle CRM On Demand ของผู้ใช้ได้ ในตาราง ใช่ หมายความว่า มีการวัดสำหรับฟิลด์นั้น หมายเหตุ: เรคคอร์ดเซสชันใดๆ ที่ไม่มีค่าอยู่ในฟิลด์ เวลาไซน์เอาต์ จะไม่รวมอยู่ในการคำนวณของการวัด จำนวน (#) วินาทีที่ล็อกอิน และ วินาทีที่ล็อกอินโดยเฉลี่ย (Avg) สำหรับทั้งการวัดรายเดือนและรายสัปดาห์ เนื่องจากไม่สามารถคำนวณระยะเวลาของเซสชันดังกล่าวได้
การวัด | ผู้ใช้ | วันที่ (เดือน) | คำอธิบาย
จำนวน (#) ผู้ใช้ที่ใช้งาน | ไม่ | ใช่ | จำนวนผู้ใช้ที่ใช้งานที่มีอยู่ในแอปพลิเคชันต่อเดือน
จำนวน (#) จำนวนวันนับจากการล็อกอินครั้งล่าสุด | ใช่ | ไม่ | จำนวนวันนับจากการล็อกอินครั้งล่าสุดโดยผู้ใช้
จำนวน (#) ผู้ใช้ที่ได้รับมอบหมาย | ไม่ | ใช่ | จำนวนผู้ใช้ที่ได้รับมอบหมายที่มีอยู่ต่อเดือน
จำนวน (#) ใบอนุญาต | ไม่ | ไม่ | จำนวนใบอนุญาตที่กำหนดในโปรไฟล์บริษัท
จำนวน (#) วินาทีที่ล็อกอิน | ใช่ | ใช่ | จำนวนของวินาทีที่ผู้ใช้ล็อกอินในระหว่างเดือนที่ระบุ
จำนวน (#) การล็อกอินทั้งหมด | ใช่ | ใช่ | จำนวนครั้งที่ผู้ใช้ล็อกอินในระหว่างเดือนใดก็ตาม หากผู้ใช้ล็อกอิน 3 ครั้งต่อวัน ระบบก็จะนับเป็นการล็อกอิน 3 ครั้งและเพิ่มลงในค่าของเดือนปัจจุบัน
จำนวน (#) การล็อกอินที่ไม่ซ้ำกัน | ใช่ | ใช่ | จำนวนครั้งที่ไม่ซ้ำกันที่ผู้ใช้ล็อกอินในระหว่างเดือนใดก็ตาม หากผู้ใช้ล็อกอิน 3 ครั้งต่อวัน ระบบก็จะนับเป็นการล็อกอินที่ไม่ซ้ำกัน 1 ครั้งและเพิ่มลงในค่าของเดือนปัจจุบัน
จำนวน (#) การล็อกอินที่ไม่สำเร็จ | ใช่ | ใช่ | จำนวนการล็อกอินที่ไม่สำเร็จแยกตามผู้ใช้แยกตามเดือน
เปอร์เซ็นต์ (%) ล็อกอินแล้ว | ไม่ | ใช่ | จำนวนผู้ใช้ที่ล็อกอินในเดือนนั้นหารด้วยจำนวนผู้ใช้ที่ใช้งาน
ค่าเฉลี่ย (Avg) ความถี่ในการล็อกอินต่อเดือน | ไม่ | ใช่ | จำนวนการล็อกอินที่ไม่ซ้ำกันในเดือนนั้นหารด้วยจำนวนผู้ใช้ที่ล็อกอินในเดือนนั้น
วินาทีที่ล็อกอินโดยเฉลี่ย (Avg) | ใช่ | ใช่ | จำนวนของวินาทีที่ผู้ใช้ล็อกอินในระหว่างเดือนที่ระบุ หารด้วยจำนวนครั้งที่ผู้ใช้ล็อกอินในระหว่างเดือนดังกล่าว
ตารางต่อไปนี้แสดงการวัดการนำมาใช้ของผู้ใช้ (รายสัปดาห์) การวัดเหล่านี้ช่วยให้บริษัทสามารถตรวจสอบและวิเคราะห์การใช้แอปพลิเคชัน Oracle CRM On Demand ของผู้ใช้ได้ ในตาราง ใช่ หมายความว่า มีการวัดสำหรับฟิลด์นั้น
การวัด | ผู้ใช้ | วันที่ (สัปดาห์) | คำอธิบาย
จำนวน (#) ผู้ใช้ที่ใช้งาน | ไม่ | ใช่ | จำนวนผู้ใช้ที่ใช้งานที่มีอยู่ในแอปพลิเคชันต่อสัปดาห์
จำนวน (#) ผู้ใช้ที่ได้รับมอบหมาย | ไม่ | ใช่ | จำนวนผู้ใช้ที่ได้รับมอบหมายที่มีอยู่ต่อสัปดาห์
จำนวน (#) วินาทีที่ล็อกอิน | ใช่ | ใช่ | จำนวนของวินาทีที่ผู้ใช้ล็อกอินในระหว่างสัปดาห์ที่ระบุ
จำนวน (#) การล็อกอินทั้งหมด | ใช่ | ใช่ | จำนวนครั้งที่ผู้ใช้ล็อกอินในระหว่างสัปดาห์ใดก็ตาม หากผู้ใช้ล็อกอิน 3 ครั้งต่อวัน ระบบก็จะนับเป็นการล็อกอิน 3 ครั้งและเพิ่มลงในค่าของสัปดาห์ปัจจุบัน
จำนวน (#) การล็อกอินที่ไม่ซ้ำกัน | ใช่ | ใช่ | จำนวนครั้งที่ไม่ซ้ำกันที่ผู้ใช้ล็อกอินในระหว่างสัปดาห์ใดก็ตาม หากผู้ใช้ล็อกอิน 3 ครั้งต่อวัน ระบบก็จะนับเป็นการล็อกอินที่ไม่ซ้ำกัน 1 ครั้งและเพิ่มลงในค่าของสัปดาห์ปัจจุบัน
จำนวน (#) การล็อกอินที่ไม่สำเร็จ | ใช่ | ใช่ | จำนวนการล็อกอินที่ไม่สำเร็จแยกตามผู้ใช้แยกตามสัปดาห์
เปอร์เซ็นต์ (%) ล็อกอินแล้ว | ไม่ | ใช่ | จำนวนผู้ใช้ที่ล็อกอินในสัปดาห์นั้นหารด้วยจำนวนผู้ใช้ที่ใช้งาน
วินาทีที่ล็อกอินโดยเฉลี่ย (Avg) | ใช่ | ใช่ | จำนวนของวินาทีที่ผู้ใช้ล็อกอินในระหว่างสัปดาห์ที่ระบุ หารด้วยจำนวนครั้งที่ผู้ใช้ล็อกอินในระหว่างสัปดาห์ดังกล่าว
ความถี่ในการล็อกอินต่อสัปดาห์โดยเฉลี่ย (Avg) | ไม่ | ใช่ | จำนวนการล็อกอินที่ไม่ซ้ำกันในสัปดาห์นั้นหารด้วยจำนวนผู้ใช้ที่ล็อกอินในสัปดาห์นั้น
### หมายเหตุการใช้ หัวข้อนี้จะแสดงหมายเหตุการใช้ #### เกี่ยวกับข้อมูลการติดตามการใช้ ข้อมูลการติดตามการใช้ในคลังข้อมูลจะรีเฟรชทุกสัปดาห์จากข้อมูลในข้อมูลแอปพลิเคชัน Oracle CRM On Demand ของคุณ การรีเฟรชข้อมูลการติดตามการใช้จะเกิดขึ้นตอนสุดสัปดาห์ และจะไม่ตามการรีเฟรชเพื่อเพิ่มค่าช่วงกลางคืนของข้อมูลที่เหลือ การวัดการติดตามการใช้จะถูกคำนวณใหม่เฉพาะในเดือนปัจจุบัน และข้อมูลของเดือนที่ผ่านมาจะไม่ถูกนำมาคำนวณใหม่ เว้นแต่ว่าสัปดาห์นั้นๆ จะอยู่ในช่วงสิ้นเดือน ตัวอย่างเช่น เมื่อมีการรีเฟรชเพื่อเพิ่มค่าของการติดตามการใช้ในวันศุกร์ที่ 28 พฤษภาคม 2010 การวัดการติดตามการใช้จะคำนวณค่าใหม่สำหรับเดือนพฤษภาคมทั้งเดือนโดยเริ่มจากวันที่ 1 พฤษภาคม 2010 เมื่อมีการรีเฟรชเพื่อเพิ่มค่าสำหรับการติดตามการใช้ในวันศุกร์ที่ 4 มิถุนายน 2010 การวัดการติดตามการใช้จะคำนวณใหม่สำหรับทั้งเดือนพฤษภาคมและมิถุนายน เนื่องจากสัปดาห์นั้นคาบเกี่ยวเดือนพฤษภาคมและมิถุนายน การวัดการติดตามการใช้จะถูกสรุปข้อมูลตามเดือนปฏิทิน แม้ว่าจะสามารถวิเคราะห์การวัดนี้ตามปฏิทินการเงินของบริษัท แต่ข้อมูลจะไม่เป็นไปตามปฏิทินการเงินของบริษัทที่ใช้ปฏิทินที่ไม่ใช่มาตรฐาน โดยจะมีความแตกต่างในการกำหนดปฏิทินการเงิน โดยเฉพาะหากคุณใช้รูปแบบ 4-4-5 หรือ 5-4-4 หรือปฏิทินที่กำหนดเอง โดยที่เดือนปฏิทินสองเดือนเริ่มต้นในงวดการเงินเดียว หรือไม่มีเดือนการเงินที่เริ่มต้นในงวดการเงิน ในกรณีเช่นนี้การวัดการติดตามการใช้งานอาจเกินหรือขาดไปในงวดการเงินที่ระบุ ข้อมูลการติดตามการใช้ส่วนใหญ่ได้รับการบันทึกที่ระดับสัปดาห์ การวัดการนำมาใช้ของผู้ใช้บางอย่างจะไม่ถูกบันทึกที่ระดับสัปดาห์ การวัดการติดตั้งและตั้งค่าทั้งหมดจะไม่ถูกบันทึกที่ระดับสัปดาห์ เนื่องจากข้อมูลการติดตามการใช้จะได้รับการบันทึกที่ระดับสัปดาห์ จึงอาจรวบรวมโดยแยกตามเดือน ไตรมาส และปี อย่างไรก็ตาม จะไม่มีการสร้างผลลัพธ์ใดๆ หากมีการรันที่ระดับต่ำกว่าระดับสัปดาห์ #### เกี่ยวกับประวัติการล็อกอินของผู้ใช้ ข้อมูลประวัติการล็อกอินของผู้ใช้ที่เก่ากว่า 90 วันจะถูกลบจากแอปพลิเคชัน Oracle CRM On Demand อย่างต่อเนื่อง ดังนั้น คุณสมบัติการติดตามการใช้จึงสามารถสนับสนุนการวัดการนำมาใช้ของผู้ใช้ได้ประมาณ 90 วันเมื่อแอปพลิเคชัน Oracle CRM On Demand ได้รับการอัปเกรดเป็นรีลีสนี้ครั้งแรก อย่างไรก็ตาม ข้อมูลประวัติการนำมาใช้ของผู้ใช้จะยังคงอยู่ในคลังข้อมูลเพื่อสนับสนุนการวิเคราะห์แนวโน้มเชิงประวัติของการวัดการนำมาใช้ของผู้ใช้ในการวิเคราะห์ Oracle CRM On Demand ข้อมูลนี้จะยังคงอยู่จนถึงการรีเฟรชแบบสมบูรณ์ครั้งถัดไป แม้จะหลังจากที่ข้อมูลถูกลบออกจาก Oracle CRM On Demand #### การวัดการติดตามการใช้ การวัดการติดตามการใช้จะถูกรวบรวมตามสัปดาห์ปฏิทิน หากคุณกำลังใช้ปฏิทินที่ไม่ใช่มาตรฐาน เช่น 5-4-4, 4-4-5 หรือปฏิทินการเงินที่กำหนดเอง อาจเป็นไปได้ที่เดือนการเงินหรือไตรมาสการเงินอาจจะมีจำนวนสัปดาห์มากหรือน้อยกว่าเมื่อเปรียบเทียบกับเดือนการเงินหรือไตรมาสการเงินอื่น ดังนั้น การวัดของคุณอาจจะปรากฏขึ้นโดยเกินหรือขาดเล็กน้อยสำหรับเดือนหรือไตรมาสนั้น ลักษณะนี้จะเกิดขึ้นเมื่อการวัดการใช้ประสิทธิภาพของบริษัทไม่ตรงกันทั้งหมดกับการกำหนดปฏิทินการเงินเมื่อทำการวิเคราะห์แยกตามเดือนและไตรมาสปฏิทินการเงิน #### มิติออบเจกต์การวิเคราะห์ คุณสามารถรวมฟิลด์จากมิติออบเจกต์การวิเคราะห์กับฟิลด์จากมิติผู้ใช้เท่านั้นและกับการวัดออบเจกต์การวิเคราะห์เท่านั้น คุณไม่สามารถรวมฟิลด์จากมิติออบเจกต์การวิเคราะห์กับฟิลด์จากมิตินอกเหนือจากมิติผู้ใช้หรือกับการวัดนอกเหนือจากการวัดออบเจกต์การวิเคราะห์ได้ เมื่อต้องการรายงานข้อมูลผู้ใช้สำหรับผู้ใช้ที่จัดทำออบเจกต์ ให้เพิ่มฟิลด์จากออบเจกต์การวิเคราะห์และฟิลด์จากมิติผู้ใช้หรือมิติ จัดทำโดย ภายใต้มิติออบเจกต์การวิเคราะห์ เมื่อต้องการรายงานข้อมูลผู้ใช้สำหรับผู้ใช้ที่ปรับเปลี่ยนออบเจกต์ล่าสุด ให้เพิ่มฟิลด์จากออบเจกต์การวิเคราะห์และฟิลด์จากมิติ แก้ไขครั้งล่าสุดโดย ภายใต้มิติออบเจกต์การวิเคราะห์ การรีเฟรชรายสัปดาห์ของข้อมูลการติดตามการใช้งานจะบันทึกทับข้อมูลที่มีอยู่สำหรับออบเจกต์การวิเคราะห์ คุณต้องเอ็กซ์ปอร์ตข้อมูลในแต่ละสัปดาห์ถ้าคุณต้องการเปรียบเทียบข้อมูลระหว่างสัปดาห์ ข้อมูลการติดตามการใช้งานจะถูกรวบรวมสำหรับออบเจกต์การวิเคราะห์ประเภทต่อไปนี้: การดำเนินการ การวิเคราะห์ เงื่อนไข ฟิลเตอร์ แผงควบคุม เพจแผงควบคุม และพรอมต์แผงควบคุม เมื่อคุณดึงและตรวจสอบข้อมูลสำหรับออบเจกต์การวิเคราะห์ ให้พิจารณาประเด็นต่อไปนี้: ข้อมูลจะถูกรวบรวมสำหรับออบเจกต์การวิเคราะห์ภายใต้โฟลเดอร์ที่ใช้ร่วมกันเท่านั้น ข้อมูลจะไม่ถูกรวบรวมสำหรับออบเจกต์การวิเคราะห์ที่จัดเก็บอยู่ในโฟลเดอร์ส่วนบุคคล ข้อมูลเกี่ยวกับออบเจกต์ที่ลบจะไม่ถูกเก็บรวบรวม ถ้าออบเจกต์ถูกลบจากแคตตาล็อกในระหว่างสัปดาห์ก่อนการรีเฟรชข้อมูล ข้อมูลจะไม่รวมข้อมูลเกี่ยวกับออบเจกต์นั้น ถ้าออบเจกต์ได้รับการปรับเปลี่ยนมากกว่าหนึ่งครั้งในระหว่างสัปดาห์ก่อนการรีเฟรชข้อมูล เฉพาะรายละเอียดสำหรับการปรับเปลี่ยนล่าสุดเท่านั้นที่พร้อมใช้งาน ถ้ามีการสร้างออบเจกต์ในระหว่างสัปดาห์ก่อนการรีเฟรชข้อมูล และหลังจากนั้นถูกลบออกในระหว่างช่วงเวลาเดียวกัน ออบเจกต์นั้นจะไม่รวมอยู่ในข้อมูลสำหรับช่วงเวลานั้น ถ้ามีการสร้างออบเจกต์ในระหว่างสัปดาห์หนึ่ง และถ้าออบเจกต์นั้นถูกลบในสัปดาห์ถัดไป และมีการสร้างออบเจกต์การวิเคราะห์ใหม่ที่มีชื่อเดียวกันในระหว่างสัปดาห์เดียวกัน ออบเจกต์ที่มีชื่อนั้นจะปรากฏเป็นออบเจกต์ที่สร้างใหม่ในข้อมูลสำหรับสองสัปดาห์ติดต่อกัน #### การวัดออบเจกต์การวิเคราะห์ คุณสามารถรวมการวัดออบเจกต์การวิเคราะห์กับฟิลด์จากออบเจกต์การวิเคราะห์และจากมิติผู้ใช้เท่านั้น คุณไม่สามารถรวมการวัดออบเจกต์การวิเคราะห์กับการวัดอื่นๆ หรือกับฟิลด์จากมิติอื่นนอกเหนือจากออบเจกต์การวิเคราะห์หรือมิติผู้ใช้ #### มิติเนื้อหา มิติเนื้อหาถูกใช้ร่วมกันโดยทั้งการวัดประสิทธิภาพการวิเคราะห์และการวัดประสิทธิภาพมุมมองเพจ ในการรายงานการวัดประสิทธิภาพการวิเคราะห์ ให้ใช้ฟิลด์ชนิดเนื้อหาเพื่อฟิลเตอร์เงื่อนไขต่อไปนี้: ชนิดเนื้อหา = การวิเคราะห์ V3 ในการรายงานการวัดประสิทธิภาพมุมมองเพจ ให้ใช้ฟิลด์ชนิดเนื้อหาเพื่อฟิลเตอร์เงื่อนไขต่อไปนี้: ชนิดเนื้อหา = มุมมองเพจ เมื่อทำการวิเคราะห์การวัดประสิทธิภาพมุมมองเพจ ฟิลด์มิติเนื้อหาที่ใช้ได้จะมีเพียง: ชนิดเนื้อหา และ ชื่อเนื้อหา สำหรับประสิทธิภาพมุมมองเพจ ค่าชื่อเนื้อหาจะแสดงถึงชื่อของหน้าจอ สำหรับประสิทธิภาพการวิเคราะห์ ค่าชื่อเนื้อหาจะแสดงถึงชื่อรายงานหรือแผงควบคุม เมื่อต้องการแสดงเส้นทางการวิเคราะห์และแผงควบคุมในการวิเคราะห์การติดตามการใช้งาน ให้ใช้ฟิลด์รายละเอียดเนื้อหาภายในมิติเนื้อหา รายละเอียดเนื้อหาจะปรากฏเฉพาะสำหรับเนื้อหาที่ชนิดเนื้อหาถูกตั้งค่าเป็นการวิเคราะห์ V3 รูปแบบสำหรับพาธสำหรับการวิเคราะห์และแผงควบคุมมีดังนี้: พาธสำหรับโฟลเดอร์ส่วนบุคคลของผู้ใช้: /users/UserRowID ซึ่ง UserRowID คือ ID แถวของผู้ใช้ที่เป็นเจ้าของโฟลเดอร์ ตัวอย่างเช่น: /users/1QA4-HQOAD พาธสำหรับโฟลเดอร์ใช้ร่วมกันในบริษัท: /shared/CompanyNumber_Shared_Folder ซึ่ง CompanyNumber คือหมายเลขของอินสแตนซ์ของบริษัทของ Oracle CRM On Demand ตัวอย่างเช่น: /shared/9999_Shared_Folder พาธสำหรับโฟลเดอร์ใช้ร่วมกันในบริษัทที่ย้าย: /shared/Company_CompanyNumber_Shared_Folder ซึ่ง CompanyNumber คือหมายเลขของอินสแตนซ์ของบริษัทของ Oracle CRM On Demand ตัวอย่างเช่น: /shared/Company_9999_Shared_Folder หมายเหตุ: ในรีลีสก่อนหน้ารีลีส 38 การใช้แผงควบคุมที่กำหนดเองที่จัดเก็บในโฟลเดอร์ภายใต้โฟลเดอร์ใช้ร่วมกันในบริษัทที่ย้ายจะไม่ถูกติดตาม พาธสำหรับการวิเคราะห์ที่ถูกฝังในโฮมเพจประเภทเรคคอร์ดในแอปพลิเคชันมาตรฐานจะมีส่วนต่อท้าย /_Emb การวิเคราะห์บางรายการที่รันจากแผงควบคุมที่สร้างไว้ล่วงหน้าภายใต้โฟลเดอร์การวิเคราะห์ที่สร้างไว้ล่วงหน้าในแคตตาล็อกจะมีคำต่อท้าย /_DB โฟลเดอร์ย่อยที่ตรงกับส่วนต่อท้าย /_Emb และ /_DB และการวิเคราะห์ในโฟลเดอร์ย่อยเหล่านี้ จะไม่แสดงในแคตตาล็อก ต่อไปนี้คือตัวอย่างของพาธสำหรับการวิเคราะห์ที่ถูกฝังในโฮมเพจประเภทเรคคอร์ดตามค่าดีฟอลต์ในแอปพลิเคชันมาตรฐาน: /shared/Pre-built Analysis/Customers Analytics/_Emb ต่อไปนี้คือตัวอย่างของพาธสำหรับการวิเคราะห์ที่รันจากแผงควบคุมที่สร้างไว้ล่วงหน้า: /shared/Pre-built Analysis/Customers Analytics/_DB เริ่มตั้งแต่รีลีส 38 ฟิลด์รายละเอียดเนื้อหาจะได้รับการป็อปปูเลทดังนี้: สำหรับแผงควบคุมที่กำหนดเองที่จัดเก็บในโฟลเดอร์ภายใต้ โฟลเดอร์ของฉัน หรือ โฟลเดอร์ที่ใช้ร่วมกัน ฟิลด์รายละเอียดเนื้อหาจะถูกป็อปปูเลทด้วยพาธไปยังแผงควบคุมตามที่ปรากฏในแคตตาล็อก ตัวอย่างเช่น ถ้ามีการจัดเก็บแผงควบคุมในโฟลเดอร์ที่กำหนดเองที่ชื่อ My Custom Dashboards โดยตรงภายใต้ โฟลเดอร์ของฉัน สำหรับผู้ใช้ที่มี ID ผู้ใช้เป็น 1QA4-HQOAD ฟิลด์รายละเอียดเนื้อหาจะมีดังนี้: /users/1QA4-HQOAD/My Custom Dashboards ระดับโฟลเดอร์ที่กำหนดเองแต่ละระดับจะรวมอยู่ในพาธ ในอีกตัวอย่างหนึ่ง ถ้ามีการจัดเก็บแผงควบคุมในโฟลเดอร์ที่กำหนดเองที่ชื่อ Custom Account Dashboards โดยตรงภายใต้ โฟลเดอร์ใช้ร่วมกันในบริษัท สำหรับบริษัทที่มีหมายเลขอินสแตนซ์เป็น 9999 ฟิลด์รายละเอียดเนื้อหาจะมีดังนี้: /shared/9999_Shared_Folder/Custom Account Dashboards หมายเหตุ: ในรีลีสก่อนหน้ารีลีส 38 การใช้งานแผงควบคุมที่กำหนดเองที่จัดเก็บในโฟลเดอร์ภายใต้ โฟลเดอร์ของฉัน จะไม่ถูกติดตาม การใช้งานแผงควบคุมที่กำหนดเองที่จัดเก็บในโฟลเดอร์ภายใต้ โฟลเดอร์ที่ใช้ร่วมกัน จะถูกติดตาม แต่ฟิลด์รายละเอียดเนื้อหาจะไม่ได้รับการป็อปปูเลท สำหรับการวิเคราะห์ที่รันจากแผงควบคุม ฟิลด์รายละเอียดเนื้อหาจะได้รับการป็อปปูเลทด้วยพาธไปยังแผงควบคุม รวมถึงชื่อของแผงควบคุมด้วย ฟิลด์ชื่อเนื้อหาจะถูกป็อปปูเลทด้วยชื่อของการวิเคราะห์ที่ฝังไว้ หมายเหตุ: ในรีลีสก่อนหน้ารีลีส 38 ฟิลด์รายละเอียดเนื้อหาจะไม่ได้รับการป็อปปูเลทสำหรับการวิเคราะห์ที่ฝังไว้ในแผงควบคุม สำหรับแผงควบคุมของฉัน ซึ่งก็คือแผงควบคุมส่วนบุคคลของผู้ใช้แต่ละราย ฟิลด์รายละเอียดเนื้อหาจะได้รับการป็อปปูเลทด้วยพาธต่อไปนี้: /users/UserRowID/_portal ตัวอย่างเช่น: /users/1QA4-HQOAD/_portal หมายเหตุ: ในรีลีสก่อนหน้ารีลีส 38 การใช้งาน แผงควบคุมของฉัน จะไม่ถูกติดตาม สำหรับแผงควบคุมที่จัดเก็บในโฟลเดอร์แผงควบคุมที่ระบบสร้างขึ้นภายใต้โฟลเดอร์ใช้ร่วมกันในบริษัท ฟิลด์รายละเอียดเนื้อหาจะได้รับการป็อปปูเลทด้วยพาธต่อไปนี้: /shared/CompanyNumber_Shared_Folder/_portal ตัวอย่างเช่น: /shared/9999_Shared_Folder/_portal สำหรับแผงควบคุมที่จัดเก็บในโฟลเดอร์แผงควบคุมที่ระบบสร้างขึ้นภายใต้โฟลเดอร์ใช้ร่วมกันในบริษัทที่ย้าย ฟิลด์รายละเอียดเนื้อหาจะได้รับการป็อปปูเลทด้วยพาธต่อไปนี้: /shared/Company_CompanyNumber_Shared_Folder/_portal ตัวอย่างเช่น: /shared/Company_9999_Shared_Folder/_portal หมายเหตุ: เริ่มตั้งแต่รีลีส 38 คำต่อท้ายสำหรับพาธสำหรับโฟลเดอร์แผงควบคุมที่ระบบสร้างขึ้นจะเป็น /_portal ในรีลีสก่อนหน้าของ Oracle CRM On Demand คำต่อท้ายจะเป็น /Dashboards #### การวัดประสิทธิภาพการวิเคราะห์ คุณไม่สามารถรวมการวัดประสิทธิภาพการวิเคราะห์กับการวัดอื่นๆ ได้ คุณไม่สามารถรวมการวัดประสิทธิภาพมุมมองเพจกับการวัดอื่นๆ ได้ การวัดที่เกี่ยวข้องกับประสิทธิภาพทั้งสองนี้จะได้รับการจัดเก็บโดยใช้ระดับของรายละเอียดที่ต่างกัน ซึ่งแตกต่างจากการวัดอื่นๆ แต่ละรายการหรือการวัดอื่นๆ ทั้งหมด การวัดประสิทธิภาพการวิเคราะห์จะบันทึกที่ระดับเนื้อหา ผู้ใช้ และสัปดาห์ การวัดเหล่านี้จะถูกรวบรวมทุกครั้งที่ผู้ใช้แต่ละคนรันรายงาน และสรุปที่ระดับสัปดาห์ เวลาตอบกลับเฉลี่ยจะวัดเป็นวินาที ในทางกลับกัน การวัดประสิทธิภาพมุมมองเพจจะบันทึกที่ระดับเพจและสัปดาห์ การวัดเหล่านี้จะถูกรวบรวมทุกครั้งที่ดูเพจแต่ละเพจ และสรุปที่ระดับสัปดาห์ เวลาตอบกลับเฉลี่ยจะวัดเป็นมิลลิวินาที การใช้การวัดประสิทธิภาพการวิเคราะห์สามารถรายงานการวัดโดยผู้ใช้แต่ละคนได้ อย่างไรก็ตาม ประสิทธิภาพมุมมองเพจจะอยู่ที่ระดับบริษัทเท่านั้น มุมมองเพจส่วนใหญ่จะมีชื่อ แต่สำหรับมุมมองเพจที่ไม่มีชื่อ การวัดประสิทธิภาพการใช้จะรายงานเป็น อื่นๆ การใช้การวัดประสิทธิภาพการวิเคราะห์จะได้รับการรวมไว้สำหรับแผงควบคุมแบบใช้ร่วมกันและแบบส่วนบุคคล แต่ไม่ได้รวมไว้สำหรับการสืบค้นแบบไดนามิก ชื่อเนื้อหาทั้งมุมมองเพจและการวิเคราะห์แสดงการวัดตามภาษาดีฟอลต์ของบริษัทและการตั้งชื่อออบเจกต์มาตรฐาน โดยไม่สนับสนุนภาษาหรือการเปลี่ยนชื่อออบเจกต์ของผู้ใช้ #### ข้อจำกัดประวัติการไซน์อินของผู้ใช้ มิติของประวัติการไซน์อินของผู้ใช้จะระบุแหล่งการไซน์อินของผู้ใช้ เช่น อินเตอร์แอคทีฟ บริการทางเว็บ โทรศัพท์เคลื่อนที่ และอื่นๆ มิตินี้มีข้อจำกัดดังนี้: การวัดเดียวที่สามารถใช้กับประวัติการไซน์อินของผู้ใช้คือการวัดการนำมาใช้ของผู้ใช้ต่อไปนี้: จำนวน (#) การล็อกอินทั้งหมด จำนวน (#) การล็อกอินที่ไม่สำเร็จ เฉพาะเดือนปัจจุบันของข้อมูลเท่านั้นที่ถูกอัปเดตโดยการรีเฟรชเพื่อเพิ่มค่า ข้อมูลประวัติสำหรับคอลัมน์ประเภทการไซน์อินจะไม่ได้รับการอัปเดตผ่านการรีเฟรชเพื่อเพิ่มค่า หมายเหตุ: ค่าประเภทการไซน์อินจะใช้ได้เฉพาะสำหรับเรคคอร์ดการไซน์อินของผู้ใช้ที่ได้โหลดมานับตั้งแต่คุณสมบัตินี้สามารถใช้งานได้ เรคคอร์ดประวัติการไซน์อินของผู้ใช้ที่โหลดใน Oracle CRM On Demand Release 29 และก่อนหน้าจะมีค่าเป็นนัล เนื่องจากข้อมูลนี้ไม่มีการบันทึกไว้ในรีลีสเหล่านั้น ### การวัดการนำมาใช้ของผู้ใช้รายสัปดาห์และรายเดือน ข้อมูลรายสัปดาห์จะไม่เพิ่มในข้อมูลรายเดือน ข้อมูลรายเดือนจะถูกคำนวณแยกต่างหาก ตามจำนวนของวันในเดือนนั้นๆ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.