| พิมพ์ เปิดเวอร์ชัน PDF ของวิธีใช้แบบออนไลน์

## การทำงานกับเพจปฏิทิน เพจปฏิทินมีพื้นที่หลักสำหรับจัดการกิจกรรม เพจดีฟอลต์คือ เพจปฏิทินรายวัน ซึ่งมีส่วนปฏิทินรายวัน ส่วนมุมมองปฏิทิน และส่วนที่แสดงรายการงานที่เปิดอยู่ และส่วนการติดต่อตามแผน ในการดูส่วนการโทรตามแผนบนเพจปฏิทิน บทบาทผู้ใช้ของคุณต้องมีสิทธิ์ การโทร: การโทรตามแผนของปฏิทิน ส่วนการโทรตามแผนจะแสดงรายการติดต่อตามแผนมากถึงสองสัปดาห์ตามลำดับเวลาสำหรับพนักงานขายและแสดงข้อมูลต่อไปนี้สำหรับการติดต่อตามแผนแต่ละรายการ: วันที่ติดต่อและเวลาเริ่มต้น เวลา หัวเรื่อง ผู้ติดต่อที่จะไปเยี่ยมชม และข้อมูลที่อยู่อื่นๆ ของผู้ติดต่อ ช่วงสองสัปดาห์ของรายการติดต่อตามแผนที่แสดงรวมการติดต่อตามแผนสำหรับสัปดาห์ก่อนหน้าและการติดต่อตามแผนสำหรับสัปดาห์ที่จะถึง การระบุรหัสสีที่ใช้ในส่วนการติดต่อตามแผนในเพจปฏิทินจะกำหนดตามธีมที่คุณใช้ ดังนี้: การติดต่อตามแผนที่เกินกำหนดซึ่งมีวันที่เริ่มต้นเป็นเวลาในอดีตจะปรากฏเป็นสีที่ผู้ดูแลระบบของคุณเลือกไว้สำหรับข้อความอเลิตในธีม การติดต่อตามแผนที่จะมีขึ้น ซึ่งมีวันที่เริ่มต้นเป็นเวลาในอนาคตจะปรากฏเป็นสีที่ผู้ดูแลระบบของคุณเลือกไว้สำหรับลิงค์ของเพจในธีม สำหรับข้อมูลเพิ่มเติมเกี่ยวกับการสร้างการติดต่อตามแผน โปรดดูที่ การติดตามการเยี่ยม (การติดต่อจากฝ่ายขาย) ลูกค้า การให้ตัวอย่างยาในระหว่างการติดต่อจากฝ่ายขายและ การวางแผนการโทรเป็นกลุ่ม คุณสามารถ: เลือกมุมมองปฏิทินที่คุณต้องการแสดงในแต่ละครั้งที่คุณคลิกแท็บปฏิทิน เลือกรายการกิจกรรมที่คุณต้องการแสดงในมุมมองรายวันและรายสัปดาห์ของปฏิทินของคุณเองและปฏิทินของผู้ใช้รายอื่นที่ให้คุณใช้ปฏิทินร่วมกันกับพวกเขา (มุมมองปฏิทินรายวันและรายสัปดาห์ของผู้ใช้) ระบุวันที่จะแสดงเป็นวันแรกของสัปดาห์ในปฏิทินของคุณ ระบุชุดของวันทำงานและชั่วโมงทำงานที่แตกต่างจากวันทำงานและชั่วโมงทำงานที่เป็นค่าดีฟอลต์ของบริษัทของคุณ เลือกเพื่อแสดงข้อมูลเพิ่มเติมในการนัดหมายในมุมมองปฏิทินของคุณ สำหรับข้อมูลเกี่ยวกับการตั้งค่าตัวเลือกปฏิทินเหล่านี้ โปรดดูที่ การตั้งค่ามุมมองปฏิทินดีฟอลต์ของคุณ หมายเหตุ: หากบทบาทของคุณมีสิทธิ์ใช้ปฏิทินร่วมกัน เพจปฏิทินของคุณอาจมีฟังก์ชันเพิ่มเติมจากที่แสดงไว้ในเพจดีฟอลต์ สำหรับข้อมูลเพิ่มเติมเกี่ยวกับฟังก์ชันเพิ่มเติม โปรดดูที่ เพจการตั้งค่าปฏิทิน ตารางต่อไปนี้จะอธิบายสิ่งที่คุณทำได้ในมุมมองปฏิทินรายวันและรายสัปดาห์ของผู้ใช้
ในการดำเนินการนี้ | ทำตามขั้นตอนเหล่านี้
--- | ---
จัดทำงาน | คลิก ใหม่ ในแถบชื่อของส่วนรายการกิจกรรม ในเพจแก้ไขงาน ให้ป้อนข้อมูลงานและบันทึกเรคคอร์ด
ลบงาน | คลิกที่ลิงค์การนัดหมายที่คุณต้องการลบ ในเพจรายละเอียดการนัดหมาย คลิก ลบ
จัดทำการนัดหมาย | คลิก การนัดหมายใหม่ ในแถบชื่อปฏิทิน ในเพจแก้ไขการนัดหมาย ให้ป้อนข้อมูลการนัดหมายและบันทึกเรคคอร์ด
ลบการนัดหมาย | คลิกที่ลิงค์การนัดหมายที่คุณต้องการลบ ในเพจรายละเอียดการนัดหมาย คลิก ลบ
ไปที่วันที่ต้องการ | คลิกที่ลิงค์ของวันในส่วนมุมมองปฏิทิน คุณสามารถเลือกคลิกที่ไอคอน 1 บนการนัดหมาย และใช้ลูกศรในส่วนหัวของส่วนปฏิทินรายวันเพื่อเลื่อนดูวันที่คุณต้องการได้
ไปที่เดือนที่ต้องการ | คลิกที่ลูกศรในส่วนมุมมองปฏิทิน คุณสามารถเลือกคลิกที่ไอคอน 31 ที่อยู่บนการนัดหมาย จากนั้นใช้ลิงค์หรือลูกศรในส่วนหัวของมุมมองปฏิทินรายเดือนเพื่อไปที่เดือนที่คุณต้องการดู
ซ่อนมุมมองปฏิทินและส่วนรายการกิจกรรม | คลิกที่ไอคอนลูกศรขวาที่ปรากฏขึ้นเหนือแถบชื่อปฏิทิน เมื่อมุมมองปฏิทินและส่วนรายการกิจกรรมถูกซ่อนไว้ พื้นที่ของปฏิทินจะขยายเพื่อทำให้มีพื้นที่มากขึ้นในการแสดงรายละเอียดการนัดหมายในปฏิทิน คุณสมบัตินี้มีประโยชน์ในกรณีที่คุณต้องการพิมพ์เพจปฏิทิน (โดยใช้ลิงค์มุมมองแบบพิมพ์) และคุณไม่ต้องการให้มุมมองปฏิทินและส่วนรายการกิจกรรมปรากฏในหน้าที่พิมพ์ หากต้องการแสดงมุมมองปฏิทินและส่วนรายการกิจกรรมอีกครั้ง ให้คลิกไอคอนลูกศรซ้าย หลังจากที่คุณซ่อนมุมมองปฏิทินและส่วนรายการกิจกรรมแล้ว มุมมองปฏิทินและส่วนรายการกิจกรรมจะยังคงถูกซ่อนไว้จนกว่าคุณจะเลือกให้แสดงอีกครั้ง หรือจนกว่าคุณจะไซน์เอาต์ออกจาก Oracle CRM On Demand และไซน์อินกลับเข้ามาอีกครั้ง มุมมองปฏิทินและส่วนรายการกิจกรรมมีเฉพาะในมุมมองปฏิทินรายวันและรายสัปดาห์ของผู้ใช้เท่านั้น
ทำเครื่องหมายงานเป็นงานที่เสร็จสมบูรณ์ | ในส่วนรายการกิจกรรม ให้คลิกลิงค์แสดงรายการทั้งหมดเพื่อเปิดเพจรายการกิจกรรม หากรายการของงานที่เปิดอยู่ไม่แสดงขึ้นตามค่าดีฟอลต์เมื่อเพจรายการกิจกรรมเปิดขึ้น ให้เลือกรายการงานที่คุณต้องการจากรายการดรอปดาวน์ของรายการ ในรายการงาน ให้คลิกลิงค์หัวเรื่องสำหรับงานที่คุณต้องการทำเครื่องหมายว่าเสร็จสมบูรณ์แล้ว บนเพจรายละเอียดงาน ให้คลิกทำเครื่องหมายว่าเสร็จสมบูรณ์
ดูเพจปฏิทินแบบรายวัน | คลิกลูกศรในส่วนปฏิทินรายวัน
วางกำหนดการการนัดหมายใหม่โดยการลากและวาง | ลากการนัดหมายและวางในช่วงเวลาหรือวันอื่น สำหรับข้อมูลเพิ่มเติม โปรดดูที่ เกี่ยวกับการลากและวางการนัดหมายในปฏิทิน
อัปเดตกิจกรรม | คลิกที่ลิงค์กิจกรรม (การนัดหมาย งาน หรือการติดต่อตามแผน) ที่คุณต้องการอัปเดต ในเพจรายละเอียดการนัดหมาย รายละเอียดงาน หรือรายละเอียดการติดต่อ ให้แก้ไขฟิลด์แบบอินไลน์ หรือคลิก แก้ไข เพื่อเปิดเพจแก้ไขการนัดหมาย แก้ไขงาน และแก้ไขการติดต่อ สำหรับข้อมูลเพิ่มเติมเกี่ยวกับการอัปเดตเรคคอร์ด โปรดดูที่ การอัปเดตรายละเอียดเรคคอร์ด คำแนะนำ: หากคุณใช้ธีมโมเดิร์น คุณสามารถคลิกขวาที่การนัดหมายในมุมมองปฏิทินรายวัน รายสัปดาห์ หรือรายเดือน แล้วคลิก แก้ไข เพื่ออัปเดตการนัดหมาย
ดูรายการการนัดหมาย งาน (เปิด ปิด หรือทั้งหมด) กิจกรรมหรือการติดต่อตามแผน | ในส่วนรายการกิจกรรม ให้คลิกที่ลิงค์ แสดงรายการทั้งหมด ในเพจรายการกิจกรรม ให้คลิกรายการดรอปดาวน์และเปลี่ยนแปลงการเลือก
ดูการนัดหมายในแต่ละวัน | คลิกไอคอน 1 ในปฏิทิน
ดูรายละเอียดกิจกรรม | คลิกลิงค์กิจกรรม (การนัดหมาย งาน หรือการติดต่อตามแผน) ที่คุณต้องการดู
ดูการนัดหมายของทั้งเดือน | คลิกที่ไอคอน 31 ในปฏิทิน
ดูการนัดหมายของทั้งสัปดาห์ | คลิกที่ไอคอน 7 ในปฏิทิน
#### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลที่เกี่ยวข้อง: เกี่ยวกับปฏิทินและสไตล์ธีม เกี่ยวกับวันทำงานและชั่วโมงทำงานตามปฏิทิน

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.