| พิมพ์ เปิดเวอร์ชัน PDF ของวิธีใช้แบบออนไลน์

##### การแมปฟิลด์เพิ่มเติมระหว่างการแปลงค่าลีด ผู้ใช้ที่บริษัทของคุณสามารถแปลงค่าเรคคอร์ดลีดให้เป็นเรคคอร์ดบริษัท ผู้ติดต่อ และโอกาสทางการขาย หากบริษัทของคุณถูกตั้งค่าให้ใช้ Oracle CRM On Demand Partner Relationship Management Edition ผู้ใช้ยังจะสามารถแปลงค่าเรคคอร์ดลีดให้เป็นเรคคอร์ดการลงทะเบียนข้อตกลงได้ด้วย เมื่อผู้ใช้แปลงค่าลีดเป็นเรคคอร์ดบริษัท ผู้ติดต่อ โอกาสทางการขาย หรือการลงทะเบียนข้อตกลงได้ ค่าบางส่วนจะถูกส่งไปที่เรคคอร์ดใหม่ตามค่าดีฟอลต์ อย่างไรก็ตาม คุณสามารถเพิ่มจำนวนข้อมูลที่ถูกส่งไปยังเรคคอร์ดใหม่โดยการแมปฟิลด์เพิ่มเติม รวมถึงฟิลด์ที่กำหนดเอง สำหรับตัวอย่างของวิธีแมปฟิลด์ลีด โปรดดูที่ ลีด เมื่อผู้ใช้แปลงค่าเรคคอร์ดลีด ค่าในฟิลด์ที่แมปจะส่งไปยังเรคคอร์ดใหม่ดังนี้: เมื่อผู้ใช้จัดทำเรคคอร์ดบริษัท ผู้ติดต่อ โอกาสทางการขาย หรือการลงทะเบียนข้อตกลงใหม่ ค่าจากฟิลด์ที่แมปในเรคคอร์ดลีดจะส่งไปที่ฟิลด์ที่ระบุในเรคคอร์ดใหม่ เมื่อผู้ใช้เชื่อมโยงเรคคอร์ดลีดกับเรคคอร์ดบริษัท ผู้ติดต่อ โอกาสทางการขาย หรือการลงทะเบียนข้อตกลงที่มีอยู่ซึ่งผู้ใช้เลือกเมื่อแปลงค่าลีด ฟิลด์ในเรคคอร์ดที่มีอยู่ซึ่งมีค่าอยู่แล้วจะไม่เปลี่ยนแปลง ฟิลด์ที่ว่างเปล่าจะถูกอัปเดตด้วยค่าจากฟิลด์ลีดที่แมป หมายเหตุ: ผู้ใช้ของคู่ค้าไม่สามารถอนุมัติการลงทะเบียนข้อตกลงหรือกำหนดผู้อนุมัติให้กับการลงทะเบียนข้อตกลงได้ ดังนั้น เมื่อผู้ใช้ของคู่ค้าพยายามแปลงค่าลีดเป็นการลงทะเบียนข้อตกลง การแปลงค่าจะล้มเหลวหากกระบวนการแปลงค่าพยายามอัปเดตฟิลด์ผู้อนุมัติปัจจุบันหรือฟิลด์ผู้อนุมัติสุดท้ายในเรคคอร์ดการลงทะเบียนข้อตกลง หากบริษัทของคุณอนุญาตให้ผู้ใช้ของคู่ค้าแปลงค่าลีดเป็นการลงทะเบียนข้อตกลงได้ โปรดอย่าแมปฟิลด์ใดๆ ในประเภทเรคคอร์ดลีดกับฟิลด์ผู้อนุมัติปัจจุบันหรือฟิลด์ผู้อนุมัติสุดท้ายในเรคคอร์ดการลงทะเบียนข้อตกลง #### เกี่ยวกับฟิลด์เว็บลิงค์ อย่าแมปฟิลด์เว็บลิงค์เพื่อแปลงค่าลีด ฟิลด์เว็บลิงค์ไม่มีข้อมูล แต่มีสคริปต์สำหรับลิงค์ที่ผู้ใช้สามารถคลิกเพื่อดำเนินการ ไม่สามารถส่งเนื้อหาของฟิลด์เว็บลิงค์ไปยังเรคคอร์ดใหม่เมื่อมีการแปลงค่าลีด #### เกี่ยวกับฟิลด์ที่ต่อกัน อย่าแมปฟิลด์ที่ต่อกันเพื่อแปลงค่าลีด ฟิลด์ที่ต่อกัน เป็นฟิลด์ที่สามารถแสดงค่าจากหลายฟิลด์และสามารถแสดงข้อความได้ด้วย ไม่สามารถคัดลอกเนื้อหาของฟิลด์ที่ต่อกันไปใช้ในเรคคอร์ดใหม่เมื่อมีการแปลงค่าลีด หากคุณต้องการคัดลอกค่าจากฟิลด์ที่ปรากฏภายในฟิลด์ที่ต่อกันไปยังเรคคอร์ดใหม่เมื่อมีการแปลงค่าลีด ให้แมปแต่ละฟิลด์เพื่อแปลงค่าลีด #### เกี่ยวกับฟิลด์รายการสำหรับเลือกที่กำหนดเองและค่า คุณสามารถแมปฟิลด์รายการสำหรับเลือกจากเรคคอร์ดลีดกับฟิลด์ข้อความ (สั้นหรือยาว) ในเรคคอร์ดบริษัท ผู้ติดต่อ โอกาสทางการขาย และการลงทะเบียนข้อตกลง หรือกับฟิลด์รายการสำหรับเลือกที่มีค่าเหมือนกัน ก่อนเริ่มต้นใช้งาน ในการดำเนินขั้นตอนต่อไปนี้ บทบาทของคุณต้องมีสิทธิ์ กฎข้อมูลและการระบุ ในการแมปฟิลด์เพิ่มเติมเมื่อแปลงค่าเรคคอร์ดลีด ที่มุมขวาบนของเพจใดๆ คลิกที่ลิงค์ร่วม การจัดการ ในส่วนการจัดการกระบวนการทางธุรกิจ คลิก กฎข้อมูลและการระบุ ในส่วนการจัดการการแปลงค่าลีด คลิก การแมปการแปลงค่าลีด ในเพจแมปการแปลงค่าลีด ให้เลือกฟิลด์เพื่อแมป ในการแปลงค่ากลับไปที่การตั้งค่าดีฟอลต์ ให้คลิกปุ่ม ค่าดีฟอลต์ ในแถบชื่อ คลิก บันทึก

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.