| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับการระบุฟิลเตอร์สำหรับรายงานและแผงควบคุมที่ฝัง คุณสามารถฝังรายงานและแผงควบคุมในเว็บแอปเพล็ตและแท็บเว็บที่กำหนดเอง และยังสามารถตั้งค่าฟิลด์เว็บลิงค์เพื่อเปิดรายงานและแผงควบคุมได้อีกด้วย เมื่อคุณจัดทำเว็บแอปเพล็ต แท็บเว็บ หรือเว็บลิงค์ที่กำหนดเองของประเภทรายงานหรือแผงควบคุม คุณสามารถระบุฟิลเตอร์ที่จะนำมาใช้ในขณะรันไทม์ได้ สำหรับแผงควบคุม ฟิลเตอร์ที่คุณระบุจะนำมาใช้กับรายงานทั้งหมดในแผงควบคุม แต่ละคอลัมน์ที่คุณระบุในฟิลเตอร์ต้องมีการตั้งค่าฟิลเตอร์ในรายงานที่คุณต้องการฝังด้วย และหากคุณกำลังฝังแผงควบคุม คอลัมน์ต้องมีการตั้งค่าฟิลเตอร์ในแต่ละรายงานในแผงควบคุม ฟิลเตอร์ในรายงานสามารถตั้งค่าเป็น "ถูกพรอมต์" หรือตั้งค่าด้วยตัวดำเนินการและค่า หากไม่มีการตั้งค่าฟิลเตอร์สำหรับคอลัมน์ในรายงาน ฟิลเตอร์ใดๆ ที่คุณระบุสำหรับคอลัมน์ดังกล่าวในเว็บแอปเพล็ต แท็บเว็บ หรือเว็บลิงค์จะไม่ถูกนำไปใช้เมื่อรันรายงาน สำหรับข้อมูลเกี่ยวกับการเพิ่มฟิลเตอร์ลงในคอลัมน์ในรายงาน โปรดดูที่ การเพิ่มฟิลเตอร์ลงในคอลัมน์ในการวิเคราะห์ หมายเหตุ: เมื่อคุณจัดทำเว็บแอปเพล็ต แท็บเว็บ หรือเว็บลิงค์ที่กำหนดเองของประเภทรายงาน คุณสามารถเลือกระบุว่าจะให้แสดงพรอมต์ที่กำหนดไว้สำหรับรายงานที่ฝังอยู่ขณะรันไทม์หรือไม่ก็ได้ โดยเลือกช่องทำเครื่องหมายแสดงพรอมต์รายงาน การแสดงพรอมต์ขณะรันไทม์ช่วยให้ผู้ใช้สามารถฟิลเตอร์รายงานได้ อย่างไรก็ตาม การตั้งค่าในช่องทำเครื่องหมายแสดงพรอมต์รายงานจะนำมาใช้ก่อนฟิลเตอร์ที่กำหนดไว้ในฟิลด์พารามิเตอร์สำหรับรายงานหรือแผงควบคุมที่ฝังอยู่ ดังนั้น หากคุณเลือกช่องทำเครื่องหมายแสดงพรอมต์รายงานสำหรับเว็บแอปเพล็ต แท็บเว็บ หรือเว็บลิงค์ที่กำหนดเอง ฟิลเตอร์ที่กำหนดในฟิลด์พารามิเตอร์ตามที่อธิบายไว้ในหัวข้อนี้จะไม่นำมาใช้ แม้ว่าจะไม่มีการกำหนดพรอมต์สำหรับรายงานที่ฝังอยู่ ### Syntax สำหรับการระบุฟิลเตอร์ คุณสามารถระบุพารามิเตอร์สำหรับฟิลเตอร์ด้วยวิธีใดวิธีหนึ่งดังต่อไปนี้: ใช้พารามิเตอร์ Pn ซึ่งเรียกว่า Syntax Pn ใช้กลุ่มของพารามิเตอร์ opn, coln และ valn ซึ่งเรียกว่า Syntax opn คุณไม่สามารถใช้ Syntax สองประเภทผสมกันได้ เมื่อใช้ Syntax Pn คุณสามารถระบุฟิลเตอร์ได้สูงสุดหกรายการ ในพารามิเตอร์ P0 คุณระบุจำนวนของฟิลเตอร์ที่คุณต้องการตั้งค่า ค่าที่ใช้ได้สำหรับพารามิเตอร์ P0 ได้แก่จำนวนเต็ม 1 ถึง 6 พารามิเตอร์ P0 สามารถใช้ได้เพียงครั้งเดียวในสตริงพารามิเตอร์ ฟิลเตอร์แต่ละรายการใช้พารามิเตอร์สามตัวเพื่อให้มีตัวดำเนินการ คอลัมน์ และค่า คุณระบุฟิลเตอร์แรกในพารามิเตอร์ P1-P3 โดยที่ P1 ต้องระบุตัวดำเนินการ, P2 ต้องระบุคอลัมน์ และ P3 ต้องระบุค่า คุณระบุฟิลเตอร์ลำดับถัดไปเป็นชุดของพารามิเตอร์สามตัวคือ P4-P6, P7-P9, P10-P12, P13-P15 และ P16-P18 คุณต้องใช้เครื่องหมายและ (&) เพื่อคั่นระหว่างพารามิเตอร์ พารามิเตอร์แต่ละตัวสามารถใช้ได้เพียงครั้งเดียวในสตริงพารามิเตอร์ สำหรับฟิลเตอร์เดี่ยว Syntax มีลักษณะดังต่อไปนี้ แม้ว่าจะสามารถวางพารามิเตอร์ในลำดับใดก็ได้ในสตริงพารามิเตอร์: P0=1&P1=operator&P2=table.column&P3=value ในการระบุฟิลเตอร์เพิ่มเติม ให้คุณเพิ่มพารามิเตอร์ P4-P6, P7-P9 และลำดับถัดไป และเพิ่มค่าของพารามิเตอร์ P0 ให้ตรงกับจำนวนของฟิลเตอร์ที่คุณเพิ่ม ดังนั้น สำหรับสองฟิลเตอร์ Syntax มีลักษณะดังต่อไปนี้: P0=2&P1=operator&P2=table.column&P3=value&P4=operator&P5=table.column&P6=value เมื่อใช้ Syntax opn จะไม่มีข้อจำกัดในจำนวนของฟิลเตอร์ที่คุณสามารถระบุ ฟิลเตอร์แต่ละรายการใช้กลุ่มของพารามิเตอร์สามตัว ได้แก่ พารามิเตอร์ opn ระบุตัวดำเนินการ, พารามิเตอร์ coln ระบุคอลัมน์ และพารามิเตอร์ valn ระบุค่า คุณต้องใช้เครื่องหมายและ (&) เพื่อคั่นระหว่างพารามิเตอร์ คุณต้องระบุหมายเลขของพารามิเตอร์แต่ละตัวในกลุ่มฟิลเตอร์ด้วยหมายเลขเดียวกัน ซึ่งต้องเป็นจำนวนเต็มที่มากกว่า 0 (ศูนย์) และคุณต้องระบุหมายเลขของกลุ่มของพารามิเตอร์ตามลำดับ สำหรับฟิลเตอร์เดี่ยว Syntax มีลักษณะดังต่อไปนี้ แม้ว่าจะสามารถวางพารามิเตอร์ในลำดับใดก็ได้ในสตริงพารามิเตอร์: op1=operator&col1=table.column&val1=value ในลักษณะเดียวกัน สำหรับสองฟิลเตอร์ Syntax มีลักษณะดังต่อไปนี้: op1=operator&col1=table.column&val1=value&op2=operator&col2=table.column&val2=value หมายเหตุ: ในพารามิเตอร์คอลัมน์ หากชื่อตารางหรือชื่อคอลัมน์มีการเว้นวรรค คุณจะต้องใส่ชื่อนั้นในเครื่องหมายอัญประกาศคู่ หากชื่อตารางหรือชื่อคอลัมน์ไม่มีการเว้นวรรค คุณไม่จำเป็นต้องใส่ชื่อนั้นในเครื่องหมายอัญประกาศคู่ แต่คุณสามารถทำได้หากต้องการ กรณีนี้เป็นจริงสำหรับประเภทของ Syntax ทั้งสองประเภท ### พารามิเตอร์เพจ เมื่อคุณฝังแผงควบคุม คุณยังสามารถเลือกใช้พารามิเตอร์เพจเพื่อระบุว่าเพจใดของแผงควบคุมจะเปิดขึ้นเมื่อมีการแสดงแผงควบคุมนั้น Syntax สำหรับพารามิเตอร์เพจคือ: Page=page name โดยที่ page name คือชื่อของเพจตามที่ปรากฏขึ้นในแผงควบคุม ไม่ต้องใส่ชื่อเพจในเครื่องหมายอัญประกาศคู่ แม้ว่าชื่อนั้นจะมีการเว้นวรรคอย่างน้อยหนึ่งแห่งก็ตาม คุณสามารถระบุพารามิเตอร์เพจเพียงตัวเดียวหรือร่วมกับพารามิเตอร์ตัวอื่นๆ ได้ คุณสามารถวางพารามิเตอร์เพจที่ตำแหน่งใดก็ได้ในสตริงพารามิเตอร์ แต่คุณต้องใช้เครื่องหมายและ (&) เพื่อคั่นพารามิเตอร์เพจแยกจากพารามิเตอร์ใดๆ ที่อยู่ก่อนหน้าหรือหลังจากพารามิเตอร์ดังกล่าว พารามิเตอร์เพจจะไม่ถูกตรวจสอบเมื่อคุณบันทึกพารามิเตอร์ หากคุณไม่รวมพารามิเตอร์เพจ หรือหากคุณรวมพารามิเตอร์ดังกล่าวแต่เว้นค่าพารามิเตอร์ให้ว่างไว้ เพจแรกของแผงควบคุมจะเปิดขึ้นเมื่อมีการแสดงแผงควบคุม หากคุณระบุค่าที่เป็นค่าอื่นใดนอกเหนือจากชื่อที่ถูกต้องของเพจในแผงควบคุมที่เลือก ข้อผิดพลาดจะปรากฏในขณะรันไทม์ ### เกี่ยวกับอักขระพิเศษในพารามิเตอร์ หากชื่อตาราง ชื่อคอลัมน์ ค่า หรือชื่อเพจแผงควบคุมที่คุณระบุในพารามิเตอร์มีอักขระใดๆ ต่อไปนี้ อักขระนั้นต้องได้รับการเข้ารหัส ดังนี้: % (เครื่องหมายเปอร์เซ็นต์) เข้ารหัสเป็น %25 & (เครื่องหมายและ) เข้ารหัสเป็น %26 [ (เครื่องหมายวงเล็บเปิด) เข้ารหัสเป็น %5B ] (เครื่องหมายวงเล็บปิด) เข้ารหัสเป็น %5D + (เครื่องหมายบวก) เข้ารหัสเป็น %2B หากอักขระเหล่านี้ไม่ได้รับการเข้ารหัส จะมีการส่งคืนข้อผิดพลาดเมื่อคุณพยายามบันทึกพารามิเตอร์ หรือผลลัพธ์อาจไม่ถูกต้องในขณะรันไทม์ ### การตรวจสอบพารามิเตอร์ พารามิเตอร์ที่คุณระบุ ยกเว้นพารามิเตอร์เพจ จะได้รับการตรวจสอบเมื่อคุณพยายามบันทึกการเปลี่ยนแปลงของคุณ หากตรวจพบข้อผิดพลาด คุณต้องแก้ไขข้อผิดพลาดเหล่านั้นก่อนจึงจะสามารถบันทึกการเปลี่ยนแปลงได้ หมายเหตุ: ในรีลีสก่อนหน้ารีลีส 40 พารามิเตอร์ฟิลเตอร์ไม่ได้รับการตรวจสอบก่อนการบันทึก ดังนั้น พารามิเตอร์ฟิลเตอร์ที่ระบุสำหรับรายงานหรือแผงควบคุมที่ฝังอยู่ในรีลีสก่อนหน้ารีลีส 40 อาจมีข้อผิดพลาด หากตรวจพบข้อผิดพลาดใน Syntax ของฟิลเตอร์เมื่อมีการแสดงรายงานหรือแผงควบคุมที่ฝังอยู่ ข้อความแสดงข้อผิดพลาดจะปรากฏ นอกจากนี้ หากคุณแก้ไขฟิลด์เว็บแอปเพล็ต แท็บเว็บ หรือเว็บลิงค์ที่มีอยู่ของประเภทรายงานหรือแผงควบคุม และหากคุณทำการเปลี่ยนแปลงฟิลด์ใดๆ เมื่อคุณพยายามบันทึกการเปลี่ยนแปลง ฟิลด์ทั้งหมด รวมถึงฟิลด์พารามิเตอร์ จะได้รับการตรวจสอบ หากตรวจพบข้อผิดพลาด คุณต้องแก้ไขข้อผิดพลาดเหล่านั้น ส่วนต่อไปนี้อธิบายเกี่ยวกับพารามิเตอร์ที่ประกอบกันเป็นฟิลเตอร์ ### ตัวดำเนินการ ตารางต่อไปนี้แสดงตัวดำเนินการที่คุณสามารถใช้ในฟิลเตอร์
ตัวดำเนินการ | คำอธิบาย
--- | ---
eq | เท่ากับหรืออยู่ใน
neq | ไม่เท่ากับหรือไม่อยู่ใน
lt | น้อยกว่า
gt | มากกว่า
ge | มากกว่าหรือเท่ากับ
le | น้อยกว่าหรือเท่ากับ
bwith | ขึ้นต้นด้วย
ewith | สิ้นสุดด้วย
cany | มีค่าอย่างน้อยหนึ่งค่า พารามิเตอร์ค่าสามารถมีค่าได้หลายค่า โดยแต่ละค่าถูกคั่นด้วยเครื่องหมายบวก (+) หากคุณใช้ Syntax Pn คุณต้องระบุจำนวนของค่าที่ช่วงเริ่มต้นของรายการค่า หากคุณใช้ Syntax opn ไม่ต้องระบุจำนวนของค่า มิฉะนั้น Oracle CRM On Demand จะเข้าใจว่าจำนวนที่ระบุเป็นอีกค่าหนึ่ง ตัวอย่างเช่น ในการค้นหาพื้นที่ของบริษัทในภาคตะวันออก ภาคตะวันตก และภาคกลาง (กล่าวคือ สามพื้นที่): P0=1&P1=cany&P2="Account"."Account Region"&P3=3+East+West+Central หรือ: op1=cany&col1="Account"."Account Region"&val1=East+West+Central
call | มีค่าทั้งหมด พารามิเตอร์ค่าสามารถมีค่าได้หลายค่า โดยแต่ละค่าถูกคั่นด้วยเครื่องหมายบวก (+) หากคุณใช้ Syntax Pn คุณต้องระบุจำนวนของค่าที่ช่วงเริ่มต้นของรายการค่า หากคุณใช้ Syntax opn ไม่ต้องระบุจำนวนของค่า มิฉะนั้น Oracle CRM On Demand จะเข้าใจว่าจำนวนที่ระบุเป็นอีกค่าหนึ่ง
like | เหมือน พารามิเตอร์ค่าต้องมีค่าหนึ่งค่า สตริงของค่าต้องสิ้นสุดด้วยไวด์การ์ด % (เครื่องหมายเปอร์เซ็นต์) มิฉะนั้น ตัวดำเนินการ เหมือน จะส่งคืนเฉพาะข้อมูลที่ตรงกันทั้งหมดสำหรับสตริง เครื่องหมายเปอร์เซ็นต์ต้องได้รับการเข้ารหัสเป็น %25 ตัวอย่างเช่น ในการค้นหาชื่อบริษัทที่เหมือนกับ Acme: P0=1&P1=like&P2="Account"."Account Name"&P3=Acme%25 หรือ: op1=like&col1="Account"."Account Name"&val1=Acme%25
top | n รายการสูงสุด ตัวอย่างเช่น ในการค้นหารายได้จากการขายสูงสุด 6 รายการ: P0=1&P1=top&P2="Account"."Account Revenue"&P3=6 หรือ: op1=top&col1="Account"."Account Revenue"&val1=6
bottom | n รายการต่ำสุด ตัวอย่างเช่น ในการค้นหารายได้จากการขายต่ำสุด 4 รายการ: P0=1&P1=bottom&P2="Account"."Account Revenue"&P3=4 หรือ: op1=bottom&col1="Account"."Account Revenue"&val1=4
bet | ระหว่าง พารามิเตอร์ค่าต้องมีสองค่า โดยถูกคั่นด้วยเครื่องหมายบวก (+) หากคุณใช้ Syntax Pn คุณต้องระบุจำนวนของค่า (2) ที่ช่วงเริ่มต้นของรายการค่า หากคุณใช้ Syntax opn ไม่ต้องระบุจำนวนของค่า มิฉะนั้น Oracle CRM On Demand จะเข้าใจว่าจำนวนที่ระบุเป็นอีกค่าหนึ่ง ตัวอย่างเช่น ในการฟิลเตอร์รายได้ของบริษัทระหว่าง 100,000 ถึง 500,000: P0=1&P1=bet&P2="Account"."Account Revenue"&P3=2+100000+500000 หรือ: op1=bet&col1="Account"."Account Revenue"&val1=100000+500000
null | เป็นนัล พารามิเตอร์ค่าต้องเป็น 0 (ศูนย์) และไม่สามารถละไว้ได้
nnull | ไม่เป็นนัล พารามิเตอร์ค่าต้องเป็น 0 (ศูนย์) และไม่สามารถละไว้ได้
### คอลัมน์ เมื่อระบุคอลัมน์ โปรดสังเกตประเด็นต่อไปนี้: คุณต้องระบุทั้งชื่อตารางและชื่อคอลัมน์ โดยคั่นด้วยจุด (.) หากชื่อตารางหรือชื่อคอลัมน์มีการเว้นวรรค คุณจะต้องใส่ชื่อนั้นในเครื่องหมายอัญประกาศคู่ หากชื่อตารางหรือชื่อคอลัมน์ไม่มีการเว้นวรรค คุณไม่จำเป็นต้องใส่ชื่อนั้นในเครื่องหมายอัญประกาศคู่ แต่คุณสามารถทำได้หากต้องการ กรณีนี้เป็นจริงสำหรับประเภทของ Syntax ทั้งสองประเภท ตัวอย่างเช่น สิ่งต่อไปนี้ทั้งหมดต้องถูกต้อง: "Account"."Account Name" "Service Request".Area Account."Account Name" คุณต้องใช้ชื่อคอลัมน์ต้นฉบับ และห้ามใช้ชื่อที่แสดง ### ค่า เมื่อระบุค่าสำหรับฟิลเตอร์ โปรดสังเกตประเด็นต่อไปนี้: คุณสามารถระบุค่าได้โดยตรง หรือคุณสามารถระบุฟิลด์เป็นพารามิเตอร์ได้ หากคุณใช้ Syntax opn และหากคุณระบุค่าที่มีการเว้นวรรคโดยตรง คุณต้องใส่ค่าดังกล่าวไว้ในเครื่องหมายอัญประกาศคู่ หากมีการระบุค่ามากกว่าหนึ่งค่า และหากค่าใดค่าหนึ่งมีการเว้นวรรค คุณต้องใส่ค่าที่ระบุแต่ละค่าไว้ในเครื่องหมายอัญประกาศคู่ ตัวอย่างเช่น: val1="New York"+"Alabama"+"California" หากคุณใช้ Syntax Pn คุณไม่จำเป็นต้องใส่ค่าที่มีการเว้นวรรคไว้ในเครื่องหมายอัญประกาศคู่ ในการรวมฟิลด์ผู้ใช้หรือระบบเข้าในพารามิเตอร์ของฟิลเตอร์ ให้วางเคอร์เซอร์ของคุณในฟิลด์ พารามิเตอร์ ที่ตำแหน่งที่คุณต้องการเพิ่มพารามิเตอร์นั้น จากนั้นเลือกฟิลด์ที่คุณต้องการรวมจากรายการฟิลด์ผู้ใช้และระบบ สำหรับข้อมูลเกี่ยวกับฟิลด์ผู้ใช้และระบบที่คุณสามารถใช้ในพารามิเตอร์ โปรดดูที่ ฟิลด์ผู้ใช้และระบบ (เฉพาะเว็บแอปเพล็ตสำหรับเพจรายละเอียดของประเภทเรคคอร์ดเท่านั้น และเว็บลิงค์) ในการรวมฟิลด์จากประเภทเรคคอร์ดเข้าในพารามิเตอร์ของฟิลเตอร์ ให้วางเคอร์เซอร์ของคุณในฟิลด์ พารามิเตอร์ ที่ตำแหน่งที่คุณต้องการเพิ่มฟิลด์นั้น จากนั้นเลือกฟิลด์นั้นจากรายการฟิลด์ของประเภทเรคคอร์ด โดยที่ประเภทเรคคอร์ดเป็นชื่อของประเภทเรคคอร์ดที่คุณกำลังจัดทำแอปเพล็ต ตัวอย่างเช่น หากคุณเลือกฟิลด์ ID แถวจากรายการฟิลด์ประเภทเรคคอร์ด พารามิเตอร์ %%%Row_Id%%% จะถูกแทรกลงไป พารามิเตอร์ %%%Row_Id%%% นี้จะถูกแทนที่ด้วย ID แถวของเรคคอร์ดปัจจุบัน ในขณะรันไทม์ หมายเหตุ: URL สำหรับรายงานหรือแผงควบคุมจะถูกสร้างขึ้นในขณะรันไทม์ ความยาวของ URL สำหรับรายงานหรือแผงควบคุมจะแตกต่างกันไป ขึ้นอยู่กับค่าที่ถูกส่งไปยัง URL สำหรับฟิลเตอร์ในขณะรันไทม์ แต่ละเบราเซอร์จะมีความยาวของ URL สูงสุด หาก URL สำหรับรายงานหรือแผงควบคุมเกินขีดจำกัดความยาวนี้ ผู้ใช้อาจเห็นลักษณะที่ไม่แน่นอนในเบราเซอร์เมื่อผู้ใช้พยายามดูรายงานหรือแผงควบคุมดังกล่าว หมายเหตุ: คุณสามารถระบุพารามิเตอร์สำหรับรายงาน แผงควบคุม หรือเพจแผงควบคุมในการดำเนินการส่งอีเมล์ในกิจกรรมตามกำหนดการสำหรับการวิเคราะห์ในแบบเดียวกับที่คุณระบุพารามิเตอร์สำหรับรายงานหรือแผงควบคุมที่ฝังอยู่ในเว็บแอปเพล็ต แท็บ หรือลิงค์ อย่างไรก็ตาม คุณไม่สามารถเลือกฟิลด์เพื่อระบุเป็นค่าพารามิเตอร์ในการดำเนินการส่งอีเมล์ได้ สำหรับข้อมูลเกี่ยวกับการตั้งค่ากิจกรรมตามกำหนดการสำหรับการวิเคราะห์ โปรดดูที่ การจัดทำกิจกรรมตามกำหนดการสำหรับการวิเคราะห์

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.