| พิมพ์ เปิดเวอร์ชัน PDF ของวิธีใช้แบบออนไลน์

#### การใช้เครื่องมือเลือกสมุดบันทึก เครื่องมือเลือกสมุดบันทึก ช่วยให้คุณจำกัดการค้นหาของคุณเฉพาะสมุดบันทึกผู้ใช้หรือเฉพาะสมุดบันทึกที่กำหนด ในบริบทของเครื่องมือเลือกสมุดบันทึก สมุดบันทึกที่กำหนดจะเรียกเป็นสมุดบันทึก แสดง ### เครื่องมือเลือกสมุดบันทึกแสดงอยู่ที่ใด เครื่องมือเลือกสมุดบันทึกแสดงอยู่ใน: ส่วนการค้นหาในแถบการดำเนินการ วินโดว์การค้นหา ส่วนค้นหาใน อยู่ในการค้นหาขั้นสูง เพจรายการ แท็บการวิเคราะห์ เครื่องมือเลือกสมุดบันทึกจะแสดงก็ต่อเมื่อเป็นไปตามเงื่อนไขสองประการดังนี้: เปิดใช้ตัวเลือก แสดงเครื่องมือเลือกสมุดบันทึก ในโปรไฟล์บริษัทของคุณ ประเภทเรคคอร์ดนั้นสนับสนุนสมุดบันทึก สำหรับข้อมูลเกี่ยวกับประเภทเรคคอร์ดที่สนับสนุนสมุดบันทึก โปรดดูที่ การจัดการสมุดบันทึก ### คุณสามารถจำกัดการค้นหาของคุณด้วยเครื่องมือเลือกสมุดบันทึก เครื่องมือเลือกสมุดบันทึกช่วยให้คุณจำกัดการค้นหาของคุณไว้ที่ผู้ใช้หรือสมุดบันทึกที่ระบุเฉพาะได้ ดังนั้นเครื่องมือเลือกสมุดบันทึกจะแสดงลำดับชั้นของผู้ใช้และลำดับชั้นของสมุดบันทึก โดยมี ทั้งหมด อยู่ที่ด้านบนสุดของลำดับชั้น พนักงานส่วนใหญ่จะเห็นเฉพาะลำดับชั้นของผู้ใช้เท่านั้น เนื่องจากคุณสมบัติสมุดบันทึกที่กำหนดเองไม่ได้เปิดใช้งานไว้ตามค่าดีฟอลต์ สำหรับรายงานและแผงควบคุม ลำดับชั้นของสมุดบันทึกจะแสดงก็ต่อเมื่อได้เลือกการแสดงข้อมูลทั้งหมดในการตั้งค่าประเภทเรื่องในประวัติของโปรไฟล์บริษัท ### ระดับในลำดับชั้นสมุดบันทึก เมื่อคุณใช้เครื่องมือเลือกสมุดบันทึกเพื่อจำกัดการค้นหาเรคคอร์ดหรือเพื่อจำกัดข้อมูลในรายงาน คุณสามารถดู ขยาย และยุบบางระดับของลำดับชั้นสมุดบันทึกที่กำหนดเองในเครื่องมือเลือกสมุดบันทึกได้ดังต่อไปนี้: ในแอปพลิเคชันมาตรฐาน เครื่องมือเลือกสมุดบันทึกจะแสดงสมุดบันทึก (หรือสมุดบันทึกหลายเล่ม) ที่มีระดับสูงที่สุดที่คุณมีสิทธิ์เข้าใช้ในลำดับชั้น และคุณสามารถขยายและยุบระดับดังกล่าวของลำดับชั้นนั้นได้ รวมถึงแต่ละระดับที่อยู่ต่ำกว่าลงไป ระดับของลำดับชั้นที่อยู่สูงกว่าระดับที่คุณมีสิทธิ์เข้าใช้จะไม่ถูกแสดง หากผู้ดูแลระบบของคุณเลือกช่องทำเครื่องหมาย แสดงลำดับชั้นสมุดบันทึกหลักในเครื่องมือเลือกสมุดบันทึก ในโปรไฟล์บริษัท สิ่งต่อไปนี้จะเกิดขึ้น: สมุดบันทึก (หรือสมุดบันทึกหลายเล่ม) ที่มีระดับสูงสุดที่คุณมีสิทธิ์เข้าใช้จะถูกแสดง คุณสามารถขยายและยุบระดับดังกล่าวของลำดับชั้นนั้นได้ รวมถึงแต่ละระดับที่อยู่ต่ำกว่าลงไป ที่แต่ละระดับของลำดับชั้นที่อยู่สูงกว่าระดับที่คุณมีสิทธิ์เข้าใช้ สมุดบันทึกหลักของสมุดบันทึกย่อยที่อยู่ต่ำกว่าลงไปจะถูกแสดง หากมีการเลือกช่องทำเครื่องหมาย สามารถอ่านเรคคอร์ดทั้งหมดได้ สำหรับประเภทเรคคอร์ดสมุดบันทึกในบทบาทผู้ใช้ของคุณ คุณจะสามารถขยายและยุบทุกระดับของลำดับชั้นที่ถูกแสดงได้ มิฉะนั้น คุณจะสามารถขยายและยุบได้เพียงระดับของลำดับชั้นที่คุณมีสิทธิ์เข้าใช้เท่านั้น รวมถึงระดับที่อยู่ต่ำกว่าลงไป ชื่อของสมุดบันทึกที่คุณมีสิทธิ์เข้าใช้จะถูกแสดงเป็นสีข้อความดีฟอลต์ในเครื่องมือเลือกสมุดบันทึก ชื่อของสมุดบันทึกใดๆ ที่แสดงแต่คุณไม่มีสิทธิ์เข้าใช้จะถูกแสดงเป็นสีแดง หมายเหตุ: เมื่อคุณใช้เครื่องมือเลือกสมุดบันทึกเพื่อเลือกสมุดบันทึกสำหรับเหตุผลอื่นๆ นอกเหนือจากการจำกัดการค้นหาหรือการจำกัดข้อมูลในรายงาน สมุดบันทึกที่กำหนดเองทั้งหมด รวมถึงสมุดบันทึกที่คุณไม่มีสิทธิ์เข้าใช้ จะถูกแสดงในเครื่องมือเลือกสมุดบันทึก และชื่อของสมุดบันทึกทั้งหมดจะถูกแสดงเป็นสีข้อความดีฟอลต์ ตัวอย่างเช่น เมื่อคุณใช้เครื่องมือเลือกสมุดบันทึกในการเลือกสมุดบันทึกเพื่อระบุให้กับเรคคอร์ด สมุดบันทึกทั้งหมดจะถูกแสดงในเครื่องมือเลือกสมุดบันทึก เมื่อคุณขยายระดับในลำดับชั้นสมุดบันทึก และหากมีสมุดบันทึกมากกว่า 500 รายการที่ระดับของลำดับชั้นนั้น ระบบจะจัดกลุ่มสมุดบันทึกเป็นชุดละ 500 รายการ ป้ายกำกับของชุดสมุดบันทึกจะแสดงชื่อสมุดบันทึกเล่มแรกและชื่อสมุดบันทึกเล่มสุดท้ายในชุด คุณสามารถขยายชุดสมุดบันทึกเพื่อค้นหาสมุดบันทึกที่ต้องการได้ ชุดสมุดบันทึกชุดสุดท้ายอาจมีสมุดบันทึกน้อยกว่า 500 รายการ ### สมุดบันทึกดีฟอลต์ในเครื่องมือเลือกสมุดบันทึก การตั้งค่าในเรคคอร์ดผู้ใช้ของคุณจะกำหนดว่า ตามค่าดีฟอลต์ สมุดบันทึกเล่มใดที่คุณจะเห็นในเครื่องมือเลือกสมุดบันทึก สำหรับข้อมูลเพิ่มเติมเกี่ยวกับสมุดบันทึกดีฟอลต์ในเครื่องมือเลือกสมุดบันทึก โปรดดูที่คำอธิบายของฟิลด์ต่อไปนี้ใน การอัปเดตรายละเอียดส่วนบุคคลของคุณ: สมุดบันทึกดีฟอลต์ สมุดบันทึกดีฟอลต์สำหรับการวิเคราะห์ คงค่าสมุดบันทึกดีฟอลต์ ### ข้อควรพิจารณาเมื่อคุณเลือกสมุดบันทึกในเครื่องมือเลือกสมุดบันทึก เมื่อเลือกสมุดบันทึกในเครื่องมือเลือกสมุดบันทึก โปรดใช้ข้อควรพิจารณาต่อไปนี้: เมื่อคุณเลือกสมุดบันทึกที่มีสมุดบันทึกย่อย ระบบจะเลือกสมุดบันทึกหลักและสมุดบันทึกย่อยทั้งหมดของสมุดบันทึกหลักนั้น คำเตือน: เพื่อประสิทธิภาพสูงสุด ให้รวมสมุดบันทึกย่อยเฉพาะเมื่อจำเป็นจริงๆ เท่านั้น ผู้ใช้แต่ละรายมีชุดสมุดบันทึกค่าดีฟอลต์ หากคุณเลือกทั้งหมด สมุดบันทึกทั้งหมดที่เกี่ยวข้องกับคุณและผู้ใต้บังคับบัญชาของคุณ (ถ้ามี) จะถูกเลือก ภายในลำดับชั้นผู้ใช้ คุณสามารถเลือกผู้ใช้ที่มอบหมายการเข้าใช้ของเขาให้กับคุณหรือผู้ใช้ในหน่วยงาน หลังจากคุณเลือกสมุดบันทึกหรือผู้ใช้ และคลิก ตกลง ชื่อสมุดบันทึกหรือชื่อผู้ใช้จะแสดงในเครื่องมือเลือกสมุดบันทึก เครื่องหมาย + แสดงว่ารายการย่อยในลำดับชั้นจะถูกเลือกด้วย คุณสามารถใช้ช่องทำเครื่องหมาย รวมรายการย่อย เพื่อควบคุมว่าจะรวมสมุดบันทึกย่อยหรือผู้ใต้บังคับบัญชาในลำดับชั้นนั้นๆ ด้วยหรือไม่ หมายเหตุ: สมุดบันทึกที่จัดทำโดยอัตโนมัติเมื่อจัดทำเรคคอร์ดคู่ค้าที่ใช้งาน จะปรากฏในเครื่องมือเลือกสมุดบันทึกสำหรับประเภทเรคคอร์ดคู่ค้าเท่านั้น

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.