| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับสิทธิ์ในบทบาท คุณให้สิทธิ์หรือเรียกคืนสิทธิ์สำหรับบทบาทในขั้นตอนที่ 4 ของวิซาร์ดการจัดการบทบาท สำหรับข้อมูลเพิ่มเติมเกี่ยวกับการเพิ่มบทบาท โปรดดูที่ การเพิ่มบทบาท สิทธิ์จะควบคุมคุณสมบัติที่บริษัทของคุณได้รับอนุญาตให้ใช้งานใน Oracle CRM On Demand เมื่อตั้งค่าบริษัทของคุณให้ใช้ Oracle CRM On Demand เป็นครั้งแรก บทบาทผู้ดูแลระบบจะได้รับสิทธิ์ทั้งหมดของคุณสมบัติต่างๆ ที่ได้รับอนุญาตให้ใช้งาน ทุกครั้งที่ผู้ใช้โต้ตอบกับ Oracle CRM On Demand Oracle CRM On Demand จะตรวจสอบชุดของสิทธิ์ที่กำหนดแก่บทบาทของผู้ใช้คนนั้นเพื่อดูว่าผู้ใช้คนดังกล่าวมีสิทธิ์ที่จำเป็นในการดำเนินการฟังก์ชันนั้นและมีสิทธิ์ที่จะเข้าถึงประเภทเรคคอร์ดนั้นหรือไม่ หากสิทธิ์ที่เคยให้กับบทบาทถูกเพิกถอนในภายหลัง ผู้ใช้คนที่มีบทบาทดังกล่าวจะไม่สามารถใช้คุณสมบัตินั้นๆ ได้ เมื่อสิทธิ์ถูกเพิกถอน ข้อมูลและข้อมูลการตั้งค่าใดๆ ที่กำหนดโดยผู้ใช้ที่เคยมีสิทธิ์จะยังคงอยู่ ในวิซาร์ดการจัดการบทบาท สิทธิ์ถูกจัดแบ่งเป็นชนิด แต่ละชนิดแทนกลุ่มของสิทธิ์ที่ประกอบด้วยส่วนหนึ่งของฟังก์ชันใน Oracle CRM On Demand ตัวอย่างเช่น การจัดการ: ผู้ใช้และการควบคุมการเข้าใช้ เป็นชนิดของสิทธิ์ที่ควบคุมพื้นที่การทำงานทั้งหมดของการจัดการผู้ใช้และการควบคุมการเข้าถึง แต่ละสิทธิ์จะสัมพันธ์กับพื้นที่การทำงานในชนิดของสิทธิ์ ตัวอย่างเช่น จัดการสมุดบันทึก คือสิทธิ์ที่จำเป็นหากผู้ใช้มีบทบาทที่ต้องการจัดทำ อัปเดต แก้ไข และลบสมุดบันทึกและสมุดบันทึกย่อยที่กำหนดเอง และจัดการสมาชิกที่เกี่ยวข้อง แต่ละสิทธิ์ยังให้การควบคุมฟิลด์และความสามารถอื่นๆ ที่เฉพาะในคุณสมบัตินั้น ในการหาว่าสิทธิ์ใดจำเป็นต่อผู้ใช้ในการใช้คุณสมบัติ โปรดดูที่วิธีใช้ออนไลน์ หมายเหตุ: การให้สิทธิ์แก่บทบาทไม่เพียงพอที่จะผู้ใช้คนหนึ่งสามารถมีสิทธิ์การเข้าถึงทุกอย่างในการใช้งานฟังก์ชัน เมื่อคุณให้สิทธิ์ ประเภทเรคคอร์ดและรายละเอียดฟังก์ชันที่จำเป็นสำหรับคุณสมบัตินั้นจะถูกแสดงในบทบาทนั้น ตัวอย่างเช่น เมื่อสิทธิ์การจัดการสมุดบันทึกถูกระบุให้บทบาทหนึ่ง ผู้ใช้ที่มีบทบาทนั้นจะเห็นประเภทเรคคอร์ดสมุดบันทึกในขั้นตอนที่ 2 ของวิซาร์ดการจัดการบทบาท และยังเห็นในวิซาร์ดโปรไฟล์การเข้าถึง อย่างไรก็ตาม เมื่อต้องการให้ผู้ใช้มีสิทธิ์ที่จำเป็นในการทำงานกับเรคคอร์ดสมุดบันทึก คุณต้องกำหนดค่าระดับของการเข้าถึงที่จำเป็น ในขั้นตอนที่ 2 (การเข้าถึงประเภทเรคคอร์ด) ของวิซาร์ดการจัดการบทบาทสำหรับบทบาทของผู้ใช้ และในโปรไฟล์การเข้าถึงสำหรับบทบาทนั้น #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลที่เกี่ยวข้อง: การจัดการบทบาท แนวปฏิบัติในการตั้งค่าบทบาท การทำงานกับเพจรายการบทบาท เกี่ยวกับการเข้าใช้ประเภทเรคคอร์ดในบทบาท เกี่ยวกับโปรไฟล์การเข้าใช้ในบทบาท การเพิ่มบทบาท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.