| พิมพ์ เปิดเวอร์ชัน PDF ของวิธีใช้แบบออนไลน์

##### การกำหนดการตั้งค่าการแสดงข้อมูลของบริษัท ตารางต่อไปนี้อธิบายวิธีที่คุณสามารถตั้งค่าส่วนการตั้งค่าการแสดงข้อมูลในเพจโปรไฟล์บริษัทใน Oracle CRM On Demand หมายเหตุ: ฟิลด์เพิ่มเติมบางฟิลด์อาจปรากฏขึ้นหากบริษัทของคุณเปิดใช้คุณสมบัติบางคุณสมบัติ
ฟิลด์ | คำอธิบาย
--- | ---
ใช้งานการแสดงข้อมูลผู้จัดการ | เมื่อผู้จัดการดูรายการเรคคอร์ดที่ตั้งค่าไว้เพื่อค้นหาชุดเรคคอร์ด เรคคอร์ดทั้งหมดที่สามารถดูได้ เช่น รายการบริษัททั้งหมด Oracle CRM On Demand จะแสดงรายการเรคคอร์ดดังนี้: หากเลือกตัวเลือก ใช้งานการแสดงข้อมูลผู้จัดการ รายการจะรวมเรคคอร์ดที่ผู้ใต้บังคับบัญชาของผู้จัดการมีสิทธิ์เข้าใช้ หากไม่ได้เลือกตัวเลือก ใช้งานการแสดงข้อมูลผู้จัดการ รายการจะไม่รวมเรคคอร์ดที่ผู้ใต้บังคับบัญชาของผู้จัดการมีสิทธิ์เข้าใช้ เว้นแต่ว่าได้มีการเลือกการตั้งค่า สามารถอ่านเรคคอร์ดทั้งหมด ในบทบาทของผู้จัดการสำหรับประเภทเรคคอร์ดที่เกี่ยวข้องไว้ เมื่อผู้จัดการเลือกตัวเลือก เรคคอร์ดทั้งหมดที่สามารถดูได้ ในการค้นหาขั้นสูง Oracle CRM On Demand จะค้นหาชุดเรคคอร์ดดังต่อไปนี้: หากเลือกตัวเลือก ใช้งานการแสดงข้อมูลผู้จัดการ ชุดเรคคอร์ดที่ Oracle CRM On Demand ค้นหาจะรวมเรคคอร์ดที่ผู้ใต้บังคับบัญชาของผู้จัดการมีสิทธิ์เข้าใช้ หากไม่ได้เลือกตัวเลือก ใช้งานการแสดงข้อมูลผู้จัดการ ชุดเรคคอร์ดที่ Oracle CRM On Demand ค้นหาจะไม่รวมเรคคอร์ดที่ผู้ใต้บังคับบัญชาของผู้จัดการมีสิทธิ์เข้าใช้ เว้นแต่ว่าได้มีการเลือกการตั้งค่า สามารถอ่านเรคคอร์ดทั้งหมด ในบทบาทของผู้จัดการสำหรับประเภทเรคคอร์ดที่เกี่ยวข้องไว้ มีการระบุผู้จัดการของผู้ใช้ในฟิลด์ผู้รับรายงาน หรือฟิลด์ผู้รับรายงาน (ชื่อย่อ) ในเพจรายละเอียดผู้ใช้ ขึ้นอยู่กับว่าในฟิลด์เหล่านี้ ฟิลด์ใดปรากฏบนเพจ หมายเหตุ: การยกเลิกตัวเลือก ใช้งานการแสดงข้อมูลผู้จัดการ ไม่ได้ส่งผลให้ผู้จัดการไม่สามารถเข้าใช้เรคคอร์ดที่ผู้ใต้บังคับบัญชาเป็นเจ้าของ ผู้จัดการจะมีสิทธิ์เข้าใช้เรคคอร์ดที่ผู้ใต้บังคับบัญชาเป็นเจ้าของเสมอ โดยไม่คำนึงถึงการตั้งค่าตัวเลือกนี้
ใช้งานการรับค่าทีมหลักสำหรับผู้ติดต่อ | เลือกช่องทำเครื่องหมายนี้เพื่อให้ทีมของผู้ติดต่อรับค่าสมาชิกทีมของบริษัทโดยอัตโนมัติเมื่อผู้ติดต่อเกี่ยวข้องกับบริษัท ช่องทำเครื่องหมายนี้ถูกยกเลิกการเลือกตามค่าดีฟอลต์สำหรับบริษัทใหม่ หมายเหตุ: หลังจากที่คุณเปลี่ยนการตั้งค่าในช่องทำเครื่องหมายนี้ ผู้ใช้ต้องไซน์เอาต์จาก Oracle CRM On Demand และไซน์อินอีกครั้งเพื่อดูลักษณะการทำงานใหม่ของฟังก์ชันการรับค่าทีม สำหรับข้อมูลเพิ่มเติมเกี่ยวกับการรับค่าทีม โปรดดูที่ เกี่ยวกับการส่งต่อผ่านไปถึงการรับค่าทีม
ใช้งานการรับค่าทีมหลักสำหรับโอกาสทางการขาย | เลือกช่องทำเครื่องหมายนี้เพื่อให้ทีมของโอกาสทางการขายรับค่าสมาชิกทีมของบริษัทโดยอัตโนมัติเมื่อโอกาสทางการขายเกี่ยวข้องกับบริษัท ช่องทำเครื่องหมายนี้ถูกยกเลิกการเลือกตามค่าดีฟอลต์สำหรับบริษัทใหม่ หมายเหตุ: หลังจากที่คุณเปลี่ยนการตั้งค่าในช่องทำเครื่องหมายนี้ ผู้ใช้ต้องไซน์เอาต์จาก Oracle CRM On Demand และไซน์อินอีกครั้งเพื่อดูลักษณะการทำงานใหม่ของฟังก์ชันการรับค่าทีม สำหรับข้อมูลเพิ่มเติมเกี่ยวกับการรับค่าทีม โปรดดูที่ เกี่ยวกับการส่งต่อผ่านไปถึงการรับค่าทีม
ค่าดีฟอลต์การระบุกลุ่ม | เลือกตัวเลือกนี้เพื่ออนุญาตให้สมาชิกกลุ่มสามารถแบ่งปันความเป็นเจ้าของบริษัท, กิจกรรม, ผู้ติดต่อ, ครัวเรือน, โอกาสทางการขาย และพอร์ตโฟลิโอ สำหรับข้อมูลทั่วไป โปรดดูที่ การจัดการกลุ่ม
ใช้งานสมุดบันทึก | ควบคุมว่าจะให้เครื่องมือเลือกสมุดบันทึกแสดงสมุดบันทึกที่กำหนดเองหรือไม่ หากไม่ได้เลือกช่องทำเครื่องหมายนี้ เครื่องมือเลือกสมุดบันทึกจะแสดงเฉพาะสมุดบันทึกผู้ใช้และสมุดบันทึกสำหรับผู้ได้รับมอบหมายเท่านั้น หากมีผู้ได้รับมอบหมาย คำเตือน: อย่าเลือกตัวเลือกใช้งานสมุดบันทึกจนกว่าคุณจะจัดทำลำดับชั้นสมุดบันทึกของคุณแล้ว คุณไม่สามารถยกเลิกการเลือกตัวเลือกนี้หลังจากเลือกแล้วได้ อย่างไรก็ตาม คุณสามารถเปลี่ยนแปลงลำดับชั้นของสมุดบันทึกได้หลังจากเลือกตัวเลือกนี้แล้ว
แสดงเครื่องมือเลือกสมุดบันทึก | ใช้หรือเลิกใช้เครื่องมือเลือกสมุดบันทึกซึ่งคุณสามารถใช้จำกัดการค้นหาสำหรับเรคคอร์ดของเฉพาะผู้ใช้ ตัวแทน หรือสมุดที่กำหนดเอง
ใช้งานการรวมสมุดบันทึกของเรคคอร์ดที่ซ้ำ | การตั้งค่านี้จะมีผลเฉพาะในกรณีที่บริษัทของคุณใช้ฟังก์ชันสมุดบันทึกใน Oracle CRM On Demand สำหรับข้อมูลเกี่ยวกับฟังก์ชันสมุดบันทึก โปรดดูที่ การจัดการสมุดบันทึก เมื่อผู้ใช้รวมเรคคอร์ด สมุดบันทึกที่เชื่อมโยงกับเรคคอร์ดหลักจะถูกคงไว้เสมอ แต่สมุดบันทึกที่เชื่อมโยงกับเรคคอร์ดที่ซ้ำเท่านั้นจะไม่เชื่อมโยงกับเรคคอร์ดหลักโดยอัตโนมัติ ช่องทำเครื่องหมาย ใช้งานการรวมสมุดบันทึกของเรคคอร์ดที่ซ้ำ จะกำหนดว่าผู้ใช้ซึ่งรวมเรคคอร์ดจะสามารถเลือกที่จะเชื่อมโยงสมุดบันทึกจากเรคคอร์ดที่ซ้ำเข้ากับเรคคอร์ดหลักได้หรือไม่ ดังนี้: หากมีการเลือกช่องทำเครื่องหมาย Oracle CRM On Demand จะแสดงพรอมต์ขอให้ผู้ใช้ระบุว่าสมุดบันทึกที่เชื่อมโยงกับเรคคอร์ดที่ซ้ำควรจะเชื่อมโยงกับเรคคอร์ดหลักหรือไม่ หากไม่ได้เลือกช่องทำเครื่องหมายนี้ ผู้ใช้จะไม่สามารถระบุได้ว่าสมุดบันทึกซึ่งเชื่อมโยงกับเรคคอร์ดที่ซ้ำจะได้รับการเชื่อมโยงกับเรคคอร์ดหลัก ระบบจะไม่เลือกช่องทำเครื่องหมายตามค่าดีฟอลต์ สำหรับข้อมูลเพิ่มเติมเกี่ยวกับการรวมเรคคอร์ดที่ซ้ำใน Oracle CRM On Demand โปรดดูที่ การรวมเรคคอร์ด
แสดงลำดับชั้นสมุดบันทึกหลักในเครื่องมือเลือกสมุดบันทึก | การตั้งค่านี้จะมีผลเฉพาะในกรณีที่บริษัทของคุณใช้ฟังก์ชันสมุดบันทึกใน Oracle CRM On Demand สำหรับข้อมูลเกี่ยวกับฟังก์ชันสมุดบันทึก โปรดดูที่ การจัดการสมุดบันทึก เพจเครื่องมือเลือกสมุดบันทึกอนุญาตให้ผู้ใช้สามารถดูได้เฉพาะสมุดบันทึกและสมุดบันทึกย่อยที่เกี่ยวข้องกับตนเองเท่านั้น อย่างไรก็ตาม การอนุญาตให้ผู้ใช้สามารถดูลำดับชั้นสมุดบันทึกทั้งหมดได้ จะทำให้ผู้ใช้มีบริบทไปยังสมุดบันทึกที่เฉพาะเจาะจงภายในบริษัทได้ ช่องทำเครื่องหมาย แสดงลำดับชั้นสมุดบันทึกหลักในเครื่องมือเลือกสมุดบันทึก จะกำหนดวิธีที่ระบบจะแสดงสมุดบันทึกและลำดับชั้นในเครื่องมือเลือกสมุดบันทึก ดังนี้: หากยกเลิกการเลือกช่องทำเครื่องหมายนี้ เครื่องมือเลือกสมุดบันทึกจะแสดงเฉพาะสมุดบันทึกและสมุดบันทึกย่อยที่ผู้ใช้เป็นสมาชิกอยู่เท่านั้น หากมีการเลือกช่องทำเครื่องหมายนี้ไว้ เครื่องมือเลือกสมุดบันทึกจะแสดงสมุดบันทึกและสมุดบันทึกย่อยที่ผู้ใช้เป็นสมาชิก และโหนดด้านบนทั้งหมดในลำดับชั้นสมุดบันทึก หากมีการเลือกการตั้งค่า สามารถอ่านเรคคอร์ดทั้งหมดได้ สำหรับสมุดบันทึกให้กับบทบาทผู้ใช้ ผู้ใช้นั้นจะสามารถขยายและดูโหนดทั้งหมดในลำดับชั้นสมุดบันทึกได้ ชื่อของสมุดบันทึกที่ผู้ใช้เป็นสมาชิกและสมุดบันทึกย่อยจะถูกแสดงเป็นสีดำ โหนดด้านบนที่ผู้ใช้ไม่ได้เป็นสมาชิกจะถูกแสดงเป็นสีแดง หมายเหตุ: การตั้งค่านี้จะมีผลกระทบเฉพาะกับเครื่องมือเลือกสมุดบันทึกในเพจที่มีการใช้การค้นหาเรคคอร์ดและฟิลเตอร์เท่านั้น ตัวอย่างเช่น การค้นหาในแถบการดำเนินการ การค้นหาขั้นสูง การจัดการรายการ วินโดว์การค้นหา รายงาน และแผงควบคุม

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.