| พิมพ์ เปิดเวอร์ชัน PDF ของวิธีใช้แบบออนไลน์

### เกี่ยวกับการแจ้งเตือนกิจกรรม หากมีการตั้งค่าการแจ้งเตือนสำหรับกิจกรรมไว้ จากนั้นเมื่อถึงเวลาที่ระบุของการแจ้งเตือนนั้น การแจ้งเตือนจะได้รับการส่งไปยังเจ้าของกิจกรรมและไปยังผู้ใช้แต่ละคนในรายการผู้ใช้ในกิจกรรมนั้น หากการตั้งค่าฟิลด์ การแจ้งกิจกรรม ที่ระดับผู้ใช้หรือที่ระดับบริษัทอนุญาตให้มีการส่งการแจ้งเตือนกิจกรรมไปยังผู้ใช้ได้ หมายเหตุ: หากฟิลด์ รับมอบหมายโดย ได้รับการป็อปปูเลทไว้ในกิจกรรม และหากการแจ้งเตือนได้รับการตั้งค่าไว้สำหรับกิจกรรมนั้น การแจ้งเตือนจะถูกส่งไปยังผู้ใช้ที่ระบุในฟิลด์ รับมอบหมายโดย รวมถึงไปยังเจ้าของกิจกรรมและผู้ใช้คนอื่นๆ ในกิจกรรมนั้นด้วย หากคุณจัดทำกิจกรรมสำหรับผู้ใช้อื่น หรือหากฟิลด์ รับมอบหมายโดย ในกิจกรรมที่มีอยู่นั้นว่างเปล่า เมื่อคุณมอบหมายกิจกรรมนั้นให้กับเจ้าของคนอื่น ชื่อของคุณจะปรากฏโดยอัตโนมัติในฟิลด์ รับมอบหมายโดย หลังจากที่คุณบันทึกกิจกรรมนั้น หากคุณไม่ต้องการรับการแจ้งเตือนสำหรับกิจกรรมนั้น คุณจะต้องลบชื่อของคุณออกจากฟิลด์ รับมอบหมายโดย คุณสามารถส่งการแจ้งเตือนเป็นอีเมล์ได้ หรือการแจ้งเตือนสามารถแสดงในวินโดว์ป็อปอัปได้ หรือทั้งสองอย่าง ขึ้นอยู่กับค่าที่เลือกในฟิลด์ การแจ้งกิจกรรม สำหรับข้อมูลเกี่ยวกับฟิลด์ การแจ้งกิจกรรม โปรดดูที่ การตั้งค่ามุมมองปฏิทินดีฟอลต์ของคุณ ### เกี่ยวกับอีเมล์แจ้งเตือน อีเมล์แจ้งเตือนจะได้รับการส่งไปเป็นภาษาของผู้ใช้ หัวเรื่องของกิจกรรมจะแสดงในบรรทัดหัวเรื่องของอีเมล์ ในอีเมล์แจ้งเตือนสำหรับการนัดหมาย จะมีข้อมูลจากฟิลด์หัวเรื่อง เวลาที่เริ่มต้น สถานะ และคำอธิบายในการนัดหมายนั้นรวมอยู่ด้วย นอกจากนี้ จะมีชื่อผู้ติดต่อที่เชื่อมโยงกับการนัดหมายนั้น ชื่อบริษัทที่เชื่อมโยงกับการนัดหมายนั้นหากมี และลิงค์ที่ไปยังเพจรายละเอียดของการนัดหมายนั้นใน Oracle CRM On Demand ด้วย ในอีเมล์แจ้งเตือนสำหรับงาน จะมีข้อมูลจากฟิลด์หัวเรื่อง วันที่ครบกำหนด ลำดับความสำคัญ สถานะ และคำอธิบายในงานนั้นรวมอยู่ด้วย นอกจากนี้ ข้อความอีเมล์นั้นยังมีลิงค์ที่ไปยังเพจรายละเอียดของงานนั้นใน Oracle CRM On Demand ด้วย ### เกี่ยวกับการแจ้งเตือนป็อปอัป ระบบจะแสดงการแจ้งเตือนป็อปอัปในวินโดว์ป็อปอัปการเตือนกิจกรรม ซึ่งจะเปิดขึ้นเมื่อการแจ้งเตือนถึงกำหนด วันที่และเวลาเริ่มต้นและหัวเรื่องจะถูกแสดงในการแจ้งเตือนป็อปอัปสำหรับการนัดหมาย ส่วนในป็อปอัปการแจ้งเตือนสำหรับงาน ไอคอนที่แสดงลำดับความสำคัญของงาน (ถ้ามี) วันที่ครบกำหนด และหัวเรื่องจะถูกแสดง หากมีการแจ้งเตือนหลายรายการถึงกำหนด การแจ้งเตือนจะถูกเรียงลำดับตามวันที่และเวลา โดยกิจกรรมที่ถึงกำหนดก่อนจะอยู่ด้านบนสุดของรายการ ครั้งแรกที่วินโดว์ป็อปอัปการเตือนกิจกรรมเปิดขึ้นมาหลังจากที่คุณไซน์อินเข้าสู่ Oracle CRM On Demand วินโดว์ป็อปอัปการเตือนกิจกรรมจะแสดงการแจ้งเตือนที่ถึงกำหนดตั้งแต่ที่คุณไซน์เอาต์ออกจาก Oracle CRM On Demand ครั้งสุดท้าย หากมีวินโดว์อเลิตใดๆ ปรากฏขึ้นเมื่อคุณไซน์อิน คุณจะต้องปิดวินโดว์อเลิตนั้นก่อนจึงจะสามารถใช้งานวินโดว์ป็อปอัปการเตือนกิจกรรมได้ ในวินโดว์ป็อปอัปการเตือนกิจกรรม คุณสามารถทำสิ่งต่อไปนี้ได้: ใช้คุณสมบัติเตือนซ้ำเพื่อยืดระยะการแจ้งเตือนออกไปในช่วงเวลาที่ระบุ การแจ้งเตือนจะปรากฏขึ้นอีกครั้งหลังจากผ่านพ้นช่วงเวลาที่ระบุแล้ว ดูรายละเอียดของเรคคอร์ด โดยการคลิกที่ลิงค์หัวเรื่องในการแจ้งเตือน ยกเลิกการแจ้งเตือนทั้งหมด เมื่อคุณคลิก ยกเลิกทั้งหมด การแจ้งเตือนทั้งหมดจะถูกลบออกจากวินโดว์ป็อปอัปการเตือนกิจกรรมและวินโดว์จะปิดลง การแจ้งเตือนจะไม่ปรากฏขึ้นอีก หมายเหตุ: ในทุกๆ 30 นาที Oracle CRM On Demand จะดึงข้อมูลรายละเอียดของกิจกรรมซึ่งจะถึงกำหนดการแจ้งเตือนและจัดเก็บข้อมูลนั้นไว้ หากคุณปรับกำหนดเวลาของกิจกรรมภายใน 30 นาทีที่การแจ้งเตือนสำหรับกิจกรรมนั้นจะถึงกำหนด การแจ้งเตือนอาจถูกแสดงโดยใช้กำหนดเวลาเดิมของกิจกรรมนั้น

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.