| พิมพ์ เปิดเวอร์ชัน PDF ของวิธีใช้แบบออนไลน์

### การจัดการกลุ่ม การจัดการกลุ่ม คือคุณสมบัติที่เลือกได้ซึ่งทำให้บริษัทของคุณสามารถจัดตั้งทีมของพนักงานที่ทำงานด้วยกัน โดยที่ให้พวกเขาสามารถใช้ข้อมูลชุดเดียวกันร่วมกันได้ การจัดตั้งทีมที่บริษัทของคุณทำให้ผู้ใช้สามารถดำเนินการดังต่อไปนี้: สมาชิกของกลุ่มสามารถเข้าใช้ปฏิทินและรายการงานของกลุ่มได้ดังต่อไปนี้: การนัดหมายใดๆ ที่สมาชิกในกลุ่มเป็นเจ้าของหรือมีสมาชิกของกลุ่มอยู่ในทีมของกิจกรรมจะแสดงต่อสมาชิกทั้งหมดของกลุ่มในปฏิทินรวมในแท็บกลุ่มในมุมมองปฏิทินรายวัน รายสัปดาห์ และรายเดือน เว้นเสียแต่ว่าการนัดหมายนั้นจะถูกทำเครื่องหมายให้เป็นส่วนตัว ปฏิทินรวมจะแสดงความพร้อมของสมาชิกทุกคนในกลุ่ม และทำให้พนักงานสามารถกำหนดเวลาที่ดีที่สุดในการวางกำหนดเวลาการนัดหมายและแจ้งพนักงาน (และผู้ติดต่อ) เกี่ยวกับการนัดหมาย สมาชิกในกลุ่มยังสามารถดูปฏิทินของสมาชิกคนอื่นๆ แต่ละคนในกลุ่มได้ด้วย โดยสามารถดูได้ในแท็บผู้ใช้ในเพจปฏิทิน หมายเหตุ: ผู้ใช้จะต้องมีสิทธิ์ ใช้ปฏิทินร่วมกัน ที่ระบุให้กับบทบาทเพื่อให้สามารถเข้าใช้ปฏิทินกลุ่มรวมได้ โดยที่ผู้ใช้ที่มีสิทธิ์ ใช้ปฏิทินร่วมกัน สามารถตั้งค่ามุมมองของปฏิทินแบบกำหนดเอง สำหรับข้อมูลเพิ่มเติม โปรดดูที่ การดูปฏิทินของผู้ใช้อื่น และ การเพิ่มมุมมองของปฏิทินที่กำหนดเอง งานใดๆ ที่สมาชิกในกลุ่มเป็นเจ้าของหรือมีสมาชิกของกลุ่มอยู่ในทีมของกิจกรรมจะแสดงต่อสมาชิกทั้งหมดของกลุ่มในรายการงานในแท็บงานของกลุ่มในเพจปฏิทิน เว้นเสียแต่ว่างานนั้นจะถูกทำเครื่องหมายให้เป็นส่วนตัว สมาชิกของกลุ่มสามารถใช้ความเป็นเจ้าของประเภทเรคคอร์ดต่อไปนี้ร่วมกันโดยอัตโนมัติ: บริษัท ผู้ติดต่อ ครัวเรือน โอกาสทางการขาย พอร์ตโฟลิโอ เมื่อมีการระบุเรคคอร์ดของประเภทเรคคอร์ดใดๆ เหล่านี้ให้กับสมาชิกของกลุ่ม สมาชิกทั้งหมดของกลุ่มจะกลายเป็นเจ้าของร่วมของเรคคอร์ด หมายเหตุ: หากผู้ติดต่อถูกทำเครื่องหมายให้เป็นส่วนตัว สมาชิกคนอื่นๆ ในกลุ่มจะไม่สามารถอ่านรายละเอียดของเรคคอร์ดผู้ติดต่อนั้นได้ ตัวอย่างเช่น หากผู้ใช้เป็นสมาชิกของกลุ่ม XYZ ระบบจะรวมบริษัทใดๆ ที่ได้รับการระบุให้กับผู้ใช้นั้นหลังจากที่ผู้ใช้กลายเป็นสมาชิกของกลุ่มนี้แล้ว ไว้ในรายชื่อบริษัทสำหรับสมาชิกทั้งหมดของกลุ่ม XYZ ชื่อกลุ่มบนเรคคอร์ดดังกล่าวจะปรากฏอยู่ในฟิลด์กลุ่มหลัก หากมีฟิลด์นี้อยู่บนโครงร่างเพจรายละเอียด สมาชิกทั้งหมดของกลุ่ม รวมถึงเจ้าของที่ได้รับมอบหมายของเรคคอร์ด จะปรากฏในส่วนข้อมูลที่เกี่ยวข้องของทีมบนเพจรายละเอียดเรคคอร์ด สมาชิกทั้งหมดของกลุ่มสามารถอัปเดตเรคคอร์ดได้ ตามค่าดีฟอลต์ สมาชิกปัจจุบันของกลุ่มมีสิทธิ์เข้าใช้อย่างสมบูรณ์ในเรคคอร์ดของกลุ่มที่ถูกระบุให้กับสมาชิกในกลุ่มหลังจากที่สมาชิกนั้นเข้าร่วมกลุ่มแล้ว หมายเหตุ: เพื่อทำให้ฟังก์ชันนี้ใช้งานได้ ต้องเลือกตัวเลือกค่าดีฟอลต์การระบุกลุ่มในเพจโปรไฟล์บริษัท และต้องเลือกตัวเลือกนี้ก่อนการสร้างกลุ่ม สำหรับข้อมูลเพิ่มเติม โปรดดูที่ การจัดตั้งกลุ่ม พฤติกรรมต่อไปนี้เป็นคุณสมบัติของกลุ่ม: ผู้ใช้แต่ละคนจะเป็นสมาชิกของกลุ่มได้เพียงกลุ่มเดียว หลังจากที่เพิ่มผู้ใช้ลงในกลุ่ม ชื่อของผู้ใช้จะไม่ปรากฏในรายชื่อผู้ใช้อีกต่อไปเมื่อเลือกสมาชิกในกลุ่ม เมื่อคุณเลือกตัวเลือกการระบุกลุ่มที่บริษัทของคุณ: เรคคอร์ดที่มีอยู่ก่อนกำหนดกลุ่มจะไม่ถูกอัปเดต ยกเว้นในกรณีที่ฟิลด์เจ้าของจะถูกอัปเดตจากเจ้าของคนใหม่ที่เป็นสมาชิกของกลุ่ม เมื่อผู้ใช้เป็นสมาชิกของกลุ่ม ผู้ใช้จะสามารถเข้าใช้เรคคอร์ดของกลุ่ม แต่ว่าสมาชิกคนอื่นของกลุ่มจะไม่สามารถมองเห็นเรคคอร์ดที่สมาชิกคนใหม่นี้เป็นเจ้าของก่อนเข้าร่วมกับกลุ่มได้โดยอัตโนมัติ หากผู้ใช้เป็นเจ้าของเรคคอร์ดหลังจากถูกเพิ่มไว้ในกลุ่มแล้ว สมาชิกคนอื่นของกลุ่มจะสามารถมองเห็นเรคคอร์ดใหม่นี้ ตัวอย่างต่อไปนี้แสดงความเป็นเจ้าของเรคคอร์ดของกลุ่ม: ผู้ใช้ 1 และผู้ใช้ 2 เป็นสมาชิกของกลุ่ม 1 และผู้ใช้ 3 ไม่ได้เป็นสมาชิกของกลุ่ม 1 ผู้ใช้ 3 เป็นเจ้าของบริษัท 31 นั้น ผู้ใช้ 1 และผู้ใช้ 2 จะไม่สามารถเข้าใช้บริษัท 31 ผู้ใช้ 3 ถูกเพิ่มในกลุ่ม 1 ผู้ใช้ 1 และผู้ใช้ 2 ก็ยังคงไม่สามารถเข้าใช้บริษัท 31 ผู้ใช้ 3 เป็นเจ้าของบริษัท 32 ผู้ใช้ 1 และผู้ใช้ 2 จะสามารถเข้าใช้บริษัท 32 หากผู้ใช้ถูกลบออกจากกลุ่ม ผู้ใช้นั้นจะถูกยกเลิกจากเรคคอร์ดทั้งหมดที่เป็นของกลุ่ม โดยที่ผู้ใช้นั้นจะยังคงเข้าใช้เรคคอร์ดส่วนตัวได้ หมายเหตุ: หากชื่อของผู้ใช้ที่ถูกลบจากกลุ่มปรากฏขึ้นในฟิลด์เจ้าของบนเรคคอร์ดที่ใช้ร่วมกันที่เป็นของกลุ่ม ชื่อในฟิลด์เจ้าของบนเรคคอร์ดนั้นจะถูกเปลี่ยนเป็นชื่อของสมาชิกอื่นในกลุ่มหลังจากที่เจ้าของรายก่อนหน้าถูกลบออกจากกลุ่ม เมื่อเกิดการเปลี่ยนแปลงดังกล่าวกับเรคคอร์ดโอกาสทางการขายหรือเรคคอร์ดพอร์ตโฟลิโอ ฟิลด์ระบบที่จัดเก็บข้อมูลเกี่ยวกับการเปลี่ยนแปลงล่าสุดของเรคคอร์ดจะถูกอัปเดต และข้อมูลจะแสดงว่าเรคคอร์ดถูกอัปเดตโดยผู้ดูแลระบบของ Oracle อย่างไรก็ตาม ในกรณีของประเภทเรคคอร์ดที่สนับสนุนกลุ่มอื่นๆ ฟิลด์ระบบจะไม่ถูกอัปเดต สำหรับประเภทเรคคอร์ดทั้งหมดที่สนับสนุนกลุ่ม การเปลี่ยนแปลงไปยังฟิลด์เจ้าของบนเรคคอร์ดที่ใช้ร่วมกันจะไม่ถูกติดตามในแนวทางการตรวจสอบเมื่อฟิลด์ถูกเปลี่ยนแปลงเนื่องจากผู้ใช้ถูกลบออกจากกลุ่ม แม้ฟิลด์เจ้าของจะถูกตั้งค่าประเภทเรคคอร์ดเป็นตรวจสอบแล้วก็ตาม ### เกี่ยวกับโหมดความเป็นเจ้าของกลุ่มและเรคคอร์ด ขึ้นอยู่กับโหมดความเป็นเจ้าของเรคคอร์ดที่คุณตั้งค่าไว้สำหรับประเภทเรคคอร์ด เรคคอร์ดประเภทนั้นอาจไม่มีเจ้าของ เรคคอร์ดอาจมีสมุดบันทึกที่ปรับแต่งเองหลักแทน หรืออาจจะไม่มีเจ้าของหรือสมุดบันทึกที่ปรับแต่งเองเลย สำหรับข้อมูลเพิ่มเติมเกี่ยวกับโหมดความเป็นเจ้าของเรคคอร์ด โปรดดูที่ เกี่ยวกับโหมดความเป็นเจ้าของเรคคอร์ด โหมดความเป็นเจ้าของเรคคอร์ดจะมีผลบังคับใช้เฉพาะกับประเภทเรคคอร์ดที่สนับสนุนสมุดบันทึกเท่านั้น หากคุณเปลี่ยนแปลงโหมดความเป็นเจ้าของเรคคอร์ดสำหรับประเภทเรคคอร์ด เรคคอร์ดที่มีเจ้าของก่อนหน้านี้อาจมีการลบเจ้าของออกจากเรคคอร์ดเมื่อเรคคอร์ดได้รับการอัปเดตครั้งแรก หลังจากเปลี่ยนแปลงโหมดความเป็นเจ้าของ ในกรณีนี้ หากเจ้าของเรคคอร์ดคนก่อนเป็นสมาชิกของกลุ่ม สมาชิกทั้งหมดของกลุ่ม ยกเว้นเจ้าของเรคคอร์ดคนก่อนจะยังคงเป็นสมาชิกของทีม อย่างไรก็ตาม ประเภทเรคคอร์ดบริษัทเป็นข้อยกเว้นของกฎนี้ หากเจ้าของคนก่อนของบริษัทเป็นสมาชิกของกลุ่ม สมาชิกของกลุ่มทั้งหมดจะถูกลบออกจากทีม หมายเหตุ: ในแอปพลิเคชันมาตรฐาน ระบบจะไม่ได้คงเจ้าของเดิมของเรคคอร์ดไว้เป็นสมาชิกของทีม ตามที่อธิบายไว้ในที่นี้ อย่างไรก็ตาม ผู้ดูแลระบบของคุณสามารถตั้งค่าประเภทเรคคอร์ดเพื่อคงเจ้าของเดิมของเรคคอร์ดไว้เป็นสมาชิกของทีมในเรคคอร์ด สำหรับข้อมูลเกี่ยวกับการตั้งค่าประเภทเรคคอร์ดเพื่อคงเจ้าของเดิมไว้เป็นสมาชิกของทีม โปรดดู การปรับแต่งความเป็นเจ้าของก่อนหน้าสำหรับเรคคอร์ดที่ใช้ร่วมกัน ### กลุ่มและทีม Oracle CRM On Demand แยกแยะระหว่าง กลุ่ม และ ทีม ดังนี้: กลุ่มถูกจัดทำโดยผู้ดูแลระบบของบริษัทและใช้กับชุดของเรคคอร์ดทั้งหมดในบริษัท โดยคุณสมบัติของกลุ่มจะเปิดใช้งานโดยฝ่ายบริการลูกค้าหรือผู้ดูแลระบบของบริษัทเมื่อบริษัทติดตั้ง Oracle CRM On Demand เจ้าของเรคคอร์ดหรือผู้ดูแลระบบของบริษัทจะจัดทำทีมขึ้น ทีมจะใช้กับประเภทเรคคอร์ดที่อนุญาตให้ใช้ทีมได้เท่านั้น รวมถึง: บริษัท การยอมรับ กิจกรรม การสมัคร แผนธุรกิจ การรับรอง ผู้ติดต่อ คอร์ส ออบเจกต์ที่กำหนดเอง การลงทะเบียนข้อตกลง กิจกรรม การทดสอบ ครัวเรือน ลีด คำขอ MDF วัตถุประสงค์ โอกาสทางการขาย ใบสั่ง คู่ค้า พอร์ตโฟลิโอ คำขอตัวอย่าง คำขอบริการ คำขอตั้งราคาพิเศษ ในการตั้งค่าให้ทีมเข้าใช้เรคคอร์ดได้ เจ้าของจะต้องกำหนดให้ใช้เรคคอร์ดร่วมกันได้โดยใช้ส่วนทีม ในเพจรายละเอียดเรคคอร์ด สำหรับเรคคอร์ดกิจกรรม เจ้าของเรคคอร์ดสามารถเพิ่มผู้ใช้เข้าในทีมของกิจกรรมในส่วนข้อมูลที่เกี่ยวข้องของผู้ใช้ในเพจรายละเอียดของกิจกรรมได้ สำหรับข้อมูลเกี่ยวกับการตั้งค่ากลุ่ม โปรดดูที่ การตั้งค่ากลุ่ม #### หัวข้อที่เกี่ยวข้อง ดูหัวข้อต่อไปนี้สำหรับข้อมูลที่เกี่ยวข้องกับกลุ่มและการใช้ปฏิทินร่วมกัน: การดูปฏิทินของผู้ใช้อื่น การเพิ่มมุมมองปฏิทินที่กำหนดเอง

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.