| พิมพ์ เปิดเวอร์ชัน PDF ของวิธีใช้แบบออนไลน์

#### การตั้งค่าการกำหนดการประมาณการ การประมาณการใน Oracle CRM On Demand จะสร้างการประมาณการของการขายโดยอัตโนมัติตามการตั้งค่าที่คุณกำหนด การประมาณการจะถูกสร้างโดยอัตโนมัติในทุกสัปดาห์หรือทุกเดือน แต่ละการประมาณการที่ถูกสร้างขึ้นจะถูกบันทึกไว้ในการเก็บข้อมูล เป็นเรคคอร์ดประวัติที่คุณสามารถอ้างถึงและวิเคราะห์ได้ ประมาณการคือ สแนปชอทของข้อมูลเกี่ยวกับรายได้และรายได้ที่คาดว่าจะได้รับของไตรมาส ประมาณการทำให้ผู้เชี่ยวชาญด้านการขายและผู้จัดการทำการติดตามประสิทธิภาพการขายรายไตรมาสกับโควต้าที่วางแผนไว้ รายได้ตามจริงเมื่อปิด และรายได้ที่คาดไว้ ทำให้ทราบถึงสถานะปัจจุบันของโอกาสทางการขาย ผู้เข้าร่วมในประมาณการได้รับเลือกตามบทบาท ต้องตั้งค่าโครงสร้างการจัดทำรายงานของบริษัทของคุณ และบทบาทที่คุณเลือกสำหรับผู้เข้าร่วมประมาณการเพื่อปรับเพิ่มบทบาทของผู้เข้าร่วมไปยังผู้ใช้ระดับบนสุดหนึ่งคนโดยทั่วไปผู้ใช้ระดับสูงสุดนี้คือรองประธานบริษัทหรือ CEO เมื่อคุณสร้างการประมาณการ Oracle CRM On Demand จะอเลิตพนักงานว่าการประมาณการได้ถูกสร้างขึ้นแล้วและพร้อมสำหรับการตรวจสอบแล้ว โดยการโพสต์อเลิตไว้ในโฮมเพจของฉันสำหรับผู้เข้าร่วมแต่ละคนเป็นเวลา 2 วัน ในการขยายช่วงเวลาในการแสดงอเลิตออกไป ให้อัปเดตฟิลด์วันที่หมดอายุสำหรับอเลิตดังกล่าว สำหรับข้อมูลเกี่ยวกับอเลิต โปรดดูที่ การเผยแพร่อเลิตของบริษัท ### การกำหนดประเภทการประมาณการ บริษัทของคุณสามารถใช้ประมาณการเป็นพื้นฐานสำหรับ: โอกาสทางการขาย ผลิตภัณฑ์ บริษัท หรือผู้ติดต่อ ประมาณการมีสี่ประเภท: ผลิตภัณฑ์ที่มีโอกาสทางการขาย รายได้จากโอกาสทางการขาย รายได้ของบริษัท รายได้ของผู้ติดต่อ บริษัทของคุณสามารถจัดทำประเภทประมาณการได้หลากหลายในวันที่ประมาณการที่ระบุที่กำหนดไว้สำหรับการจัดทำประมาณการ เมื่อคุณเลือกตั้งค่าประมาณการสำหรับบริษัทของคุณ คุณกำหนดประเภทประมาณการที่ใช้กับทั้งบริษัทของคุณ หมายเหตุ: ประมาณการแต่ละประเภทต้องให้พนักงานขายดำเนินการ ตรวจสอบให้แน่ใจว่าได้แจ้งพนักงานขายว่าคุณใช้ประเภทประมาณการใดก่อนที่พนักงานขายจะเริ่มต้นการจัดทำเรคคอร์ดโอกาสทางการขาย บริษัท และผู้ติดต่อ #### ประมาณการผลิตภัณฑ์ที่มีโอกาสทางการขาย ประมาณการผลิตภัณฑ์ที่มีโอกาสทางการขายจะรายงานผลิตภัณฑ์ที่มีโอกาสทางการขาย ตัวเลขที่ประมาณการในประมาณการผลิตภัณฑ์ที่มีโอกาสทางการขายคำนวณจากฟิลด์ปริมาณ รายได้ และรายได้ที่คาดไว้สำหรับทุกผลิตภัณฑ์ที่ผู้เข้าร่วมประมาณการเป็นเจ้าของ และมีรายได้ที่จะรับรู้ในระหว่างระยะเวลาที่ประมาณการ สามารถรายงานรายได้ผลิตภัณฑ์ครั้งเดียวหรือรายงานตามรอบระยะเวลาที่กำหนด ประมาณการผลิตภัณฑ์ที่มีโอกาสทางการขายต้องให้พนักงานขายเชื่อมโยงผลิตภัณฑ์กับเรคคอร์ดโอกาสทางการขาย พนักงานขายต้องกรอกข้อมูลในฟิลด์ปริมาณ ราคาซื้อ และวันที่เริ่มต้นและปิด เพื่อหาผลิตภัณฑ์ที่ต้องการรวมไว้ในประมาณการ ในการรวมในประมาณการ ผลิตภัณฑ์ที่มีโอกาสทางการขายต้อง: มีวันที่ปิดในระหว่างงวดประมาณการ มีเจ้าของเป็นผู้เข้าร่วมประมาณการ ต้องให้ข้อมูลเพิ่มเติมเพื่อให้ค่าของเรคคอร์ดเพิ่มในประมาณการรายได้บริษัทของคุณ สำหรับข้อมูลรายละเอียด โปรดดูที่ เกี่ยวกับโอกาสทางการขายและประมาณการ ตั้งค่าประมาณการผลิตภัณฑ์ที่มีโอกาสทางการขายหากบริษัทของคุณต้องการประมาณการแบบครั้งเดียวหรือแบบซ้ำขึ้นอยู่กับผลิตภัณฑ์ #### ประมาณการรายได้จากโอกาสทางการขาย ประมาณการรายได้จากโอกาสทางการขายจะรายงานรายได้ที่บันทึกไว้ในเรคคอร์ดโอกาสทางการขาย ตัวเลขประมาณการคำนวณจากฟิลด์รายได้และรายได้ที่คาดไว้ในเรคคอร์ดโอกาสทางการขายทั้งหมดหากตรงตามเงื่อนไขต่อไปนี้: โอกาสทางการขายมีวันที่ปิดในระหว่างงวดประมาณการ หากเป็นไปตามข้อใดข้อหนึ่งต่อไปนี้: โอกาสทางการขายมีเจ้าของเป็นผู้เข้าร่วมประมาณการ ผู้เข้าร่วมการประมาณการคือสมาชิกของทีมโอกาสทางการขาย และมีส่วนแบ่งรายได้จากโอกาสทางการขายที่สูงกว่าศูนย์เปอร์เซ็นต์ (นั่นคือค่าในฟิลด์การแบ่งเป็นเปอร์เซ็นต์ในเพจทีมโอกาสทางการขายนั้นมากกว่าศูนย์) หมายเหตุ: สำหรับรายได้จากโอกาสทางการขายที่จะแบ่งกันในสมาชิกในทีม ต้องเลือกช่องทำเครื่องหมายแบ่งรายได้จากโอกาสทางการขายในโปรไฟล์บริษัท ประมาณการรายได้จากโอกาสทางการขายต้องให้พนักงานขายป้อนข้อมูลลงในฟิลด์รายได้จากโอกาสทางการขายและวันที่ปิด เพื่อหาโอกาสทางการขายที่ต้องการให้รวมในประมาณการ โดยไม่คำนึงถึงผลิตภัณฑ์ที่เชื่อมโยง ต้องให้ข้อมูลเพิ่มเติมเพื่อให้ค่าของเรคคอร์ดเพิ่มในประมาณการรายได้บริษัทของคุณ สำหรับข้อมูลรายละเอียด โปรดดูที่ เกี่ยวกับโอกาสทางการขายและประมาณการ ใช้ประมาณการรายได้จากโอกาสทางการขายหากคุณต้องประมาณการยอดรวมของรายได้จากโอกาสทางการขาย โดยไม่คำนึงว่ารายได้ที่มาจากผลิตภัณฑ์แต่ละตัวมีเท่าใด #### ประมาณการจากรายได้ของบริษัท และผู้ติดต่อ ประมาณการรายได้ของบริษัทและผู้ติดต่อรายงานรายได้ที่แสดงอยู่ในเรคคอร์ดรายได้ที่เชื่อมโยงกับเรคคอร์ดบริษัทหรือผู้ติดต่อ ตัวเลขประมาณการคำนวณจากฟิลด์รายได้และรายได้ที่คาดไว้สำหรับเรคคอร์ดที่ตรงตามเกณฑ์ที่รวมในประมาณการ ในการรวมในประมาณการ เรคคอร์ดรายได้ของบริษัทหรือผู้ติดต่อต้องตรงตามเงื่อนไขต่อไปนี้: เรคคอร์ดต้องมีเจ้าของเป็นผู้เข้าร่วมประมาณการ เรคคอร์ดต้องมีสถานะเปิด รอดำเนินการ หรือปิด เรคคอร์ดต้องมีฟิลด์ประมาณการที่เลือก เรคคอร์ดไม่สามารถเชื่อมโยงกับโอกาสทางการขาย เรคคอร์ดต้องมีรายได้ที่มีกำหนดการรับรู้ระหว่างงวดประมาณการ รายได้ของบริษัทหรือผู้ติดต่อสามารถรายงานได้ครั้งละหนึ่งรายการ หรือสามารถตั้งค่าให้เกิดซ้ำในช่วงระยะเวลาหนึ่งได้ ประมาณการรายได้ของบริษัทและผู้ติดต่อกำหนดให้ผู้ใช้ต้องเชื่อมโยงรายได้กับเรคคอร์ดบริษัทหรือผู้ติดต่อ และผู้ใช้ยังต้องอัปเดตฟิลด์วันที่เริ่มต้น/ปิด สถานะ และประมาณการบนเรคคอร์ดรายได้เพื่อระบุผลิตภัณฑ์ที่ต้องการให้รวมอยู่ในประมาณการด้วย ต้องให้ข้อมูลเพิ่มเติมบางส่วนสำหรับค่าของเรคคอร์ดที่ทำให้รายได้ประมาณการของบริษัทเพิ่มขึ้น สำหรับข้อมูลในรายละเอียด โปรดดูที่ การติดตามรายได้จากบริษัท และ การติดตามรายได้จากผู้ติดต่อ ตั้งค่าประมาณการรายได้ของบริษัท หรือผู้ติดต่อ หากบริษัทของคุณต้องประมาณการรายได้แบบครั้งเดียวหรือแบบซ้ำ ### การเลือกระยะเวลาการประมาณการ คุณสามารถตั้งค่าประมาณการเพื่อแสดงประมาณการรายได้ได้สูงสุด 4 ไตรมาส ด้วยความสามารถของการประมาณการเพิ่มเติม คุณสามารถดูประมาณการสำหรับไตรมาสปัจจุบันและสำหรับไตรมาสที่หนึ่ง สองหรือสามต่อไปนี้ได้ ตามค่าดีฟอลต์ ระยะเวลาประมาณการจะถูกกำหนดเป็นหนึ่งไตรมาส (หมายถึงรวมเฉพาะไตรมาสปัจจุบันในประมาณการ) เมื่อคุณเปลี่ยนแปลงการตั้งค่าระยะเวลาเพื่อรวมหลายไตรมาส ประมาณการจะรวมไตรมาสปัจจุบันและไตรมาสในอนาคต เช่น ถ้าคุณเลือกระยะเวลาประมาณการสองไตรมาส ประมาณการจะรวมไตรมาสปัจจุบันและไตรมาสถัดไป ### การกำหนดบทบาทการประมาณการ ในส่วนหนึ่งของการกำหนดการประมาณการ คุณจะต้องเลือกบทบาทที่จะมีส่วนร่วม เมื่อคุณเพิ่มบทบาทในการกำหนดการประมาณการ ผู้ใช้ทุกคนที่ได้รับการระบุบทบาทนั้นจะถูกกำหนดเป็นผู้เข้าร่วมการประมาณการ #### การตั้งค่าผู้ใช้สำหรับการประมาณการ ผู้ใช้ที่คุณต้องการรวมในการประมาณการบริษัทของคุณต้องตั้งค่าอย่างถูกต้อง เรคคอร์ดผู้ใช้ของพวกเขาต้องตรงตามเงื่อนไขต่อไปนี้: เรคคอร์ดต้องมีค่าที่ใช้ได้ในฟิลด์บทบาท เรคคอร์ดจะต้องมีค่าที่ถูกต้องในฟิลด์ผู้รับรายงาน หรือฟิลด์ผู้รับรายงาน (ชื่อย่อ) ขึ้นอยู่กับว่าฟิลด์ใดปรากฏบนโครงร่างเพจสำหรับเรคคอร์ดผู้ใช้ สถานะของผู้ใช้ต้องกำหนดเป็นใช้งานหากคุณไม่เลือกตัวเลือกอนุญาตให้ประมาณการสำหรับผู้ใช้ที่ไม่ใช้งาน คำเตือน: หากผู้ใช้คนใดคนหนึ่งที่รวมในประมาณการไม่ได้รับการตั้งค่าอย่างถูกต้อง ประมาณการทั้งหมดจะล้มเหลว #### ตัวอย่างของโครงจัดทำการรายงานและบทบาทของการประมาณการ ในการสร้างประมาณการ คุณจะต้องตั้งค่าโครงสร้างการรายงานของบริษัทของคุณให้ถูกต้อง ลำดับชั้นประมาณการจะขึ้นอยู่กับลำดับชั้นที่ระบุไว้ในฟิลด์ผู้รับรายงาน หรือฟิลด์ผู้รับรายงาน (ชื่อย่อ) บนเรคคอร์ดผู้ใช้ ผู้เข้าร่วมประมาณการทั้งหมด ยกเว้นผู้ใช้ระดับบนสุด จะต้องรายงานไปยังผู้เข้าร่วมประมาณการอีกหนึ่งราย เพื่อให้แต่ละประมาณการรวมกันเป็นหนึ่งประมาณการของทั้งบริษัท หากมีผู้เข้าร่วมประมาณการมากกว่าหนึ่งคนไม่ได้รายงานไปยังผู้เข้าร่วมประมาณการอีกคน หรือหากมีผู้จัดการที่มีผู้เข้าร่วมประมาณการเป็นผู้ใต้บังคับบัญชาที่มีสถานะเป็นไม่ใช้งาน ประมาณการดังกล่าวจะล้มเหลว หมายเหตุ: หากล้มเหลวในการจัดทำประมาณการอันเนื่องมาจากโครงสร้างการจัดทำรายงาน ผู้ติดต่อหลัก (ระบุไว้ในโปรไฟล์ของบริษัท) จะได้รับแจ้งทางอีเมล์จากฝ่ายบริการลูกค้า หลังจากแก้ไขโครงสร้างการรายงานและอัปเดตประมาณการแล้ว จะจัดทำประมาณการโดยอัตโนมัติในคืนนั้น แม้ว่าจะไม่ใช่คืนที่ทำประมาณการตามปกติ ตารางต่อไปนี้แสดงโครงสร้างการจัดทำรายงานและบทบาทผู้เข้าร่วมที่ใช้ได้และใช้ไม่ได้เมื่อจัดทำประมาณการ
สำหรับโครงสร้างการจัดทำรายงานนี้ | ประมาณการที่ใช้ได้หรือล้มเหลว | เนื่องจาก
--- | --- | ---
| ใช้ได้กับบทบาทนี้: ผู้บริหาร ผู้จัดการฝ่ายขาย พนักงานขายนอกสถานที่ | ผู้เข้าร่วมปรับเพิ่มไปยังผู้เข้าร่วมบนสุดระดับหนึ่งคน
ล้มเหลวกับบทบาทนี้: ผู้จัดการฝ่ายขาย พนักงานขายนอกสถานที่ | ผู้เข้าร่วมไม่ปรับเพิ่มไปยังผู้เข้าร่วมหนึ่งคน แต่ปรับเพิ่มไปยังผู้จัดการฝ่ายขาย 2 คน
ล้มเหลวกับบทบาทนี้: ผู้บริหาร พนักงานขายนอกสถานที่ | พนักงานขายนอกสถานที่ปรับเพิ่มไปยังผู้จัดการฝ่ายขายซึ่งไม่ได้เป็นผู้เข้าร่วม
| ใช้ได้กับบทบาทนี้: ผู้บริหาร ผู้จัดการฝ่ายขาย พนักงานขายนอกสถานที่ | ผู้เข้าร่วมปรับเพิ่มไปยังผู้เข้าร่วมหนึ่งคน
| ล้มเหลวกับบทบาทนี้: ผู้บริหาร ผู้จัดการฝ่ายขาย พนักงานขายนอกสถานที่ | ผู้เข้าร่วมสองคนไม่ได้ไม่ได้อยู่ใต้บังคับบัญชาของบุคคลใด ผู้เข้าร่วมหนึ่งคนเท่านั้น (ที่อยู่บนสุดของโครงจัดทำ) ที่ไม่อยู่ใต้บังคับบัญชาของบุคคลใด
#### การรวมผู้ใช้ที่ไม่ใช้งานในประมาณการ ประมาณการสามารถรวมผู้ใช้ที่ไม่ใช้งานและผู้ใช้ที่ใช้งาน เมื่อคุณตั้งค่าการกำหนดประมาณการ คุณต้องระบุว่าจะรวมผู้ใช้ที่ไม่ใช้งานในประมาณการหรือไม่ #### การอนุญาตให้ผู้จัดการส่งประมาณการของผู้ใต้บังคับบัญชาที่รายงานตรง เมื่อคุณตั้งค่าการกำหนดประมาณการ คุณต้องระบุว่าผู้จัดการสามารถส่งประมาณการของผู้ใต้บังคับบัญชาที่รายงานตรงได้โดยอัตโนมัติหรือไม่ เมื่อผู้ใต้บังคับบัญชาที่รายงานตรงส่งประมาณการ #### การประมาณการและปฏิทินการเงินที่กำหนดเอง เมื่อใช้ปฏิทินการเงินที่กำหนดเอง การกำหนดปฏิทินการเงินที่กำหนดเองของบริษัทของคุณจะใช้ในการสร้างการประมาณการ ดังนั้นเดือนของช่วงการประมาณการจะตรงกับเดือนในปฏิทินการเงินที่กำหนดเอง ผู้ดูแลระบบของบริษัทของคุณต้องจัดทำเรคคอร์ดปฏิทินการเงินที่กำหนดเองสำหรับแต่ละปีที่คุณต้องการจัดทำการประมาณการใน Oracle CRM On Demand ถ้าไม่ได้จัดทำปฏิทินการเงินให้มีจำนวนอย่างเพียงพอที่จำเป็นในการรองรับระยะเวลาการประมาณการที่เลือก จะทำให้ไม่สามารถสร้างการประมาณการเป็นชุดและจะทำให้ไม่สามารถจัดทำการประมาณการได้ หมายเหตุ: หากสร้างการประมาณการไม่ได้เนื่องจากมีปฏิทินการเงินไม่เพียงพอ ผู้ติดต่อหลัก (ตามที่ระบุไว้ในโปรไฟล์บริษัท) จะได้รับการแจ้งทางอีเมล์จากฝ่ายบริการลูกค้า หลังจากที่จัดทำเรคคอร์ดปฏิทินการเงินเพื่อรองรับการกำหนดการประมาณการ และอัปเดตการกำหนดการประมาณการ การประมาณการจะถูกสร้างขึ้นโดยอัตโนมัติในคืนนั้น แม้ว่าจะไม่ใช่คืนการประมาณการตามปกติก็ตาม #### เกี่ยวกับการแจ้งทางอีเมล์สำหรับความล้มเหลวในการประมาณการ ในการแจ้งทางอีเมล์ที่จะส่งเมื่อการประมาณการล้มเหลว ที่อยู่จากจะเป็น donotreply@crmondemand.com เสมอ และฟิลด์ผู้ส่งจะถูกตั้งค่าเป็น support@crmondemand.com เสมอ Oracle CRM On Demand จะเพิ่มสตริงหนึ่งเข้ากับอีเมล์แต่ละฉบับเพื่อให้สามารถติดตามได้ในระบบการส่งอีเมล์ที่ Oracle ถ้าผู้รับอีเมล์พยายามตอบกลับอีเมล์ ที่อยู่ในฟิลด์ถึงในการตอบกลับจะถูกตั้งค่าเป็น support@crmondemand.com โดยอัตโนมัติ ขั้นตอนต่อไปนี้อธิบายวิธีการตั้งค่าการกำหนดการประมาณการ การตั้งค่าการกำหนดการประมาณการ ที่มุมขวาบนของเพจใดๆ คลิกที่ลิงค์ร่วม การจัดการ ในส่วนการจัดการกระบวนการทางธุรกิจ คลิกที่ลิงค์ กฎข้อมูลและการระบุ ใต้ส่วนการจัดการประมาณการ ให้คลิกที่การกำหนดประมาณการ ในเพจการกำหนดประมาณการ คลิก อัปเดต ในขั้นตอนที่ 1 เลือกประเภทการประมาณการ: เลือกช่องทำเครื่องหมายใช้งานสำหรับการประมาณการแต่ละประเภทที่คุณต้องการสร้าง บริษัทของคุณสามารถประมาณการรายได้จากยอดขายตามผลิตภัณฑ์มีโอกาสทางการขาย รายได้จากโอกาสทางการขาย รายได้ของบริษัท และรายได้ของผู้ติดต่อ ในขั้นตอนที่ 2 เลือกความถี่การประมาณการ: ในฟิลด์ระยะเวลาประมาณการ ให้เลือกระยะเวลาประมาณการ หมายเหตุ: การตั้งค่าปฏิทินการเงินที่เลือกสำหรับบริษัทของคุณจะกำหนดระยะเวลาของแต่ละไตรมาส วันที่เริ่มต้นและวันที่สิ้นสุดของระยะเวลาการประมาณการจะคำนวณจากวันที่เริ่มต้นของปฏิทินการเงินและประเภทปฏิทินการเงินที่กำหนดไว้ในโปรไฟล์บริษัท สำหรับปฏิทินการเงินประเภทปฏิทินการเงินที่กำหนดเอง วันที่เริ่มต้นและวันที่สิ้นสุดจะขึ้นอยู่กับปฏิทินการเงินตามที่กำหนดโดยผู้ดูแลระบบของบริษัทคุณ ในฟิลด์จัดทำสแนปชอทการประมาณการแต่ละสแนปชอท ให้ระบุว่าจะจัดทำสแนปชอทการประมาณการบ่อยครั้งเท่าใด คุณสามารถเลือกประมาณการรายสัปดาห์ รายเดือน หรือรายปี หมายเหตุ: หากคุณเลือกเดือน ประเภทปฏิทินการเงินที่เลือกของบริษัทจะกำหนดระยะเวลาของเดือน ในฟิลด์วันสแนปชอทการประมาณการ เลือกวันของเดือนหรือสัปดาห์ที่จะจัดทำสแนปชอทการประมาณการ การประมาณการจะถูกสร้างขึ้นที่จุดเริ่มต้นของวันที่เลือก (นั่นคือที่เวลาหนึ่งนาทีหลังจากเที่ยงคืน) ในเขตเวลาของสถานที่โฮสต์ หากการประมาณการของคุณเป็นแบบรายเดือนและเดือนปัจจุบันนั้นไม่มีวันที่ได้รับเลือกให้เป็นวันที่จะสร้างการประมาณการ Oracle CRM On Demand จะปรับสแนปชอทเพื่อสร้างการประมาณการในวันสุดท้ายของเดือนนั้น ตัวอย่างเช่น หากวันที่สแนปชอทการประมาณการถูกตั้งค่าเป็นวันที่ 30 และเดือนปัจจุบันนั้นเป็นเดือนกุมภาพันธ์ Oracle CRM On Demand จะปรับสแนปชอทการประมาณการเพื่อสร้างการประมาณการในวันที่ 28 ในขั้นตอนที่ 3 เลือกบทบาทการประมาณการ: เพิ่มบทบาทให้กับผู้ใช้ที่เข้าร่วมในประมาณการลงในพื้นที่บทบาทประมาณการ คลิกลูกศรเพื่อย้ายบทบาทบริษัทไปยังรายการบทบาทประมาณการ ในการใช้ประมาณการกับผู้ใช้ที่ไม่ใช้งานได้ เลือกช่องทำเครื่องหมายใช้ประมาณการกับผู้ใช้ที่ไม่ใช้งานได้ ในการอนุญาตให้ผู้จัดการส่งประมาณการของผู้ใต้บังคับบัญชาที่รายงานตรงโดยอัตโนมัติ เลือกส่งประมาณการโดยอัตโนมัติสำหรับทีมเมื่อเลือกช่องทำเครื่องหมายส่งโดยผู้จัดการ คลิก เสร็จสิ้น ในเพจการกำหนดประมาณการ ให้ตรวจสอบรายละเอียดประมาณการโดยการตรวจดูความถี่สแนปชอทการประมาณการ วันที่สแนปชอทการประมาณการ วันที่ของชุดการประมาณการถัดไป และรายชื่อผู้เข้าร่วมชุดการประมาณการ คำเตือน: หลังจากที่คุณตั้งค่าการกำหนดการประมาณการ การเปลี่ยนแปลงเรคคอร์ดผู้ใช้หรือปฏิทินการเงินจำเป็นต้องให้คุณอัปเดตการตั้งค่าการกำหนดการประมาณการของคุณ สำหรับข้อมูลเพิ่มเติม โปรดดูที่ การอัปเดตการกำหนดการประมาณการ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.