| พิมพ์ เปิดเวอร์ชัน PDF ของวิธีใช้แบบออนไลน์

4. #### การจัดทำกิจกรรมตามกำหนดการ หัวข้อนี้อธิบายวิธีจัดทำกิจกรรมตามกำหนดการ ซึ่งก็คือกฎเวิร์กโฟลว์ที่มีกิจกรรมทริกเกอร์เป็นกิจกรรมตามกำหนดการ สำหรับข้อมูลเกี่ยวกับการจัดทำกฎเวิร์กโฟลว์ที่มีกิจกรรมทริกเกอร์อื่นๆ โปรดดูที่ การจัดทำกฎเวิร์กโฟลว์ หมายเหตุ: กระบวนการจัดทำกิจกรรมตามกำหนดการสำหรับประเภทเรคคอร์ดการวิเคราะห์จะแตกต่างจากกระบวนการจัดทำกิจกรรมตามกำหนดการสำหรับประเภทเรคคอร์ดอื่นๆ สำหรับข้อมูลเกี่ยวกับการจัดทำกิจกรรมตามกำหนดการสำหรับประเภทเรคคอร์ดการวิเคราะห์ โปรดดูที่ การจัดทำกิจกรรมตามกำหนดการสำหรับการวิเคราะห์ ข้อควรพิจารณาต่อไปนี้ใช้เมื่อจัดกำหนดการกิจกรรม: คุณไม่สามารถระบุเงื่อนไขในกิจกรรมตามกำหนดการได้ อินสแตนซ์ตามกำหนดการของกิจกรรมและการดำเนินการของเวิร์กโฟลว์ในกิจกรรมจะได้รับการดำเนินการเสมอ นอกจากว่าจะมีข้อผิดพลาดเกิดขึ้น หมายเหตุ: หลังจากเลือกกิจกรรมทริกเกอร์กิจกรรมตามกำหนดการในเพจใหม่ของกฎเวิร์กโฟลว์ เพจจะรีเฟรช ส่วนเงื่อนไขกฎเวิร์กโฟลว์ของเพจจะถูกเอาออก และส่วนรายละเอียดกำหนดการ ซึ่งคุณระบุกำหนดการของกิจกรรมจะพร้อมใช้งาน เนื่องจากเหตุผลด้านประสิทธิภาพ ขอแนะนำให้คุณหลีกเลี่ยงการตั้งค่ากิจกรรมตามกำหนดการหลายรายการที่จัดกำหนดการให้ดำเนินการในเวลาเดียวกัน คุณต้องระบุวันที่และเวลาเริ่มต้นสำหรับกิจกรรมตามกำหนดการ และคุณต้องระบุวันที่และเวลาสิ้นสุด หรือจำนวนครั้งที่กิจกรรมได้รับการดำเนินการ หมายเหตุ: Oracle CRM On Demand จะไม่สร้างอินสแตนซ์สำหรับวันที่และเวลาในอดีต แม้ว่าคุณจะระบุวันที่และเวลาเริ่มต้นในอดีต ตัวอย่างเช่น ถ้าคุณระบุวันที่เริ่มต้นเป็น 15 มกราคม 2018 สำหรับกิจกรรมตามกำหนดการที่ทำซ้ำ 10 ครั้งในช่วงเวลาหนึ่งเดือน และถ้าวันที่ปัจจุบันคือ 30 พฤษภาคม 2018 อินสแตนซ์แรกของกิจกรรมจะได้รับการจัดกำหนดการเป็น 15 มิถุนายน 2018 เฉพาะอินสแตนซ์สำหรับการเกิดขึ้นห้ารายการในอนาคตเท่านั้นที่ได้รับการดำเนินการ ถ้าคุณระบุให้กิจกรรมตามกำหนดการได้รับการดำเนินการในวันที่หนึ่งๆ ในเดือน และถ้าวันที่นั้นไม่เกิดขึ้นในเดือนที่ระบุ กิจกรรมจะไม่ได้รับการดำเนินการสำหรับเดือนนั้น ตัวอย่างเช่น ถ้าคุณเลือกวันที่ 29 ในเดือน จะไม่มีการดำเนินการกิจกรรมในเดือนกุมภาพันธ์ ยกเว้นว่าปีนั้นเป็นปีอธิกสุรทิน ข้อควรพิจารณาต่อไปนี้ใช้เมื่อเลือกรายการสำหรับกิจกรรมตามกำหนดการ: คุณไม่สามารถทำให้กิจกรรมตามกำหนดการใช้งานได้ถ้าคุณไม่มีสิทธิ์การเข้าใช้ในรายการที่ฟิลเตอร์ที่เลือกไว้ในกิจกรรมตามกำหนดการ ถ้าผู้ใช้ที่ทำให้กิจกรรมตามกำหนดการใช้งานได้ไม่มีสิทธิ์เข้าใช้ในรายการที่ถูกเลือกในกิจกรรมตามกำหนดการในเวลาที่ดำเนินการอินสแตนซ์ของกิจกรรม อินสแตนซ์นั้นจะล้มเหลว เมื่อมีการดำเนินการอินสแตนซ์ของกิจกรรมตามกำหนดการ รายการที่ถูกส่งกลับจะมีเฉพาะเรคคอร์ดที่ตรงตามเกณฑ์ฟิลเตอร์รายการ และแสดงผลให้ผู้ใช้ที่ทำให้กิจกรรมตามกำหนดการใช้งานได้เท่านั้น จำนวนเรคคอร์ดสูงสุดที่สามารถประมวลผลได้โดยอินสแตนซ์ของกิจกรรมตามกำหนดการคือ 1,000 ถ้ารายการที่คุณเลือกในกิจกรรมตามกำหนดการส่งกลับมากกว่าจำนวนสูงสุดที่อนุญาตเมื่อดำเนินการอินสแตนซ์ของกิจกรรม อินสแตนซ์จะล้มเหลว เพื่อหลีกเลี่ยงปัญหานี้ ตรวจสอบให้แน่ใจว่าฟิลเตอร์ในรายการที่คุณเลือกสำหรับกิจกรรมตามกำหนดการได้รับการตั้งค่าในลักษณะที่ไม่ส่งกลับรายการเรคคอร์ดจำนวนมาก เมื่อระบุฟิลเตอร์สำหรับรายการที่คุณต้องการใช้สำหรับกิจกรรมตามกำหนดการ คุณสามารถใช้อย่างน้อยหนึ่งฟังก์ชันต่อไปนี้ในฟิลด์ วันที่ และ วันที่/เวลา: Duration() Timestamp() Today() คุณสามารถใช้ฟังก์ชันเหล่านี้กับเงื่อนไขต่อไปนี้: ระหว่าง เท่ากับ ใน หลังจากหรือใน ก่อนหน้าหรือใน ไม่อยู่ระหว่าง ไม่เท่ากับ คุณสามารถพิมพ์นิพจน์ที่มีฟังก์ชันได้โดยตรงในฟิลด์ค่าฟิลเตอร์ในเกณฑ์รายการ ตัวอย่างเช่น เมื่อต้องการส่งกลับเรคคอร์ดโอกาสทางการขายที่วันที่ปิดคือสองวันหลังจากวันที่ปัจจุบัน (ซึ่งก็คือ วันที่ที่กิจกรรมตามกำหนดการได้รับการดำเนินการ) ให้เลือกเงื่อนไข เท่ากับ และใส่นิพจน์ต่อไปนี้: Today() + 2 ในตัวอย่างต่อไป เมื่อต้องการส่งกลับเรคคอร์ดลีดที่มีวันที่ปิดโดยประมาณคือภายใน 36 ชั่วโมงข้างหน้า ให้เลือกเงื่อนไข ระหว่าง และใส่นิพจน์ต่อไปนี้: Timestamp(), Timestamp() + Duration('P0YT36H') สำหรับข้อมูลเพิ่มเติมเกี่ยวกับฟังก์ชันเหล่านี้ ให้ดูที่หัวข้อต่อไปนี้: Duration, Timestamp และ Today ก่อนเริ่มต้นใช้งาน: ฟังก์ชันเวิร์กโฟลว์ใน Oracle CRM On Demand ต้องได้รับการตั้งค่าสำหรับบริษัทของคุณ ตามที่อธิบายไว้ใน เกี่ยวกับการตั้งค่าฟังก์ชันของกฎเวิร์กโฟลว์ เมื่อต้องการดำเนินการขั้นตอนที่อธิบายในหัวข้อนี้ คุณต้องมีสิทธิ์ จัดการกฎข้อมูล - จัดการกฎเวิร์กโฟลว์ ในบทบาทผู้ใช้ของคุณ ในการสร้างกิจกรรมตามกำหนดการสำหรับประเภทเรคคอร์ดผู้ใช้ คุณจะต้องมีสิทธิ์ จัดการกฎข้อมูล - จัดการกฎเวิร์กโฟลว์สำหรับผู้ใช้ ในบทบาทผู้ใช้ของคุณ ผู้ดูแลระบบสามารถใช้สิทธิ์นี้สำหรับบทบาทผู้ดูแลระบบและสำหรับบทบาทอื่นๆ ได้หากจำเป็น สำหรับข้อมูลเพิ่มเติมเกี่ยวกับข้อควรพิจารณาเมื่อจัดทำกิจกรรมตามกำหนดการสำหรับประเภทเรคคอร์ดผู้ใช้ โปรดดูที่ ข้อควรพิจารณาเมื่อจัดทำกฎเวิร์กโฟลว์สำหรับประเภทเรคคอร์ดผู้ใช้ สำหรับข้อมูลเกี่ยวกับการเพิ่มสิทธิ์ในบทบาท ให้ดูที่ การเพิ่มบทบาท ตรวจสอบข้อมูลใน เกี่ยวกับกิจกรรมตามกำหนดการ เมื่อต้องการจัดทำกิจกรรมตามกำหนดการ คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการจัดการกระบวนการทางธุรกิจ คลิกที่ การตั้งค่าเวิร์กโฟลว์ ในเพจกฎเวิร์กโฟลว์ ให้ทำอย่างใดอย่างหนึ่งต่อไปนี้: ในการจัดทำกิจกรรมตามกำหนดการใหม่โดยการคัดลอกกิจกรรมที่มีอยู่แล้ว ให้คลิก คัดลอก ในกิจกรรมตามกำหนดการที่คุณต้องการคัดลอก ในการจัดทำกิจกรรมตามกำหนดการใหม่ที่ไม่ขึ้นอยู่กับกิจกรรมที่มีอยู่ ให้คลิก ใหม่ ในแถบชื่อ ในเพจรายละเอียดกฎเวิร์กโฟลว์ ในส่วนรายละเอียดกฎเวิร์กโฟลว์หลัก ให้ป้อนข้อมูลกิจกรรมตามกำหนดการ ตารางต่อไปนี้อธิบายฟิลด์
   ฟิลด์ | คำอธิบาย
   --- | ---
   ชื่อเวิร์กโฟลว์ | ป้อนชื่อที่ไม่ซ้ำกัน ไม่เกิน 50 ตัวอักษร
   ใช้งาน | ใช้ช่องทำเครื่องหมาย ใช้งาน เพื่อเปิดใช้งานหรือปิดใช้งานกิจกรรมตามกำหนดการ ฟิลด์ เริ่มต้นโดย ในเรคคอร์ดกิจกรรมตามกำหนดการจะแสดงชื่อของผู้ใช้ที่จัดทำกิจกรรมตามกำหนดการจนถึงเวลาที่กิจกรรมตามกำหนดการได้รับการกำหนดให้เป็นใช้งานอยู่ ฟิลด์ เริ่มต้นโดย จะแสดงอยู่ในเพจรายละเอียดสำหรับกิจกรรมตามกำหนดการหลังจากบันทึกเรคคอร์ดแล้ว หลังจากเลือกช่องทำเครื่องหมาย ใช้งาน ในกิจกรรมตามกำหนดการและบันทึกเรคคอร์ดแล้ว ฟิลด์ เริ่มต้นโดย ในเรคคอร์ดจะได้รับการอัปเดตเพื่อแสดงชื่อของผู้ใช้ที่เลือกช่องทำเครื่องหมาย ใช้งาน ผู้ใช้ต้องมีสิทธิ์เข้าใช้ในรายการที่ถูกเลือกในกิจกรรมตามกำหนดการเมื่ออินสแตนซ์ของกิจกรรมได้รับการดำเนินการ ไม่เช่นนั้นอินสแตนซ์จะล้มเหลว ฟิลด์ เริ่มต้นโดย ในอินสแตนซ์ที่รอดำเนินการทั้งหมดและอินสแตนซ์ข้อผิดพลาดทั้งหมดสำหรับกิจกรรมตามกำหนดการจะแสดงชื่อของผู้ใช้ที่เลือกช่องทำเครื่องหมาย ใช้งาน ในกิจกรรมตามกำหนดการ สำหรับข้อมูลเพิ่มเติมเกี่ยวกับสิ่งที่จะเกิดขึ้นเมื่อคุณเปิดใช้งานหรือปิดใช้งานกิจกรรมตามกำหนดการ ให้ดูที่ เกี่ยวกับกิจกรรมตามกำหนดการ หมายเหตุ: เมื่อคุณทำให้กิจกรรมตามกำหนดการใช้งานได้ จะมีการสร้างอินสแตนซ์สำหรับสิ่งที่เกิดขึ้นตามกำหนดการแรกของกิจกรรมในทันที เพื่อเป็นแนวทางปฏิบัติที่ดีที่สุด ให้ตั้งค่าการดำเนินการเวิร์กโฟลว์ทั้งหมดในกิจกรรมตามกำหนดการก่อนที่คุณจะทำให้กิจกรรมใช้งานได้ มิฉะนั้นถ้าใกล้เวลาเริ่มต้นของกิจกรรมตามกำหนดการ อาจมีการดำเนินการอินสแตนซ์แรกก่อนที่คุณจะตั้งค่าการดำเนินการเวิร์กโฟลว์เสร็จสิ้น
   คำอธิบาย | (ไม่จำเป็น) ป้อนข้อมูลเพิ่มเติมเกี่ยวกับกิจกรรมตามกำหนดการ เช่น วัตถุประสงค์ของกิจกรรม
   ประเภทเรคคอร์ด | เลือกประเภทเรคคอร์ดสำหรับกิจกรรมตามกำหนดการ กิจกรรมตามกำหนดการจะสัมพันธ์กับหนึ่งประเภทเรคคอร์ดเท่านั้น หลังจากจัดทำกิจกรรมแล้ว คุณจะไม่สามารถเปลี่ยนประเภทเรคคอร์ดของกิจกรรมได้
   กิจกรรมทริกเกอร์ | เลือกกิจกรรมตามกำหนดการ
   เปิดใช้งานการแจ้งเตือน | เลือกช่องทำเครื่องหมายนี้ถ้าคุณต้องการให้ Oracle CRM On Demand ส่งอีเมล์ในแต่ละครั้งที่อินสแตนซ์ของกิจกรรมตามกำหนดการเสร็จสมบูรณ์ ในแต่ละครั้งที่อินสแตนซ์ของกิจกรรมล้มเหลว และในแต่ละครั้งที่มีการลบอินสแตนซ์ที่รอดำเนินการของกิจกรรม อีเมล์จะถูกส่งไปยังผู้ใช้ที่ทำให้กิจกรรมตามกำหนดการใช้งานได้
ในส่วนรายละเอียดกำหนดการ ให้คลิกไอคอนค้นหา (แว่นขยาย) และเลือกรายการที่ฟิลเตอร์ที่ส่งกลับเรคคอร์ดที่คุณต้องการให้การดำเนินการเวิร์กโฟลว์ดำเนินการ ในฟิลด์ เวลาและวันที่เริ่มต้น ให้เลือกวันที่และเวลาที่คุณต้องการให้ดำเนินการอินสแตนซ์แรกของกิจกรรมตามกำหนดการ ในฟิลด์ เกิดซ้ำ ให้เลือกช่วงเวลาที่คุณต้องการให้กิจกรรมตามกำหนดการเกิดซ้ำ เช่น รายสัปดาห์ ในฟิลด์ ทุกๆ ให้ตั้งค่าช่วงเวลาสำหรับอินสแตนซ์ที่เกิดซ้ำ ตัวอย่างเช่น ถ้าคุณเลือก รายสัปดาห์ ในฟิลด์ เกิดซ้ำ และถ้าคุณต้องการให้อินสแตนซ์เกิดซ้ำในช่วงเวลาสองสัปดาห์ ให้ใส่ 2 ในฟิลด์ ทุกๆ ค่าขั้นต่ำที่คุณสามารถใส่ได้คือ 1 ถ้าคุณเลือกรายเดือนในฟิลด์ เกิดซ้ำ คุณจะสามารถเลือกที่จะจัดกำหนดการกิจกรรมตามกำหนดการให้ดำเนินการในวันสุดท้ายของแต่ละเดือนที่มีการดำเนินการกิจกรรมได้ โดยการเลือกช่องทำเครื่องหมาย วันสุดท้ายของเดือน ตัวอย่างเช่น ถ้าคุณตั้งค่ากิจกรรมตามกำหนดการให้เริ่มต้นวันที่ 23 เมษายน และให้เกิดซ้ำทุกๆ สองเดือน อินสแตนซ์แรกของกิจกรรมจะดำเนินการวันที่ 23 เมษายน อินสแตนซ์ลำดับที่สองจะดำเนินการวันที่ 23 มิถุนายน และอินสแตนซ์ลำดับที่สามจะดำเนินการวันที่ 23 สิงหาคม เป็นต้น อย่างไรก็ตาม ถ้าคุณเลือกช่องทำเครื่องหมาย วันสุดท้ายของเดือน อินสแตนซ์แรกของกิจกรรมจะดำเนินการวันที่ 30 เมษายน อินสแตนซ์ลำดับที่สองจะดำเนินการวันที่ 30 มิถุนายน และอินสแตนซ์ลำดับที่สามจะดำเนินการวันที่ 31 สิงหาคม เป็นต้น ระบุจำนวนครั้งที่คุณต้องการให้ดำเนินการกิจกรรมตามกำหนดการ หรือระบุวันที่และเวลาสิ้นสุดโดยทำหนึ่งในสิ่งต่อไปนี้: เลือกตัวเลือก หลังจาก แล้วระบุจำนวนครั้งที่ดำเนินการกิจกรรมตามกำหนดการ ค่าที่คุณใส่ต้องมากกว่า 0 (ศูนย์) เลือกตัวเลือก ตามวันที่และเวลา แล้วใส่วันที่และเวลาสิ้นสุดสำหรับกิจกรรมตามกำหนดการ วันที่และเวลาสิ้นสุดต้องอยู่หลังจากวันที่และเวลาเริ่มต้น บันทึกการเปลี่ยนแปลงของคุณ ### เกี่ยวกับการอัปเดตกิจกรรมตามกำหนดการ หลังจากที่ทำให้กิจกรรมตามกำหนดการใช้งานได้แล้ว คุณจะไม่สามารถเปลี่ยนแปลงกำหนดการหรือเลือกรายการอื่นในกิจกรรมตามกำหนดเวลาได้ อย่างไรก็ตาม คุณสามารถสิ้นสุดกิจกรรมตามกำหนดการได้โดยการปิดใช้งานกิจกรรมนั้น หลังจากที่คุณยกเลิกการเลือกช่องทำเครื่องหมาย ใช้งาน ในกิจกรรมตามกำหนดการและบันทึกเรคคอร์ด คุณสามารถแก้ไขกิจกรรมตามกำหนดการเพื่อเปลี่ยนกำหนดการหรือเลือกรายการอื่นได้ เมื่อคุณทำให้กิจกรรมตามกำหนดการใช้งานได้อีกครั้ง ระบบจะถือว่ากิจกรรมนั้นเป็นกิจกรรมตามกำหนดการใหม่ คำเตือน: เมื่อคุณปิดใช้งานกิจกรรมตามกำหนดการ อินสแตนซ์ที่รอดำเนินการของกิจกรรมจะถูกลบ นอกจากนี้ ถ้าในปัจจุบันอินสแตนซ์ของกิจกรรมตามกำหนดการกำลังได้รับการดำเนินการ การดำเนินการบางอย่างอาจล้มเหลวสำหรับเรคคอร์ดบางส่วนในรายการ สำหรับข้อมูลเพิ่มเติมเกี่ยวกับสิ่งที่จะเกิดขึ้นเมื่อคุณปิดใช้งานกิจกรรมตามกำหนดการ โปรดดูที่ เกี่ยวกับกิจกรรมตามกำหนดการ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.