| พิมพ์ เปิดเวอร์ชัน PDF ของวิธีใช้แบบออนไลน์

3. #### การเพิ่มข้อมูล DEA ในที่อยู่ผู้ติดต่อ ผู้ติดต่อในอุตสาหกรรมยาหรือการแพทย์ในประเทศสหรัฐอเมริกาใช้เลขที่ Drug Enforcement Administration (DEA) ในการขอรับสารควบคุมจากซัพพลายเออร์ ตัวอย่างเช่น แพทย์หนึ่งรายอาจทำงานในโรงพยาบาลหลายแห่ง และจำเป็นต้องมีเลขที่ DEA ที่ต่างกันในการขอรับยาหรือสารควบคุมสำหรับสถานที่แต่ละแห่ง โปรดดำเนินการตามขั้นตอนต่อไปนี้ให้สมบูรณ์ เพื่อเพิ่มเลขที่ DEA ลงในเรคคอร์ดที่อยู่ผู้ติดต่อ ก่อนเริ่มต้นใช้งาน ตามค่าดีฟอลต์ ฟิลด์ DEA ไม่สามารถใช้ได้บนเพจที่อยู่ผู้ติดต่อ โปรดติดต่อผู้ดูแลระบบของบริษัทของคุณในการปรับแต่งเพจรายละเอียดที่อยู่ผู้ติดต่อ และอนุญาตให้คุณเข้าใช้เพื่อเพิ่มข้อมูล DEA ลงในที่อยู่ผู้ติดต่อ ### เกี่ยวกับเลขที่ DEA เลขที่ DEA คือ ชุดตัวเลขที่ระบุให้กับผู้ให้บริการดูแลสุขภาพ (เช่น แพทย์ ทันตแพทย์ สัตวแพทย์) ซึ่งอนุญาตให้ผู้ให้บริการเขียนใบสั่งยาประเภทสารควบคุมได้ เลขที่ DEA ใช้เพื่อติดตามสารควบคุม อย่างไรก็ตาม ในทางอุตสาหกรรมยาหรือการแพทย์ มักมีการนำชุดตัวเลขดังกล่าวไปใช้เป็นเลขที่ใบสั่งยาทั่วไป กล่าวคือ เลขที่ DEA ถูกนำไปใช้เป็นเลขรหัสประจำตัวของบุคคลที่สามารถสั่งจ่ายเวชภัณฑ์ได้ เลขที่ DEA ที่ถูกต้องประกอบด้วย ตัวอักษร 2 ตัว, ตัวเลข 6 ตัว และตัวเลขตรวจสอบ 1 ตัว ตัวอักษรแรกสุด คือ รหัสที่ระบุประเภทของผู้ลงทะเบียน ตัวอักษรที่สอง คือ อักษรตัวแรกของนามสกุลของผู้ลงทะเบียน ตามด้วยเลข 7 หลัก ซึ่งตัวเลขหลักที่ 7 คือ ผลรวมขนาดข้อมูลคงที่ ซึ่งมีการคำนวณดังต่อไปนี้: รวมตัวเลขหลักที่ 1, 3 และ 5 เข้าด้วยกัน เรียกขั้นตอนนี้ว่า SUM135 รวมตัวเลขหลักที่ 2, 4 และ 6 เข้าด้วยกัน จากนั้นนำผลลัพธ์ที่ได้มาคูณด้วย 2 เรียกขั้นตอนนี้ว่า DoubleSUM246 รวม SUM135 และ DoubleSum246 เข้าด้วยกัน เรียกขั้นตอนนี้ว่า CHECK ตัวเลขหลักที่อยู่ขวาสุดของ CHECK จะถูกนำไปใช้เป็นตัวเลขตรวจสอบในเลขที่ DEA ตัวอย่างเช่น ชุดตัวเลข DEA XY1234563 ตรงกับข้อกำหนดดังต่อไปนี้: 1 + 3 + 5 = 9 2*(2+4+6) = 24 9 + 24 = 33 เลขหลักสุดท้ายคือ 3 ประเภทผู้ลงทะเบียน (อักษรตัวแรกของเลขที่ DEA) ประกอบด้วยประเภทใดประเภทหนึ่งต่อไปนี้: A - เลิกใช้ (บางหน่วยงานเก่ายังอาจใช้ตัวอักษรนี้อยู่) B - โรงพยาบาล/คลีนิค C - แพทย์ D - สถาบันการสอน E - ผู้ผลิต F - ผู้จัดจำหน่าย G - นักวิจัย H - ห้องปฏิบัติการ J - ผู้นำเข้า K - ผู้ส่งออก L - ผู้จัดส่งคืนผลิตภัณฑ์ M - แพทย์ฝึกหัดระดับกลาง N - แพทย์ทหาร P - โครงการบำบัดฟื้นฟูสมรรถภาพผู้ติดยาเสพติด R - โครงการบำบัดฟื้นฟูสมรรถภาพผู้ติดยาเสพติด S - โครงการบำบัดฟื้นฟูสมรรถภาพผู้ติดยาเสพติด T - โครงการบำบัดฟื้นฟูสมรรถภาพผู้ติดยาเสพติด U - โครงการบำบัดฟื้นฟูสมรรถภาพผู้ติดยาเสพติด X - โครงการควบคุมปริมาณการสั่งยาประเภทซูบอกโซน/ซูบูเทกซ์ การเพิ่มข้อมูล DEA ในที่อยู่ผู้ติดต่อ บนเพจรายละเอียดผู้ติดต่อ ให้นาวิเกตไปที่ส่วนที่อยู่ หากมีการตั้งค่าส่วนนี้ จากรายการที่อยู่ ให้เลือก แก้ไข จากเมนูระดับเรคคอร์ด (หากมีการตั้งค่าการกำหนดที่อยู่ที่ใช้ร่วมกัน) หรือแก้ไขความสัมพันธ์ (หากไม่มีการตั้งค่าการกำหนดที่อยู่ที่ใช้ร่วมกัน แต่คุณได้รับการตั้งค่าให้มีสิทธิ์ในการเข้าใช้เรคคอร์ดที่อยู่ระดับบนสุด) ป้อนข้อมูลในฟิลด์ DEA ตามที่อธิบายในตารางต่อไปนี้ให้เสร็จสมบูรณ์ แล้วบันทึกเรคคอร์ดที่อยู่ผู้ติดต่อ
   ฟิลด์ DEA | คำอธิบาย
   --- | ---
   เลขที่ DEA | เลขที่ DEA ที่ถูกต้อง
   วันที่ออก DEA | วันที่ที่ได้รับเลขที่ DEA จากรัฐบาลกลาง ประเทศสหรัฐอเมริกา ใช้เครื่องมือเลือกวันที่ในการระบุวันที่
   วันที่สิ้นสุด DEA | วันที่ที่เลขที่ DEA ไม่สามารถใช้งานได้หรือไม่มีผลอีกต่อไป ใช้เครื่องมือเลือกวันที่ในการระบุวันที่ ฟิลด์นี้จะแสดงวันที่สิ้นสุดหลังจากวันที่ออก DEA ไปอีกสามปีตามค่าดีฟอลต์
   แฟลกใช้งาน DEA | ฟิลด์แบบอ่านอย่างเดียว Oracle CRM On Demand จะกำหนดว่าเลขที่ DEA สามารถใช้งานได้หรือใช้งานไม่ได้ โดย Oracle CRM On Demand จะใช้วันที่ออก DEA, วันที่สิ้นสุด DEA และวันที่ปัจจุบันในการกำหนดสถานะ
   กำหนดการที่ยอมรับได้ | ฟิลด์ข้อความแบบยาวที่คุณสามารถป้อนค่าที่คั่นด้วยเครื่องหมายคอมมาสำหรับกำหนดการที่ยอมรับได้ เช่น กำหนดการ 1, กำหนดการ 2, กำหนดการ 3 และอื่นๆ หมายเหตุ: ฟิลด์นี้ไม่ส่งผลกระทบใดๆ กับการประมวลผลของ Oracle CRM On Demand

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.