| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับสคริปต์การประเมิน สคริปต์การประเมิน เป็นชุดคำถามที่ช่วยให้ผู้ใช้รวบรวมข้อมูลลูกค้า สคริปต์การประเมินสามารถใช้ตรวจสอบคุณสมบัติของลีด ประเมินโอกาสทางการขาย แนะนำการติดต่อของฝ่ายบริการลูกค้า สำรวจความพึงพอใจลูกค้า บันทึกข้อมูลกิจกรรม เป็นต้น คุณสามารถให้คะแนนคำตอบของลูกค้า กำหนดน้ำหนักที่แตกต่างกันสำหรับคำถาม และจำกัดการตัดสินใจ นอกจากนี้ คุณสามารถแมปฟิลด์ในระหว่างการประเมินไปยังเรคคอร์ดหลัก และรันรายงานและวิเคราะห์ตามฟิลด์เหล่านั้นได้ในภายหลัง ก่อนเริ่มต้นใช้งาน: ในการดำเนินการตามขั้นตอนที่ได้อธิบายในหัวข้อนี้ บทบาทของคุณต้องมีสิทธิ์ จัดการเนื้อหา ### สคริปต์การประเมินมีวิธีใช้งานอย่างไร กระบวนการใช้สคริปต์การประเมินมีดังนี้: ผู้ใช้จะเปิดสคริปต์การประเมินจากเพจรายละเอียดเรคคอร์ด สคริปต์การประเมินที่เหมาะสม (กำหนดโดยค่าฟิลด์เรคคอร์ดที่ระบุ) จะแสดงอยู่ในเพจรายละเอียดเรคคอร์ด ผู้ใช้สามารถค้นหาสคริปต์การประเมินอื่นๆ ได้หากจำเป็น ด้วยการใช้คำถามในการประเมิน ผู้ใช้จะรวบรวบข้อมูลที่สำคัญของลูกค้า เช่น รายละเอียดเกี่ยวกับคุณภาพของลีดการขาย และเลือกคำตอบที่ถูกต้องสำหรับแต่ละคำถามจากรายการดรอปดาวน์ตัวเลือก คะแนนจะถูกคำนวณโดยอัตโนมัติตามคำตอบ และเรคคอร์ดจะได้รับการอัปเดต เช่น ลีดที่จัดประเภทเป็นผ่านคุณสมบัติหรือปฏิเสธ คำตอบของคำถามจะถูกแมปเป็นค่าฟิลด์ในเรคคอร์ด ดังนั้นจึงสามารถเข้าใช้คำตอบได้ง่ายและใช้ในการรายงานได้ การประเมินที่สมบูรณ์จะถูกจัดเก็บและเข้าใช้ได้ในส่วนเรคคอร์ดที่เกี่ยวข้องของเรคคอร์ดหลัก ### สคริปต์การประเมินประเภทใดที่คุณจัดทำได้ คุณสามารถตั้งค่าประเภทของสคริปต์การประเมินได้หลายประเภท แต่ละประเภทเหมาะสำหรับงานเฉพาะอย่าง ใช้ประเภทสคริปต์ดังนี้: การสำรวจข้อมูลบริษัท: ใช้ประเภทนี้ในการสำรวจลูกค้าแต่ละราย การประเมินกิจกรรม: ใช้ประเภทนี้เพื่อบันทึกข้อมูลการติดต่อผู้ติดต่อและบริษัทที่มีคุณค่า การประเมินแผนธุรกิจ: ใช้ประเภทนี้เพื่ออนุญาตให้พนักงานขายสามารถรวบรวมข้อมูลที่จะช่วยในการกำหนดประสิทธิผลของแผนธุรกิจ สคริปต์ผู้ติดต่อ: ใช้ประเภทนี้ในการสำรวจความพึงพอใจของลูกค้าที่มีต่อผู้ติดต่อแต่ละราย คุณสมบัติลีด: ใช้ประเภทนี้เพื่อช่วยให้พนักงานขายระบุลีดที่มีคุณสมบัติ การใช้สคริปต์สำหรับงานนี้จะลดความจำเป็นในการฝึกอบรมและบังคับให้ลีดมีคุณสมบัติอย่างสม่ำเสมอ หมายเหตุ: สคริปต์คุณสมบัติลีดอาจไม่สามารถตั้งค่าฟิลด์สถานะในลีดให้เป็น ผ่านคุณสมบัติ หากบางฟิลด์ในลีดไม่ได้รับการป็อปปูเลท สำหรับข้อมูลเพิ่มเติม โปรดดูที่ ฟิลด์ที่จำเป็นสำหรับคุณสมบัติลีด การประเมินวัตถุประสงค์: ใช้ประเภทนี้เพื่ออนุญาตให้พนักงานขายสามารถรวบรวมข้อมูลที่จะช่วยในการกำหนดประสิทธิผลของวัตถุประสงค์ การประเมินโอกาสทางการขาย: ใช้ประเภทนี้ในการกำหนดวิธีการขาย และช่วยให้พนักงานขายประเมินโอกาสทางการขาย เพื่อให้พนักงานขายสามารถปรับกลยุทธ์การขายขณะทำข้อตกลง คำขอบริการ - สคริปต์: ใช้ประเภทนี้เพื่อช่วยให้พนักงานฝ่ายบริการประเมินคำขอบริการ เช่น เพื่อกำหนดความสำคัญหรือพาธทั้งหมดสำหรับคำขอ การใช้สคริปต์สำหรับงานนี้จะลดความจำเป็นในการฝึกอบรมและบังคับให้มีการบริการลูกค้าอย่างสม่ำเสมอ คำขอบริการ - สำรวจ: ใช้ประเภทนี้ในการจัดการสำรวจความพึงพอใจของลูกค้า (ที่เชื่อมโยงกับเหตุการณ์บริการเฉพาะ) ประเภทการประเมินแต่ละประเภทเชื่อมโยงกับประเภทเรคคอร์ดที่สอดคล้องกันดังนี้: การนัดหมาย การติดต่อจากฝ่ายขาย หรืองาน บริษัท แผนธุรกิจ ผู้ติดต่อ ลีด วัตถุประสงค์ โอกาสทางการขาย หรือคำขอบริการ หากจำเป็น คุณสามารถจัดทำการประเมินในแต่ละประเภทได้หลายรายการ และแสดงสคริปต์ที่เหมาะสมสำหรับผู้ใช้ สคริปต์จะอ้างอิงเกณฑ์ตามเรคคอร์ดที่ระบุ ### กระบวนการจัดทำสคริปต์การประเมิน คุณต้องทำงานหลายอย่างในการตั้งค่าสคริปต์การประเมิน ปรับแต่งฟิลเตอร์สคริปต์การประเมิน ฟิลเตอร์นี้ให้คุณกำหนดเกณฑ์ที่ใช้ในการระบุการประเมินที่เหมาะสมกับงาน ตามค่าฟิลด์เรคคอร์ดที่ระบุ เช่น สคริปต์การประเมินคุณสมบัติลีดอาจตั้งค่าด้วยฟิลเตอร์เหล่านี้: ชั้นบริษัท = ทอง ส่วน = ขนาดใหญ่ พื้นที่ = ตะวันตก จากนั้น เมื่อผู้ใช้เปิดสคริปต์การประเมินจากเรคคอร์ดลีดที่มีค่าที่สอดคล้องกัน สคริปต์คุณสมบัติลีดที่ถูกต้องจะแสดงในรายการ สคริปต์การประเมินทุกประเภทใช้ฟิลด์ฟิลเตอร์เดียวกันสี่ฟิลด์ แต่ละฟิลด์มีรายการค่าสำหรับเลือกที่กำหนดไว้ ในการปรับแต่งฟิลเตอร์ คุณต้อง: ป้อนชื่อที่แสดงในฟิลด์ฟิลเตอร์และค่ารายการสำหรับเลือกสำหรับแต่ละประเภทเรคคอร์ดที่คุณต้องการจัดทำสคริปต์การประเมิน สำหรับข้อมูลเพิ่มเติม โปรดดูที่ การจัดทำสคริปต์การประเมิน เพิ่มฟิลด์ฟิลเตอร์ในโครงร่างเพจสำหรับแต่ละประเภทเรคคอร์ดที่คุณต้องการจัดทำสคริปต์การประเมิน จัดทำสคริปต์การประเมิน: ป้อนรายละเอียดสคริปต์ เพิ่มเกณฑ์ (คำถาม) ในสคริปต์ เพิ่มรายการคำตอบที่เป็นไปได้สำหรับแต่ละคำถาม สำหรับข้อมูลเพิ่มเติมเกี่ยวกับขั้นตอนเหล่านี้ โปรดดูที่ การจัดทำสคริปต์การประเมิน ให้สิทธิ์ผู้ใช้เข้าใช้สคริปต์: สำหรับแต่ละบทบาทผู้ใช้ที่ต้องใช้สคริปต์การประเมิน ให้ตั้งค่าบทบาทผู้ใช้และโปรไฟล์การเข้าใช้: การจัดทำการประเมิน เพื่อให้ผู้ใช้สามารถจัดทำสคริปต์การประเมินได้ คุณต้องให้สิทธิ์เข้าใช้ประเภทเรคคอร์ดการประเมินแก่บทบาทของผู้ใช้ ซึ่งหมายความว่า การตั้งค่าระดับการเข้าใช้ของโปรไฟล์การเข้าใช้ดีฟอลต์และโปรไฟล์การเข้าใช้ของเจ้าของสำหรับบทบาทของผู้ใช้ ต้องได้รับการตั้งค่าอย่างน้อยที่สุดเป็น อ่าน/เขียน สำหรับประเภทเรคคอร์ดการประเมิน นอกจากนี้ การตั้งค่าการเข้าใช้ประเภทเรคคอร์ดสำหรับบทบาท ต้องเลือกช่องทำเครื่องหมาย มีสิทธิ์เข้าใช้งานและสามารถจัดทำได้ ไว้สำหรับประเภทเรคคอร์ดการประเมิน การดูการประเมิน เพื่อให้ผู้ใช้สามารถดูรายละเอียดการประเมินได้ คุณต้องให้สิทธิ์อ่านประเภทเรคคอร์ดการประเมินแก่บทบาทของผู้ใช้ ซึ่งหมายความว่า การตั้งค่าระดับการเข้าใช้ของโปรไฟล์การเข้าใช้ดีฟอลต์และโปรไฟล์การเข้าใช้ของเจ้าของสำหรับบทบาทของผู้ใช้ ต้องได้รับการตั้งค่าอย่างน้อยที่สุดเป็น อ่านอย่างเดียว สำหรับประเภทเรคคอร์ดการประเมิน นอกจากนี้ การตั้งค่าการเข้าใช้ประเภทเรคคอร์ดสำหรับบทบาทต้องเลือกช่องทำเครื่องหมาย มีสิทธิ์เข้าใช้งานและสามารถจัดทำได้ ไว้สำหรับประเภทเรคคอร์ดการประเมิน สำหรับข้อมูลเพิ่มเติมเกี่ยวกับการตั้งค่าบทบาทผู้ใช้ โปรดดูที่ การเพิ่มบทบาท สำหรับข้อมูลเพิ่มเติมเกี่ยวกับการตั้งค่าโปรไฟล์การเข้าใช้ โปรดดูที่ กระบวนการตั้งค่าโปรไฟล์การเข้าใช้ สำหรับแต่ละประเภทเรคคอร์ดที่คุณจัดทำสคริปต์การประเมิน ให้เพิ่มส่วนสคริปต์การประเมินที่เหมาะสมในข้อมูลที่แสดงบนเพจรายละเอียดเรคคอร์ด สำหรับข้อมูลเพิ่มเติมเกี่ยวกับการปรับแต่งโครงร่างเพจ โปรดดูที่ การปรับแต่งโครงร่างเพจแบบสแตติก ### ตัวอย่างสคริปต์การประเมิน สคริปต์ทั่วไปที่ผู้ดูแลระบบของบริษัทอาจต้องการตั้งค่าคือ สคริปต์คุณสมบัติลีด ซึ่งใช้ในการกำหนดว่าลีดผ่านคุณสมบัติหรือปฏิเสธ ตารางต่อไปนี้แสดงตัวอย่างค่าที่อาจใช้สำหรับสคริปต์ดังกล่าว
ฟิลด์สคริปต์ | ตัวอย่างค่า
--- | ---
ประเภท | คุณสมบัติลีด
คะแนนขั้นต่ำ | 50
ค่าผลลัพธ์ถ้าถึงตามเกณฑ์ขั้นต่ำ | ผ่านคุณสมบัติ
ค่าผลลัพธ์ถ้าไม่ถึงตามเกณฑ์ขั้นต่ำ | ไม่ผ่านคุณสมบัติ
ฟิลด์ที่จะแมปค่าผลลัพธ์ด้วย | คำอธิบาย
ตัวอย่างเกณฑ์สำหรับสคริปต์คุณสมบัติลีดแสดงในตารางต่อไปนี้
เกณฑ์ | น้ำหนัก
--- | ---
สถานะปัจจุบันของงบประมาณของคุณคือสถานะใด | 50
อะไรเป็นตัวผลักดันระยะเวลาสำหรับโครงการนี้ | 25
มีการวางแผนที่จะทำการตัดสินใจเมื่อใด | 25
ตัวอย่างคำตอบและคะแนนสำหรับคำถาม "สถานะปัจจุบันของงบประมาณของคุณคือสถานะใด" แสดงอยู่ในตารางต่อไปนี้
คำตอบ | คะแนน
--- | ---
งบประมาณที่อนุมัติ | 100
งบประมาณที่ปฏิเสธ | 0
คะแนนสำหรับแต่ละเกณฑ์จะถูกคำนวณโดยคูณน้ำหนักของเกณฑ์กับคะแนนสำหรับคำตอบ โดยที่น้ำหนักคิดเป็นเปอร์เซ็นต์ ในตัวอย่างนี้ หากผู้ใช้เลือกงบประมาณที่อนุมัติ คะแนนสำหรับคำถามจะคำนวณดังนี้: (0.5 * 100) = 50 คะแนนรวมสำหรับสคริปต์คือ ผลรวมคะแนนของเกณฑ์ทั้งหมด หากผลลัพธ์สุดท้ายของสคริปต์ตรงตามหรือเกินขั้นต่ำที่กำหนดไว้ในสคริปต์ ค่าในฟิลด์คำอธิบายในเพจรายละเอียดลีดจะกำหนดเป็น ผ่านคุณสมบัติ หากคะแนนต่ำกว่าขั้นต่ำ ค่าในฟิลด์จะถูกตั้งค่าเป็น ตัดสิทธิ์ เมื่อคำนวณคะแนนการประเมิน จะใช้กฎต่อไปนี้: คะแนนสำหรับคำถามแต่ละคำถามจะถูกปัดเป็นจุดทศนิยมหนึ่งตำแหน่งที่ใกล้เคียงที่สุด คะแนนการประเมินโดยรวมจะถูกปัดเป็นจำนวนเต็มที่ใกล้เคียงที่สุด กฎการปัดเศษเป็นไปตามกฎคณิตศาสตร์มาตรฐาน ดังนั้น ค่าทศนิยมที่น้อยกว่า 0.5 จะถูกปัดลง ในขณะที่ค่าทศนิยมที่มากกว่า 0.5 จะถูกปัดขึ้น

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.