| พิมพ์ เปิดเวอร์ชัน PDF ของวิธีใช้แบบออนไลน์

#### การจัดการเกณฑ์ฟิลเตอร์ดีฟอลต์สำหรับรายการที่เกี่ยวข้อง หากเลือกตัวเลือกเปิดใช้มุมมองขั้นสูงสำหรับแท็บไว้บนโปรไฟล์บริษัท คุณจะสามารถระบุฟิลเตอร์ดีฟอลต์ที่กำหนดเองสำหรับส่วนข้อมูลที่เกี่ยวข้องที่สนับสนุนมุมมองขั้นสูงได้ หากคุณกำหนดฟิลเตอร์สำหรับส่วนข้อมูลที่เกี่ยวข้อง ฟิลเตอร์นั้นจะมีผลใช้งานเมื่อผู้ใช้เปิดเพจรายละเอียดเรคคอร์ดหลัก หากทั้งสองกรณีต่อไปนี้เป็นจริง: ผู้ใช้ใช้รูปแบบแท็บสำหรับส่วนข้อมูลที่เกี่ยวข้อง ฟิลด์ที่ใช้สำหรับฟิลเตอร์นั้นเป็นฟิลด์ค้นหาที่ใช้งานได้ในโครงร่างการค้นหาที่กำหนดให้กับบทบาทของผู้ใช้นั้นสำหรับประเภทเรคคอร์ดที่เกี่ยวข้อง ผู้ใช้สามารถล้างฟิลเตอร์ดีฟอลต์ อย่างไรก็ตาม หลังจากผู้ใช้นาวิเกตออกจากเพจรายละเอียดเรคคอร์ดและจากนั้นกลับไปอีกครั้ง ฟิลเตอร์ดีฟอลต์ที่กำหนดเองจะมีผลใช้งานอีกครั้ง เมื่อทำการระบุเกณฑ์สำหรับฟิลเตอร์ดีฟอลต์ที่กำหนดเอง โปรดคำนึงถึงข้อควรพิจารณาต่อไปนี้: สามารถมีฟิลเตอร์เดียวเท่านั้นสำหรับประเภทเรคคอร์ดที่เกี่ยวข้องสำหรับประเภทเรคคอร์ดหลักที่ระบุ คุณไม่สามารถระบุฟิลเตอร์ที่ต่างกันสำหรับแต่ละโครงร่างสำหรับประเภทเรคคอร์ดที่เกี่ยวข้อง ฟิลเตอร์อาจส่งผลกระทบต่อประสิทธิภาพการทำงานเมื่อผู้ใช้เปิดแท็บข้อมูลที่เกี่ยวข้อง และอาจส่งผลกระทบต่อประสิทธิภาพการทำงานเมื่อมีผู้ใช้เปิดเพจรายละเอียดเรคคอร์ด หากส่วนข้อมูลที่เกี่ยวข้องเป็นแท็บแรกบนเพจรายละเอียด หากฟิลด์ที่คุณเลือกสำหรับฟิลเตอร์นั้นไม่อยู่ในโครงร่างสำหรับส่วนข้อมูลที่เกี่ยวข้องสำหรับประเภทเรคคอร์ด ระบบจะเพิ่มฟิลด์ดังกล่าวลงในส่วนข้อมูลที่เกี่ยวข้องในขณะรันไทม์ หากฟิลด์ฟิลเตอร์นั้นเป็นฟิลด์ค้นหาที่ใช้ได้ในโครงร่างการค้นหาสำหรับประเภทเรคคอร์ดที่เกี่ยวข้องในบทบาทของผู้ใช้ ฟิลด์บางฟิลด์จะได้รับการปรับให้เหมาะสมเพื่อเพิ่มประสิทธิภาพการทำงานของระบบระหว่างการค้นหาและในขณะเรียงลำดับรายการ ฟิลด์ที่ได้รับการปรับให้เหมาะสมเหล่านี้จะแสดงด้วยข้อความสีเขียวในรายการฟิลด์ที่พร้อมใช้งานเป็นฟิลด์ฟิลเตอร์ แนวปฏิบัติที่ดีที่สุดคือ ใช้หนึ่งในฟิลด์เหล่านี้สำหรับฟิลเตอร์ หากฟิลด์ที่คุณเลือกสำหรับฟิลเตอร์ไม่ใช่ฟิลด์รายการสำหรับเลือก ค่าฟิลเตอร์ที่คุณป้อนจะถูกจัดเก็บเป็นภาษาผู้ใช้ของคุณและไม่มีการแปล เมื่อมีผู้ใช้เปิดรายการเรคคอร์ดที่เกี่ยวข้อง ระบบจะฟิลเตอร์เรคคอร์ดตามค่าที่คุณป้อนสำหรับฟิลเตอร์นั้น โดยไม่คำนึงถึงภาษาของผู้ใช้ที่เปิดรายการที่ฟิลเตอร์ สำหรับข้อมูลเกี่ยวกับการใช้ฟิลด์รายการสำหรับเลือกในเกณฑ์ฟิลเตอร์ดีฟอลต์ โปรดดูที่ส่วน เกี่ยวกับฟิลด์รายการสำหรับเลือกในเกณฑ์ฟิลเตอร์ดีฟอลต์ ของหัวข้อนี้ หากคุณใช้ฟิลด์ที่มีรูปแบบขึ้นอยู่กับโลแคลของผู้ใช้ปัจจุบันสำหรับฟิลเตอร์ การค้นหาจะส่งคืนเรคคอร์ดที่ตรงกับค่าฟิลเตอร์โดยไม่คำนึงถึงรูปแบบนั้น ตัวอย่างเช่น หากคุณใช้ฟิลด์วันที่สำหรับฟิลเตอร์นั้น การค้นหาจะส่งคืนเรคคอร์ดที่มีวันที่ในฟิลด์ฟิลเตอร์ตรงกับวันที่ที่คุณระบุ โดยไม่คำนึงถึงวิธีการจัดรูปแบบของวันที่นั้นสำหรับผู้ใช้ที่ดูรายการเรคคอร์ดที่เกี่ยวข้อง การค้นหาเรคคอร์ดที่ตรงกับเกณฑ์ของฟิลเตอร์จะใช้ตัวพิมพ์ที่ตรงกัน ### เกี่ยวกับฟิลด์รายการสำหรับเลือกในเกณฑ์ฟิลเตอร์ดีฟอลต์ หากคุณเลือกฟิลด์รายการสำหรับเลือกสำหรับฟิลเตอร์ และหากเงื่อนไขของฟิลเตอร์กำหนดให้ต้องระบุค่าอย่างน้อยหนึ่งค่า คุณจะสามารถใช้ไอคอนค้นหา (แว่นขยาย) ในการเลือกค่าได้ หรือคุณสามารถป้อนค่าได้โดยตรง สำหรับเงื่อนไข เท่ากับ, มีค่าทั้งหมด, ไม่มีค่า และ ไม่เท่ากับ ลักษณะดังต่อไปนี้จะมีผลใช้งานเมื่อคุณระบุเกณฑ์ของฟิลเตอร์: หากคุณใช้ไอคอนค้นหาเพื่อเลือกค่ารายการสำหรับเลือก หรือหากคุณป้อนค่าที่ตรงกับค่ารายการสำหรับเลือกที่มีอยู่ในภาษาของคุณได้อย่างถูกต้อง รหัสที่ไม่อ้างอิงภาษา (LIC) ของค่ารายการสำหรับเลือกจะได้รับการบันทึกสำหรับการค้นหานั้น เมื่อผู้ใช้เปิดรายการเรคคอร์ดที่เกี่ยวข้อง Oracle CRM On Demand จะเปรียบเทียบ LIC ที่ได้รับการบันทึกไว้กับ LIC ของค่ารายการสำหรับเลือก และค่ารายการสำหรับเลือกที่สอดคล้องสำหรับ LIC ในภาษาของผู้ใช้จะใช้เพื่อฟิลเตอร์รายการเรคคอร์ดที่เกี่ยวข้อง หากคุณป้อนค่าที่ไม่ตรงกับค่ารายการสำหรับเลือกที่มีอยู่ในภาษาของผู้ใช้ของคุณอย่างถูกต้อง ค่าที่คุณป้อนจะถูกบันทึกสำหรับการค้นหานั้น ค่านั้นจะได้รับการบันทึกเป็นภาษาของผู้ใช้ของคุณ เมื่อผู้ใช้เปิดรายการเรคคอร์ดที่เกี่ยวข้อง Oracle CRM On Demand จะเปรียบเทียบค่าที่คุณป้อนกับ LIC ของค่ารายการสำหรับเลือก เรคคอร์ดจะถูกฟิลเตอร์ตามค่าที่คุณป้อนสำหรับฟิลเตอร์นั้น โดยไม่คำนึงถึงภาษาของผู้ใช้ที่เปิดรายการที่ฟิลเตอร์นั้น สำหรับเงื่อนไข ระหว่าง, มากกว่า และ น้อยกว่า ค่าที่คุณป้อนหรือเลือกสำหรับฟิลเตอร์จะได้รับการบันทึกสำหรับการค้นหานั้น ค่าจะได้รับการบันทึกเป็นภาษาของผู้ใช้ของคุณ สำหรับเงื่อนไขเหล่านี้ Oracle CRM On Demand จะเปรียบเทียบค่าที่คุณป้อนกับ LIC ของค่ารายการสำหรับเลือก สำหรับเงื่อนไข มีค่าอย่างน้อยหนึ่งค่า ค่าที่คุณป้อนหรือเลือกสำหรับฟิลเตอร์จะได้รับการบันทึกสำหรับการค้นหานั้น ค่าจะได้รับการบันทึกเป็นภาษาของผู้ใช้ของคุณ สำหรับเงื่อนไขนี้ Oracle CRM On Demand จะเปรียบเทียบค่าที่คุณป้อนกับค่ารายการสำหรับเลือก ไม่ใช่กับ LIC ของค่าเหล่านั้น ดังนั้น การใช้เงื่อนไข มีค่าอย่างน้อยหนึ่งค่า สำหรับฟิลเตอร์ดีฟอลต์อาจส่งผลให้เกิดลักษณะที่ไม่สามารถคาดเดาได้สำหรับผู้ใช้ที่ใช้ภาษาของผู้ใช้ที่ต่างกัน คุณสามารถค้นหาข้อมูลเพิ่มเติมเกี่ยวกับเกณฑ์ฟิลเตอร์และค่าฟิลเตอร์ได้ในหัวข้อต่อไปนี้: เกี่ยวกับเงื่อนไขของฟิลเตอร์ เกี่ยวกับค่าของฟิลเตอร์ เกี่ยวกับการค้นหาบนรายการสำหรับเลือกแบบหลายรายการ ขั้นตอนต่อไปนี้อธิบายวิธีการระบุเกณฑ์สำหรับฟิลเตอร์ดีฟอลต์ที่กำหนดเองสำหรับประเภทเรคคอร์ดที่เกี่ยวข้อง ก่อนเริ่มต้นใช้งาน ในการดำเนินการตามขั้นตอนนี้ บทบาทของคุณต้องมีสิทธิ์ปรับแต่งแอปพลิเคชัน ในการระบุเกณฑ์สำหรับฟิลเตอร์ดีฟอลต์ที่กำหนดเองสำหรับประเภทเรคคอร์ดที่เกี่ยวข้อง คลิกที่ลิงค์ร่วม การจัดการ ที่มุมขวาบนของเพจใดก็ได้ คลิก การปรับแต่งแอปพลิเคชัน ในส่วนการตั้งค่าประเภทเรคคอร์ด ให้คลิกที่ลิงค์สำหรับประเภทเรคคอร์ดหลัก ตัวอย่างเช่น หากคุณต้องการระบุฟิลเตอร์สำหรับรายการเรคคอร์ดในส่วนข้อมูลที่เกี่ยวข้องในเพจรายละเอียดการติดต่อ ให้คลิก กิจกรรม ในเพจการปรับแต่งแอปพลิเคชันสำหรับประเภทเรคคอร์ดนั้น ในส่วนการจัดการโครงร่างเพจ ให้คลิกลิงค์ โครงร่างข้อมูลที่เกี่ยวข้อง สำหรับประเภทเรคคอร์ดที่เกี่ยวข้อง ตัวอย่างเช่น หากคุณต้องการระบุฟิลเตอร์สำหรับรายการเรคคอร์ดในส่วนข้อมูลที่เกี่ยวข้องของผู้ติดต่อในเพจรายละเอียดการติดต่อสำหรับบริษัท ให้คลิก โครงร่างข้อมูลที่เกี่ยวข้องของการติดต่อของบริษัท ในเพจการปรับแต่งแอปพลิเคชันของกิจกรรม ในแถบชื่อของเพจการตั้งค่าข้อมูลที่เกี่ยวข้อง ให้คลิก จัดการเกณฑ์ฟิลเตอร์ดีฟอลต์ ในเพจเกณฑ์ฟิลเตอร์ดีฟอลต์สำหรับประเภทเรคคอร์ดหลัก ให้ทำสิ่งใดสิ่งหนึ่งต่อไปนี้: หากยังไม่มีฟิลเตอร์สำหรับประเภทเรคคอร์ดที่เกี่ยวข้อง ให้คลิก เกณฑ์ฟิลเตอร์ดีฟอลต์ใหม่ หากมีฟิลเตอร์อยู่แล้วสำหรับประเภทเรคคอร์ดที่เกี่ยวข้อง ให้เลือกตัวเลือกจากเมนูระดับเรคคอร์ดสำหรับฟิลเตอร์นั้น ดังนี้: หากคุณต้องการแก้ไขฟิลเตอร์นั้น ให้เลือก แก้ไข หากคุณต้องการลบฟิลเตอร์นั้น ให้เลือก ลบ หากคุณกำลังตั้งค่าฟิลเตอร์สำหรับประเภทเรคคอร์ดที่เกี่ยวข้องเป็นครั้งแรก ให้เลือกประเภทเรคคอร์ดที่เกี่ยวข้อง ในฟิลด์ประเภทเรคคอร์ดที่เกี่ยวข้อง ในเพจแก้ไขเกณฑ์ฟิลเตอร์ดีฟอลต์ คุณสามารถเลือกได้เฉพาะประเภทเรคคอร์ดที่เกี่ยวข้องที่ยังไม่ได้รับการกำหนดฟิลเตอร์ดีฟอลต์เท่านั้น หมายเหตุ: เมื่อคุณแก้ไขฟิลเตอร์ดีฟอลต์ที่กำหนดเองที่มีอยู่สำหรับประเภทเรคคอร์ดที่เกี่ยวข้องแล้ว คุณไม่สามารถเลือกประเภทเรคคอร์ดที่เกี่ยวข้องอื่นในฟิลด์ประเภทเรคคอร์ดที่เกี่ยวข้อง ในการจัดทำฟิลเตอร์สำหรับประเภทเรคคอร์ดที่เกี่ยวข้องอื่น คุณต้องจัดทำฟิลเตอร์ใหม่ ในส่วนเกณฑ์ฟิลเตอร์ดีฟอลต์ ให้เลือกฟิลด์สำหรับฟิลเตอร์นั้น จากนั้นเลือกเงื่อนไขของฟิลเตอร์ แล้วเลือกหรือป้อนค่าฟิลเตอร์ บันทึกการเปลี่ยนแปลงของคุณ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.