| พิมพ์ เปิดเวอร์ชัน PDF ของวิธีใช้แบบออนไลน์

5. #### การเชื่อมโยงผู้ใช้กับสมุดบันทึก คุณสามารถกำหนดผู้ใช้ที่สามารถเข้าใช้สมุดบันทึกและระดับการเข้าใช้ของผู้ใช้แต่ละรายลงในเรคคอร์ดในสมุดบันทึกได้ เมื่อคุณเชื่อมโยงผู้ใช้กับสมุดบันทึก คุณจะต้องระบุโปรไฟล์การเข้าใช้สำหรับผู้ใช้เมื่อทำงานในสมุดบันทึก โดยสามารถเลือกจากตัวเลือกมาตรฐานต่อไปนี้: แก้ไข ให้ผู้ใช้อ่านและอัปเดตเรคคอร์ดในสมุดบันทึกได้ ทั้งหมด ให้ผู้ใช้อ่าน แก้ไข และลบเรคคอร์ดในสมุดบันทึกได้ อ่านอย่างเดียว ให้ผู้ใช้ดูเรคคอร์ดในสมุดบันทึกได้ นอกจากนี้ คุณยังสามารถจัดทำโปรไฟล์การเข้าใช้ที่กำหนดเองสำหรับสมุดบันทึก รายการสำหรับเลือกของโปรไฟล์การเข้าใช้ในเพจแก้ไขผู้ใช้สมุดบันทึกจะรวมโปรไฟล์การเข้าใช้ทั้งหมดที่เลือกตัวเลือก สามารถให้สิทธิ์แก่ผู้ใช้สมุดบันทึกได้ สำหรับข้อมูลเกี่ยวกับวิธีการจัดทำโปรไฟล์การเข้าใช้ที่กำหนดเองสำหรับสมุดบันทึก โปรดดูที่ การจัดทำโปรไฟล์การเข้าใช้สำหรับสมุดบันทึก ระดับการเข้าใช้ที่ผู้ใช้มีต่อสมุดบันทึกจะมีผลต่อสิทธิ์เข้าใช้เรคคอร์ดโดยรวมของผู้ใช้ ตัวอย่างต่อไปนี้แสดงวิธีกำหนดสิทธิ์เข้าใช้ของผู้ใช้ #### ตัวอย่าง 1 Ryan Taylor เป็นพนักงานขาย ได้ตั้งค่าใน Oracle CRM On Demand ดังต่อไปนี้: มีสิทธิ์เข้าใช้เรคคอร์ดบริษัทผ่านทางบทบาทพนักงานขาย ตั้งค่าระดับการเข้าใช้บนโปรไฟล์การเข้าใช้ของเจ้าของเป็น อ่านอย่างเดียว สำหรับประเภทเรคคอร์ดบริษัท ตั้งค่าระดับการเข้าใช้บนโปรไฟล์การเข้าใช้ดีฟอลต์เป็น อ่านอย่างเดียว สำหรับประเภทเรคคอร์ดบริษัท ไม่ได้เป็นสมาชิกทีมของบริษัทสำหรับบริษัท ABC Widgets เกี่ยวข้องกับสมุดบันทึก Widget Makers ที่ตั้งค่าโปรไฟล์การเข้าใช้สำหรับสมุดบันทึกเป็น ทั้งหมด หากบริษัท ABC Widgets อยู่ในสมุดบันทึก Widget Makers สิทธิ์เข้าใช้เรคคอร์ด ABC Widgets ของ Ryan จะอนุญาตให้เขาอ่าน แก้ไข และลบเรคคอร์ดได้ เขามีสิทธิ์เข้าใช้เหล่านี้ เพราะระบบควบคุมการเข้าใช้ใน Oracle CRM On Demand คำนวณสิทธิ์อิสระสูงสุดจากโปรไฟล์การเข้าใช้ที่เกี่ยวข้องทั้งหมดและนำมาใช้ ในกรณีนี้ ได้ตั้งค่าโปรไฟล์การเข้าใช้สำหรับสมุดบันทึกเป็น ทั้งหมด ดังนั้น จึงแทนที่โปรไฟล์การเข้าใช้สำหรับเรคคอร์ดบริษัท #### ตัวอย่าง 2 Tanya Lee เป็นพนักงานขาย ได้ตั้งค่าใน Oracle CRM On Demand ดังต่อไปนี้: มีการเข้าใช้เรคคอร์ดโอกาสทางการขายผ่านทางบทบาทพนักงานขาย มีการตั้งค่าระดับการเข้าใช้บนโปรไฟล์การเข้าใช้ของเจ้าของเป็น อ่านอย่างเดียว สำหรับประเภทเรคคอร์ดโอกาสทางการขาย มีการตั้งค่าระดับการเข้าใช้บนโปรไฟล์การเข้าใช้ดีฟอลต์เป็น อ่านอย่างเดียว สำหรับประเภทเรคคอร์ดโอกาสทางการขาย เป็นสมาชิกของทีมโอกาสทางการขายที่ตั้งค่าฟิลด์การเข้าใช้โอกาสทางการขายเป็น แก้ไข เกี่ยวข้องกับสมุดบันทึก Widget Makers ที่ตั้งค่าโปรไฟล์การเข้าใช้สำหรับสมุดบันทึกของเธอเป็น ทั้งหมด ถ้าโอกาสทางการขายอยู่ในสมุดบันทึก Widget Makers สิทธิ์ในการเข้าใช้ของ Tanya จะอนุญาตให้เธออ่าน แก้ไข และลบเรคคอร์ดได้ อย่างไรก็ตามถ้าโอกาสทางการขายไม่ได้อยู่ในสมุดบันทึก Widget Makers สิทธิ์ในการเข้าใช้ของ Tanya (จากโปรไฟล์การเข้าใช้ของเจ้าของของเธอ ค่าดีฟอลต์โปรไฟล์การเข้าใช้ และความเป็นสมาชิกของเธอในทีมโอกาสทางการขาย) จะอนุญาตให้เธออ่านและแก้ไขโอกาสทางการขาย แต่เธอไม่สามารถลบโอกาสทางการขายนั้นได้ #### วิธีเชื่อมโยงผู้ใช้กับสมุดบันทึก คุณสามารถเชื่อมโยงผู้ใช้กับสมุดบันทึกได้สามวิธี ได้แก่: จากเรคคอร์ดของสมุดบันทึก คุณสามารถเชื่อมโยงผู้ใช้หลายรายกับสมุดบันทึกได้ จากเรคคอร์ดผู้ใช้ คุณสามารถเชื่อมโยงสมุดบันทึกหลายรายการกับผู้ใช้ได้ คุณสามารถอิมปอร์ตเรคคอร์ดผู้ใช้สมุดบันทึกได้ สำหรับข้อมูลเพิ่มเติม โปรดดูที่ ฟิลด์ผู้ใช้สมุดบันทึก: การเตรียมการอิมปอร์ต ขั้นตอนต่อไปนี้อธิบายวิธีการเชื่อมโยงผู้ใช้หลายรายกับสมุดบันทึกผ่านเรคคอร์ดสมุดบันทึก ในการเชื่อมโยงผู้ใช้หลายรายกับสมุดบันทึก คลิกที่ลิงค์ร่วม การจัดการ ที่มุมขวาบนของเพจใดก็ได้ คลิกที่ลิงค์ การจัดการสมุดบันทึก ในส่วนการจัดการผู้ใช้และการควบคุมการเข้าใช้ ในเพจลำดับชั้นสมุดบันทึก ให้คลิกชื่อลิงค์ของสมุดบันทึกที่คุณต้องการเชื่อมโยงผู้ใช้ ในเพจรายละเอียดสมุดบันทึก ในแถบชื่อในส่วนผู้ใช้สมุดบันทึก ให้คลิก เพิ่มผู้ใช้ ในเพจแก้ไขผู้ใช้สมุดบันทึก ให้เลือกผู้ใช้ที่คุณต้องการเชื่อมโยงกับสมุดบันทึก ตารางต่อไปนี้อธิบายข้อมูลที่คุณต้องระบุสำหรับผู้ใช้แต่ละรายที่คุณเชื่อมโยงกับสมุดบันทึก
   ฟิลด์ | คำอธิบาย
   --- | ---
   ผู้ใช้ | คลิกไอคอน ค้นหา ถัดจากฟิลด์ ผู้ใช้ แล้วเลือกผู้ใช้ หมายเหตุ:ตัวแทนผู้ใช้ไม่สามารถเข้าใช้สมุดผู้ใช้ได้โดยอัตโนมัติ คุณต้องเชื่อมโยงตัวแทนผู้ใช้แต่ละรายกับสมุดบันทึก
   บทบาทผู้ใช้สมุดบันทึก | (ไม่จำเป็น) เลือกบทบาทจากรายการสำหรับเลือก หมายเหตุ: บทบาทผู้ใช้สมุดบันทึกไม่ใช่บทบาท Oracle CRM On Demand สำหรับข้อมูลเกี่ยวกับการจัดทำบทบาทผู้ใช้สมุดบันทึก โปรดดูที่ การจัดทำประเภทสมุดบันทึกและบทบาทผู้ใช้สมุดบันทึก
   โปรไฟล์การเข้าใช้ | จากรายการโปรไฟล์ที่ใช้สำหรับสมุดบันทึก ให้เลือกโปรไฟล์การเข้าใช้ที่กำหนดสิทธิ์เข้าใช้ของผู้ใช้ให้กับสมุดบันทึกปัจจุบันและสมุดบันทึกย่อย ตัวเลือกมาตรฐาน ได้แก่: แก้ไข ให้ผู้ใช้อ่านและอัปเดตเรคคอร์ดในสมุดบันทึกได้ ทั้งหมด ให้ผู้ใช้อ่าน แก้ไข และลบเรคคอร์ดในสมุดบันทึกได้ อ่านอย่างเดียว ให้ผู้ใช้ดูเรคคอร์ดในสมุดบันทึกได้ หมายเหตุ: สำหรับข้อมูลเกี่ยวกับการจัดทำโปรไฟล์การเข้าใช้ที่กำหนดเองสำหรับสมุดบันทึก โปรดดูที่ การจัดทำโปรไฟล์การเข้าใช้สำหรับสมุดบันทึก
6. ขั้นตอนต่อไปนี้อธิบายวิธีการเชื่อมโยงสมุดบันทึกหลายรายการกับผู้ใช้ผ่านเรคคอร์ดผู้ใช้ ในการเชื่อมโยงสมุดบันทึกหลายรายการกับผู้ใช้ คลิกที่ลิงค์ร่วม การจัดการ ที่มุมขวาบนของเพจใดก็ได้ ในส่วนการจัดการผู้ใช้และการควบคุมการเข้าใช้ ให้คลิกลิงค์ การจัดการผู้ใช้และการควบคุมการเข้าใช้ ในส่วนการจัดการผู้ใช้และกลุ่ม ให้คลิกที่ลิงค์ การจัดการผู้ใช้ ในรายการผู้ใช้ ให้คลิกชื่อสกุลของผู้ใช้ที่คุณต้องการเชื่อมโยงกับสมุดบันทึก ในเพจรายละเอียดผู้ใช้ ในแถบชื่อในส่วนสมุดบันทึกที่กำหนด ให้คลิก เพิ่มสมุดบันทึก หมายเหตุ: หากส่วนสมุดบันทึกที่กำหนดไม่สามารถใช้ได้ในเพจรายละเอียดผู้ใช้ ให้คลิกลิงค์ แก้ไขโครงร่าง และเพิ่มส่วนลงในโครงร่างเพจ ในเพจแก้ไขสมุดบันทึกที่กำหนด ให้เลือกสมุดบันทึกที่คุณต้องการเชื่อมโยงกับผู้ใช้ และระบุข้อมูลผู้ใช้สำหรับสมุดบันทึกแต่ละรายการ ตารางต่อไปนี้อธิบายข้อมูลที่คุณต้องระบุสำหรับสมุดบันทึกแต่ละรายการที่คุณเชื่อมโยงกับผู้ใช้
   ฟิลด์ | คำอธิบาย
   --- | ---
   ชื่อสมุดบันทึก | คลิกที่ไอคอนทางขวาของฟิลด์ชื่อสมุดบันทึก เลือกสมุดบันทึกในเครื่องมือเลือกสมุดบันทึก และคลิกตกลง
   บทบาทผู้ใช้สมุดบันทึก | (ไม่จำเป็น) เลือกบทบาทจากรายการสำหรับเลือก หมายเหตุ: บทบาทผู้ใช้สมุดบันทึกไม่ใช่บทบาท Oracle CRM On Demand สำหรับข้อมูลเกี่ยวกับการจัดทำบทบาทผู้ใช้สมุดบันทึก โปรดดูที่ การจัดทำประเภทสมุดบันทึกและบทบาทผู้ใช้สมุดบันทึก
   โปรไฟล์การเข้าใช้ | จากรายการโปรไฟล์ที่ใช้สำหรับสมุดบันทึก ให้เลือกโปรไฟล์การเข้าใช้ที่กำหนดสิทธิ์เข้าใช้ของผู้ใช้ให้กับสมุดบันทึกปัจจุบันและสมุดบันทึกย่อย ตัวเลือกมาตรฐาน ได้แก่: แก้ไข ให้ผู้ใช้อ่านและอัปเดตเรคคอร์ดในสมุดบันทึกได้ ทั้งหมด ให้ผู้ใช้อ่าน แก้ไข และลบเรคคอร์ดในสมุดบันทึกได้ อ่านอย่างเดียว ให้ผู้ใช้ดูเรคคอร์ดในสมุดบันทึกได้ หมายเหตุ: สำหรับข้อมูลเกี่ยวกับการจัดทำโปรไฟล์การเข้าใช้ที่กำหนดเองสำหรับสมุดบันทึก โปรดดูที่ การจัดทำโปรไฟล์การเข้าใช้สำหรับสมุดบันทึก
หมายเหตุ: การเชื่อมโยงผู้ใช้กับสมุดบันทึกไม่อนุญาตให้ผู้ใช้เข้าใช้สมุดบันทึก ในการอนุญาตให้ผู้ใช้เข้าใช้สมุดบันทึก คุณต้องใช้งานสมุดบันทึกสำหรับผู้ใช้แต่ละราย และบทบาทผู้ใช้แต่ละรายที่ต้องการเข้าใช้สมุดบันทึก ดังอธิบายไว้ใน การใช้งานสมุดบันทึกสำหรับผู้ใช้และบทบาทผู้ใช้

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.