| พิมพ์ เปิดเวอร์ชัน PDF ของวิธีใช้แบบออนไลน์

#### การส่งอีเมล์การตลาดโดยใช้ Oracle Eloqua Engage ในฐานะพนักงานขาย คุณสามารถส่งอีเมล์การตลาดไปยังผู้ติดต่อลูกค้าหรือลีดของคุณ ทั้งในรูปแบบรายบุคคลหรือแบบทั้งรายชื่อ โดยใช้ Oracle Eloqua Marketing Cloud Service และผลิตภัณฑ์ส่วนเพิ่มเติม ซึ่งก็คือ Oracle Eloqua Engage เนื่องจากอีเมล์นี้จะส่งผ่าน Oracle Eloqua Engage คุณจึงสามารถติดตามอีเมล์และใช้ในการให้คะแนนและตรวจสอบคุณสมบัติลีดได้ รวมทั้งดูว่าผู้รับได้เปิดอ่านอีเมล์หรือไม่ สำหรับข้อมูลเกี่ยวกับ Oracle Eloqua Engage โปรดดูที่ เว็บไซต์ Oracle Eloqua Marketing Cloud Service หมายเหตุ: บริษัทของคุณต้องซื้อใบอนุญาตที่จำเป็นในการใช้ Oracle Eloqua Marketing Cloud Service และ Oracle Eloqua Engage โดย Oracle Eloqua Marketing Cloud Service และ Oracle Eloqua Engage เป็นผลิตภัณฑ์ที่ใช้ใบอนุญาตแยกกันจาก Oracle CRM On Demand Oracle CRM On Demand จะไม่ส่งที่อยู่อีเมล์ใดๆ ของผู้ติดต่อหรือลีดที่เลือกช่องทำเครื่องหมาย ห้ามติดต่อทางอีเมล์อีก ในเพจรายละเอียดผู้ติดต่อหรือลีดให้กับ Oracle Eloqua Engage ผู้ติดต่อหรือลีดใหม่ที่คุณจัดทำขึ้นใน Oracle CRM On Demand จะได้รับอีเมล์การตลาดจาก Oracle Eloqua Engage หลังจากที่มีการทำให้ข้อมูลตรงกันกับ Oracle Eloqua Marketing Cloud Service แล้ว Oracle Eloqua Engage จะใช้การตั้งค่าการไม่เข้าร่วมต่างๆ ที่คุณได้ใช้กับผู้ติดต่อหรือลีด เช่น การยกเลิกการสมัครขอรับอีเมล์การตลาดหรือการสื่อสารที่คล้ายคลึงกันให้ผู้ติดต่อ ผู้ติดต่อหรือลีดจะได้รับการติดต่อสื่อสารทางอีเมล์ก็ต่อเมื่อคุณล้างการตั้งค่า ห้ามติดต่อทางอีเมล์อีก ใน Oracle CRM On Demand และผู้ติดต่อหรือลีดนั้นได้เข้าร่วมหรือสมัครขอรับข้อมูลการติดต่อสื่อสารทางอีเมล์ตามที่บันทึกไว้ใน Oracle Eloqua Marketing Cloud Service ### ข้อจำกัดเกี่ยวกับจำนวนอีเมล์ที่คุณสามารถส่งออกจากรายการ มีขีดจำกัดของจำนวนอีเมล์ที่คุณสามารถส่งได้ในแต่ละครั้ง เมื่อ Oracle CRM On Demand ส่งอีเมล์จากรายการ จะมีการจำกัดจำนวนอีเมล์ที่ส่งได้ไม่เกินจำนวนเรคคอร์ดที่แสดงในเพจปัจจุบันที่คุณเห็นใน Oracle CRM On Demand หากรายการของคุณได้รับการตั้งค่าให้แสดงผล 25 แถว แต่ในรายการทั้งหมดมีเรคคอร์ด 100 รายการ เมื่อคุณคลิก ส่งอีเมล์ผ่าน Engage แล้ว Oracle CRM On Demand จะส่งเรคคอร์ด 25 รายการ เนื่องจากจำนวนดังกล่าวคือค่าที่แสดงในเพจปัจจุบัน นอกจากนี้ เบราเซอร์ยังจำกัดความยาวของพารามิเตอร์ที่ Oracle CRM On Demand สามารถส่งผ่านไปยัง Oracle Eloqua Engage ในรูปแบบของ URL ไว้ที่ 2048 ตัวอักษร หากรายการที่อยู่ใน URL มีตัวอักษรเกิน 2048 ตัว คุณจะได้รับข้อความแสดงข้อผิดพลาดที่ขอให้คุณลดจำนวนเรคคอร์ดในรายการลง สำหรับเบราเซอร์ Microsoft Internet Explorer ความยาวของตัวอักษรทั้งหมดของ URL จะจำกัดอยู่ที่ 2000 ตัว สมมติว่าความยาวเฉลี่ยของอีเมล์อยู่ที่ 25 ตัวอักษร ขอแนะนำว่าคุณไม่ควรส่งอีเมล์มากกว่า 40 ฉบับในหนึ่งครั้งเพื่อหลีกเลี่ยงข้อจำกัดของเบราเซอร์ดังกล่าว วิธีที่ดีที่สุดก็คือ ส่งอีเมล์จากรายการสูงสุดไม่เกิน 25 ฉบับในแต่ละครั้ง ก่อนเริ่มต้นใช้งาน บทบาทผู้ใช้ของคุณต้องมีสิทธิ์การใช้ร่วมกันกับ Oracle Eloqua Marketing Cloud Service หากไม่ได้ให้สิทธิ์นี้สำหรับบทบาทของคุณ โปรดติดต่อ Oracle CRM On Demand Customer Care นอกจากนี้ ผู้ดูแลระบบของคุณต้องตั้งค่าการส่งอีเมล์ตามที่อธิบายไว้ใน การตั้งค่าการส่งอีเมล์โดยใช้ Oracle Eloqua Engage คุณต้องตั้งค่าข้อมูลรับรองในการไซน์อิน เช่น บริษัท ชื่อผู้ใช้ และรหัสผ่านไว้สำหรับ Oracle Eloqua Engage ด้วย การส่งอีเมล์การตลาดโดยใช้ Oracle Eloqua Engage นาวิเกตไปที่เพจรายละเอียดผู้ติดต่อ รายการผู้ติดต่อ รายละเอียดลีด หรือรายการลีด ที่ด้านบนสุดของเพจรายละเอียดหรือรายการ ให้คลิก ส่งอีเมล์ผ่าน Engage หากคุณเลือกช่องทำเครื่องหมาย ห้ามติดต่อทางอีเมล์อีก ในเพจรายละเอียดผู้ติดต่อหรือลีด เมื่อคุณคลิก ส่งอีเมล์ผ่าน Engage จากเพจรายละเอียด คุณจะได้รับข้อความว่ามีการเลือกฟิลด์ห้ามติดต่อทางอีเมล์อีก และผู้ติดต่อหรือลีดจะไม่ได้รับอีเมล์ หากคุณคลิก ส่งอีเมล์ผ่าน Engage จากเพจรายการ คุณจะได้รับข้อความนี้ก็ต่อเมื่อเรคคอร์ดทั้งหมดในรายการผู้ติดต่อหรือรายการลีดมีการเลือกช่องทำเครื่องหมาย ห้ามติดต่อทางอีเมล์อีก ไว้แล้ว หากคุณไม่ได้ป็อปปูเลทฟิลด์อีเมล์ในเพจรายละเอียดผู้ติดต่อหรือลีด เมื่อคุณคลิก ส่งอีเมล์ผ่าน Engage จากเพจรายละเอียด คุณจะได้รับข้อความเตือนว่าต้องป็อปปูเลทฟิลด์อีเมล์เพื่อดำเนินการต่อ หากคุณคลิก ส่งอีเมล์ผ่าน Engage จากเพจรายการ Oracle CRM On Demand จะส่งเฉพาะเรคคอร์ดในรายการผู้ติดต่อหรือรายการลีดที่มีการตั้งค่าฟิลด์อีเมล์เป็น Oracle Eloqua Engage แล้วเท่านั้น ในหน้าจอไซน์อินของ Oracle Eloqua Engage ให้ป้อนข้อมูลรับรองของคุณ แล้วคลิก ไซน์อิน คำแนะนำ: คลิก จำฉันไว้ เพื่อจะได้ไม่ต้องป้อนข้อมูลรับรองของคุณทุกครั้งที่เข้าใช้ Oracle Eloqua Engage เลือกชื่อเทมเพลทสำหรับอีเมล์การตลาดจากวินโดว์เลือกเทมเพลท Oracle Eloqua Engage จะแทรกที่อยู่อีเมล์สำหรับผู้ติดต่อหรือลีดที่มีฟิลด์อีเมลป็อปปูเลทอยู่ใน Oracle CRM On Demand ลงในฟิลด์ ถึง: ของอีเมล์ ตรวจสอบเนื้อหาของอีเมล์ในวินโดว์ Engage แล้วปรับแต่งเนื้อหาตามที่คุณต้องการ ในการส่งอีเมล์ ให้คลิก ส่ง ในวินโดว์ Engage ### หัวข้อที่เกี่ยวข้อง โปรดดูหัวข้อต่อไปนี้สำหรับข้อมูลที่เกี่ยวข้องกับอีเมล์การตลาด: การตั้งค่าการส่งอีเมล์โดยใช้ Oracle Eloqua Engage เว็บไซต์ Oracle Eloqua Marketing Cloud Service

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.