| พิมพ์ เปิดเวอร์ชัน PDF ของวิธีใช้แบบออนไลน์

#### การยกเลิกการดำเนินการบันทึกเวิร์กโฟลว์ ในกฎเวิร์กโฟลว์ที่มีทริกเกอร์ ก่อนบันทึกเรคคอร์ดที่แก้ไข คุณสามารถใช้ฟังก์ชัน ยกเลิกการบันทึก เพื่อระบุว่าจะยกเลิกการดำเนินการบันทึกการเปลี่ยนแปลงที่ทริกเกอร์กฎ หากไม่ตรงตามเงื่อนไขของกฎ อย่างไรก็ตาม การเปลี่ยนแปลงโดย Oracle CRM On Demand จะไม่ถูกยกเลิก แม้คุณจะระบุว่าจะยกเลิกการดำเนินการบันทึกก็ตาม ### เกี่ยวกับการแปลข้อความสำหรับการดำเนินการบันทึกเวิร์กโฟลว์ที่ยกเลิก เมื่อคุณตั้งค่าฟังก์ชันยกเลิกการบันทึกในกฎเวิร์กโฟลว์ คุณสามารถระบุข้อความที่กำหนดเอง ซึ่งจะแสดงต่อผู้ใช้หรือบริการทางเว็บหากไม่ตรงตามเงื่อนไขของกฎ และจะมีการเลือกช่องทำเครื่องหมาย ยกเลิกการบันทึก สำหรับกฎไว้ บริษัทของคุณอาจต้องการให้มีคำแปลของข้อความที่กำหนดเองให้กับผู้ใช้ที่ไม่ได้ใช้ภาษาดีฟอลต์ของบริษัท โดยความสามารถในการป้อนคำแปลของข้อความที่กำหนดเองจะควบคุมโดยช่องทำเครื่องหมาย ใช้งานการสนับสนุนการแปลภาษาสำหรับข้อความของเวิร์กโฟลว์ยกเลิกการบันทึก ในโปรไฟล์บริษัท หากมีการยกเลิกการเลือกช่องทำเครื่องหมายนี้ในโปรไฟล์บริษัท คุณจะไม่สามารถป้อนข้อความที่แปลให้กับกฎเวิร์กโฟลว์ หากมีการเลือกช่องทำเครื่องหมาย ใช้งานการสนับสนุนการแปลภาษาสำหรับข้อความของเวิร์กโฟลว์ยกเลิกการบันทึก ในโปรไฟล์บริษัท การทำงานจะมีลักษณะดังนี้: ฟิลด์ภาษาในการแปลจะปรากฏให้ใช้ในเพจรายละเอียดกฎเวิร์กโฟลว์และในเพจแก้ไขกฎเวิร์กโฟลว์ เมื่อคุณแก้ไขกฎเวิร์กโฟลว์ที่มีอยู่ หลังจากที่คุณจัดทำกฎเวิร์กโฟลว์ที่มีการระบุข้อความที่กำหนดเอง ข้อความจะปรากฏขึ้นในแบบอักษรสีน้ำเงินและอยู่ภายในวงเล็บ โดยจะแสดงทุกๆ ภาษา นอกเหนือจากภาษาดีฟอลต์ของบริษัท จากนั้น คุณจะสามารถแก้ไขกฎเวิร์กโฟลว์เพื่อป้อนคำแปลของข้อความได้ หมายเหตุ: หากคุณไม่ระบุข้อความที่กำหนดเอง ระบบจะแสดงข้อความดีฟอลต์แทน และคุณจะไม่สามารถป้อนคำแปลของข้อความดีฟอลต์ได้ ช่องทำเครื่องหมาย ทำเครื่องหมายเพื่อแปล จะปรากฏให้ใช้ในเพจแก้ไขกฎเวิร์กโฟลว์และเพจรายละเอียดกฎเวิร์กโฟลว์สำหรับกฎเวิร์กโฟลว์ที่มีอยู่ หากคุณเปลี่ยนแปลงข้อความในกฎที่มีอยู่ด้วยภาษาดีฟอลต์ของบริษัท คุณจะสามารถใช้ช่องทำเครื่องหมาย ทำเครื่องหมายเพื่อแปล เพื่อระบุว่าคำแปลของข้อความจะถูกแทนที่ด้วยข้อความที่อัปเดต หรือจะยังคงเดิมไม่เปลี่ยนแปลง หากคุณเลือกช่องทำเครื่องหมาย ทำเครื่องหมายเพื่อแปล ข้อความที่อัปเดตจะปรากฏในแบบอักษรดีฟอลต์ในภาษาดีฟอลต์ของบริษัท และปรากฏในแบบอักษรสีน้ำเงินภายในวงเล็บ โดยจะแสดงทุกๆ ภาษา จนกว่าคุณจะป้อนคำแปลของข้อความ หากคุณไม่ได้เลือกช่องทำเครื่องหมาย ทำเครื่องหมายเพื่อแปล เมื่อคุณอัปเดตข้อความด้วยภาษาดีฟอลต์ของบริษัท ข้อความจะเปลี่ยนโดยใช้ภาษาดีฟอลต์ของบริษัท และข้อความที่แปลจะไม่เปลี่ยนแปลง หมายเหตุ: เมื่อคุณจัดทำกฎเวิร์กโฟลว์ ระบบจะยกเลิกการเลือกช่องทำเครื่องหมาย ทำเครื่องหมายเพื่อแปล และจะตั้งค่าเป็นแบบอ่านอย่างเดียว ช่องทำเครื่องหมาย ทำเครื่องหมายเพื่อแปล จะมีผลเมื่อคุณแก้ไขกฎเวิร์กโฟลว์ที่มีอยู่เท่านั้น นอกจากนี้ ช่องทำเครื่องหมาย ทำเครื่องหมายเพื่อแปล จะมีค่าเป็นอ่านอย่างเดียว หากคุณเลือกภาษาใดก็ตามที่ไม่ใช่ภาษาดีฟอลต์ของบริษัทในฟิลด์การแปลเมื่อคุณแก้ไขกฎเวิร์กโฟลว์ ก่อนเริ่มต้นใช้งาน หากต้องการดำเนินการขั้นตอนนี้ บทบาทผู้ใช้ของคุณต้องมีสิทธิ์ยกเลิกการบันทึกในเวิร์กโฟลว์ รวมถึงสิทธิ์จัดการกฎข้อมูล - จัดการกฎเวิร์กโฟลว์ หมายเหตุ: ประเภทเรคคอร์ดโอกาสทางการขายเป็นข้อยกเว้น คุณไม่จำเป็นต้องมีสิทธิ์ยกเลิกการบันทึกในเวิร์กโฟลว์ในบทบาทผู้ใช้ของคุณเพื่อที่จะใช้ฟังก์ชัน ยกเลิกการบันทึก ในกฎเวิร์กโฟลว์สำหรับประเภทเรคคอร์ดโอกาสทางการขาย หากบทบาทผู้ใช้ของคุณมีสิทธิ์จัดการกฎข้อมูล - จัดการกฎเวิร์กโฟลว์ คุณสามารถใช้ฟังก์ชัน ยกเลิกการบันทึก ในกฎเวิร์กโฟลว์สำหรับประเภทเรคคอร์ดโอกาสทางการขายที่มีทริกเกอร์ ก่อนบันทึกเรคคอร์ดที่แก้ไข การยกเลิกการดำเนินการบันทึกเวิร์กโฟลว์หากไม่เป็นไปตามเงื่อนไขของกฎ ในเพจรายละเอียดกฎเวิร์กโฟลว์ ในส่วน การดำเนินการหากไม่ตรงตามเงื่อนไข ของเพจ เลือกช่องทำเครื่องหมาย ยกเลิกการบันทึก (ไม่จำเป็น) ระบุข้อความแสดงข้อผิดพลาดที่จะแสดงเมื่อยกเลิกการดำเนินการบันทึกถูกยกเลิก เนื่องจากไม่ตรงตามเงื่อนไขกฎ บันทึกการเปลี่ยนแปลงของคุณ ตารางต่อไปนี้อธิบายตัวเลือกในส่วนการดำเนินการหากไม่ตรงตามเงื่อนไข ในเพจรายละเอียดกฎเวิร์กโฟลว์
ฟิลด์ | คำอธิบาย
--- | ---
ทำเครื่องหมายเพื่อแปล | ช่องทำเครื่องหมายนี้สามารถใช้ได้เมื่อมีการเลือกช่องทำเครื่องหมาย ใช้งานการสนับสนุนการแปลภาษาสำหรับข้อความของเวิร์กโฟลว์ยกเลิกการบันทึก ในโปรไฟล์บริษัทเท่านั้น หากคุณเปลี่ยนแปลงข้อความในกฎเวิร์กโฟลว์ด้วยภาษาดีฟอลต์ของบริษัท คุณสามารถใช้ช่องทำเครื่องหมาย ทำเครื่องหมายเพื่อแปล ได้ดังนี้: หากคุณต้องการให้ข้อความที่อัปเดตแทนที่คำแปลของข้อความ ให้เลือกช่องทำเครื่องหมาย ทำเครื่องหมายเพื่อแปล หากคุณต้องการให้คำแปลของข้อความคงเดิมไม่เปลี่ยนแปลง โปรดอย่าเลือกช่องทำเครื่องหมาย ทำเครื่องหมายเพื่อแปล
ยกเลิกการบันทึก | ถ้าคุณเลือกช่องทำเครื่องหมายนี้ การดำเนินการต่อไปนี้จะดำเนินการหากไม่ตรงตามเงื่อนไขกฎ: กฎเวิร์กโฟลว์ยกเลิก กฎเวิร์กโฟลว์ที่ตามมาทั้งหมดในประเภทเรคคอร์ดเดียวกันที่มีกิจกรรมทริกเกอร์ก่อนบันทึกเรคคอร์ดที่แก้ไขจะยกเลิกด้วย การเปลี่ยนแปลงทั้งหมดก่อนหน้าในสถานะเรคคอร์ด ยกเว้นที่ดำเนินการโดย Oracle CRM On Demand จะถูกโรลแบ็ค เรคคอร์ดจะกลับสู่สถานะเดิม อย่างไรก็ตาม หาก Oracle CRM On Demand ทำการอัปเดตเรคคอร์ด การเปลี่ยนแปลงดังกล่าวจะแทนที่การดำเนินการยกเลิกการบันทึก ตัวอย่างเช่น หากผู้ติดต่อหลักถูกลบออกจากผู้ติดต่อที่เกี่ยวข้อง Oracle CRM On Demand จะอัปเดตข้อมูลผู้ติดต่อหลักในเรคคอร์ดโอกาสทางการขายหลัก การอัปเดตโดย Oracle CRM On Demand นี้จะแทนที่การดำเนินการยกเลิกการบันทึกในเรคคอร์ดโอกาสทางการขาย กฎเวิร์กโฟลว์ที่ตามมาทั้งหมดสำหรับประเภทเรคคอร์ดเดียวกันที่มีกิจกรรมทริกเกอร์เมื่อบันทึกเรคคอร์ดที่แก้ไขจะไม่ถูกทริกเกอร์ ข้อความจะส่งคืนดังนี้: หากกฎถูกทริกเกอร์โดยการดำเนินการของผู้ใช้ ข้อความจะแสดงไปยังผู้ใช้ที่มีการดำเนินการทริกเกอร์กฎ หากมีการเรียกกฎโดยบริการทางเว็บ ข้อความจะแสดงที่บริการทางเว็บเป็นสตริงข้อผิดพลาด คุณสามารถระบุข้อความในฟิลด์แสดงข้อความ หากไม่ได้เลือกช่องทำเครื่องหมายนี้ การดำเนินการบันทึกจะไม่มีผล (และไม่มีการแสดงข้อความ) หากไม่เป็นไปตามเงื่อนไขของกฎ ตามค่าดีฟอลต์ ช่องทำเครื่องหมาย ยกเลิกการบันทึก จะไม่ถูกเลือกไว้
แสดงข้อความ | ในฟิลด์นี้ คุณสามารถระบุข้อความที่แสดงต่อผู้ใช้หรือบริการทางเว็บ หากไม่ตรงตามเงื่อนไขของกฎ และเลือกช่องทำเครื่องหมาย ยกเลิกการบันทึก สำหรับกฎไว้ หากคุณไม่ได้ระบุข้อความในฟิลด์นี้ จะมีการแสดงข้อความดีฟอลต์ ข้อความต้องมีอักขระไม่เกิน 1999 ตัว
ขั้นตอนต่อไปนี้จะอธิบายวิธีการป้อนคำแปลของข้อความสำหรับการดำเนินการบันทึกเวิร์กโฟลว์ที่ยกเลิก ในการป้อนคำแปลของข้อความสำหรับเวิร์กโฟลว์ ในเพจรายการกฎเวิร์กโฟลว์ ให้คลิกที่ลิงค์ แก้ไข สำหรับกฎเวิร์กโฟลว์ ในเพจแก้ไขกฎเวิร์กโฟลว์ในฟิลด์ภาษาในการแปล ให้เลือกภาษาที่คุณต้องการป้อนข้อความที่แปล หมายเหตุ: เมื่อคุณเลือกภาษาอื่นๆ ที่ไม่ใช่ภาษาดีฟอลต์ของบริษัท คุณจะไม่สามารถจัดทำกฎเวิร์กโฟลว์จากเพจแก้ไขกฎเวิร์กโฟลว์หรือเพจรายละเอียดกฎเวิร์กโฟลว์ได้ คุณสามารถจัดทำกฎเวิร์กโฟลว์ได้เมื่อมีการเลือกภาษาดีฟอลต์ของบริษัทในฟิลด์ภาษาในการแปลเท่านั้น ในฟิลด์แสดงข้อความ ให้ป้อนข้อความที่แปล บันทึกการเปลี่ยนแปลงของคุณ ทำซ้ำขั้นตอนนี้สำหรับแต่ละภาษา #### หัวข้อที่เกี่ยวข้อง โปรดดูหัวข้อดังต่อไปนี้สำหรับข้อมูลเวิร์กโฟลว์ที่เกี่ยวข้อง: เกี่ยวกับกฎเวิร์กโฟลว์ การจัดทำกฎเวิร์กโฟลว์

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.