| พิมพ์ เปิดเวอร์ชัน PDF ของวิธีใช้แบบออนไลน์

#### เกี่ยวกับโหมดความเป็นเจ้าของเรคคอร์ด คุณอาจไม่ต้องการระบุเจ้าของให้กับเรคคอร์ดของประเภทเรคคอร์ดบางประเภท ทั้งนี้ ขึ้นอยู่กับความต้องการทางธุรกิจของบริษัทของคุณ ในทางกลับกัน คุณอาจต้องการจัดการเรคคอร์ดในลักษณะที่คุณไม่จำเป็นต้องระบุความเป็นเจ้าของในเรคคอร์ดซ้ำเมื่อพนักงานย้ายไปรับผิดชอบในส่วนอื่น หรือเมื่อทีมขายถูกปรับใหม่เนื่องจากตัวแบบทางธุรกิจเปลี่ยน เริ่มตั้งแต่รีลีส 20 Oracle CRM On Demand อนุญาตให้คุณสนับสนุนความต้องการทางธุรกิจในลักษณะเช่นนี้ได้โดยการเชื่อมโยงสมุดบันทึกที่กำหนดเองหลักกับเรคคอร์ด แทนที่จะระบุเจ้าของให้กับเรคคอร์ด ผู้ใช้ที่เป็นสมาชิกสมุดบันทึกที่กำหนดเองหลักบนเรคคอร์ดจะสามารถเข้าใช้งานและทำงานในเรคคอร์ดนั้นได้ตราบเท่าที่บทบาทของผู้ใช้และการตั้งค่าโปรไฟล์การเข้าใช้งานยังให้สิทธิ์การเข้าใช้งานที่จำเป็นแก่ผู้ใช้ บริษัทของคุณอาจยังต้องการตั้งค่าประเภทเรคคอร์ดบางประเภทเพื่อให้เรคคอร์ดประเภทนั้นไม่จำเป็นต้องมีทั้งเจ้าของที่ระบุ หรือสมุดบันทึกที่กำหนดเองหลักที่เชื่อมโยง Oracle CRM On Demand อนุญาตให้คุณตั้งค่าโหมดความเป็นเจ้าของเรคคอร์ดต่อไปนี้สำหรับประเภทเรคคอร์ดส่วนใหญ่ที่ใช้สมุดบันทึก: โหมดผู้ใช้ โหมดผู้ใช้จะคล้ายคลึงกับความเป็นเจ้าของเรคคอร์ดในรีลีส 19 และรีลีสก่อนหน้าอื่นๆ ของ Oracle CRM On Demand เมื่อมีการตั้งค่าประเภทเรคคอร์ดในโหมดผู้ใช้ แต่ละเรคคอร์ดของประเภทเรคคอร์ดนั้นจะต้องมีการระบุเจ้าของให้กับเรคคอร์ด หากมีฟิลด์สมุดบันทึกอยู่ในเพจรายละเอียดของเรคคอร์ด ฟิลด์สมุดบันทึกจะแสดงสมุดบันทึกของผู้ใช้ที่เชื่อมโยงกับเจ้าของ หมายเหตุ: เรคคอร์ดคำขอบริการสามารถมีอยู่ได้โดยไม่มีเจ้าของตามค่าดีฟอลต์ และประเภทเรคคอร์ดบางประเภท เช่น ผู้ใช้ และผลิตภัณฑ์ จะไม่มีเจ้าของในเรคคอร์ด ฟังก์ชันนี้ไม่เปลี่ยนแปลงจากรีลีสก่อนหน้าของ Oracle CRM On Demand โหมดสมุดบันทึก เมื่อมีการตั้งค่าประเภทเรคคอร์ดในโหมดสมุดบันทึก เรคคอร์ดของประเภทเรคคอร์ดนั้นจะไม่สามารถมีการระบุเจ้าของ แต่จะต้องมีสมุดบันทึกหลักที่กำหนดเองสำหรับแต่ละเรคคอร์ด ผู้ใช้ที่เป็นสมาชิกของสมุดบันทึกหลักในเรคคอร์ดมีสิทธิ์เข้าใช้และสามารถทำงานในเรคคอร์ด ตราบเท่าที่บทบาทของผู้ใช้และการตั้งค่าโปรไฟล์การเข้าใช้งานยังให้สิทธิ์การเข้าใช้งานที่จำเป็นแก่ผู้ใช้ คุณสามารถใช้โหมดสมุดบันทึกร่วมกับประเภทเรคคอร์ดที่สนับสนุนสมุดบันทึกเท่านั้น โหมดผสม โหมดผสมอาจเรียกว่า โหมดผู้ใช้หรือโหมดสมุดบันทึก เมื่อมีการตั้งค่าประเภทเรคคอร์ดให้อยู่ในโหมดนี้ เรคคอร์ดของประเภทเรคคอร์ดนั้นสามารถตั้งค่าโดยวิธีใดวิธีหนึ่งต่อไปนี้: เรคคอร์ดอาจมีอยู่โดยไม่มีการระบุเจ้าของหรือสมุดบันทึกหลักที่กำหนดเองที่เชื่อมโยง ผู้ใช้สามารถเข้าใช้งานเรคคอร์ดโดยการเป็นสมาชิกทีมหรือสมาชิกของสมุดบันทึกที่เชื่อมโยงกับเรคคอร์ด ผู้ใช้ที่มีบทบาทผู้ใช้ที่เลือกช่องทำเครื่องหมาย สามารถอ่านเรคคอร์ดทั้งหมดได้ ในขั้นตอนที่ 2 ของวิซาร์ดการจัดการบทบาทจะสามารถเข้าใช้งานเรคคอร์ดได้ เรคคอร์ดสามารถมีเจ้าของที่ระบุให้กับเรคคอร์ด เรคคอร์ดสามารถมีสมุดบันทึกหลักที่กำหนดเองที่เชื่อมโยงกับเรคคอร์ด หมายเหตุ: เรคคอร์ดไม่สามารถมีเจ้าของที่ระบุและสมุดบันทึกหลักที่กำหนดเองทั้งสองอย่างได้ คุณสามารถใช้โหมดผสมร่วมกับประเภทเรคคอร์ดที่สนับสนุนสมุดบันทึกเท่านั้น หมายเหตุ: คุณต้องใช้โหมดผู้ใช้ของเจ้าของเรคคอร์ดสำหรับประเภทเรคคอร์ดการทำรายการตัวอย่าง เนื่องจากทุกการทำรายการตัวอย่างต้องเกี่ยวข้องกับงวดสินค้าคงคลังสำหรับผู้ใช้ที่ระบุ ห้ามตั้งค่าโหมดสมุดบันทึกหรือโหมดผสมสำหรับประเภทเรคคอร์ดการทำรายการตัวอย่าง ผู้ใช้สามารถระบุสมุดบันทึกเพิ่มเติมให้กับเรคคอร์ดได้โดยไม่ต้องคำนึงถึงโหมดความเป็นเจ้าของที่ได้ตั้งค่าไว้สำหรับประเภทเรคคอร์ด และผู้ใช้สามารถเชื่อมโยงผู้ใช้เพิ่มเติมในเรคคอร์ดได้หากประเภทเรคคอร์ดดังกล่าวสนับสนุนทีม ผู้ใช้ที่เป็นสมาชิกของสมุดบันทึกใดๆ ที่ระบุให้กับเรคคอร์ดสามารถเข้าใช้งานเรคคอร์ดและสามารถทำงานกับเรคคอร์ด ตราบเท่าที่บทบาทของผู้ใช้และการตั้งค่าโปรไฟล์การเข้าใช้งานยังให้สิทธิ์การเข้าใช้งานที่จำเป็นแก่ผู้ใช้ ### การรายงาน สำหรับประเภทเรคคอร์ดบริษัทและผู้ติดต่อ คุณสามารถจัดทำรายงานแบบเรียลไทม์และประวัติตามความสัมพันธ์ระหว่างเรคคอร์ดและสมุดบันทึกหลักในเรคคอร์ด สำหรับข้อมูลเพิ่มเติมเกี่ยวกับการรายงานและโหมดความเป็นเจ้าของเรคคอร์ด โปรดดูที่ เกี่ยวกับการแสดงข้อมูลเรคคอร์ดในการวิเคราะห์ โหมดความเป็นเจ้าของเรคคอร์ดไม่มีผลกระทบต่อกฎการแสดงข้อมูลที่ใช้เมื่อคุณเลือกสมุดบันทึกในเครื่องมือเลือกสมุดบันทึกในการวิเคราะห์ สำหรับข้อมูลเพิ่มเติมเกี่ยวกับกฎการแสดงข้อมูลของสมุดบันทึกในการรายงาน โปรดดูที่ เกี่ยวกับการออกแบบโครงสร้างสมุดบันทึก ### ประเภทเรคคอร์ดที่สนับสนุนโหมดความเป็นเจ้าของเรคคอร์ด โหมดความเป็นเจ้าของเรคคอร์ดจะรองรับประเภทเรคคอร์ที่สนับสนุนสมุดบันทึกที่กำหนดเอง โดยมีข้อยกเว้นดังนี้: การปันส่วน เงินทุน รายงานการตรวจสอบสินค้าคงคลัง งวดสินค้าคงคลัง แผนรับส่งข้อความ Smart Call ทางแก้ปัญหา คุณสามารถตั้งค่าประเภทเรคคอร์ดอื่นทั้งหมดที่สนับสนุนสมุดบันทึกที่กำหนดเองในโหมดผู้ใช้ โหมดสมุดบันทึก หรือโหมดผสม คุณสามารถใช้โหมดความเป็นเจ้าของหลายแบบผสมกันกับประเภทเรคคอร์ดที่หลากหลายที่สนับสนุนสมุดบันทึก ตัวอย่างเช่น คุณสามารถตั้งค่าประเภทเรคคอร์ดผู้ติดต่อในโหมดสมุดบันทึก และตั้งค่าประเภทเรคคอร์ดบริษัทในโหมดผู้ใช้ คุณสามารถเปลี่ยนโหมดความเป็นเจ้าของเรคคอร์ดสำหรับประเภทเรคคอร์ดได้ตลอดเวลา คุณตั้งค่าโหมดความเป็นเจ้าของเรคคอร์ดสำหรับประเภทเรคคอร์ดโดยการตั้งค่าฟิลด์เจ้าของและสมุดบันทึกในประเภทเรคคอร์ดให้เป็น จำเป็น หรือ ไม่จำเป็น ดังที่แสดงในตารางต่อไปนี้ หมายเหตุ: โครงร่างเพจสำหรับประเภทเรคคอร์ดจะต้องตั้งค่าอย่างถูกต้องสำหรับโหมดความเป็นเจ้าของเรคคอร์ด สำหรับข้อมูลเพิ่มเติม โปรดดูที่ เกี่ยวกับการตั้งค่าฟิลด์และโครงร่างเพจสำหรับโหมดความเป็นเจ้าของเรคคอร์ด
โหมดความเป็นเจ้าของเรคคอร์ด | ตั้งค่าฟิลด์เจ้าของเป็น จำเป็น | ตั้งค่าฟิลด์สมุดบันทึกเป็น จำเป็น | รายละเอียดการตั้งค่าอื่นๆ | ความเห็น
--- | --- | --- | --- | ---
โหมดผู้ใช้ | ใช่ | ไม่ | ไม่มี | หากฟิลด์สมุดบันทึกมีอยู่ในโครงร่างเรคคอร์ดแล้ว ฟิลด์นั้นจะเป็นแบบอ่านอย่างเดียว และจะแสดงชื่อของสมุดบันทึกผู้ใช้สำหรับผู้ใช้ที่เป็นเจ้าของเรคคอร์ดที่ระบุ
โหมดสมุดบันทึก | ไม่ | ใช่ | (ไม่จำเป็น) ตั้งฟิลด์ เจ้าของ เป็น อ่านอย่างเดียว | หากฟิลด์เจ้าของมีอยู่ในโครงร่างเรคคอร์ดแล้ว ฟิลด์นั้นจะต้องเว้นว่างไว้ ฟิลด์สมุดบันทึกเป็นฟิลด์รายการสำหรับเลือกที่มีรายการสมุดบันทึกที่กำหนดเองที่คุณตั้งค่าไว้สำหรับบริษัทของคุณ
โหมดผสม | ไม่ | ไม่ | ไม่มี | หากเลือกสมุดบันทึกที่กำหนดเองในฟิลด์สมุดบันทึกบนเรคคอร์ด ฟิลด์เจ้าของจะเว้นว่างไว้ หากเลือกผู้ใช้ในฟิลด์เจ้าของ ฟิลด์สมุดบันทึกจะตั้งค่าเป็นชื่อของสมุดบันทึกผู้ใช้ให้กับเจ้าของโดยอัตโนมัติ
### ค่าดีฟอลต์โหมดความเป็นเจ้าของเรคคอร์ด สำหรับบริษัทที่มีอยู่ที่จัดทำไว้ในรีลีส 19 หรือรีลีสก่อนหน้าของ Oracle CRM On Demand โหมดผู้ใช้จะเป็นค่าดีฟอลต์โหมดความเป็นเจ้าของเรคคอร์ด ยกเว้นสำหรับประเภทเรคคอร์ดคำขอบริการซึ่งตั้งค่าในโหมดผสมตามค่าดีฟอลต์ สำหรับบริษัทใหม่ โหมดผสมจะเป็นค่าดีฟอลต์โหมดความเป็นเจ้าของเรคคอร์ดสำหรับประเภทเรคคอร์ดที่สนับสนุนโหมดความเป็นเจ้าของเรคคอร์ด ### ค่าดีฟอลต์ในฟิลด์เจ้าของและสมุดบันทึก เมื่อผู้ใช้เปิดเพจเรคคอร์ดใหม่ ค่าในฟิลด์เจ้าของและสมุดบันทึกจะเป็นดังนี้: หากมีการตั้งค่าประเภทเรคคอร์ดในโหมดผู้ใช้ ระบบจะป็อปปูเลทฟิลด์เจ้าของด้วยชื่อย่อของผู้ใช้ปัจจุบันโดยอัตโนมัติ หากมีฟิลด์สมุดบันทึก ระบบจะป็อปปูเลทฟิลด์ดังกล่าวด้วยชื่อสมุดบันทึกผู้ใช้สำหรับผู้ใช้ปัจจุบันโดยอัตโนมัติ หากมีการตั้งค่าประเภทเรคคอร์ดในโหมดผสม ระบบจะไม่ป็อปปูเลททั้งฟิลด์เจ้าของและฟิลด์สมุดบันทึก หมายเหตุ: การนัดหมายที่ผู้ใช้จัดทำผ่านปฏิทินของผู้ใช้เป็นข้อยกเว้นของลักษณะปกติสำหรับโหมดความเป็นเจ้าของเรคคอร์ด เมื่อผู้ใช้จัดทำการนัดหมายผ่านปฏิทินของผู้ใช้ ระบบจะป็อปปูเลทฟิลด์เจ้าของด้วยชื่อของผู้ใช้ปัจจุบัน โดยไม่คำนึงถึงโหมดความเป็นเจ้าของเรคคอร์ด หากมีการตั้งค่าประเภทเรคคอร์ดในโหมดสมุดบันทึก จะเกิดสิ่งต่อไปนี้: ระบบจะไม่ป็อปปูเลทฟิลด์เจ้าของในเรคคอร์ดใหม่ สำหรับฟิลด์สมุดบันทึก ค่าดีฟอลต์จะอ้างอิงตามค่าดีฟอลต์ของสมุดบันทึกที่ระบุสำหรับประเภทเรคคอร์ดในเรคคอร์ดผู้ใช้ของผู้ใช้ปัจจุบัน ดังนี้: หากมีการระบุสมุดบันทึกที่กำหนดเองเป็นสมุดบันทึกดีฟอลต์สำหรับประเภทเรคคอร์ด ระบบจะป็อปปูเลทฟิลด์สมุดบันทึกในเรคคอร์ดใหม่ด้วยชื่อสมุดบันทึกดีฟอลต์ที่ระบุโดยอัตโนมัติ หากไม่ได้ระบุสมุดบันทึกดีฟอลต์สำหรับประเภทเรคคอร์ด หรือหากระบุสมุดบันทึกของผู้ใช้หรือสมุดบันทึกทั้งหมดเป็นสมุดบันทึกดีฟอลต์สำหรับประเภทเรคคอร์ด ฟิลด์สมุดบันทึกจะไม่ป็อปปูเลทในเรคคอร์ดใหม่ สำหรับข้อมูลเกี่ยวกับการตั้งค่าสมุดบันทึกดีฟอลต์ตามประเภทเรคคอร์ดสำหรับผู้ใช้ โปรดดูที่ การตั้งค่าสมุดบันทึกดีฟอลต์ตามประเภทเรคคอร์ดสำหรับผู้ใช้ หมายเหตุ: หากฟิลด์เจ้าของเป็นฟิลด์ที่จำเป็นในโครงร่างเพจ และหากประเภทเรคคอร์ดอยู่ในโหมดผสม ฟิลด์เจ้าของจะเว้นว่างไว้ตามค่าดีฟอลต์เมื่อผู้ใช้เปิดเพจเรคคอร์ดใหม่ที่ใช้โครงร่างเพจนั้น สำหรับข้อมูลเพิ่มเติมเกี่ยวกับการตั้งค่าฟิลด์และโครงร่างเพจสำหรับโหมดความเป็นเจ้าของเรคคอร์ด โปรดดูที่ เกี่ยวกับการตั้งค่าฟิลด์และโครงร่างเพจสำหรับโหมดความเป็นเจ้าของเรคคอร์ด ### การพิจารณาสำหรับโหมดความเป็นเจ้าของเรคคอร์ด เมื่อตั้งค่าโหมดความเป็นเจ้าของเรคคอร์ดสำหรับประเภทเรคคอร์ด ให้พิจารณาดังต่อไปนี้: โปรแกรมจัดการการระบุ โปรแกรมจัดการการระบุสามารถระบุเรคคอร์ดใหม่สำหรับผู้ใช้เท่านั้น โปรแกรมนี้สามารถระบุเรคคอร์ดใหม่ก็ต่อเมื่อประเภทเรคคอร์ดมีการตั้งค่าอยู่ในโหมดผู้ใช้หรือโหมดผสมของความเป็นเจ้าของเรคคอร์ด หากมีการระบุสมุดบันทึกหลักที่กำหนดเองให้กับเรคคอร์ดก่อนที่โปรแกรมจัดการการระบุจะระบุเรคคอร์ดใหม่ให้กับเจ้าของ โปรแกรมจัดการการระบุจะลบสมุดบันทึกหลักออกจากเรคคอร์ด โปรแกรมจัดการการระบุไม่สามารถระบุเรคคอร์ดใหม่หากประเภทเรคคอร์ดมีการตั้งค่าอยู่ในโหมดสมุดบันทึก หากคุณตั้งค่าประเภทเรคคอร์ดในโหมดสมุดบันทึก เราขอแนะนำว่าคุณควรปิดการใช้งานกลุ่มกฎทั้งหมดสำหรับประเภทเรคคอร์ดนั้น สำหรับข้อมูลเพิ่มเติมเกี่ยวกับกฎการระบุ โปรดดูที่ เกี่ยวกับกฎการระบุ การทำงานกับแอปพลิเคชันอื่นๆ แอปพลิเคชันต่อไปนี้บังคับให้เรคคอร์ดต้องมีเจ้าของ คุณไม่สามารถใช้แอปพลิเคชันเหล่านี้หากมีการตั้งค่าประเภทเรคคอร์ดที่ทำงานกับแอปพลิเคชันไว้ในโหมดสมุดบันทึก และหากมีการตั้งค่าประเภทเรคคอร์ดไว้ในโหมดผสม เรคคอร์ดนั้นจะต้องมีเจ้าของ: Oracle Outlook Email Integration On Demand Oracle Notes Email Integration On Demand Oracle CRM On Demand Integration for Office Oracle CRM On Demand Connected Mobile Sales การอัปเดตเรคคอร์ดหลังจากเปลี่ยนโหมดความเป็นเจ้าของ หากคุณเปลี่ยนโหมดความเป็นเจ้าของเรคคอร์ดให้กับประเภทเรคคอร์ดเป็นโหมดผู้ใช้ ให้พิจารณาการอัปเดตเรคคอร์ดทั้งหมดของประเภทนั้นๆ ให้มีเจ้าของ มิฉะนั้น ผู้ใช้ที่อัปเดตเรคคอร์ดของประเภทเรคคอร์ดนั้นในครั้งถัดไปจะถูกบังคับให้เลือกเจ้าของให้กับเรคคอร์ด และเช่นเดียวกัน หากคุณเปลี่ยนโหมดความเป็นเจ้าของเรคคอร์ดให้กับประเภทเรคคอร์ดเป็นโหมดสมุดบันทึก ให้พิจารณาการอัปเดตเรคคอร์ดทั้งหมดของประเภทนั้นๆ ให้มีการระบุสมุดบันทึกหลักที่กำหนดเองที่เหมาะสม มิฉะนั้น ผู้ใช้ที่อัปเดตเรคคอร์ดของประเภทเรคคอร์ดนั้นในครั้งถัดไปจะถูกบังคับให้เลือกสมุดบันทึกหลักที่กำหนดเองให้กับเรคคอร์ด ### จะเกิดอะไรขึ้นเมื่อคุณเปลี่ยนโหมดความเป็นเจ้าของเรคคอร์ดให้กับประเภทเรคคอร์ด หากบริษัทของคุณเปลี่ยนโหมดความเป็นเจ้าของเรคคอร์ดสำหรับประเภทเรคคอร์ดจากโหมดหนึ่งเป็นอีกโหมดหนึ่ง ระบบจะบังคับใช้โหมดความเป็นเจ้าของใหม่นั้นกับเรคคอร์ดใหม่ของประเภทเรคคอร์ดนั้นทุกเรคคอร์ด สำหรับเรคคอร์ดที่มีอยู่ การทำงานจะมีลักษณะดังนี้: เมื่อโหมดความเป็นเจ้าของเรคคอร์ดใหม่เป็นโหมดผู้ใช้ สิ่งที่จะเกิดขึ้นเมื่ออัปเดตเรคคอร์ดเป็นครั้งแรกหลังจากที่เปลี่ยนโหมดความเป็นเจ้าของมีดังนี้: หากเรคคอร์ดไม่มีผู้ใช้ที่ระบุไว้ให้เป็นเจ้าของ ผู้ใช้ที่อัปเดตเรคคอร์ดจะต้องเลือกผู้ใช้ในฟิลด์เจ้าของ หากเรคคอร์ดมีสมุดบันทึกหลักที่กำหนดเองเชื่อมโยงอยู่ก่อนแล้ว ชื่อของสมุดบันทึกหลักจะถูกล้างจากฟิลด์สมุดบันทึก และชื่อของสมุดบันทึกผู้ใช้สำหรับเจ้าของใหม่จะแสดงในฟิลด์สมุดบันทึก นอกจากนี้ สมุดบันทึกจะถูกลบออกจากเรคคอร์ดและไม่ปรากฏในส่วนสมุดบันทึกของเพจรายละเอียดเรคคอร์ดอีกต่อไป เมื่อโหมดความเป็นเจ้าของเรคคอร์ดใหม่เป็นโหมดสมุดบันทึก สิ่งที่จะเกิดขึ้นเมื่ออัปเดตเรคคอร์ดเป็นครั้งแรกหลังจากที่เปลี่ยนโหมดความเป็นเจ้าของมีดังนี้: หากเรคคอร์ดไม่มีสมุดบันทึกหลักที่เชื่อมโยงอยู่ก่อนแล้ว ผู้ใช้ที่อัปเดตเรคคอร์ดจะต้องเลือกสมุดบันทึกหลักที่กำหนดเองในฟิลด์สมุดบันทึก หากเรคคอร์ดมีเจ้าของที่ระบุอยู่ก่อนแล้ว สิ่งที่จะเกิดขึ้นมีดังนี้: ฟิลด์เจ้าของจะถูกล้างออกจากเรคคอร์ด หากประเภทเรคคอร์ดสนับสนุนทีม สมาชิกทั้งหมดในทีมยกเว้นเจ้าของเรคคอร์ดคนก่อนจะยังคงเป็นสมาชิกของทีม ลักษณะจะเหมือนกันสำหรับสมาชิกในทีมที่เป็นสมาชิกของกลุ่มที่กำหนดล่วงหน้า นั่นคือ สมาชิกทั้งหมดของกลุ่ม ยกเว้นเจ้าของเรคคอร์ดคนก่อน จะยังคงเป็นสมาชิกของทีม อย่างไรก็ตาม ประเภทเรคคอร์ดบริษัทเป็นข้อยกเว้นสำหรับกฎนี้ หากเจ้าของบริษัทคนก่อนเป็นสมาชิกของกลุ่มที่กำหนดล่วงหน้า สมาชิกทั้งหมดของกลุ่มจะถูกลบออกจากทีม สมาชิกของทีมคนใดที่ไม่ได้เป็นสมาชิกของกลุ่มที่กำหนดล่วงหน้าจะยังคงเป็นสมาชิกของทีมเช่นเดียวกันกับกรณีของประเภทเรคคอร์ดอื่นๆ หมายเหตุ: ในแอปพลิเคชันมาตรฐาน ระบบจะไม่ได้คงเจ้าของเดิมของเรคคอร์ดไว้เป็นสมาชิกของทีม ตามที่อธิบายไว้ในที่นี้ อย่างไรก็ตาม ผู้ดูแลระบบของคุณสามารถตั้งค่าประเภทเรคคอร์ดเพื่อคงเจ้าของเดิมของเรคคอร์ดไว้เป็นสมาชิกของทีมในเรคคอร์ด สำหรับข้อมูลเกี่ยวกับการตั้งค่าประเภทเรคคอร์ดเพื่อคงเจ้าของเดิมไว้เป็นสมาชิกของทีม โปรดดู การปรับแต่งความเป็นเจ้าของก่อนหน้าสำหรับเรคคอร์ดที่ใช้ร่วมกัน เมื่อโหมดความเป็นเจ้าของเรคคอร์ดใหม่เป็นโหมดผสม สิ่งที่จะเกิดขึ้นเมื่ออัปเดตเรคคอร์ดเป็นครั้งแรกหลังจากที่เปลี่ยนโหมดความเป็นเจ้าของมีดังนี้ โดยที่ลักษณะกล่าวจะใช้ทุกครั้งที่มีการอัปเดตเรคคอร์ดขณะที่ประเภทเรคคอร์ดอยู่ในโหมดผสม: ผู้ใช้ที่อัปเดตเรคคอร์ดไม่จำเป็นต้องเลือกเจ้าของหรือสมุดบันทึกหลัก ผู้ใช้ที่อัปเดตเรคคอร์ดสามารถเลือกเจ้าของหรือสมุดบันทึกหลักที่กำหนดเองให้กับเรคคอร์ดใดเรคคอร์ดหนึ่ง แต่จะเลือกทั้งสองเรคคอร์ดไม่ได้ หากผู้ใช้ระบุเจ้าของให้กับเรคคอร์ด และสมุดบันทึกหลักที่กำหนดเองได้เชื่อมโยงกับเรคคอร์ดอยู่ก่อนแล้ว ฟิลด์สมุดบันทึกหลักจะถูกล้างจากเรคคอร์ด และสมุดบันทึกจะถูกลบออกจากเรคคอร์ดและไม่ปรากฏในส่วนสมุดบันทึกของเพจรายละเอียดเรคคอร์ดอีกต่อไป หากผู้ใช้เชื่อมโยงกับสมุดบันทึกที่กำหนดเองเป็นสมุดบันทึกหลักบนเรคคอร์ด และเรคคอร์ดมีเจ้าของที่ระบุอยู่ก่อนแล้ว สิ่งที่จะเกิดขึ้นมีดังนี้: ฟิลด์เจ้าของจะถูกล้างออกจากเรคคอร์ด หากประเภทเรคคอร์ดสนับสนุนทีม สมาชิกทั้งหมดในทีมยกเว้นเจ้าของเรคคอร์ดคนก่อนจะยังคงเป็นสมาชิกของทีม ลักษณะจะเหมือนกันสำหรับสมาชิกในทีมที่เป็นสมาชิกของกลุ่มที่กำหนดล่วงหน้า นั่นคือ สมาชิกทั้งหมดของกลุ่ม ยกเว้นเจ้าของเรคคอร์ดคนก่อน จะยังคงเป็นสมาชิกของทีม อย่างไรก็ตาม ประเภทเรคคอร์ดบริษัทเป็นข้อยกเว้นสำหรับกฎนี้ หากเจ้าของบริษัทคนก่อนเป็นสมาชิกของกลุ่มที่กำหนดล่วงหน้า สมาชิกทั้งหมดของกลุ่มจะถูกลบออกจากเรคคอร์ด สมาชิกของทีมคนใดที่ไม่เป็นสมาชิกของกลุ่มที่กำหนดล่วงหน้าจะยังคงเป็นสมาชิกของทีมเช่นเดียวกันกับกรณีของประเภทเรคคอร์ดอื่นๆ #### จะเกิดอะไรขึ้นหากอัปเดตเรคคอร์ดผ่านฟังก์ชันการอัปเดตเป็นกลุ่ม ฟังก์ชันอัปเดตเป็นกลุ่ม ซึ่งสนับสนุนเฉพาะประเภทของเรคคอร์ดบางประเภท จะอนุญาตให้ผู้ใช้อัปเดตฟิลด์ในกลุ่มของเรคคอร์ดจากเพจรายการ เมื่อผู้ใช้ใช้ฟังก์ชันอัปเดตเป็นกลุ่มเพื่ออัปเดตกลุ่มของเรคคอร์ด ผู้ใช้จะไม่ถูกบังคับให้ป้อนค่าในฟิลด์ที่จำเป็นที่มีค่าเป็นนัลในเรคคอร์ด ดังนั้น หากผู้ใช้อัปเดตกลุ่มของเรคคอร์ดหลังจากเปลี่ยนโหมดความเป็นเจ้าของสำหรับประเภทเรคคอร์ดแล้ว ผู้ใช้จะไม่ถูกบังคับให้เลือกเจ้าของ หรือสมุดบันทึกหลักที่กำหนดเองในเรคคอร์ดที่ผู้ใช้อัปเดต แม้ว่าโหมดความเป็นเจ้าของเรคคอร์ดใหม่จำเป็นต้องให้เรคคอร์ดมีเจ้าของหรือสมุดบันทึกหลักที่กำหนดเองก็ตาม

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.