| พิมพ์ เปิดเวอร์ชัน PDF ของวิธีใช้แบบออนไลน์

#### การแปลงที่อยู่ที่ไม่ใช้ร่วมกันเป็นที่อยู่ที่ใช้ร่วมกัน รีลีส 19 และรีลีสก่อนหน้าของ Oracle CRM On Demand ใช้ที่อยู่ที่ไม่ใช้ร่วมกัน คุณสามารถใช้ที่อยู่ที่ไม่ใช้ร่วมกันต่อในรีลีสนี้ได้ อย่างไรก็ตาม หากคุณต้องการแปลงที่อยู่ที่ไม่ใช้ร่วมกันจากรีลีสก่อนหน้า เป็นที่อยู่ที่ใช้ร่วมกันซึ่งได้รับการสนับสนุนในรีลีสนี้ คุณจะต้องดำเนินการตามขั้นตอนต่อไปนี้ หมายเหตุ: หากไฟล์ข้อมูลมีขนาดใหญ่และการดำเนินการอิมปอร์ตใช้เวลานานกว่าที่คุณคาดไว้ คุณสามารถใช้ Oracle Data Loader On Demand กับไฟล์อินพุตและไฟล์การแมปเดียวกันที่กำหนดไว้ในขั้นตอนนี้ได้ ก่อนเริ่มต้นใช้งาน: จะถือว่า Oracle CRM On Demand Customer Care ได้ทำการอัปเกรดบริษัทของคุณเป็นรีลีสปัจจุบัน ในการดำเนินการตามขั้นตอนนี้ให้เสร็จสิ้น คุณต้องเป็นผู้ดูแลระบบของบริษัทที่สามารถดำเนินการอิมปอร์ตและเอ็กซ์ปอร์ตและปรับแต่ง Oracle CRM On Demand ได้ คุณต้องมีสิทธิ์ในการจัดการที่อยู่จึงจะสามารถใช้งานฟังก์ชันที่อยู่ที่ใช้ร่วมกันได้ หมายเหตุ: เมื่อทำการย้ายจากที่อยู่ที่ไม่ใช้ร่วมกันเป็นที่อยู่ที่ใช้ร่วมกัน คุณจะต้องใช้ API บริการทางเว็บ v2.0 สำหรับคำขอบริการทางเว็บทั้งหมด เนื่องจาก API บริการทางเว็บ v1.0 ไม่สนับสนุนการเข้าใช้ที่อยู่ที่ใช้ร่วมกัน ในการแปลงที่อยู่ที่ไม่ใช้ร่วมกันเป็นที่อยู่ที่ใช้ร่วมกัน หากจำเป็น ให้ยกเลิกการเลือกการตั้งค่าการใช้งานที่อยู่ที่ใช้ร่วมกันในโปรไฟล์บริษัท เอ็กซ์ปอร์ตข้อมูลจากออบเจกต์ที่เกี่ยวข้องกับที่อยู่ที่คุณต้องการแปลงเป็นที่อยู่ที่ใช้ร่วมกัน รายการนี้จะประกอบไปด้วยรายการต่อไปนี้: ส่วนข้อมูลบริษัททั้งหมดจะประกอบด้วย: บริษัท ที่อยู่บริษัท ผู้ติดต่อ คู่ค้าของบริษัท ที่อยู่ ส่วนข้อมูลผู้ติดต่อทั้งหมดจะประกอบด้วย: ผู้ติดต่อ ที่อยู่ผู้ติดต่อ บริษัท ที่อยู่ ส่วนข้อมูลตัวแทนจำหน่ายทั้งหมดจะประกอบด้วย: ตัวแทนจำหน่าย ที่อยู่ตัวแทนจำหน่าย ส่วนข้อมูลคู่ค้าทั้งหมดจะประกอบด้วย: คู่ค้า ที่อยู่คู่ค้า ข้อมูลที่อยู่ทั้งหมด การดำเนินการเอ็กซ์ปอร์ตนี้จะต้องเอ็กซ์ปอร์ตข้อมูลบริษัท ผู้ติดต่อ ตัวแทนจำหน่าย และที่อยู่ที่เกี่ยวข้องทั้งหมดจาก Oracle CRM On Demand ลงในไฟล์ภายนอก คุณจะต้องสามารถใช้ไฟล์ภายนอกกับวิธีการแก้ไขข้อมูลและการสร้างมาตรฐานที่คุณเลือกได้ แก้ไขและปรับรูปแบบข้อมูลใหม่เพื่อให้การอิมปอร์ตที่อยู่เหล่านี้ลงใน Oracle CRM On Demand ไม่มีข้อมูลที่ซ้ำกัน และเพื่อตั้งค่าข้อมูลบริษัท ผู้ติดต่อ ตัวแทนจำหน่าย และคู่ค้าด้วยที่อยู่ที่เชื่อมโยง ที่อยู่ที่ซ้ำกันและไม่ถูกต้องจำนวนมากจะยังคงอยู่หลังจากการดำเนินการเอ็กซ์ปอร์ต ตัวอย่างเช่น ผู้ติดต่อที่อยู่ในที่ตั้งเดียวกันอาจมีที่อยู่เหมือนกันหรือคล้ายกัน เนื่องจากไม่มีการใช้งานที่อยู่ร่วมกันในรีลีสก่อนหน้า อย่างไรก็ตามอาจเกิดความแตกต่างเล็กน้อยขึ้นเนื่องจากการพิมพ์และข้อผิดพลาดอื่นๆ สำหรับที่อยู่ซ้ำกันที่อาจเกิดขึ้น การอิมปอร์ตเรคคอร์ดซ้ำอีกครั้ง (เช่น บริษัท) และการเชื่อมโยงเรคคอร์ดนั้นๆ เข้ากับเรคคอร์ดที่อยู่ที่ใช้ร่วมกันที่เพิ่งจัดทำขึ้นใหม่ จะไม่ลบการเชื่อมโยงที่อยู่ที่มีอยู่ก่อนหน้านี้จากรีลีสก่อนหน้า ดังนั้น คุณจะต้องดำเนินการดังต่อไปนี้: ตรวจสอบข้อมูลของคุณ จากนั้นลบเรคคอร์ดที่ซ้ำกันเมื่อเตรียมข้อมูลที่อยู่ที่คุณต้องการอิมปอร์ต รับเป็นเจ้าของข้อมูลที่อยู่ที่ไม่ใช้ร่วมกันที่มีอยู่ก่อนหน้าซึ่งเชื่อมโยงกับเรคคอร์ดของบริษัท ผู้ติดต่อ ตัวแทนจำหน่าย และคู่ค้าของคุณ หากคุณต้องการเชื่อมโยงเรคคอร์ดเหล่านี้กับข้อมูลที่อยู่ของเวอร์ชันที่อยู่ที่ใช้ร่วมกัน โดยคุณจะต้องดำเนินการลบและยกเลิกการเชื่อมโยง และเลือกว่าจะรักษาข้อมูลที่อยู่ที่ไม่ใช้ร่วมกันที่มีอยู่ก่อนหน้าไว้หรือไม่ สำหรับข้อมูลเกี่ยวกับการเตรียมข้อมูลในการอิมปอร์ต โปรดดูที่หัวข้อต่อไปนี้: ฟิลด์ที่อยู่: การจัดเตรียมการอิมปอร์ต ฟิลด์บริษัท: การจัดเตรียมการอิมปอร์ต ฟิลด์ผู้ติดต่อ: การจัดเตรียมการอิมปอร์ต ฟิลด์ตัวแทนจำหน่าย: การจัดเตรียมการอิมปอร์ต ฟิลด์คู่ค้า: การเตรียมการอิมปอร์ต อิมปอร์ตข้อมูลเรคคอร์ดที่อยู่: เลือกชื่อไฟล์อิมปอร์ตที่มีข้อมูลที่อยู่และไฟล์การแมปที่เหมาะสม ปล่อยให้การอิมปอร์ตดำเนินการจนเสร็จ การอิมปอร์ตข้อมูลเรคคอร์ดที่อยู่ที่ใช้ร่วมกันระดับบนสุด เป็นสิ่งที่ต้องทำก่อนอิมปอร์ตข้อมูลบริษัท ผู้ติดต่อ ตัวแทนจำหน่าย และคู่ค้า สำหรับข้อมูลเกี่ยวกับการอิมปอร์ตข้อมูล โปรดดูที่ การอิมปอร์ตข้อมูลของคุณ อิมปอร์ตข้อมูลเรคคอร์ดบริษัท: เลือกตัวเลือกในการจัดทำเรคคอร์ดที่เชื่อมโยง ปล่อยให้การอิมปอร์ตดำเนินการจนเสร็จ การอิมปอร์ตนี้จะจัดทำบริษัทและเชื่อมโยงที่อยู่ที่ใช้ร่วมกันกับบริษัท สำหรับข้อมูลเกี่ยวกับการอิมปอร์ตข้อมูล โปรดดูที่ การอิมปอร์ตข้อมูลของคุณ อิมปอร์ตข้อมูลเรคคอร์ดผู้ติดต่อ: เลือกตัวเลือกในการจัดทำเรคคอร์ดที่เชื่อมโยง ปล่อยให้การอิมปอร์ตดำเนินการจนเสร็จ การอิมปอร์ตนี้จะจัดทำข้อมูลผู้ติดต่อและเชื่อมโยงที่อยู่ที่ใช้ร่วมกันกับผู้ติดต่อ สำหรับข้อมูลเกี่ยวกับการอิมปอร์ตข้อมูล โปรดดูที่ การอิมปอร์ตข้อมูลของคุณ อิมปอร์ตข้อมูลเรคคอร์ดตัวแทนจำหน่าย: เลือกตัวเลือกในการจัดทำเรคคอร์ดที่เชื่อมโยง ปล่อยให้การอิมปอร์ตดำเนินการจนเสร็จ การอิมปอร์ตนี้จะจัดทำข้อมูลตัวแทนจำหน่ายและเชื่อมโยงที่อยู่ที่ใช้ร่วมกันกับตัวแทนจำหน่าย สำหรับข้อมูลเกี่ยวกับการอิมปอร์ตข้อมูล โปรดดูที่ การอิมปอร์ตข้อมูลของคุณ อิมปอร์ตข้อมูลเรคคอร์ดคู่ค้า: เลือกตัวเลือกในการจัดทำเรคคอร์ดที่เชื่อมโยง ปล่อยให้การอิมปอร์ตดำเนินการจนเสร็จ การอิมปอร์ตนี้จะจัดทำข้อมูลคู่ค้าและเชื่อมโยงที่อยู่ที่ใช้ร่วมกันกับคู่ค้า สำหรับข้อมูลเกี่ยวกับการอิมปอร์ตข้อมูล โปรดดูที่ การอิมปอร์ตข้อมูลของคุณ ยืนยันว่าได้ดำเนินการอิมปอร์ตข้อมูลอย่างถูกต้อง ตั้งค่าโครงร่างเพจสำหรับบทบาทที่เหมาะสมในบริษัทของคุณ และระบุการเข้าใช้ไปยังโครงร่างเพจสำหรับผู้ใช้ที่เหมาะสม อัปเดตบทบาทของผู้ใช้ของคุณเพื่อเพิ่มบทบาทการเข้าใช้ประเภทเรคคอร์ดในขั้นตอนที่ 2 ของวิซาร์ดการจัดการบทบาท หากคุณไม่ดำเนินการขั้นตอนนี้ให้เสร็จสิ้น ผู้ใช้จะไม่สามารถดูเรคคอร์ดที่อยู่ได้ ตัวอย่างเช่น หากผู้ใช้พยายามเชื่อมโยงเรคคอร์ดที่อยู่กับบริษัท ข้อความแสดงข้อผิดพลาดจะปรากฏขึ้น เลือกการตั้งค่าการใช้งานที่อยู่ที่ใช้ร่วมกันในโปรไฟล์บริษัท เพื่อใช้งานที่อยู่ที่ใช้ร่วมกัน หากบริษัทของคุณใช้แอปพลิเคชันที่อยู่นอก Oracle CRM On Demand ในการทำเครื่องหมายที่อยู่ว่าถูกต้อง และหากคุณต้องการใช้เฉพาะที่อยู่ที่ผ่านการตรวจสอบในรายการสำหรับเลือกที่อยู่ การค้นหาที่อยู่ และการเชื่อมโยงที่อยู่ ให้เลือกการตั้งค่าการตรวจสอบที่อยู่ที่ใช้ร่วมกันในโปรไฟล์บริษัท หมายเหตุ: ต้องตั้งค่าวันที่ตรวจสอบในเรคคอร์ดที่อยู่เพื่อทำเครื่องหมายที่อยู่ว่าตรวจสอบแล้ว สำหรับข้อมูลเพิ่มเติม โปรดดูที่ การทำเครื่องหมายที่อยู่ที่ใช้ร่วมกันว่าตรวจสอบแล้ว (ไม่จำเป็น) หลังจากที่คุณตรวจสอบว่าข้อมูลที่อิมปอร์ตมาถูกต้อง คุณสามารถลบข้อมูลที่อยู่ที่ไม่ใช้ร่วมกันซึ่งมีอยู่ก่อนหน้านี้ได้ด้วยบริการทางเว็บ สำหรับข้อมูลเพิ่มเติมเกี่ยวกับบริการทางเว็บ โปรดดูที่ Oracle Web Services On Demand Guide

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.