| พิมพ์ เปิดเวอร์ชัน PDF ของวิธีใช้แบบออนไลน์

### การเพิ่มประสิทธิภาพ ทุกครั้งที่คุณเข้าใช้รายงานหรือการวิเคราะห์ ข้อมูลของคุณจะถูกดึงมาจากฐานข้อมูล ประมวลผลโดยเซิร์ฟเวอร์การรายงาน และแสดงในเพจ ยิ่งการวิเคราะห์มีความซับซ้อนมากเท่าใดก็ยิ่งต้องใช้เวลามากขึ้นในการการสืบค้นฐานข้อมูลเพื่อดึงข้อมูลมาแสดง หัวข้อนี้จะให้คำแนะนำเพื่อช่วยเหลือคุณในการจัดทำรายงานที่จะแสดงข้อมูลอย่างรวดเร็วที่สุดเท่าที่จะทำได้ ก่อนเริ่มต้นใช้งาน ให้ดำเนินการต่อไปนี้: ตรวจดูรายงานที่สร้างไว้ล่วงหน้าที่มีให้ใน Oracle CRM On Demand รายงานเหล่านี้อาจตรงตามความต้องการส่วนใหญ่ของคุณเกี่ยวกับการรายงาน เข้ารับการฝึกอบรม รวบรวมข้อมูลต้องการในการรายงานของคุณ และขออนุมัติจากผู้มีส่วนเกี่ยวข้อง ตรวจสอบการตั้งค่าเบราเซอร์ของคุณเพื่อให้แน่ใจว่าเบราเซอร์ไคลเอนต์มีการตั้งค่าที่เหมาะสมกับประสิทธิภาพ ทำความเข้าใจประสิทธิภาพของรายงาน สำหรับข้อมูลเพิ่มเติม โปรดดูที่ เกี่ยวกับประสิทธิภาพรายงาน ### เกี่ยวกับประเภทเรื่อง คุณสามารถใช้ประเภทเรื่องได้สองประเภท ขึ้นกับความต้องการของการรายงานและความต้องการทางธุรกิจของคุณ ควรใช้ประเภทเรื่องการวิเคราะห์ในการสร้างรายงานเสมอถ้าเป็นไปได้ ประเภทเรื่องเหล่านี้จะถูกสร้างขึ้นโดยใช้คลังข้อมูลที่สร้างขึ้นมาเป็นพิเศษ ซึ่งได้รับการปรับแต่งให้มีประสิทธิภาพในการสืบค้นที่ดี คลังข้อมูลที่ใช้สำหรับประเภทเรื่องการวิเคราะห์จะมีการรีเฟรชทุกวัน และรายงานที่สร้างขึ้นโดยใช้ประเภทเรื่องเหล่านี้จะให้ผลลัพธ์รวดเร็วกว่าประเภทเรื่องที่รายงานแม้สำหรับการสืบค้นที่ซับซ้อนและมีขนาดใหญ่กว่าก็ตาม ประเภทเรื่องที่รายงานถูกสร้างขึ้นโดยใช้ฐานข้อมูลเดียวกันกับการทำรายการของผู้ใช้อื่นๆ ทั้งหมดที่เกิดขึ้นในแอปพลิเคชัน ดังนั้นจึงทำให้แย่งทรัพยากรที่จำเป็นต่อแอปพลิเคชันของคุณเมื่อมีการดึงข้อมูลมาใช้ในรายงาน ### คำแนะนำสำหรับการใช้ประเภทเรื่องที่รายงาน หากคุณใช้ประเภทเรื่องที่รายงานอยู่ ให้ทำตามคำแนะนำต่อไปนี้: หากเป็นไปได้ ให้ใช้ฟิลด์จากโฟลเดอร์ที่อยู่ (เพิ่มเติม) หากเป็นไปได้ ให้ลดการใช้ฟิลด์ต่อไปนี้ให้น้อยที่สุด: ฟิลด์รายการสำหรับเลือกที่กำหนดเอง ฟิลด์จากโฟลเดอร์ผู้ใช้เป็นเจ้าของ โดยให้ใช้ฟิลด์เจ้าของแทน ฟิลด์จากโฟลเดอร์ผู้ติดต่อหลักที่อยู่ภายในโฟลเดอร์บริษัท ฟังก์ชัน CAST สำหรับฟิลด์วันที่ หรือฟิลด์วันที่/เวลา ฟิลด์บริษัทหลัก ฟิลด์แก้ไขครั้งล่าสุดโดย ฟิลด์จัดทำโดย และ ฟิลด์ผู้จัดการ ฟิลด์จากโฟลเดอร์ประเภทวันที่ เช่น โฟลเดอร์วันที่จัดทำ และ โฟลเดอร์วันที่ปิด แม้ว่าโฟลเดอร์เหล่านี้จะช่วยอำนวยความสะดวกในการจัดกลุ่มแอททริบิววันที่เป็นสัปดาห์ เดือน ไตรมาส หรือปีก็ตาม แต่การใช้โฟลเดอร์เหล่านี้ยังทำให้การสืบค้นมีความซับซ้อนมากขึ้นและมีผลต่อประสิทธิภาพในการรายงานอีกด้วย หากประสบปัญหาด้านประสิทธิภาพกับฟิลด์จากโฟลเดอร์วันที่ ให้ลองใช้ฟิลด์วันที่หรือฟิลด์วันที่/เวลาจากโฟลเดอร์ประเภทเรคคอร์ดหลักแทน ตัวอย่างเช่น เปิดประเภทเรื่องโอกาสทางการขาย และเลือกฟิลด์วันที่ปิดในโฟลเดอร์โอกาสทางการขายแทนที่การเลือกฟิลด์จากโฟลเดอร์วันที่ปิด ### คำแนะนำสำหรับการเพิ่มประสิทธิภาพ ทำตามคำแนะนำเหล่านี้เพื่อเพิ่มประสิทธิภาพ: #### สร้างรายงานแบบค่อยๆ เพิ่มเติม ดำเนินการดังต่อไปนี้: เริ่มต้นจากขนาดเล็ก และทดสอบรายงานไปด้วยในขณะที่คุณสร้าง เริ่มจากไม่กี่ฟิลด์ และทดสอบฟิลด์เหล่านั้นก่อนที่จะเพิ่มคอลัมน์อื่นๆ ทดสอบฟิลเตอร์ของคุณเพื่อระบุลำดับที่จะใช้ ลำดับที่แตกต่างกันอาจเพิ่มหรือลดประสิทธิภาพ แต่การลองผิดลองถูกจะช่วยให้คุณระบุลำดับที่เหมาะสมได้ #### ลดการใช้ประเภทเรคคอร์ดที่มีการข้ามฟิลด์หรือคอลัมน์กันให้น้อยที่สุด ทำตามคำแนะนำเหล่านี้: คอลัมน์ เมื่อคุณเลือกคอลัมน์สำหรับการวิเคราะห์ของคุณจากประเภทเรคคอร์ดมากกว่าหนึ่งประเภท หมายความว่าคุณกำลังเพิ่มความซับซ้อนให้กับการสืบค้นข้อมูล ความซับซ้อนนี้อาจมีผลต่อความเร็วในการแสดงผลลัพธ์ ดังนั้นให้พิจารณาประเด็นนี้เมื่อคุณใส่ฟิลด์ที่มีการข้ามประเภทเรคคอร์ดกันในรายงาน เครื่องมือเลือกคอลัมน์ พยายามให้เครื่องมือเลือกคอลัมน์ทั้งหมดอยู่ภายในประเภทเรคคอร์ดเดียวกัน หากเป็นไปได้ อย่าใช้เครื่องมือเลือกคอลัมน์ที่เลือกข้ามไปยังประเภทเรคคอร์ดอื่น พรอมต์ พยายามให้พรอมต์ทั้งหมดอ้างอิงฟิลด์ที่อยู่ภายในโฟลเดอร์ประเภทเรคคอร์ดเดียวกัน #### ใช้ฟิลด์ที่จัดทำดัชนี ดำเนินการดังต่อไปนี้: ใช้ฟิลด์ที่จัดทำดัชนีเพื่อฟิลเตอร์ข้อมูลในรายงานแบบเรียลไทม์ ฟิลด์ที่จัดทำดัชนีได้รับการปรับให้เหมาะสมเพื่อให้ผลลัพธ์ของรายงานของคุณปรากฏได้รวดเร็วขึ้น วางแผนล่วงหน้าเมื่อคุณตั้งค่าข้อมูลของคุณเพื่อให้แน่ใจได้ว่าข้อมูลที่ถูกต้องได้รับการจัดเก็บในฟิลด์ที่จัดทำดัชนี การทำตามแนวทางปฏิบัตินี้ช่วยให้คุณสามารถสร้างรายงานที่ใช้ฟิลด์ที่จัดทำดัชนี โดยนำฟิลด์เหล่านี้มารวมกันไว้ในตำแหน่งที่เป็นไปได้ที่ดีสุด นอกจากนี้ Oracle CRM On Demand ยังมีฟิลด์แบบกำหนดเองที่จัดทำดัชนีในจำนวนจำกัดอยู่จำนวนหนึ่งอีกด้วย โดยจำนวนจะแตกต่างกันไปขึ้นอยู่กับประเภทฟิลด์และประเภทเรคคอร์ด #### จำกัดลำดับชั้นของโครงสร้างไว้ที่ห้าระดับ ยิ่งผู้ใช้อยู่ในระดับที่สูงเท่าใดในลำดับชั้นของโครงสร้างจะยิ่งมีข้อมูลที่ส่งคืนมากเท่านั้น และทำให้รายงานรันได้ช้าลง ดังนั้นจึงควรจำกัดลำดับชั้นไว้สูงสุดที่ห้าระดับ #### ใช้ฟิลเตอร์ การใช้ฟิลเตอร์จะจำกัดปริมาณข้อมูลที่ส่งคืนเมื่อคุณเข้าใช้การวิเคราะห์ การฟิลเตอร์สามารถเพิ่มความเร็วในการรันรายงานของคุณได้ นำฟิลเตอร์ไปใช้เป็นขั้นตอนแรกในการสร้างรายงาน หากบริษัทของคุณมีข้อมูลเป็นจำนวนมาก อย่ารันการดูผลรายงานของคุณก่อนจนกว่าคุณจะนำฟิลเตอร์มาใช้เสียก่อน ฟิลเตอร์ประเภทเรคคอร์ดที่ใช้รันของคุณเป็นอันดับแรก ตัวอย่างเช่น เมื่อใช้ประเภทเรื่องกิจกรรม ให้ฟิลเตอร์กิจกรรม เลือกฟิลเตอร์ที่มีข้อจำกัดมากที่สุดก่อน แล้วจึงเลือกฟิลเตอร์ที่มีข้อจำกัดน้อยลงเท่าที่จำเป็นหลังจากการทดลองใช้งาน อย่างไรก็ตาม ให้พิจารณาคำแนะนำเหล่านี้เมื่อเพิ่มฟิลเตอร์: ถ้าฟิลเตอร์อ้างอิงคอลัมน์ด้วยสูตร CASE ฟิลเตอร์นี้อาจมีผลทำให้ประสิทธิภาพของการรายงานลดลง ทั้งนี้ขึ้นกับสูตรและการประมวลผลที่เกี่ยวข้อง เมื่อฟิลเตอร์ฟิลด์ด้วยคำสั่ง CASE หรือสูตรอื่นๆ ให้ทดลองเพื่อดูว่าการฟิลเตอร์นี้มีผลต่อประสิทธิภาพของการรายงานอย่างไรบ้าง ก่อนที่จะใช้สูตร CASE ให้ถามตัวคุณเองด้วยคำถามเหล่านี้: สามารถดำเนินการแบ่งประเภทเช่นนี้ใน Oracle CRM On Demand โดยใช้คุณสมบัติเวิร์กโฟลว์ได้หรือไม่ รหัสการแบ่งประเภทจะปรากฏอยู่ในรายงานอื่นหรือไม่ ถ้าใช่ ให้พิจารณาการจัดทำคอลัมน์ใหม่และการสร้างเวิร์กโฟลว์เพื่อป็อปปูเลท รายงานที่ฟิลเตอร์ฟิลด์วันที่ที่กำหนดเองสามารถรันได้เร็วกว่ารายงานแบบเดียวกันที่ฟิลเตอร์ฟิลด์วันที่และเวลาที่กำหนดเอง เนื่องจากฟิลด์วันที่และเวลาทั้งหมดจะต้องมีการแปลงค่าโซนเวลา ซึ่งจะมีผลต่อประสิทธิภาพของการรายงาน ดังนั้นหากเป็นไปได้ ให้ฟิลเตอร์ฟิลด์วันที่ที่กำหนดเองแทนการฟิลเตอร์ฟิลด์วันที่และเวลาที่กำหนดเอง หลีกเลี่ยงการใช้ส่วนคำสั่ง OR กับประเภทเรคคอร์ดหรือคอลัมน์ที่แตกต่างกัน (เช่น where SR.Type = 'A' OR SR.Priority = 'High' OR Account.Industry = 'Medical') ให้ทำดังต่อไปนี้แทน: ลบส่วนคำสั่ง OR และดำเนินการแบ่งประเภทต่อไปใน Pivot Table แบ่งรายงานออกเป็นหลายรายงานที่มีขนาดเล็กลง และรวมผลลัพธ์เข้าด้วยกันโดยใช้การวิเคราะห์แบบรวม #### ทำตามคำแนะนำสำหรับการกำหนดพรอมต์ คุณสามารถกำหนดพรอมต์สำหรับรายงานของคุณได้ในโปรแกรมแก้ไขการวิเคราะห์ พรอมต์เหล่านี้ช่วยให้ผู้ใช้ที่เข้าใช้รายงานที่จัดทำเรียบร้อยแล้วสามารถเลือกตัวเลือกเพื่อจำกัดข้อมูลในรายงานได้ เมื่อรันรายงานที่มีการใช้พรอมต์ เวลาในการประมวลผลพรอมต์และเวลาในการประมวลผลรายงานจะส่งผลต่อประสบการณ์ในการใช้งานของผู้ใช้ ถ้าคุณเพิ่มพรอมต์เข้าในรายงานของคุณ ให้ทำดังต่อไปนี้: ลดจำนวนพรอมต์ที่ใช้ในรายงานให้น้อยที่สุด หลีกเลี่ยงการใช้ภาพที่มีความละเอียดสูงสำหรับพรอมต์รูปภาพ ขอแนะนำให้คุณอย่าใช้ภาพที่มีความละเอียดเกิน 100 จุดต่อนิ้ว (dpi) ในรายงาน และเพื่อให้ได้ประสิทธิภาพที่ดีที่สุด ให้ใช้ภาพที่มีความละเอียด 50 dpi หรือน้อยกว่า เมื่อกำหนดพรอมต์ ภายใต้เมนูค่าใดที่ควรแสดงต่อผู้ใช้ ให้เลือกไม่มีหรือค่าทั้งหมดเพื่อให้ได้ประสิทธิภาพสูงสุด หลีกเลี่ยงการใช้ตัวเลือกฟิลเตอร์ค่าที่จำกัด ซึ่งตัวเลือกนี้จะจำกัดการเลือกพรอมต์ที่รายงานจะแสดง ข้อจำกัดนี้ขึ้นกับฟิลเตอร์และพรอมต์อื่นๆ ที่นำมาใช้กับรายงาน หากรายงานมีปริมาณข้อมูลจำนวนมาก ตัวเลือกนี้อาจทำให้ประสิทธิภาพของการรายงานช้าลง เมื่อตัดสินใจว่าจะเลือกตัวเลือก ไม่มี ค่าทั้งหมด หรือฟิลเตอร์ค่าที่จำกัด ขอแนะนำให้คุณหาจุดสมดุลระหว่างระดับของประสิทธิภาพในการรายงานที่คุณต้องการ และการเลือกนำเสนอค่าต่อผู้ใช้อย่างเหมาะสม #### แสดงลิงค์ดูข้อมูลเพิ่มในรายงานรายละเอียด ทำสิ่งต่อไปนี้แทนการจัดทำรายงานที่แสดงตารางข้อมูลและกราฟเป็นรายการที่มีความยาว: ออกแบบรายงานเริ่มแรกให้แสดงข้อมูลสรุปหรือแนวโน้ม และให้ผู้ใช้ดูข้อมูลเพิ่มเติมในรายละเอียด สร้างรายงานสำหรับข้อมูลรายละเอียดเพิ่มเติม โดยมุ่งไปที่ข้อมูลจากรายงานแรก แล้วใส่ลิงค์ดูข้อมูลเพิ่มไปยังรายงานข้อมูลสรุป ขั้นตอนต่อไปนี้อธิบายวิธีการเชื่อมโยงรายงานกับตาราง ในการเชื่อมโยงรายงานกับตาราง ให้คลิกไอคอนจัดรูปแบบคอลัมน์เพื่อเปิดกล่องโต้ตอบคุณสมบัติคอลัมน์ คลิกแท็บจัดรูปแบบคอลัมน์ ในรายการดรอปดาวน์ประเภทการโต้ตอบของค่า ให้เลือกนาวิเกต ในฟิลด์นาวิเกตไปที่การวิเคราะห์อื่น ให้เบราส์ดูรายงานรายละเอียดที่คุณต้องการดูข้อมูลเพิ่มเติม แล้วคลิก ตกลง #### จำกัดจำนวนของการดำเนินการเกี่ยวกับเซ็ต คุณสมบัติขั้นสูงช่วยให้คุณสามารถรวมการสืบค้นได้ คุณจะสามารถใช้การดำเนินการเกี่ยวกับเซ็ต เช่น ยูเนียน อินเทอร์เซกต์ และการรวมการสืบค้นลักษณะอื่นๆ เพื่อสร้างเป็นรายงานขั้นสุดท้าย ยิ่งผลลัพธ์การสืบค้นที่จะนำมารวมมีมากเท่าใด ก็ยิ่งต้องใช้เวลาในการประมวลผลมากขึ้นเพื่อรันรายงานขั้นสุดท้าย เพื่อให้การประมวลผลเป็นไปอย่างรวดเร็วที่สุด ควรจำกัดจำนวนการดำเนินการเกี่ยวกับเซ็ตให้ไม่เกินสามการดำเนินการ #### แยกรหัส HTML และคำอธิบายให้ชัดเจน เมื่อใช้ HTML ในการเชื่อมต่อกับ SQL ให้ทำดังต่อไปนี้: ตรวจสอบให้แน่ใจว่า HTML มีความชัดเจนและถูกต้อง และปราศจากแท็กที่ไม่จำเป็นหรือข้อมูลส่วนเกิน ตรวจสอบให้แน่ใจว่าคำอธิบายมีความชัดเจนและถูกต้อง และปราศจากคำแนะนำที่ไม่จำเป็น คำอธิบายที่ถูกต้องจะทำให้จัดรูปแบบตามที่กำหนดได้อย่างมีประสิทธิภาพ และลดปัญหาในการทำงาน #### ลบคอลัมน์ใน Pivot Table Pivot Table ช่วยให้คุณสามารถแสดงรายงานได้ในหลายมุมมองโดยไม่ต้องเขียนรายงานหลายฉบับ แต่การทำเช่นนี้อาจมีผลต่อประสิทธิภาพการทำงาน หากเป็นไปได้ ให้ลบคอลัมน์ที่ไม่ได้ใช้งานใน Pivot Table ออกจากเกณฑ์ของรายงาน (ในขั้นตอนที่ 1 – กำหนดเกณฑ์) #### ใช้กราฟผลลัพธ์ Pivot หากเป็นไปได้ ให้ใช้ตัวเลือกกราฟผลลัพธ์ Pivot แทนการจัดทำมุมมองกราฟแยกต่างหากสำหรับแต่ละ Pivot Table ที่ต้องมีกราฟ การใช้หลายกราฟในการวิเคราะห์อาจต้องใช้การประมวลผลที่มากขึ้น เนื่องจาก Oracle CRM On Demand ต้องจัดทำกราฟแต่ละกราฟแยกกัน แทนที่จะจัดทำขึ้นพร้อมกันด้วย Pivot Table #### ตรวจดูให้แน่ใจว่ารายงานสามารถปรับขนาดได้ รายงานอาจรันในการทดสอบได้ดีก่อนที่จะอิมปอร์ตข้อมูลที่ใช้งานจริงของคุณทั้งหมด หลังจากที่อิมปอร์ตข้อมูลที่ใช้งานจริงทั้งหมดแล้ว ปริมาณข้อมูลที่เพิ่มขึ้นจะทำให้ประสิทธิภาพของการรายงานลดลง หากคุณกำลังอยู่ระหว่างการเตรียมใช้งาน Oracle CRM On Demand ให้เผื่อเวลาในการทดสอบและปรับปรุงรายงานใหม่หลังจากที่ได้อิมปอร์ตข้อมูลที่ใช้งานจริงทั้งหมดแล้ว #### ใช้ฟิลด์รหัสและ UTC ที่ได้รับการปรับให้เหมาะสมในฟิลเตอร์ ประเภทเรื่องการรายงานหลายประเภทมีฟิลด์ที่ได้รับการปรับให้เหมาะสมเพื่อลดเวลาการสืบค้นเมื่อใช้ในฟิลเตอร์ ฟิลด์ที่ได้รับการปรับให้เหมาะสมจะขึ้นต้นด้วยคำว่า รหัส หรือลงท้ายด้วย UTC ตัวอย่างเช่น มิติบริษัทมีฟิลด์ประเภทบริษัท และยังมีฟิลด์รหัสประเภทบริษัทซึ่งเป็นเวอร์ชันที่ได้รับการปรับให้เหมาะสมของฟิลด์ประเภทบริษัท ทั้งฟิลด์ที่ได้รับการปรับและฟิลด์ที่ไม่ได้รับการปรับให้ผลลัพธ์เหมือนกันในรายงาน แต่การใช้ฟิลด์ที่มีได้รับการปรับให้เหมาะสมในฟิลเตอร์จะสร้างการสืบค้นได้ที่เร็วกว่า วิธีนี้เร็วกว่าการใช้ฟิลด์ที่ไม่ได้รับการปรับ การใช้ฟิลด์เหล่านี้ในเงื่อนไขของฟิลเตอร์จะลดเวลาการรวมตารางเพิ่มเติม และหลีกเลี่ยงการแปลง Timestamp ซึ่งจะอ้างอิงตามโซนเวลาของบริษัทของคุณ หมายเหตุ: ฟิลด์ที่ได้รับการปรับให้เหมาะสมเหล่านี้สนับสนุนการแปลภาษาสำหรับภาษาที่ได้รับการสนับสนุนทั้งหมด แต่ไม่สนับสนุนการเปลี่ยนชื่อประเภทเรคคอร์ด เมื่อต้องการปรับปรุงประสิทธิภาพของการวิเคราะห์ที่ใช้ฟิลเตอร์ในฟิลด์รายการสำหรับเลือกที่ได้รับการปรับให้เหมาะสม ให้ใช้ค่าฟิลด์รายการสำหรับเลือกที่ได้รับการปรับให้เหมาะสม (รหัส) ในฟิลเตอร์แทนค่าจากโฟลเดอร์ฟิลด์ที่กำหนดเองที่ได้รับการปรับให้เหมาะสม ซึ่งจะขึ้นอยู่กับภาษาของบริษัท

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.