| พิมพ์ เปิดเวอร์ชัน PDF ของวิธีใช้แบบออนไลน์

### ไซน์อินเป็นผู้ใช้ใหม่ ในการไซน์อินผู้ใช้ใหม่ใน Oracle CRM On Demand คุณต้องมี URL ชั่วคราวสำหรับ Oracle CRM On Demand และรหัสผ่านชั่วคราว Oracle CRM On Demand จะส่งข้อมูลนี้ถึงคุณทางอีเมล์สองฉบับ คือ: อีเมล์ฉบับแรกจะมี URL ชั่วคราวที่คุณใช้เพื่อเข้าใช้ Oracle CRM On Demand เป็นครั้งแรก ส่วนอีเมล์ฉบับที่สองจะมีรหัสผ่านชั่วคราวของคุณ อีเมล์ที่มีรหัสผ่านชั่วคราวอาจมี ID ผู้ใช้ของคุณอยู่ด้วย โดยขึ้นกับการตั้งค่าบัญชีผู้ใช้ที่ผู้ดูแลระบบในบริษัทของคุณกำหนดไว้ หมายเหตุ: ID ไซน์อินผู้ใช้ของคุณจะปรากฏบนเพจ Oracle CRM On Demand หลังจากที่คุณไซน์อินครั้งแรก แม้ว่าคุณจะไม่ต้องใช้ ID ผู้ใช้ในครั้งแรกที่คุณไซน์อินเข้าสู่ Oracle CRM On Demand แต่คุณจะต้องมี ID ผู้ใช้ในการเข้าใช้ Oracle CRM On Demand หลังจากที่คุณไซน์อินครั้งแรก ดังนั้นจึงขอแนะนำให้คุณจดบันทึก ID ไซน์อินผู้ใช้ของคุณไว้สำหรับการอ้างอิงในอนาคต หากคุณไซน์อินเป็นครั้งแรก คุณต้องตั้งค่าคำถามสำหรับรักษาความปลอดภัย โปรดบันทึกคำถามสำหรับรักษาความปลอดภัยและคำตอบที่คุณตั้งค่าไว้ ซึ่งในภายหลัง หากคุณลืมรหัสผ่าน คุณจะต้องตอบคำถามสำหรับรักษาความปลอดภัยนี้เพื่อรีเซ็ตรหัสผ่าน สำหรับข้อมูลเพิ่มเติมเกี่ยวกับการรีเซ็ตรหัสผ่านของคุณ โปรดดูที่ การดึงข้อมูล ID ไซน์อินผู้ใช้หรือการรีเซ็ตรหัสผ่าน คุณสามารถเปลี่ยนคำถามสำหรับการรักษาความปลอดภัยได้ตลอดเวลาใน Oracle CRM On Demand สำหรับข้อมูลเพิ่มเติม โปรดดูที่ การตั้งค่าคำถามสำหรับการรักษาความปลอดภัย การไซน์อินเป็นผู้ใช้ใหม่ คลิกที่ URL ของ Oracle CRM On Demand ซึ่งคุณได้รับจากอีเมล์ ในหน้าไซน์อิน ป้อนรหัสผ่านชั่วคราวที่คุณได้รับจากอีเมล์ จดบันทึก ID ไซน์อินของผู้ใช้ของคุณ ซึ่งจะปรากฏอยู่ในฟิลด์ ID ไซน์อินของผู้ใช้บนเพจอัปเดตรหัสผ่าน ในเพจอัปเดตรหัสผ่าน ให้ป้อนรหัสผ่านใหม่ที่คุณต้องการในฟิลด์รหัสผ่านใหม่ แล้วป้อนรหัสผ่านใหม่อีกครั้งในฟิลด์ตรวจสอบรหัสผ่านใหม่ คำแนะนำ: โปรดบันทึกรหัสผ่านของคุณไว้เพื่อหลีกเลี่ยงการทำงานนี้ซ้ำอีกครั้ง ในเพจคำถามสำหรับการรักษาความปลอดภัยของฉัน ให้เลือกคำถามที่คุณต้องการใช้เป็นคำถามสำหรับการรักษาความปลอดภัยของคุณ และป้อนคำตอบสำหรับแต่ละคำถาม จำนวนคำถามสำหรับการรักษาความปลอดภัยที่คุณต้องตั้งค่าจะถูกกำหนดโดยผู้ดูแลระบบในบริษัทของคุณ หมายเหตุ: โปรดบันทึกคำถามสำหรับรักษาความปลอดภัยและคำตอบที่คุณตั้งค่าไว้ บันทึกคำถามสำหรับการรักษาความปลอดภัยของคุณ โฮมเพจของฉันจะแสดงข้อมูลที่คุณต้องใช้ในการเริ่มต้นใช้งาน Oracle CRM On Demand แท็บและคุณสมบัติที่คุณเห็นตามค่าดีฟอลต์จะขึ้นอยู่กับบทบาทที่คุณได้รับมอบหมายจากผู้ดูแลระบบของบริษัทของคุณ

สิงหาคม 2022 | ลิขสิทธิ์ © 2005, 2022, Oracle และ/หรือบริษัทในเครือ Legal Notices.